
Iš MŪSŲ PASAULIVAIZDŽIO ISTORIJOS 


nuo seniausių laikų iki šių dienų 
Parašė 


S. Antanaitis, Pr. Dovydaitis, A. Juška ir P. Slavėnas 


I. Nuo seniausių laikų iki Koperniko 
Geocentrinio pasaulivaizdžio gadynė, 
Pr. Dovydaitis, Kaunas 


1. Priešistorinių laikų ir primitiviųjų tautų pasaulivaizdis 


Nuo senovės įprasta sakyt, kad pasaulis, arba, tiksliau pasakant, visata 
(universum) yra sudaryti iš dviejų didžių sandų (komponentų). Lietuvių 
kalba tuodu sandu vadinami „žemė“ ir „dangus“. Siuodu senobiniu mūsų 
kalbos žodžiu jau patys savimi pasako savybes ir tarpusavio santykį tų 
dviejų daiktų, kuriedviem pavadinti juodu yra sudarytu. „Žemė“, antai, 
pažymi žemą daiktą, kurį mes turime po savo kojomis; O „dangus“ yra 
toks daiktas, kuris žemę ir visa, kas ant jos randasi, dengia lyg koks 
dangtis. Sis dangtis viršum mūsų galvų visuomet atrodo aukštas; dėlto 
„dangus“ dar pažymi ir aukštumą; šiuo atžvilgiu jis yra „žemės“, t. y. 
žemumo priešingumas. 

Kiek mūsų akys užmato dairantis aplink save, žemė visuomet mums 
atrodo paplokščia, su įdubimu toj vietoj, kurioj mes stovime. Tatai aiškiai 
matyt stovint didesniame lygaus lauko plote arba žiūrint į jūrą iš laivo 
(taip pat ir nuo kranto, pav., Palangoj). Atrodo, kad tolyn vandens pavir- 
šius kyla aukštyn. Dėlto apie valtį arba laivą, esantį nuo kranto tam tik- 
rame, kilometrais matuojamame atstume, sakoma, kad jis randasi jūros 
aukštumo (vokiečiai, antai, sako: auf der hohen See). 

Taigi, žemės (ir vandens) paviršius mūsų stovlmoj vietoj atrodo įdu- 
bęs, o tolesniame mūsų akiračio plote atrodo tą paviršių pamažėli, nestai- 
giai kylant aukštyn. Vadinasi, žemės paviršius, kiek mes jį akia užmatom, 
atrodo lyg lėkšta lėkštė, jei tokios lėkštės dugnas būtų tokio lėkštumo, 
kad visas pamažėli sueitų į vieną tašką. 

O dangus, tas viršum mūsų galvos esąs dangtis, atrodo daug stai- 
giau visomis kryptimis aplink mus besileidžiąs žemyn, pavirsdamas lyg į kokį 
vožtuvą, panašų į tuos stiklinius vožtuvus, kuriais vasaros metu uždengia 
ant lėkštės padėtą valgį, kad neprieitų prie jo musės. Ir kaip tokio vožtuvo 
kraštas visur susisiekia su lėkštės dugno arba kraštų paviršium, taip ir dan- 
gus, tam tikrame atstume nuo mūsų, kiekvienoj mūsų akiračio vietoj atrodo 
susisiekiąs su žeme, tartum ant jos nusileidžiąs. 

Tokiu būdu mūsų akys parodo mums tokį vaizdą: žemė turi plokščio, 
bent kiek įdubusio skridinio pavidalą, o tą skridinį dengia toks dangtis, 
toks vožtuvas, kuris atrodo lyg per pusę perpjauto skritulio (sferos) viršu- 
tinis sluoksnis. 3 

„ Ką mums šiandien rodo mūsų akys kiekvienoj žemės paviršiaus vietoj, 
tą jos rodė visiems žmonėms visose jų gyventose mūšų planetos pavir- 


+ 

šiaus vietose ir visais laikais: ir vadinamais istoriniais laikais, ir dar se- 
nesniais, prieš juos buvusiais, vadinamais priešistoriniais laikais 1. Į prieš- 
istorinių laikų žmones daugiau ar mažiau panašūs šių dienų, berods nedaug 
kur išlikę, vadinami primitivieji (necivilizuoti, naturiniai) žmonės. Tat tų „pri- 
mitivių žmonių turimas pasaulivaizdis, kurį mes galime betarpiškai iš jų 
sužinoti, reikia manyti, gali mums duoti supratimo ir apie tą pasaulivaizdį, 
kokį turėjo dabartinių istorinių ir civilizuotų žmonių protėviai, kai jie dar 
nebuvo įžengę istorijos švieson, o dar gyveno priešistorinių laikų rūkuose. 

O kokis yra šių dienų primitiviųjų žmonių pasaulivaizdis? Nagi ne 
kitoks, kaip tas žmogaus akių padiktuotas pasaulivaizdis, apie kurį jau kal- 
bėjome: žemės skridinį laiko užvožęs pusrutulio pavidalo vožtuvas — dangus. 
Sioks vaizdas rodosi ir mokyčiausio ir nemokyčiusio žmogaus akims. Iš 
tikrųjų, paprasčiausias žemės įvaizdis primitivių žmonių vaizduotėj—tai kad 
žemė yra skridinys; šis įvaizdis jų išreiškiamas įvairiais būdais. 

Tačiau žmogus, bet ką stebėdamas, daiktą ar reiškinį, savo dvasios 
dėka tuojaus mėgina tatai išaiškint, t. y. surast priežastis, kurių padarinys 
yra tas ar kitas daiktas arba reiškinys. Ir primitiviejiį žmonės galvoja tais 
pačiais galvojimo dėsniais, kaip ir civilizuoti bei mokyti?. Todėl ir jie taip 
pat mėgina aiškinti, kaip atsirado tas žemės skridinys. Huronai (baigianti 
nykti Žiem. Amerikos indėnų giminė, gyvenanti prie Hurono ežero), antai, 
šiaip galvoja: iš jūrų dugno išplautas smėlis sugulė aplink jūroj plūduriuo- 
jantį vėžlį; vėžlys pasidarė toks didelis, kad pavirto į žemės skridinį. Plau- 
kiąs vėžlys žemės skridinį nešąsis tolyn. — Žemės skridinys Huronų vai- 
zduotėj atrodo esąs labai plonutis. Ir Mandano indėnai sako, kad bekasant 
iš olos obšrą (barsuką), netyčiomis buvo atsidurta į vėžlio nugarą; dėlto 


„ištryškęs vanduo ir kilęs tvanas. — Tačiau reikia paminėti, kad Evė's (Su- 


dane, Afrikoj) juododžiai pasaulį vaizduojasi rutulio pavidalu. 

Dangaus skliautas (dangtis) nėra tuščias. Dieną per jį persirita visa gai- 
vinanti saulė, o giedrią naktį jis sušvinta nesuskaitoma daugybe įvairaus 
šviesumo žiburėlių, kurių didžiausias — Mėnulis. Tat nenuostabu, kad nuo 
pat žmonijos pradžių žmonių akis kreipė savęsp ir šie apskriti dangaus ži- 
buriai, pirmiausia, suprantama, jų stambiausi — saulė ir mėnulis. Čia jau 
astronomijos pradžia, Žinome, kad seniausiais laikais visose tautose astro- 
nomija buvo glaudžiai susijusi su religija: astronomai buvo dvasininkai (ku- 
nigai), observatorijos — šventnamiai, dangaus kūnai — dievai. Kai kurios 
priešistorinių laikų Europos žmonių gyvenimo liekanos lyg rodytų, kad jau 
ir tuomet daryta astronominių stebėjimų ir ypač tyrinėta saulės judėjimas“. 

Ankstybais laikais pradėta aiškinti ir dangaus kūnų santykiai su žeme. 
Tatai ir vėl atsispindi šių dienų primitiviųjų padavimuose. Antai, Apa- 
chai (Naujojo Mexiko indėnų giminės) turi dvilypio, ant viens kito sudė- 
to pasaulio įvaizdį. Tatai darosi suprantama atsiminus, kad šie indėnai, 
gyvendami kalnuotoj šaly, gal būt buvo kuomet pasikėlę į kalnus aukščiau 


1 Apie istorinių ir priešistorinių laikų santykį įvairiose žemės šalyse mano šiek tiek 
rašyta Sotero 1928 m. 44 pusl. 

2 Žiūr. apie tai mano straipsnį „Šių dienų mokslo persiorientavimas kai dėl žmo- 
gaus dvasios prigimties praeity ir HSSBB6S (Soter 1930 m.) ir-jo papildymą keliomis pasta- 
bomis Logo 1932 m. 10—11 p 

5 Ziūr. Soter 1930, 19 Ešo zi t, Logos 1932, 8 ir 9 pusl. 

lietų. Jų padavimuose sakoma: saulė ir mėnulis pametė žemutinį pasaulį 
kur gyveną žmonės, ir nusikėlė į aukštesnįjį. Tuomet žmonės krovė kal 
nus ant vieną kito, kad saulę su mėnuliu pasiektų ir vėl juodu žemėn nu: 
siimtų. Jie taigi norėjo prisiekti tą skylę danguj, pro kurią buvo pabėgusi 
saulė ir mėnulis. Bet viršutinio pasaulio būta pilno vandens. Tuomet 
žmonės prašę vėjo, kad vandenį nuvarytų į šalį. Vėjas tai padaręs; tuomet 
žmonės kopėčiomis užkopę į viršutinį pasaulį. 

Taip pat Kato indėnai savotiškai mezga žemę su kitais dangaus 
kūnais. Jie mano žemę esant labai pasenusią ir reikalingą sutvarkyt iš 
nauja. Todėl būsiąs sukurtas naujas dangus su keturiais, kolonomis pa- 
remtais vartais, kurie atitinka saulės kelius vasarą ir žiemą.  Debesims ir 
rūkams būsiančios danguj prakaltos skylės; o kad pasidarytų debesų, bū- 
siančios padegtos žemės paviršiaus aukštumos. — Panašų įvaizdį apie sau- 
lės kelius turėjo ir babiloniečiai, apie kuriuos kalbėsime atskirai. 

Apie indoeuropiečių bendrąjį pasaulivaizdį neturime jokių žinių. Jų 
turime tik apie atskiras, iš vieno kelmo vėliau išaugusias tautas. Ank- 
stybais laikais civilizuotos indoeuropiečių tautos (indai, persai, graikai, 
romėnai) tų žinių paliko pačios apie save, 0 apie nuošaliau nuo civi- 
lizacijos centrų gyvenusias (keltus, germanus, baltus, slavius) tiek ži- 
nome, kiek žinių apie jas paliko jų raštingi kaimynai. Bendrai galėtume 
pasakyt tiek, kad ir priešistorinių indoeuropiečių orientacija erdvėj ir laike 
bus buvusi ne menkesnė, kaip šių dienų primitiviųjų. Žemė, žinoma, vi- 
siems buvo plokščias skridinys, o dangaus kūnai buvo suasmeninami ir 
sudievinami. Ypač kreipta dėmesio į saulės poziciją dangaus skliaute įvai- 
riais metų laikais. Bet dėmesingai įsižiūrėta ir į smulkesnius dangaus švy- 
turius bei jų susigrupavimus (konfiguracijas). 

Apie senųjų laikų lietuvių duotus žvaigždynams vardus štai ką rašo 
prof. Ko datis: „Lietuviai turi labai senų žvaigždžių (aš sakyčiau: žvaigž- 
dynų Pr. D.) pavadinimų, kaip štai: Didelieji grįžalių (arba grįžulio, grįžo, 
grigo) ratai (ursa major); mažieji grįžulio ratai (ursa minor), Jukštandis (ka- 
siopeja), Sėtynas, arba Sietynas (pleiades), Kibelka (taurus), Šienapiuviai, ar- 
ba Sienpiuviai (orion), Dangaus svarstyklės (cygnus su lyra ir aguila), 
Paukščių Takas. Prie šio turto, turi būti, priklausąs ir žinomas pasakoji- 
mas, kuriuo norima išaiškinti mėnulio fazės. Išėmus pavadinimus „Didieji 
ir mažieji grįžalių (grįžulio, grigo) ratai“, kurias konfiguracijas vokiečiai pa- 
našiai vadina „Didieji ir mažieji dangaus ratai“, kiti žvaigždynų pavadini- 
mai neturi sau lygių kitų tautų kalbose“. O dar ir šiandien yra Lietuvos kaime 
senos kartos žmonių, kurie nuostabiai puikiai sugeba orientuotis erdvėj ir 
laike pažiūrėję į žvaigždes. Šis, berods, jau baigiąs išnykti sugebėjimas 
senais laikais neabejotinai yra buvęs daug didesnis. 

Siomis keliomis pastabomis tat ir baigiame skyrelį apie primitiviųjų 
bei priešistorinių žmonių pasaulivaizdį ir einame žiūrėti senųjų civilizuotų 
tautų pasaulivaizdžio. 


debesų ir tenai vieną kartą buvo radę spindinčią saulę, o kitą kartą vėją | 

2. Senųjų kiniečių pasaulivaizdis 


Kiniečių astronomijos pradžia siekia 3-jį tūkstantį metų prieš Kristų; 
ji siejama su valdovu Jau. Tuo savo pavidalu, kurį kiniečių astronomija 
įgavo laikais prieš Kristų, ji laikėsi per ištisus ketvertą tūkstančių metų. 
Astronomija buvo nustačiusi detaliausią ryšį tarp dangaus ir žemės reiš- 
kinių, ir kai šitai buvo virtę valstybinės kiniečių religijos svarbia dalimi, 
tai darė didoko poveikio ir kiniečiams ir jų kaimynams. Sios valstybinės 
religijos pagrindas yra pažiūra, kad tarp žemės ir dangaus vyksmo, žiūri- 
mo erdvės ir laiko atžvilgiu, esama visiško susiderinimo. Priešais dangų 
pastatytas žemės skridinys, o Kinija yra to skridinio vidurys. Dangaus 
; valdovas yra žiemių žvaigždė, kuri tikrtumoj yra prie dangaus ašigalio val- 

“dąs dievas Šang-di. Jo atitikmuo ant žemės yra Kinijos valdovas, dan- 
gaus sūnumi vadinamas. Keturioms pasaulio kryptims ir greta jų pasta- 
tytiems metų laikams danguj atitinka keturios ekvatorio dalys. 

Kaip kiniečiai plačiai ėmė dangaus, žemės ir erdvės gretinimą, rodo 
tabelė, kurioj pasaulio šalys sugretinamos su metų laikais, elementais, 
savybėmis ir legendariniais valdovais (žiūr. 165 psl.). 

Prie šių sugretinimų dar pridedami garsai ir augalai. Visi sugreti- 
nimai eina dar iš laikų pr. Kr. Seniausi yra pasaulio kryptys, dangaus ša- 
lys, metų laikai, elementai ir vadovaujamos žvaigždės. Visa tai eina dar 
iš vėlybesnėsės akmens gadynės, t. y. iš 3-jo tūkstančio metų. Iš vėlesnio 
laiko, bronzos gadynės (iki 1-jo tūkstančio metų vidurio), eina kiti sugre- 
tinimai; jų dauguma surašyta Hung-fan'o astronomijos vadove. 

Laiką kiniečiai matavo metais ir dienomis. Seniausi metai, spėjama. 
„turėję 360 dienų.  Paskiau nuo 2145 m. pr. Kr. jau metai skirstyta į 366 
dienas ir galop, ne be vakariečių įtakos, buvo prisiderinta prie tikrovės. 
"Diena skirstyta į 12 valandų, o tokia dvilypė valanda dar į 2 dali ir 8 pa- 
"dalius. Laikui matuoti instrumentų, rodos, turėta tik vandeniniai laikrodžiai. 

„Erdvės paskirstymas į 5 kryptis siekia 27 šimtm. pr. Kr. Pasaulio kryp- 
čių svarbiausios žiemiai ir pietai. Kaip žiemių ašigalio žvaigždė iš žiemių 
valdo dangų, taip Kinijos valdovas, „dangaus sūnus“, kaip anojo atstovas 
ant žemės, valdydamas žiūri į pietus. Iš čia galėjo kilt ir taisyklė, kad vieš- 
pats, įsakytojas visuomet esti atsikreipęs į pietus, o pavaldinys, įsakymų 
priėmėjas, visuomet atsikreipęs į žiemius. Si taisyklė buvo taikoma ir val- 
dovo rūmų, šventnamių bei šiaip namų statybai ir miestų išplanavimams. 

Pasaulio kryptims nustatyti jau rodos nuo laikų pr. Kr. naudotasi 
magnetine adatėle, kuri plūduriuodavo ant vandens paviršiaus ir prieš kiek- 
vieną vartojimą buvo iš naujo įmagnetinama. Tikrų žinių apie magnetą 
Kinijoj, berods, esama tik nuo 11 šimtm. po Kr. 11-me ir 12-me šimtm. jis 
buvo plačiai vartotas jūreivystei Indijos jūrėse. Iš čia apie ją sužinojo ara- 
bai, o nuą jų ir vak. Europa (nuo 13 šimtm). 

Žemę, kaip jau sakyta, kiniečiai vaizdavosi kaip keturkampį skridinį, vir- 
šum kurio pusrutuliu susiskliautęs dangus. Žemės vidurys kilstelėjęs. Ke- 


nėtina: Fr. Graebner, Das Weltbild der Primitiven. Eine Untersuchung der Urfor- 
men weltanschaulichen Denkens bei Naturvolkern. Miūnchen 1924; U. Forti, La vita 
e la morte degli astri. Milano 1920 (šios. knygos 1-me skyriuj kalbama ir apie pirmitiviųjų 
žmonių visatos įvaizdžius); G. Wilke, Die Religion der Indogermanen in archdologischer 
Beleuchtung. Leipzig 1923.'. 


—————————————————————————————————————— 


Pasaulio Metų Dienos |Elemen- "4 Kūno Legendar. Sielos sai 
kryptys laikai laikai tai Savybės viduriai valdovai būklės sia 
Vidurys | — — | žemė: Drėgmė | Saldus | Blužnis | Geltonasis v.| Mintis | Saturnas 
Rytai Pavasaris | Rytas Medis | Vėjas |Rūkštus| Kepenos Mėlynasis v. | Pyktis Jupiteris 
Pietai Vasara Vidudienis| Ugnis |Siluma |Kartus | Sirdis Raudonasis v.| Džiaugsm.| Marsas 
Vakarai | Ruduo Vakaras | MetalasįSausuma Gaižus į Plaučiai (Baltasis v. Rūpestis | Venera 
Žiemiai | Žiema Naktis Vanduo| Šaltis  |Sūrus | Inkstai Juodasis v. | Baimė Merkuras 
Sugretinimai danguj: 
Pašgubio Dangaus šalys (Pili Vadovaujama žvaigždė 
kryptys £ y i s) adovauja g 
Vidurys | Žiemių ašigalis r 
Rytai Mėlynasis Slibinas =— Mergelė, Skorpionas, Svarstyklės, Šaulys | Niau = 4 Vandeninė gyvatė 
Pietai Raudonasis Paukštis =— Šaulys, Ožys, Vandenius, Pegasas Huo — 8 6 = ; Skorpionas 
Vakarai Baltasis Tigris =— Andromeda, Zuvys, Avinas, Jautis, Orionas, , Hū — 6 Vandenius 


Dvyniai, Vėžys 


Žiemiai | Juodasis Vėžlys = Vandeninė gyvatė, Taurė, Varnas Mau =- Plejadės 


oytusodox TL UILIOJS[ OIZpZImAIJNESEĄ SHUIEPAAO Id 

turi kampai, paprastai pažymimi kaip kalnai, atitinką pasaulio kryptis. Žė- 
mės skridinį riboja prarajos, pripildytos skysčio (jūrės?). 

Kiniečių stebėta dangaus kūnų judėjimai, registruota užtemimai, žvaigž- 
dės grupuota į žvaigždynus, betgi netaip, kaip grupavo graikai ir kaip jie 
grupuojami dabar. Orioną, Plejades, Didžiąją Mešką ir kiniečiai ėmė kaip 
vieningus žvaigždžių paveikslus. Bet ir tų paveikslų vardai ir apribojimai 
labai skirtingi. Kiniečių žvaigždynai nevadinami mitologinių figurų vardais, 
bet jų vardai didumoj paimti iš žemės ūkio gyvenimo: žuvis, pelai, piesta, 
šuo, vėžlys, jautis, tinklas, malūnas, pjovėja, šienas, galvijas, bizūnas, san- 
dalė ir pan. Kiti vardai paimti iš valdovų rūmų valdininkų vietų. Nuo 
3-jo šimtm. po Kr. suminėta 283 žvaigždynų paveikslai. 

Dangus, Zemė, Saulė, Mėnulis nuo senovės garbinta ir religiškai. Bū- 
ta astrologijos ir statyta horoskopai. Į planetas nekreipta tokio dėmėsio, 
kaip babiloniečų. Laikais prieš 2 šimtm. pr. Kr. kiek stebėta tik Marsas, 
Pr. Kr. taip pat žinota, kad Jupiterio kelionė trunka 12 metų, o Saturno 28 m. 
Tikslesnių žinių apie planetas įsigyta tik vėlesniais laikais. 

Baigsime Dr. P. Slavėno žodžiais: „Kinų astronomija (taigi ir jų 
pasaulivaizdis. Pr. D), nors pasiekusi gana aukšto laipsnio, amžiais stovėjo 
nuošaliai nuo vedamosios istorinės srovės ir beveik nieko neįnešė į Euro- 
pos mokslą. Tokį pat likimą turėjo įvairios Amerikos tautos: actekai ir to|- 
tekai Meksikoje, maya Jukatane, inkai Peru. Jų civilizacijos buvo sugriau- 
tos ir apiejų astronomiją sprendžiama labiausiai iš archeologijos duomenų*". 


3. Senųjų indų pasaulivaizdis 

Indai brangino žvaigždžių tyrinėjimą laikui skaičiuoti ir astrologiniais 
sumetimais. Jų žvaigždininkai daugiausia buvo bramanai, t. y. dvasininkų 
kasta iš tų arijų ateivių, kurie apie 14-jį šimtmetį atžygiavo Indijon ir 
pavergė čiabuvius vietos gyventojus. Indų astronomijos ir pasaulivaizdžio 
istorijoj reikia skirti trys augimo laipsniai: 1) Vedų gadynė, maždaug 12—4 
šimtmečiai pr. Kr.; 2) gadynė po Vedų, nuo 4 šimtm. pr. Kr. iki 2 po Kr; 
3) gadynė nuo 3 šimtm. po Kr. 

Vedų gadynė. Jau Veduose (indų šventojoj literaturoj) dainiai ste- 
bisi gamtos reiškinių taisyklingumu bei dėsningumu, ir ypač Saulės ir Mė- 
nulio reiškiniais. „Po vienas kito juodu keliauja; kaip du žaidžiančiu vaiku 
perbėga juodu ore jūres; vienas viską apžvelgia, antrasis vis iš naujo gims- 
ta, tvarkydamas laiką“. Metai skirstomi į 12 mėnesių ir 360 dienų. Metų 
laikų pradžioj turėta tik 2 — žiema ir vasara, — o paskui 3, dar vėliau — 
6, po 2 mėn. kiekvienas. — Horizontas skirstyta į 4 dalis; kai kuomet pri- 
dedama ir 5-ji — kryptis į viršų. Dangaus krypčių nustatymas turėjo 
ryšio su religijos kultu. Paisyta Saulės ir Mėnulio užtemimų; manyta, kad 

juos sukelianti pikta dvasia Rahu. 
| Zemė vaizduotasi skridinio pavidalu. Rigvede sakoma, kad Varuna, 
"tos gadynės aukščiausias ir vienintelis indų Dievas, „Žemę patiesia kaip 
mėsininkas (papjauto gyvulio) odą“. Erdvė viršum Žemės skirstyta į tris 
įvairius sluoksnius: oras, dangus ir aukščiausias dangus, dar taip pat va- 
dinamas dangum be kelio, tikruoju ir viršutiniu dangum. Dažnai kalbama 


6 Lietuviškoji Enciklopedija I, 1323 p. 

apie 7 pasaulio sluoksnius; jau nuo Vedų gadynės žymu skaičiaus 7 įsi- 
brovimas indų skaičiuotėn. — Zvaigždynų, be Mėnulio Namų, žinota tik ne- 
daugelis. Didieji Grįžalio Ratai (Riski) laikyta esant dangaus centras. Jei 
kometa šį žvaigždyną aptemdydavo, tai reiškė nelaimę, kuri turėjo būti nu- 
kreipta aukomis. Panašiai tikėta ir egiptiečių. Bet kokių astronomijos va- 
dovėlių kalbamais laikais nebūta. 

Gadynėj po Vedų tiksliai žinota Saulės ir Mėnulio apėjimo lai- 
kas ir nustatyta labai dideli periodai. Metai skirstyti į 366 d. Visas lai- 
kas skirstytas į labai ilgus periodus, kurių pagrindan paimta Saulės metai 
iš 360 dienų: 


Nuodėmės gadynė  — geležinis amžius — 360.000 metų 
Abejonės = — varinis k. ==  720.000 

3 ugnies aukų „ — sidabrinis — 1.080.000 „ 
Tiesos 2 — auksinė 3 — 1.440.000 „ 


Prie čia prisideda kiekvienam amžiui dar po !/j4 ryto ir vakaro apy- 
tamsos, o tai drauge sudaro didįjį amžių iš 432000 metų. 1000 didžiųjų 
amžių sudaro vieną pasaulio dieną (Kalpa), arba vieną Brahmos gyvenimo 
dieną. Jai praėjus, pasaulis žūva; dangus ir žemė sudega. Paskui per 
100000 metų be paliovos lyja, iki viskas užliejama. Kai Brahma per tokią * 
pat ilgumo naktį kaip Kalpa pailsi, tai gyvenimas prasideda atsinaujinęs. 

Žemė dar ir šiuo laiku laikoma esanti apskritas skridinys, kurio vi- 
dury stovi kalnas Meru. Žinoma tik Saulės pasikėlimo ir nusileidimo vieta. 
Kasdienis regimas Saulės kelias viauomet atitinka 6 zodiako ženklus, kurie 
betgi nelygaus ilgumo. Saulės eiga su metiniais pakitimais pavaizduojama 
puodžiaus skridiniu. Vidury ašigalio sėdi žvaigždė, kuri nejudamas ir ju- 
damas žvaigždes judina trukčiodama oro juostomis. Žiemos metu Saulė 
dieną esti skridinio krašte, o vasarą arti vidurio; naktimis — atvirkščiai. Ir 
egiptiečiai 2-me tūkstanty metų pr. Kr. Saulę lygino su puodžiaus skri- 
diniu. — Kaip Saulė taip ir kiti dangaus kūnai juda apskritimais, paraleliais 
Žemės skridiniui, ir tampa neregimi, kai užeina už Meru kalno. — Indų 
žinota ir 5 planetos. Saturno, Jupiterio ir Marso žinojo stambiais bruo- 
žais apėjimo laiką. Saturnas vadinta Saulės sūnum (Sūrya), kaip kad ba- 
biloniečių. 

Visnu-Purana duoda tikrus atstumus nuo vieno dangaus iki kito: Že- 
mė-—Saulė 100000 mylių (yojana), Saulė - Mėnulis 100000, Mėnulis —Mer- 
kuras 200000, po tiek pat Merkuras — Venera, Venera-— Marsas ir Marsas 
. — Jupiteris; Jupiteris—Saturnas 250000, Saturnas— Didieji Grįžalo Ratai 
(žvaigždžių dangaus įkūnijimas) 100000, D. Gr. Ratai —ašigalio žvaigždė 
100000, ašig. žvaigždė— šventųjų dangus 10 milionų, nuo šiojo iki Brah- 
mos sūnų dangaus 10 mil, nuo šiojo iki nesudegamų dievų dangaus 20 
milionų, nuo šiojo iki nemirštamųjų dangaus 80 milionų mylių. — Šiuo 
laiku jau būtą ir veikalų iš astronomijos, k. a. Jyotisa-Vedanga ir Jainos 
Sūry-aprajnapti. 

Gadynę nuo 3-jo šimtm. po Kr. indai vadina jų žvaigždėty- 
ros klestėjimo gadyne. Šią gadynę jau nuo 6-jo šimtmečio pasirodo ir įžy- 
mūs astronomijos vadovėliai: Paulisa-Siddhanta, Romaka-Siddhanta ir Sū- 
rya-Siddhanta, kurių paskutinysis turi reikšmės dar ir iki šiol. Šiuose va- 

dovėliuose išdėstytas mokslas labai skiriasi nuo praeitų laikų mokslo. Kai 
dėl planetų apėjimo laiko bei jų tariamo jųdėjimo atvaizdavimo, o taip pat 
pažiūrose į Žemę šiuo laiku indų pažiūros panašios į graikų pažiūras iš 
laikų apie Kristaus gimimą. Pasitaiko ir tūlas graikiškas žodis. Visa tai 
rodo svetimą (graikų) įtaką; bet ankstybesniais laikais, negu buvo savo si- 
stemą išdirbęs Ptolemejus; jo veikalas indams paliko nežinomas, arba jis 
turėjo tik menkos įtakos. 

Kai dėl Žemės pavidalo, tai kaibamu laiku indai ją vaizdavęsi kaip 
erdvėj kybantį rutulį (Zinner). Kalnas Meru dabar nukeltas į žiemių aši- 
galį kaip auksinis kalnas, kuriame gyvena dievai. Jo apačia prasikiša pro Žę- 
mę ir išeina paviršiun pietų ašigaly.  Viršum kiekvieno ašigalio stovi aši- 
galio žvaigždė. Žinota dienos ir nakties skirtumas pagal metų laikus ir Že- 
" mės juostas. Viename (Aryabhatos) vadovėly iš pabaigos 5-jo šimt. 
po Kr., kurį komentavo Lalla, tarp kitų naujų dalykų, buvo skelbiama, Že- 
mės sukimasis aplink savo ašį. Tačiau šis mokslas rado maža atgarsio ir 
Lalla paliko be sekėjų. 

Kaipo santykinės plokštumos yra žinomos horizontas, pusiaujis, zo- 
diakas ir Mėnulio kelio apskritimas. Betgi žvaigždėto dangaus pažinimas 
kalbamu laikotarpiu nepadidėjęs. Ir dabar minimi tie patys žvaigždynai 
kaip ir pirmiau, būtent: Mėnulio Namai ir Grįžalo Ratai. Indų žvaigždė- 
tyra savo geriausiais laikais apsiribojo tik pažinti ir išdėstyti planetų judė- 
jimus; šiuo atžvilgiu ji panaši į babiloniečių ir graikų žvaigždėtyrą, betgi 
su tuo esminiu skirtumu, kad jos skaičių duomenys beveik be išimties yra 
mažiau tikslus kaip anųjų. Vėliau, kai Indijos dalį nukariavo mahometonai, 
tai čion atėjo arabų ir persų mokslas. 

Pradžioj pasakėme, kad, be laiko skaičiavimo, astronomija kreipė sa- 
vęsp indų dėmesį dar ir aštrologiniams reikalams. Žvaigždžių aiškinimo 
šaknys Indijoj dalimi yra vietinės kilmės, dalimi atgabentos iš svetur. 7 


4. Senųjų persų pasaulivaizdis 


Žinijos istorijoj persai tarpininkavo babiloniečių, graikų ir indų žinias. 
pertiekdami Europai. Reikia manyti, kad jie bus ir patys ką sukūrę pir- 
miau, negu arabai tapo žinomi savo mokslu. Bet, deja, apie tai tik labai 
maža žinių teišlikę. 

Laiką savarankiškai skaičiuot persai, rodos, bus pradėję nuo Dariaus 
Hystaspo (apie 520 m. pr. Kr.). Seniausiame mums žinomame skaičiavime 
metai dalinta į 12 mėnesių po 30 d. su 5 įstatomomjs „dienomis, kurios 
buvo pirmiau įstatomos po 8 jo, o vėliau po 12-jo mėnesio. Jau prieš 622. 
m. po Kr. būdavo po kiekvienų 120 metų įstatomas viršaus vienas mėne- 
sis iš 30 dienų, taip jog metai išeidavo lygūs 365!/4 dienos. Metų laikų, 
pradžioj turėjus tik žiemą ir vasarą; —paskui jų buvo 6. 

Kas persų manyta apie Žemės pavidalą, mes nežinome — sako Zin- 
ner'is. Tačiau Avestos (svarbiausia persų teologijos knyga) 4-0j daly yra 
tokia vieta, kurioj juk aiškiai išreikšta, kad Žemė kybanti erdvėj: „Ahura- 


7 Čia paduotos žinios apie kiniečių ir indų pasaulivaizdį paimtos iš Zinner'io 
(Geschichte der Sternkunde). iš specialios literaturos apie kitų tautų astronomiją, Zinne- 
r'is dar nurodo šiuos autorius: Bentley, Brot, Burgess, Kaye, Kirtel. 

mazda (persų Dievo vardas Avestoj = išmintingoji Dvasia) sako: „Jei ma- 
no padaryta, kad dangus stovi be kolonų,... kad Žemė laikosi be laikytojo, 
kad Saulė, Mėnulis ir žvaigždės su šviečiančiais kūnais kybo oro erdvėj... 
ar tai nebuvo sunkiau padaryti, kaip prikeldinti numirusius. * 

Dangus dalytas į 5 šalis: žiemių ašigalio plotas ir 4 pasaulio kraštai 
(panašumas su kiniečiais). Saulė, Mėnulis, Venera ir Sirius laikyti svar- 
biausiais dievais; ugnis tarytum esanti Saulės atstovas, 0 abu drauge lai- 
kyti esą visagalio Ahuramazdos, gėrio ir šviesos kūrėjo simboliniai pa- 
veikslai. Sventoji ugnis turėjo būt palaikoma negestanti. 

Dar iš laikų prieš krikščionybę eina nustatymas 4 pasaulio amžių, 
po 3000 metų kiekvienas. Kiekvienas tūkstantis metų stovįs po zodiako 
ženklu. Trečiasis amžius pasibaigia tvanu, o 4-sis pasauliniu gaisru. 


5. Egiptiečių pasaulivaizdis 


Egiptas yra tokia šalis, kurioj buvo geros sąlygos jau labai anksty- 
bais laikais pradėti laiką skaičiuoti, žemę matuoti ir žvaigždes stebėti. 
Laiką skaičiuoti ir žemę matuoti egiptiečius akino regularūs Nilo potvyniai, 
o astronomijai palankias sąlygas sudarė mažas debesuotumas (dėliai arti- 
mumo prie tyrų) ir ryškus, tik su trumpa prieblanda perėjimas dienos į 
naktį ir nakties į dieną. 

Seniausią gadynę laiko matuotojas, rodos, yra buvęs Mėnulis, ir tik 
nuo 3-jo tūkstančio metų pr. Kr.—Saulė. Mėnulio metai turėjo 360 dienų, 
Saulės — 365 d, suskirstytų į 12 mėn. po 30 dienų su 5 įterpiamomis 
dienomis. Egiptiečių kalendorius yra seniausias kulturos žygis. Sių dienų 
mokslininkai suskaičiuoja, kad jis buvęs įvestas 4241 metais pr. Kr., taigi 
dar tokiais laikais, iš kurių šiaip iš niekur neturime jokių tiesioginių žinių 
apie tautų kulturinį gyvenimą. Egiptiečių kalendorius, kaip žinome, paskui 
su pataisomis buvo priimtas Romos diktatoriaus Juliaus Cezario, vėliau 
1582 m. popiežiaus Grigoriaus XIII vėl pataisytas ir mūsų dar iki šiol te- 
bevartojamas *. Diena ir naktis kiekviena dalyta į 12 valandų, nevienodo 
ilgumo pagal metų laikus. Valandos sąvoka labai sena ir užtinkama jau 
apie 3600 m. pr. Kr. Smulkesnių valandos padalinimų kol kas nerasta. 
Valandoms nustatyti naudotasi vandens, saulės ir žvaigždžių laikrodžiais. 

Egiptiečių pasaulivaizdį skaitytojams šį kartą galime ne tik žodžiais 
papasakoti, bet ir paveikslais atvaizduoti.  Mitologiniai egiptiečių pasauli- 
vaizdžio metmens tokie: Zemės dievas Sibu ir dangaus deivė Nut'a pra- 
džioj gyvenę šalia vienas kito. Bet paskui Sibu pakėlęs Nut'ą aukštyn, taip 
jog ji lanku sulinkusi aplink Žemę sudarė dangaus skliautą (1 pav.). Sibu 
vaizduotasi gulįs ir jo 7 kūno dalys sudarančios 7 žemės šalis: galva, de- 
šinioji ir kairioji rankos, dešinioji ir kairioji šlaunys, kojos ir kūno vidu- 
rys — vaizduojąs patį Egiptą. 

Dangus, tas didžiulis pasaulio salės dangtis, vaizduotasi buvęs plie- 
ninis. Dangus vaizduotasi ir plokščiu ir suskliaustu pavidalu. Nuo jo lubų 
kabėjusios daugybė žiburių (t. y. žvaigždžių) ant ilgų virvių (2 pav.). Saulė 
(t. y. Saulėdievis) vaizduotasi kasdien plaukiąs per dangaus erdvę valtimi. 


s Cituoju iš P. Siebertz, Wunderim Weltall. III Folge. Mūnchen 1928, 159. 
* Apie tai Kosme nekartą rašyta, pav., 1926, 17—21; 1928, 143; 1933 17—21. 


1 pav. Egiptiečių pasaulio konstrukcijos įvaizdis. Aplink dangaus skliautas iš sulinkusio 
deivės Nut'os kūno, vidury Žemė apskritumo pavidalu, o jos vidury Egiptas žiedo pavi-. 


dalu (smulkesnis paveikslo aprašymas tekste). 
aveikslas paimtas iš: The bull. of the Metrapolitain Museum oi art, New York. 


9t., 117 pusl. 

Jam bekeliaujant, žiburiai nežiba. Bet kai Saulėdievis nusileidžia po apačia 
Žemės skridinio, tai žiburiai sužibą. Praėjusi požemiais Saulė vėl grįžtanti 
iš rytų pusės. 

Egipto dvasininkai dar manę, kad begalinė erdvė esanti pripildyta 
skysčio (eterio analogija!) Iš jo buvusi sukurta ir mūsiškė Žemė, aplink 
kurią liūliuoja jūrės. Dangus saugojo, kad tas skystis neužlietų mūsų gy- 
venamos erdvės. Taigi, dangus buvo lyg skiriamoji siena tarp vandenų vir- 
šum Žemės ir vandenų ant Žemės !, 


2 pav. Egiptiečių pasaulio konstrukcija, žinomo egiptologo G. Ma- 
spero atvaizduota (Histoire ancienne des peuples de Orient classi- 
gue, 1 t. 1875) 


Saulės dieninį judėjimą egiptiečiai skyrė nuo metinio, kurį jie lygino 
su „žmogaus gyvenimo laikotarpiais. Žiemą trumpiausių dienų metu ji 
esanti kūdikis, pavasarį, dienai su nakčia susilyginus — jaunuolis, vasarą — 
barzdotas vyras ir rudenį -- sumenkęs senelis. Taip pat ir Mėnulio pavidalai 
lyginta su Žmogaus gyvenimo laikotarpiais. 

Apie aptemimus nieko nežinoma. 5 planetos žinota jau 13-me šimt- 
mety. Stebėta Marso ėjimas atgal. Ciceronas sako, kad Venerą ir Mar- 
są egiptiečiai vadino Saulės palydovais. Ar čia turėta galvoj jųdviejų ėji- 
mas aplink Saulę — negalima nustatyti. Plinius pasakoja, kad vienoj 
egiptiečių knygoj, sustatytoj 2-me šimt. pr. Kr., paduodami toki skaitmens: 
Mėnulio kelio ilgis lygus 12000, Saulės kelio — 18000 ir Saturno kelio 
— 24000 stadijų. 


10 Paul Heegard, Im Reiche der Sterne. Nach dem danischen Original neu- 
bearbeitet und erweitert von Felix Erber. Berlin 1911, 21—22 p. 


172 Pr. Dovydaitis, Pasaulivaizdžio istorija iki Koperniko 


Nuo 3-jo tūkstančio metų egiptiečių turėta įvairių žvaigždynų paveiks- 
lų. Pilną egiptiečių dangaus paveikslą apie Kristaus laikus turėjo atvaizduoti 
apskrita paveikslų grupė Denderos šventnamy, kurios 12 labiausiai žinomų 
paveikslų atvaizduoti mūsų 3-me paveiksle. Grupėj yra daug daugiau at- 
vaizdų. Tačiau egiptiečių zodiako !! paveikslų tik maža dalis yra pačių egip- 
tiečių sugalvota; diduma paveikslų paimta iš babiloniečių ir graikų zodiakų. 


3 pav. Egiptiečių suteikti 
žvaigždynams gyvulių paveik- 
slai, arba zodiakas (iš fw8ia — 
gyvulys); paveikslų zodiake yra 
daug daugiau; čia parodome tik 
12 labiausiai žinomų, būtent: 
Avinas, Jautis, Dvyniai, Vėžys, 
Liūtas, Merga, Svarstyklės, Skor- 
„ionas, Šaulys, Ožys, Vande- 
nius (Ąsotis), Žuvys (Vardai 
čia paduoti tąja eile, kuri pa- 
skesniais laikais buvo sustatyta 
į lotynišką dvieilį, kad lengviau 
atsimintų: Sunt aries taurus 
gemini cancer leo virgo. (Lib- 
rague scorpius arcitenens Ca- 
per amphora pisces). Čia su- 
minėti vardai su paveikslais ne- 
taip senai (prieš ketvertą de- 
šimčių metų) dar buvo galimi 
rasti ir lietuviškų kalendo- 
rių kalendariume. 


Dangaus kūnų garbinimas Egipte eina iš gilios senovės. Ypačiai gar- 
binta Saulė. Saulės šventnamių, pastatytų prisiderinant prie Saulės judėjimo, 
būta jau nuo 2700 m. pr. Kr. Valdovai vadino save Saulės sūnumis, ir 
buvo susidaręs tikėjimas, kad miręs valdovas pakyląs į dangų ir nueinąs į 
Saulę. Saulėdievio Rė garbei buvo sustatyta daugel giesmių, gražesnių kaip 
kitiems dievams. Saulės garbinimą buvo aukščiausiai iškėlę faraonas Ame- 
notis IV (apie 1375—50 m. pr. Kr.), dėjęs pastangų padidinti tikėjimą į 
Saulę kitų dievų sąskaiton. (Apie tikrąjį monoteizmą betgi čia negali būti 
kalbos). Savąjį Saulėdievį Amenofis pavadino atskiru vardu Aton, tuo no- 
rėdamas pažymėti Saulės skridinį ir iš jo einantį palaimingą veikimą visai 
gamtai; jis pastatydino jam didingą šventnamį savo naujoj sostinėj (dabar- 
tinės El Amarnos vietoj), kame turėjo būti Saulei aukojama po atviru dan- 
gum. Be visa to, Amenofis dar yra sustatęs ir pagarsėjusią Saulės garbei 
giesinę, kurioj yra panašumų su 104-ju psalmu (9,19, 20, 22, 24, 27, 28, 30 
eilutės) ir kuri yra lyg koks senojo pasaulio analogonas žinomai šv. Pran- 


" Zodiaku dar ir šiandien vadinama toji juosta danzaus skliaute, kurios ribose 
vyksta regimieji Saulės, Mėnulio ir planetų judėjimai. 

ciškaus Asižiečio „Saulės giesmei“ (Il cantico de fratre sole). Betgi skirtu- 
mas tarp jųdviejų yra tas, kad Amenofis garbina pačią Saulę kaip dievą, 
o Asižietis dėkoja Aukščiausiam Kūrėjui už visos gamtos ir ypač už „bro- 
lio saulės“ sukurimą. 

Žvaigždes egiptiečiai vaizdavosi kaip mirusiųjų buveines arba kaip 
žiburius laikančias būtybes. Turėta noro po mirties gyventi žvaigždės pa- 
vidalu netoliese Saulės kelio, arba Aušrinės pavidalu. Taigi, egiptiečių sti- 
priai tikėta į žvaigždes. Bet tokio stipraus tikėjimo į astrologiją, t. y. į 
žvaigždžių aiškinimą Egipte vargiai būta. O kiek jo būta, tai jis bus atėjęs 
iš svetur, pirmiausia iš Babilonijos, iš tos žvaigždininkų šalies par excel- 


„ence, apie kurią dabar kalbėsime !*. į 


6. Babiloniečių pasaulivaizdis 


Ir dviejų upių —Tigrio bei Eufrato — šalį galima ne vienu atžvilgiu 
palygint su Egiptu. Ir čia giedras dangus teikia palankių sąlygų dangaus 
kūnus stebėti, ir čia upių potviniai, suteikią paupiui derlių, ragina mokytis 
matuoti laiką ir laukus. Todėl ir čia būta labai senos, naujausiais tyrinė- 
jimais iki 4000 m. pr. Kr. siekusios, civilizacijos 1. 

Tais laikais, kuomet šios šalies sostine patapo Babilonas (apie 2000 
m. pr. Kr.), buvo sustatyta poema apie pasaulio, t. y. dangaus ir žemės 
sukūrimą; toj poemoj bent kiek atsispindi ir anos gadynės babiloniečių pa- 
saulivaizdžio. Kaip tūlos primitivios tautos tradicijose pasaulio sukūrimas 
atvaizduotas kilęs iš kovos veiksmų, taip ir šioj babiloniečių poemoj, pra- 
sidedančioj žodžiais Emuma eliš, t. y. „kai aukštai“ (dangus dar neturėjo 


vardo). Pagal šią poemą kūrimo veiksmas ėjo taip. Pirminės jūrės ir chaosas | 


išgamino baisenybių padermę, su kuriomis teko dievams stot į kovą. Vy- 
riausias dievas Mardukas (Babilono dievas) nukovė Timat'ą (chaoso perso- 
nitikacija). Perskyręs jos kūną pusiau, Mardukas iš vienos pusės padarė 
dangų, iš kitos — žemę“, 

Babiloniečių pasaulivaizdžio aprašymą pradėsime nuo jų erdvės įvaiz- 
džių. Savo šalies laukus babiloniečiai matavo nuo seniausių laikų, suskirstyda- 
mi juos į tiesiakampius trikampius ir daugiakampius. Iš 3-jo tūkstančio metų 
eina šventnamių bei miestų planai, o taip pat ir grubus schematiškas že- 
mėlapis (jo atvaizdą įdėsime kita artimiausia proga). 

Pasaulį babiloniečiai vaizdavosi kaip kokį uždarytą kambarį, plūdu- 
riuojantį pusiausviroj neišmatuojamų vandenų skraite. Zemė, manyta tu- 
turinti dugnu viršum apverstos valties pavidalą (tokių apskritu dugnu val- 
čių dar ir šiandien plaukioja Eutfrate). Viršun iškilusi žemės pusė suda- 
ranti aukštą kalną su septyniomis terasomis (pakopomis), taip jog jis 


14 Norinčius su egiptiečių pasaulivaizdžiu detaliau susipažinti vadovaujantis pačiais 
originaliniais dokumentais pasiunčiam į H. Schafer'io gausiai ilustruotą straipsnį. „Welt- 
gebiude der alten Aegypter“ žurnale „Die Antike Zeitschrift fūir Kunst und Kultur des 
klassischen Altertums“ (Herausg. von W. Jaeger) III B. 1027,9 1—127 p. (Walter de Gruy- 
ter, Berlin). 

15 Ziūr. Soter 1929 m. 208 pusl. 

14 Panašią tradiciją turėjo ir senieji germanai: Vodanas nukauja milžiną Ymir'ą ir 
iš jo kaušo padaro dangų, iš mėsos — žemę, iš kaulų — kalnus ir.iš kraujo — okeanus. 

panašus į didžiuosius babiloniečių šventnamius. Iš aukščiausių, sniego už- 
dengtų kalno plokštumų teka žemyn Eufrato vanduo į Mesopotamijos ly- 
gumą, esančią žemutinėj terasoj.  Apačioj žemė yra išgaubta, taip jog pasi- 
daręs žiedo pavidalo baseinas, kurin suteka visų upių vanduo. Cia yra ri- 
ba, kurios peržengti negali joks mirštamasis be aukštesnių galybių leidimo. 
Žemėj patalpinta numirusių karalystė ir jos septyneta sienų apvesti mūrais. 

Iš lauko žemė ir okeanas apvesti stora apskrita siena. Į ją atremtas 
dangaus skliautas, kurį Mardukas padirbdino iš kieto metalo. Dieną dan- 
gaus skliautas žvilga saulės šviesoj, o naktį jis panašus į tamsmėlynį, 
žvaigždėmis nubarstytą varpą. Pietinė sienos pusė yra masivinė. O žieminėj 
jos daly esama tunelio su vienais vartais į vakarus ir kitais į rytus. Ryto 
metą iš rytinių vartų išplaukdavo valtis su spindinčiu saulės skridiniu, 
vidudienį pasiekdavo aukščiausio taško dangaus skliaute, o paskui vėl plauk- 
davo į vakarinius vartųs ir juose vakare valtis su saule pranykdavo.: Nak- 
ties metu valtis plaukdavo tuneliu ir kitą rytą vėl išplaukdavo iš rytinių 
vartų. Visa tai atvaizduoja 4-sis pav. 


| B 
| - ž Ė: S 


4 pav. Babilo niečių (chaldejų) pasaulio konstrukcijos“ įvaizdis. 

A — Dangaus vidus; B — Dangaus okeanas; C — Žemė (įsivaizduota didelio kalno pa- 
vidalu); D — Numirusiųjų karalystė; D, — Numirusiųjų karalystės rūmai; D; — Septyne- 
tas sienų aplink numirusiųjų karalystę; E — Baseinas, kurin suteka upių vanduo; F — 
Pasaulio jūrės; G — Saulės patekėjimo kalnas; H — Saulės nusileidimo kalnas; I — Su- 
sirinkimo patalpa su likimo (skyrimo) kambariu; K — Dangaus pilimas. Ę 

(Paveikslas paimtas iš žinomo asiriologo Jensen'o veikalo „Kosmologie der Ba- 
bylonier“, Strassburę 1390). , 


Savaitės dienų astronominiai ir religiniai vardai įvairiomis kalbomis. 

Dangaus kūnų judėjimus sekti 

ir savaitės dienų pavadinimai ne tik babiloniečių, bet ir romėnų, o per 
juos ir šių dienų Europos tautų kalbose (žiūr. tabelę). Tuščios vietos 
tabelėje rodo, kad čia dienų vardai sudaryti ne pagal astronominius pa- 
vadinimus. Antai: prancuzų šeštadienis — samedi — padarytas iš bažnytinio 
šeštadienio vardo Sabbati dies; švedų šeštadienis — lordag —iš loghardag, „plo- 
vimo diena“; vokiečių šeštadienis Sonnabend — „Saulės vakaras“ arba Sams- 
tag — Sabbatstag (subato, subatos dienos). Vokiečių trečiadienis — Mittwoch 
= savaitės vidurys; prancuzų sekmadienio pavadinimas — dimanche — pa- 
darytas iš dies domica, Viešpaties diena (toks yra sekmadienio pavadini- 
mas bažnytine lotynų kalba). 


6 pav. Babiloniečių zodiakas, arba dangaus žvaigždynų paveikslai 
(Iš: Jeremias, Handbuch der altorientalischen Geisteskultur, Berlinž 929). 


Žvaigždynai paveikslais Tigro ir Eufrato šaly vaizduoti jau labai se- 
nais laikais. Tatai rodo kai kurių žvaigždynų ne semitiški, bet senesni, 
sumeriški vardai. Jau minėtos pasaulio kūrybos poemoj (Enuma eliš) su- 
minėti 36 žvaigždynai. 2-jį tūkstantį metų jau bus buvę žinomi di- 
duma babiloniškais vardais vadintų žvaigždynų. 6-sis paveikslas parodo 
kai kuriuos babiloniečių zodiako paveikslus, 

Kaip jau minėta, babiloniečių žvaigždėtyros didžiausias akstinas buvo 
jų tikėjimas į žvaigždes, kuris vėl savo ruožtu susijęs su tikėjimu į dievus. 
Saulė, Mėnulis ir Venera sudarė didžiąją dievų trejybę: Samaš, Sin, Ištar. 
Saulė vaizduota kaip skridinys su keturių spindulių žvaigžde viduj, Mėnulis 
— pjautuvo pavidalu ir Venera — aštuonių spindulių žvaigždės pavidalu. 
Kitos 4 planetos, kad ir buvo žinomos jau iš sumerų gadynės, betgi greta 
pirmųjų trijų buvo pastatytos tik daug vėliau. Ir šios paskutiniosios buvo 
surištos su dievais: Marsas su Nergaliu (maro ir nelaimių dievas), Merku- 
ras su Nabu (rašto ir išminties dievas), Saturnas su Ninurtu, Jupiteris su 
Marduku (Babelio miesto dievas). Saulė ir Mėnulis laikyta likimo (skyrimo) 
dievais; abu juodu buvo geru dievu, kaip kad ir Ištara, kurios ypatybės, 
kaip meilės deivės, paskiau teko Venerai. Salia šių astrologinių dievybių 
dar buvo garbinamas ir babiloniškas Perkūnas — audros dievas Adad. 
Visi babiloniečių dangaus dievai buvo siejami su skaičium 60 arba jo da- 
limis, kaip tatai rodo ši tabelė: 


Vardas Valdžia Skaičius Vardas Valdžia Skaičius 
Anu Dangus 60 Nergal Marsas 12 
Enlil Zemė 50 Marduk Jupiteris 10 
Ed Vanduo 40 Adad Audra 6 
Sin Mėnulis 30 Nabu Merkuras 

Samaš Saulė 20 Ninurtu Saturnas 

Ištar Venera 15 


Babiloniečių žvaigdėtyros aukščiausis laipsnis —tai buvo ateities pranaša- 
vimas iš planetų konfiguracijos. Bet šito buvo prieita tik paskutiniaisiais šimt- 
mečiais prieš Kr. Cia jau suponuojama zodiako ir planetų judėjimo žinojimas. 
Nuo šio laiko iš žvaigždžių pranašauta ne tik šalies ir jos valdovo, bet ir 
kiekvieno atskiro žmogaus likimas, nustatant jam horoskopą. Sis tikėjimas ir 
Vak. Europoj laikosi iki naujųjų laikų!?. Pradžioj straipsnio apie Keplerį (šia- 
me pat sąsiuviny) skaitytojas ras to didelio astronomo ir matematiko W/al- 
lenstein'ui pastatytą horoskopo atvaizdą, iš kurio matyt ir bendroji horos- 
kopo schema. Laikui einant įsigalėjo tikėjimas, kad žmogaus likimą nule- 
mia ypač planetų ir žvaigždžių konstelacija žmogaus gimimo momentu. 
Štai dvejetas pavyzdžių: „Jei vaikas gema Mėnuliui patekant, tai jo gyveni- 
mas bus gražus, laimingas, geras ir ilgas; jei vaikas gema Marsui patekant, 
tai jam nesiseks, jis sirgs ir veikiai mirs“. Jei keno gimimo metu esti dvi 
planeti, tai gaunamas šioks rezultatas: „Jei vaikas gema Jupiteriui patekant 
ir Venerai nusileidžiant, tai šis žmogus bus laimingas, bet jis pames savo 
moterį; jei vaikas gema Venerai patekant ir Jupiteriui nusileidžiant, tai šio 
vyro moteris bus galingesnė kaip jis“. Cia matyt bendroji horoskopų tai- 


15 Paskutiniaisiais metais astrologija kas kart drąsiau kelia galvą; ji, laikydama save 
esant eksperimentinį mokslą, nori ir stovėt greta kitų tokių mokslų. Iš daugelio veikalų 
vokiečių kalba paminėsime tik keletą įžymiausiųjų: A. Krause, Die Astrologie (1927); 
K. Th. Bayer, Die Grundprobleme der Aštrologie (1927); Fr. v. Klėckler, Grundlagen 
Tūr astrologische Deutung; Astrologie als Erfahrungswissenschait; Beruisbegabung und 
Berufsschicksal; Lehrbuch der astrologischen Technik; Vehlow, Die Weltanschauung des 
Astrologen; Kongress astrologischer Pioniere (Erfurt 1932) (šiuos visus veikalus sumini A 
E. Bergles savo straipsny „Astrologische Anspriiche“, Stimmen der Zeit. Februar 1934): 
Nuo 191/ m. eina net astrologijos žurnalas: Die Astrologie. 

syklė, kad patekantis dangaus kūnas yra galingesnis už nusileidžiantį ir 
kad, dviem planetom stovint prieš viena kitą, jiedvi viena kitą silpnina net 
ir tuo atveju, jei viena katra yra palanki. 

Babiloniečių sugalvotas horoskopas ir ypačiai kai kurių skaičių išpo- 
pularinimas turėjo ypatingos įtakos senovės kulturai. Kai kurie skaičiai 
įėjo ir žydų bei krikščionių galvojimo sritin. 

Babiloniečiams, matyt, ypač tobulas skaičius atrodė 6, gal būt dėl 
to, kad jis gaunamas ir sudėjus ir sudauginus tris pirmuosius skaičius: 
1-12-13—=1xX2xX3—6. Tad visi dalymai 6, 6x2, 6XxX10 ir 6x60, kokių 
mes žinome matuose ir svoriuose, eina iš babiloniečių. Be 6 ir 12, jiems 
dar buvo svarbūs skaičiai 4, 7 ir 30. Dirstelkime trumpai į šių skaičių var- 
tojimą įvairiose kulturos srityse įvairiais laikais. 

4 yra: pasaulio šalys, metų laikai, vėjų kryptys, žvaigždynai aplink 
žlemių ašigalį, mėnulio fazės, pagrindinės medžiagos (elementai), tempera- 
mentai, evangelijos, gyvūnai, angelai, vėjai, žemės kampai šv. Jono Apreiškime. 

7 yra: planetos ir pagal jas savaitės dienos, blogybės ir piktosios dva- 
sios, pasaulio kurybos dienos Genesy, bažnyčios (— bendruomenės), an- 
gelai, dvasios, švyturiai, žibintuvai, antspaudai, ragai, akys, trimitai, griaus- 
mai, slibino galvos, vainikai, Dievo rūstybės taurės ir jose paskučiausiosios 
slogos, kalnai, karaliai, auksinės taurės — šv. Jono Apreiškime; taip pat 
sakramentai, Šv. Dvasios dovanos, mirtinosios nuodėmės, gailestingi darbai 
kūnui ir sielai. 

12 yra: mėnesių metuose, zodiako ženklų, dvilypių valandų paroj, kū- 
no dalių, gyvulių, augalų bei akmenų (vidur. amžių manymu), Israelio gi- 
minių, apaštalų, angelų, Dangaus miesto mūro vartų ir pamatų, žvaigždžių 
vainike ant Moteriškės galvos, sykių vaisių iš gyvybės medžio, 24 (212) 
sostų ir juose sėdinčių vyresniųjų, 144 (12/X12) uolekčių, tūkstančių var- 
snų, 144 (12412) tūkstančių pažymėtųjų, šeši sparnai kiekvieno keturių 
gyvūnų ir žvėries skaičius 666 šv. Jono Apreiškime. Be to, čia (šv. Jono 
Apr.) randame ir įsidėmėtinų laiko matų, surištų su 3//+—7/,, būtent: 31/; 
dienų ir laikų, 42 (= 3!/5X12) mėnesių ir 1260 (= 3/+X12x30) dienų. 

Iš babiloniečių dar eina: valandos padalinimas į 60 minutų, ir minu- 
tės į 60 sekundų. Radius telpa 6 kartus apskritime; apskritimas ir kampai 
dalomi į 6X60—360 gradų, kiekvienas gradas vėl į 60 minutų, o minuta 
— į 60 sekundų. Svorio, pinigų ir šiaip matuose dažnai turime padalinimą 
į 6, 12 ir 60. Antai, kad ir Lietuvoj, dar ir šiandien kai kurie dalykai skai- 
čiuojami „tuzinais“ (iš vok. Dutzend) (sagutės, adatos, pieštukai) ir „kapo- 
mis“ (kiaušiniai, agurkai, baravykai, javų pėdai, daržovės, diegai). Prieš įve- 
dant metrinę skaičiuotę pas mus skaičiuota sieksniais, kurie dalinti į 7 pė- 
das, pėda į 12 colių, colis į 12 (10) linijų (Anglijoj dar ir dabar taip skai- 
čiuojama).  Babiloniečių matai ir saikai Europą yra pasiekę per Mažąją 
Aziją, finikiečius, graikus ir romėnus. Kai kuriems graikų matams netgi 
buvo likę ir semitiški vardai, k. a, mina (uvė hebr. manech, svorio saikas 
ir pinigas — !/64 talento). 

30, šalia 12, vaidina tik mažą vaidmenį. 30 yra dienų pilname mėnesy, 
dvilypės valandos dalių, šviesių žvaigždžių, kurios ypač pasireiškia graikų 


meteorologijoj. 30 taip pat vaidina vaidmenį gnostikų markosionų (Mor- | 


kaus sekėjų) teologijoj. 

Prieš pustrečios dešimties metų Vakarų Europoj buvo pasklidusi to- 
kia minčių srovė, kuri babiloniečių astronominio bei astrologinio  pasauli- 
vaizdžio ir pasauližiūros poveikį senųjų ir naujųjų laikų Vakarų Europai 
buvo stipriai perdėjusi. Toki yra buvę vadinamojo panbabilonizmo atsto- 
vai, kurie ir visą dvasinę Vakarų kūrybą vedė iš babiloniečių astralizmo. 
Apie tai mano rašyta kitoj vietoj. 16 Šiandien panbabilonizmas savo senuoju 
pavidalu yra visiškai atslūgęs, žinoma, ne be to, kad vienas kitas lėkštųjų 
„mokslo popularizatorių“ juo ir šiuo metu neatsiriaugėtų.!7 Apie babilo- 
niečių astrologiją ir jos poveikį Vakarams jau taip pat rašyta. 5 Dėl to 
skyrelį apie babiloniečius čia ir baigiame. !? 


« 


7. Biblijos pasaulivaizdis 


„Biblija“ yra visose kalbose vartojamas žodis Senojo ir Naujojo Testa- 
mento šventiesiems raštams draugėj pažymėti. *? Biblijos tauta, paprastai 
israelitais (taip pat hebrajais ir žydais) vadinama, biidama semitiškos kil- 
mės, gyveno drauge su kitomis semitų tautomis Artimojoj Azijoj ir ben- 
dravo su jomis kulturiniu atžvilgiu. Tiktai savo religijos atžvilgiu isra- 
elitai savo kaimynų tarpe turi ypatingą vietą.*! O šiaip Senojo Tes- 
tamento kultura, dalimi taip pat net ir religija, yra labai artimai susijusi su 
aplinkiniu senųjų Rytų pasauliu. Profesorius Dūrr'as, antai, sako: „Sena- 


6 Pr. Dovydaitis, Biolija ir Babelis. Kaunas 1911, 50 pusl. ir toliau. (Berods 
šios knygelės jau senai nebegalima gauti knygynuose ir todėl norintiems į tą mano darbą 
pažvelgti, teks paieškoti „Draugijos“ 46—48 N-rių, iš kurių ji padaryta kaip atspaudas.) 

17 Išrimtųjų orientalistikos atstovų kaip sugriuvusių panbabilonizmo rūmų tebestūk- 
santi kolona tenka paminėti prof. A. Jeremias, kuris, šiandien, teisingiau būtų pava- 
dinti pansumerizm o atstovu dėliai jo tokių veikalų kaip; Handbuch der altorientali- 
scher Geisteskultur (Berlin * 1929), Die Weltanschauung der Sumerer (Leipzig 1929), Der 
Schleier von Sumer bis heute (Leipzig 1931), Der Kosmos von Sumer (Leipzig 1932), 
(paskutiniosios trys knygelės yra iš serijos „Der Alte Orient: 27, 4; 31, 1—2; 32, 1). 

1š A. Juška, Zvilgis astrologijon. Kosmos 1920—21, 431—439, 

19 Prie literaturos, nurodytos mano „Biblijoj ir Babely“ ir A. Juškos straipsnio gale 
dar pridėtina: E. F. Weidner, Alter und Bedeutung der babylonischen Astronomie 
und Astrallehre, Leipzig 1914; F. Hummel, Die Astronomie der alten Chaldeer I-II 
(Aufsatze und Abhandlungėn pp. 216—268, 434—474) ir Beitrige zur Morgenlūndischen 
Altertumskunude I-III, 1920 22; Bezold-Koll-Gundel, Sternglaube und Sterndeu- 
tung, Die Geschichte und das Wesen der Astrologie (Leipzig, 31926); A. Straus, Der as- 
trologische Gedanke in der deutschen Vergangenlieit 1926. (žiūr. ir 15 pastabos literaturą). 

20 Žodis „Biblija“ eina iš graikų žodžio Piplia (= knygos), kuris savo rėžtu yra 
skolintas iš egiptiečių kalbos žodžio Gigloc; šiuo vardu egiptiečiai vadino tam tikro, jų 
krašte augusio augalo (papyraus) medžiagą (karnas, plaušus, šerdį), iš kurios jie gami- 
nosi rašomąją medžiagą; paskui šiuo vardu pradėjo vadinti ir rašomąją medžiagą, popierą 
ir kas toje medžiagoje parašyta (raštas, laiškas, knyga). Iš graikų kalbos žodis Biplia 
perėjo lotynų kalbon—biblia, taip pat daugiskaitos prasme: knygos; O nuo vėlybųjų vidu- 
rinių amžių pradėta vartot ir moter. giminės vienaskaitoj: biblia — knyga, šiąja prasme 
šis žodis ir perėjo į visas kalbas. 

21 Plačiau apie tai žiūr. L. Dūrr, Izraelitų religijos vienatiškumas šių dienų prie- 
šakio Azijos mokslo šviesoj. Soter 1924, 51—61 pusl; šio straipsnio mintis tas pats au- 
torius, Braunsbergo Akademijos profesorius, papildo ir išplečia kituose dviejuose straips- 
niuose tąja pačia tema: „Das Unsemitische und Ubersemitische in der semitischen alt- 
testamentlichen Religion“ ir „Das Geheimnis der religiosen Entwicklung in Israel“. Abu 
straipsniu įdėtu žurnale Bonner Zeitschrift fiir Theologie und Seelsorgė 1931, 1—10 ir 
214—226 pusl. 

sis Testamentas nėrakoksiš dangaus nukritęs stebuk- 
lingas kūdikis, bet jis yra išaugęs bendroj senųjų Rytų žemėj ilgai, 
nuolatinai plėtodamasis, ir, toks būdamas, aiškiai turi savy šios kilmės žy- 
mių“. ?ž Tat visai naturalu laukti, kad ir Biblijos pasaulivaizdis bus mažiau 
ar daugiau panašus į kitų senųjų Rytų tautų pasaulivaizdį, nes gamtos da- 
lykų atvaizdavimas ir Biblijoj derinasi prie savo gadynės pasaulivaizdžio. 
O tas pasaulivaizdis, kaip jau matėine, yra toks, koks jis akims kad atrodo, 
yra, taip pasakant, akių padiktuotas. Ir Dievo apreiškimas panaudojogtas žmo- 
giško pasaulivaizdžio, vadinasi, netobulas tormas. Sv. Augustinas sako: 
„Dievas kalba per žmogų kaip žmonės“ (per hominem more hominum lo- 
guitur Deus); aiškumui pridėtina: kaip tais laikais gyvenusieji žmonės. 

Bet kiek Biblijos pasauližiūra, kad ir tąja pačia medžiaga atsirėmusi 
kaip ir, sakysim, babiloniškoji, yra nuo jos skirtinga, tatai parodys ir pats 
trympiausias palyginimas Biblijos pasakojimo apie pasaulio sukūrimą su 
mums jau pažįstamu babiloniškuoju pasakojimu. Antai, pasaulio pradžioj 
Dievo sukurta vandenų masė Biblijos originalo kalba (hebrajiškai) vadina- 
ma Zehom; šis žodis čia netur jo lytį rodančio žodelio (nario) ir tatai reiš- 
kia, kad šis žodis kitados yra buvęs tikrinis vardas. O babiloniečių po- 
emoj apie pasaulio sukūrimą (Emuma eliš) pirminį chaosą personitikuoja 
baisenybė Ziamat?š. Neabejotina, kad ir Zehom ir Tiamat yra tas pat. 
Ir dar yra vienas kitas panašumas babiloniečių ir Biblijos pasakojimuose. 
| Bet dirstelkim ir į pagrindinį skirtumą! Babiloniečių pasakojime vandenų 
masės. (pirminių įūrių, chaoso) būta jau anksčiau negu dievų pasirodyta; 
vadinasi, ta masė yra amžina. Jos ir dievai priklauso, kadangi ji juos iš- 
gamina. O Biblijos pasakojime pačioj pradžioj nėra nieko kita, kaip vie- 
nas Dievas. Ir šis vienas Dievas pradžioj, t. y. laiko pradžioj sukuria van- 
deningą masę.** Ne Dievas priklauso masės, bet masė yra Dievo kūri- 
nys, iš jo kilęs ir turįs jam nusilenkti. 2? Taip ir visur Biblijoj Dievas stovi 
aukščiau visos visatos. 

Turėdami galvoj šias pastabas, dabar ir einame žiūrėti senųjų hebrajų 
(israelitų, žydų) pasaulivaizdžio, kaip jis atsispindi Biblijos, vyriausiai Se- 
nojo Testamento įvairiose knygose. Pirmiausia pasipažinsime su laiko ma- 
tavimu ir jo pagrindais. 

Genesio (Pradžių) knygų 1,14 pasakyta: „Dievas vėl tarė: Tepasidaro 
žiburiai dangaus tvirtumoje ir teatskiria dieną ir naktį, ir tebūna. ženklais, 


2 „Das Alte Testament ist kein vom Himmel gefallenes Wun- 
derkind, sondern es ist auf gemeinem altorientalischen Boden in langer, steter Ent- 
wicklung gewachsen und trūgt als solches deutlich die Merkmale dieser Herkunit an 
sich“. Bonner Zeitschrift 1931, 214 p. (žiūr. 21-ją past.). 

28 Ne Timat, kaip šio straipsnio 173-me puslapy klaidingai išspausdinta. 

24 Platonas ir šv. Augustinas tačiau mano, kad Dievas, kurdamas pasaulį, drauge 
sukūrė ir laiką. Non in tempore, sed cum tempore finxit Deus mundum... Nullum tem 
pus esse posse sine creatura (Conf. XI, 31). Šv. Augustiną ir Platoną su pasimėgimu 
šiandien cituoja garsusis gamtos Hlosofas J. Jeans, The Mysterious Universe (Cam- 
bridge 1931) 145 p. 

25 Apie Biblijos ir babiloniečių pasaulio kūrybos pasakojimų lyginimą plačiau ga- 
lima rasti šiuose raštuose: G. Klameth, Sumerų-akadų paralėlės su bibline priešisto- 
rija. Soter 1925, 121—144 p. — A. Schulz, Enthalt das Alte Testament heidnische 
Bestandteile. Akademische Bonifatius-Korrėspondenz 40 (1925) Nr. 1, 1—13 p. — G. 
Jean, La Bible et les rėcits babyloniens. Paris 1933. 

ir tepažymi laikus, ir dienas, ir metus“. Tatai pasako, kad laikui matuoti 
buvo imami dangaus kūnų judėjimai. Vadinasi, kaip kad šiandien mes, no- 
rėdami žinoti kuris laikas, žiūrime į laikrodį, taip anais laikais buvo žiūrima 
į didįjį visatos laikrodį, į dangaus kūnus. Reikšmingiausio dangaus kūno 
— Saulės — judėjimas atmatuoja tą žmogaus gyvenimui ir veikimui svar- 
biausį laiko vienetą, kurs vadinamas diena (/6m). Apie šį laiko vienetą 
kalbama jau pirmose Biblijos eilutėse ir jais (dienomis) skirstoma net visa 
visatos kūryba jau tuo laiku, kada dar nė dangaus kūnų nebūta. Dievo 
veikla kūryboj čia sulyginta su žmogaus veikla, kuri tik dienos metu ga- 
lėdavo vaisingai reikštis (nakčiai šviesos pasigaminti senovėje buvo neleng- 
va). Babiloniečiai prie paros priskaitydavo ir po dienos einamą naktį. Ge- 
nesy para skaičiuojama kitaip: pirmiau eina naktis, o paskui diena, vadinasi, 
paros pradžia laikoma vakare. „Pasidarė vakaras ir rytas, pirmoji diena“ 
(Gen. 1, 5). Taigi, pirmiau eina vakaras, o paskui rytas. Para, t. y. nak- 
ties ir dienos laikas laikyta laikas tarp dviejų vakarų. (Aure, dar ir šiandien 
žydai savo šventes užšvenčia ir atšvenčia vakare). Pagrindas pradėti parą 
vakare buvo tas, kad israeliiai, kaip ir kiti jų kaimynai, savo mėnesį pra- 
dėdavo skaičiuoti nuo jaunojo, kada vakare pasirodydavo pirmoji jo šviesa. 
Nuo tada tad skaitydavo ir mėnesio pirmosios dienos, o paskui ją ir kitų 
dienų pradžią. 

Naktis Senajame Testamente skirstoma į tris budėjimo laikotarpius 
(ašmoreth arba 'ašmurah). Laikotarpių ribos tiksliai nenustatytos, kaip kad 
ir dienos padalinimo į tris dalis: rytą, vidudienį ir vakarą. Dienos da- 
lymo valandomis nebūta; Senajame Testamente hebrajų kalba net nėra 
žodžio valandai pavadinti. Naujajame Testamente diena jau daloma į 12 
valandų, kurios skaitomos nuo ryto iki vakaro. Dienos ilgumui esant ne- 
vienodam, svyravo ir valandos ilgumas. Praktikoj minimos beveik tik 3-ji, 
6-ji ir 9-ji valandos. Iš įrankių laikui matuoti Sen. Testamente minimas 
valdovo Akaz'o (743 ——728 pr. Kr.) saulinis laikrodis (ma'aloth achaz); apie 
jį suteikia žinių pranašas Izaijas Ezekijo (Akaz'o sūnaus) išgijimo proga (4 
Kar. 20, 9 ss.). i 

Kitas pačios gamtos teikiamas, pareinąs nuo Saulės, laikui matuoti 
vienetas yra metai (šana/). Metų būta dvejopų: bažnytinių ir ekonominių 
(Exod. 23). Ekonominiai, arba Saulės, metai skirstyti maždaug į 365 die- 
nas. Mėnulio metai senesniais laikais turėję 354 dienas. Metuose būta 
dviejų laikų: šiltojo ir šaltojo, vasaros (gajiz) ir žiemos (choref). Senų 
(ekonominių) metų pabaiga ir naujų pradžia laikyta pjūčiai pasibaigus, taigi 
rudenį. Metai skaityti pagal nepaprastus gamtos įvykius, karus, statybą; 
vėliau pagal Israelio ir Judos valdovus, pagal Babilonijos nelaisvę. Jau lai- 
kais po Kristaus atsirado skaičiavimas, kada sukurtas pasaulis. Pagal tą 
skaičiavimą pirmieji pasaulio metai prasidėję 3761 m. pr. Kr. Spalių mėn. 6 
d. 11 val. 11!/; minutę vakare. 

Mėnesis (/erach, chodeš) pradedamas skaičiuot nuo jaunučio (chodeš) 
pradžios. Pirmasis mėnulio brūkšnelio pasirodymas buvo pagarsinamas 
šukterėjimu. Pirmoji mėnesio diena buvo šventės diena. Mėnesių metuose 
skaičiuota 12. Išlyginimui Biblijoj suponuojama įterpiamasis mėnuo, kad 
ir apie jį aiškiai nekalbama, 

Savaitė (š46'0a — septynių skaičius, septynetas) israelitams buvo taip 
pat svarbus vienetas laikui matuoti, kurį jie tikėjo esant paties Dievo sank- 
cionuotą. Dėl naturalinio savaitės dienų skaičiaus kilimo nuomonės vis 
dėl to ne visų vienodos. Savaitės dienų suderinimas su septyniais dan- 

aus kūnais, kaip tatai atvaizduota šio straipsnio 175-me puslapy, kitų sa- 
oma esąs palyginamai vėlybos datos, būtent tik Romos imperatorių lai- 
kais atsiradęs. Hebrajai, kaip kad ir arabai, dienas žymėję skaičiais. Vardą 
turėjusi tik septintoji diena, subata, o N. Testamente ir šeštoji, pavadinia 
zapaox204 — prisirengimo diena. Kiti dar abejoja, ar israelitų savaitė nuo 
pat pradžių buvusi iš septynių dienų ir mano Biblijoj esant dešimties die- 
nų savaitės žymių (Gen. 24, 55 ir Ex. 12, 3); šiuo atžvilgiu israelitai buvę 
egiptiečių įtakoj. — Kaip septintoji diena buvo švenčiama, taip būta ir 
septintos savaitės, ir septintojo mėnesio, ir septintųjų metų (subatos metų) 
šventės. Praėjus septynis kartus po septynerius metus, penkiasdešimtieji 
metai buvo jubilejaus (/obe! — džiaugsmas; iš čia žodis „jubilejus“) metai. 

Dabar apie Biblijos pasaulivaizdį. Visata skirstyta į dvi dali — dangus 
ir žemė —, bet dažnai ir 3—dangus, žemė ir jurės —, kai kuomet ir į 4: 
dangus, žemė, jūrės ir praraja. Vieno žodžio visai visatai pažymėti hebrajų 
kalba nėra, kaip kad ir visame Senajame Testamente. Naujajame Testamente 
tam reikalui panaudojamas graikų kalbos žodis kosmos (Kėsuos). | 

Žemė (2720) vaizduotasi skridinio ar plokštumos pavidalu. Šis skri- 
dinys turi savo ribas, galus, pakraščius. Kalbama apie žemės platumą. 
Formos atžvilgiu žemės skridinys didumoj vaizduojamasi kaip apvalus. Jis 
neidentifikuojamas tik su sausąja žeme. Ir ežerus sausumos vidury ir plačiąsias 
jūres aplink sausąją žemę (žemyną) laiko tvirtas pagrindas. Ir jūrės tad 


a gale a 


kaip vieningas kontinentas. Jeruzalės miestas vaizduotasi esanti žemės skri- 


Idinio vidury. 


Zemės skridinys ne tik vandenų apglobtas, bet ir laikosi ant vandenų. 
Kalbama taip pat apie žemės pagrindą, atramus ir stulpus. Žemė tvirtai 
laikosi ant savo pagrindų; tiktai Dievui užsirūstinus, tie pagrindai sudreba. 

emės skridinys vaizduotasi žiemių kryptimi kyląs aukštyn, o pietų kryptimi — 
nusileidžiąs žemyn. Kad žemės skridinys, plūduriuodamas ant vandenų, 
betgi nenuskęsta, tatai padaro Dievo galybė; tai yra paslaptis, kurios žmo- 
gus nesupranta. Po žeme vaizduotasi esant neišmatuojamo gilumo jūrių; 
tai yra praraja (hebr. fehom  grak. d3vsso<). Po žeme vaizduotasi esant ir 
pragarą (še'0/, 40+x<), kaipo giliausią vietą, priešingą aukščiausiai vietai — 
dangui. 

Žodis dangus (šamajim), kaip visatos dalis, Biblijoj pažymi tris da- 
lykus: oro erdvę, tvirtumą (tirmamentą) ir Dievo buveinę. — Oro erdvė dan- 
gum vadinama, pav., Kristaus kalboj apie „dangaus paukščius“ (Mat. 6, 26, 
Luk. 8, 5). Bet paprastai dangum vadinamas tfirmamentas su savo išgraži- 
nimu. — „Dievas taipogi tarė: Tepasidaro tvirtuma tarp vandenų ir ji teat- 
skiria vandenis nuo vandenų... Ir Dievas praminė tvirtumą Dangumi“ 
(Gen. 1, 6 - 8). 

Ta tvirtuma vaizduotasi suskliausto dangčio pavidalu. Dangaus 
dangtis pradėtas tiesti nuo žiemių, kur vaizduotasi esant tvirto taško. Dan- 

gaus skliauto pakraščiai prisiderina prie žemės pakraščių ir jais atsirėmę, 
Taip rodo akys, tam firmamentas įr skirtas: vandenis atskirt. Žemės pa- 
kraščiai sutampa su dangaus pakraščiais, nes kaip žemė, taip ir dangus turi 
savo pakraščius. Ir kaip kalbama apie žemės: stulpus, taip ir apie dangaus 
stulpus. Toki stulpai (kolonos) atrodo esą aukšti kalnai, kuriais atrodo 
dangus atsirėmęs. 

Firmarnentas vaizduotasi kaip tvirta masė, kaip tvirtuma, kadangi ir 
jo uždavinys yra pakelti vaizduotąsi milžinišką vandenų masę ir atlaikyti 
laisvą erdvę tarp žemės ir dangaus. Iš viršaus prie firnamento prieinamoj 
erdvėj esama įvairių Zhesauri (hebr. '6za7 — turtų sandėliai, laikytuvai), ku- 
riuose randasi lietaus, sniego, krušos turtai vėjams, dangaus ugniai ir švie- 
sai. Dėl debesų funkcijos supratimo žymu pažangos nuo senesnių knygų 
į naujesniąsias. Antai, Genesy (7, 11) pasakyta: „Atsivėrė dangaus užtvan- 
kos“; o Jobo ir Eklesiastiko knygose jau debesys laikomi artimiausiomis 
kritulių versmėmis. Jie vaizduotasi lyg kokį rykų pavidalo laikytuvai, kurie, 
susispausdami, išleidžia vandenį. Į debesis vanduo įteka iš dangaus sandė- 
lių. Iš tų sandėlių ištekąs lietaus vanduo atgal nebegrįžta, bet susivartoja 
ant žemės arba nuteka į jures. 

Vaivorykštės (gešef) spalvų gražumas giriamas. Kai kurie Bibli- 
jos aiškintojai tvirtina, kad vaivorykšte Dievas pasinaudoja kaip lanku savo 
strėlėms (žaibams) laidyti ir kad jis parodąs malonės tuomet, kai tą lanką 
padedąs į šalį ir jį pakabinąs debesyse. Betgi apie vaivorykštę visuomet 
kalbama tik kaip apie malonų dalyką, o Ps. 7, 13 ir Hab. 3 minimas lankas 
ir kardas tėra simboliniai vaizdai. 

Dangaus skliauto (skliausmo) aukštumą senesniais laikais nemanyta 
esant labai didelį, nes atrodė, kad aukšti kalnai siekia debesis, taigi ir dan- 
gų. Dėl to tat Babely ryžtamasi pastatyt tokį aukštą bokštą, „kurio viršūnė 
siektų dangų“ (Gen. 11, 4). Sioks sumanymas nepavadintas beprotišku ir 
negalimu, bet laikytas esant galimas. „Jie ėmė tai daryti ir nemes savo 
užmanymo, kolei jo pilnai neįvykdys“ (11, 6). Gal būt galima ir dangų sie- 
kusias Jokūbo sapnuotas kopėčias paminėti kaipo neaukšto dangaus do- 
kumentą iš israelitų patriarkų laikų. — Izaijas (40, 22) jau dangaus aukštu- 
mą laiko esant labai didelį, o Eklesiastikas (1, 3) kalba tiesiai apie negali- 
mumą dangaus aukštumą išmatuot. Betgi ir vėlesniais laikais dangaus aukš- 
tumo dimensijos nelaikyta begalinės, nes aiškiai kalbama apie žemės, dan- 
gaus ir prarajos pakraščius. Kai dėl medžiagos, iš kurios padirbdintas 
dangaus tirmamentas, tai iš Gen. 1, 6 —-8 neaiškų, ar ji yra iš vandens ar 
iš ko kito. Bet šv. Petro laiške (2 Petri 3, 5) skaitome: „Nes jis tyčiomis 
nežino to, kad kitados dangus ir žemė radosi Dievo žodžiu iš vandens ir 
per vandenį“. 


Dangaus firmamento vienas svarbiausių uždavinių, pasak Biblijos, tai. 


būti laikytuvu ir keliu dangaus žiburiams. „Tepasidaro žiburiai dangaus 
tvirtumoje... ir tegul jie žiba dangaus tvirtumoje, kad apšviestų žemę... Die- 
vas padarė du didžiuoju žiburiu... ir žvaigždes. Ir jis jas patalpino dan- 
gaus tvirtumoje, kad žibėtų viršuje žemės“ (Gen. 1, 14—17). Taigi, aiškiai 
pasakyta, kad saulė, mėnulis ir žvaigždės randasi prie „dangaus tvirtumos“ 
ir kad jie turi šviesti žemei, taigi, jie pritaisyti prie firmamento apatinės 
pusės. Todėl smarkiai sukrėtus, žvaigždės gali ir nupulti. Firmamentas ne- 


—— 

pramatomas, todėl anoj pusėj esamų sandėlių nematyt, todėl ir žvaigždės 
gali savo šviesą siųsti tik ant žemės, kaip kad joms ir skirta. Kadangi 
žvaigždės yra tik maži žiburiukai, tai saulė ir mėnulis pro juos lengvai pra- 
lenda. Dangaus firmamentas stovi vietoj, kadangi jis kaip tvirtas skliautas 
sujungtas su nejudančia žeme. Tat ne visas dangus sukasi nešdamasis 
su savimi žvaigždes, bet saulė, mėnulis ir žvaigždės juda tam tikrais keliais. 

Be oro ir žvaigždžių dangaus, Biblijoje dar kalbama apie trečiąjį 
dangų. Šis trečiasis ir aukščiausiasis dangus yra Dievo buveinė, jis va- 
dinamas ir šventnamiu (bažnyčia). Jis nuo mūsų akių uždengtas. Kadangi 
Dievo sostas vaizduotasi viršum žvaigždžių padangtės, tai tikėta prie jo 
bent kiek prisiartinsiant palypėjus į kalną. Dėl to aukos buvo aukojamos. 
ant kalnų, aukurai, šventnamis buvo statyti ant kalnų, kalnai laikyta tinka- 
momis vietomis Dievo apreiškimui priimti. Dievo palytėjimu pažymėti kal- 
nai laikyti šventi; apie kai kuriuos jų pasakyta, kad ant jų gyvena Dievas. 
Kadėl israelitai Dievo buveine laikė Sinajaus, bet ne patį aukščiausią jiems. 
žinomą Hedinono kalną, tenka aiškint tuo būdu, kad Sinajaus kalnas yra 
turėjęs ypatingos reikšmės jų religijos istorijai. 

Izaijas (14, 13) dar kalba apie „susirinkimo kalną tolimiausiuose žie- 
miuose* (beharmo “ed bejarketė zafon). Čia manoma esant įvaizdžio, kad vir- 
šum tvirto dangaus skliauto, taigi danguj, žiemiuose, apie pusiaujo ašigalį 
yra iškilęs kalnas, kuris atsirėmęs ne į žemę, bet į dangaus skliautą. 

Dabar šis tas iš biblinės astronomijos. Saulė ir mėnulis Bi- 
blijoj vadinami „dviem didžiaisiais žiburiais“ (me'6rot Aaggadolim (Gen. 
1, 16). Lyginant juodu vieną su kitu, saulė pažymima kaip ma'67 Aagėdė/, 
mėnulis — kaip ma'6r7 haggalon. Hebraišku būdvardžiu gado! ir gaton 
reiškia ne tik „didelis“ ir „mažas“, bet taip pat „stiprus, įžymus“ ir „silp- 
nas, neįžymus“. Todėl Gen. 1, 16 tektų versti: „Stipresnįjį (įžymesnijį) ži- 
burį dienai valdyti ir silpnesnįjį (mažiau įžymesnįjį) nakčiai valdyti“. 

Saulė (šemeš), tarp nuostabių Dievo kūrinių, suminima tuojaus po 
jos laikytojo, firmamento. Stebimasi jos didingumu ir šviečiamąja bei šil- 
domąja jėga. Ji kasdien atlieka milžinišką uždavinį, ji per dieną apeina 
lanku visą tolimą žemės skridinį. Todėl sakoma, kad ji „skubinantis bėg- 
ti“. Kalbama apie padangtę ('6/Ae!), iš kurios ji išeina. Kaip tad suprasti 
— neaišku. Taip pat Biblijoj nepasakyta, kaip saulė, vakare patekusi 
po žeme, rytą vėl iš ten išeinanti: ar ji turinti per jūres pereiti ar aplink 
jas apeiti. 

Mėnulis (/areach, poez. Iebanah) taip pat daro žavinčios įtakos gam- 
tos žmonėms, kai jis giedriomis ir vėsiomis pietinių Rytų naktimis siunčia 
žemei savo magišką silpną šviesą, rodydamasis įvairiose dangaus vietoše ir 
įvairiais pavidalais. Kad mėnulis savo šviesą gauna iš saulės, to Biblijos 
raštų autoriai dar-nežinojo. Sename pasaulivaizdy to ir nebuvo galima ži- 
not. Nes kaipgi nusileidusi, po žemės skridiniu palindusi saulė, gali ap- 
šviesti viršum žemės esaritį mėnulį? Todėl ir mėnulio fazių keitimasis va- 
dinamas „nuostabiu“. Biblijos knygose atrodo esant ir aluzijų į saulės 
bei mėnulio užtemimus. Kadangi nežinota jų naturalinių priežasčių, 
tai šie, kaip ir kiti naturalūs dangaus reiškiniai, aiškinta ypatingu Dievo nu- 
statymu. 

Žvaigždės (kokabim) pritaisytos drauge su saule ir mėnuliu tame 
pačiame iirmamente. Kaip jos čia pritaisytos ir kuri jų esmė, nenurodoma, 
Jų įvairus judėjimas dangaus skliaute vedamas iš Dievo tiesioginio vado- 
vavimo. Žvaigždžių visuma Biblijoj dažnai vadinama „dangaus kariuomene“ 
(ceba haššamaim). Žvaigždžių skaičius nesuskaitomas; tik Dievas jį žino ir 
vadina visas vardais; jis joms nurodė eilę ir tvarką. „Dangaus kariuome- 
nė“ kai kuomet vaizduojamasi kaip tikra kovojanti kariuomenė. Kadangi 
žvaigždės, kaip saulė ir mėnulis, yra tame pačiame tirmamente, tai ir jų 
nuotolis nuo žemės yra vienodas. Žvaigždės yra toki maži žiburėliai, judą 
firmamente viršum žemės; firmamentą stipriai sukrėtus, jos galinčios nukristi 
ant žemės. 

Biblijos raštuose kalbamą ir apie kai kurias atskiras ypatingas žvaigž- 
des bei žvaigždynus. Apiekokius — aiškintojų nuomonės skiriasi, 
nes net Senojo Testamento senobiniams vertėjams į graikų kalbą tatai 
buvo ne visai aišku. Aiškiai žinota Aušrinė (Venera); be to, maioma, 
kad dar kalbama apie Orioną, Arkturą, Aldebaraną, Plejades (Sėtyną) ir 
dar vieną kitą žvaigždę bei žvaigždyną. Esama aluzijų ir į kometas. Iš 
planetų, be Aušrinės, kalbama dar apie Saturną (kijjūm). Vėliau israelitai 
yra iš babiloniečių paėmę įvaizdį apie planetų dangus. Kristaus gyvenimo 
laikais sustatyta Henoch'o knyga (apokrypiškas, t. y. netikras Biblijos raš- 
tas) aprašo patriarko kelionę per 7 dangus. Kiekvienas dangus priskirtas 
vis naujai planetai. 7-me aukščiausiame danguj sėdi Dievas Saturno vie- 
toj. Kritusieji angelai randami 2-me ir 5-me, t. y. Merkuro ir Marso dan- 
guj. Rojus yra 3 me — Veneros — danguj; pie šiokios pažiūros dedasi 
ir šv. Paulius (2 Kor. 12, 1— 4). — Sviesa, Biblijos rašytojų mintimi, buvo 
Dievo sukurta kaip savarankiškas, nebūtinai su dangaus žiburiais suriš- 
tas dalykas. 

Prieš Kristaus laikus israelitus pasiekia astrologija ir žvaigždžių gar- 
binimas, kad ir su tuo kovojo oficialiosios religijos atstovai. Užtat tatai 
praktikavo atskalūnai, pav., eseniai, kurie garbino saulės dievą. Kad mė- 
nulis gerai ir blogai paveikia vaisių augimą, tatai žymu ir senesniuose Bi- 
blijos raštuose (Deut. 33, 14; Ps. 120, 6). 

Siuomi skyrelį apie Biblijos pasaulivaizdį baigiame. Matėme, kad ir 
Biblijos rašytojų pasaulivaizdis yra akių padiktuotas pasaulivaizdis, kaip kad 
egiptiečių, babiloniečių ir kitų anos gadynės civilizuotų, ir šių dienų pri- 
mitiviųjų tautų. Savo pasaulivaizdžio pirmuosius bruožus žydų tautos 
protėviai jau buvo pasiėmę iš savo bendrosios su kitais semitais protėvy- 
nės, 0 paskui, gyvendami tarp kaimynų ir su jais santykiaudami, galėjo ir 
jų labiau išplėtoto pasaulivaizdžio paimti vieną kitą bruožą, vieną kitą ele- 
mentą ir juo papildyti savąjį pasaulivaizdį. 29 

26 Zinner'is savoj „Astronomijos istorijoj“ apie žydų astronomiją kalba labai 
trumpai (161 —165 pusl). Užtat galime nurodyti šiuo klausimu gerą G. Schiaparel- 
li'o monografiją: L'astronomia nell antico testamento, Milano 1903 (vokiškas vertimas: 
Die Astronomie im Alten Testament, Giessen 1904). O specialiai apie Biblijos pasauli- 
vaizdį puikią monograiiją yra patiekęs prof. A. Konrad'as: Das Weltbild in der Bibel, 
Graz u. Wien 1017. Sios tat knygelės žodžiais atpasakotas ir beveik visas šis mūsų 
skyrelis, norįs būti tik lyg trumpiausia jos santrauka. Biblijos tekstų ir komentuotojų 
nuomonių skaitytojas gausiai ras pačiame Konrad'o veikale. Lietuviškos tekstų citatos 
čia paduotos iš arkivyskupo J. Skvirecko Šv. R-što vertimo, 

Tačiau, kad ir Biblijos pasaulivaizdis, kaip tos gadynės žmonių pasauli- 
vaizdis, stovi visai šalia šių dienų mokslinio pasaulivaizdžio, tai mintis etapų, 
kuriais Biblijos (Genesy) atpasakojimu ėjęs pasaulio sukūrimo procesas, ne- 
taip yra tolima ir naujausiam šių dienų mokslui. Aure, mokslinio sintesio 
internaciniame žurnale 1933 metais New York'o prof. Jerome Alexan- 
der savo biologinį straipsnį pradejo šiomis mintimis: „Nė vienas, kuris 
yra susipažinęs su geologijos, paleontologijos ir biologijos įrodytais fak- 


"w4-tais, neteiks kitokios, kaip tik figurativinės, prasmės tam kūrybos pasako- 


jimui, kuris patiekiamas Genesy. Betgi įdomu pažymėt, kad ten (Genesy) 
patiektoji (kuriamųjų daiktų) eilė, imant bendrus bruožus, sutinka (dėrinasi) 
su mokslo nurodomąja eile. Pirmiausia, žemės suformavimas iš pirminio 
„chaoso“; antroj vietoj (eina) vandenų sujungimas ir kontinentų iškilimas; tre- 
čioj vietoj, pasirodo žolės, augalai bei medžiai ir išgaminami vandeny  gy- 
veną gyvieji padarai. Po jų pasirodo oro paukščiai ir lauko gyvuliai. Žmo- 
gus atėjo paskutinis: „Sutvėrė juodu, vyriškį ir moteriškę“ *, ?" 


8. Graikų pasaulivaizdis 

„Babiloniečiai ir egiptiečiai suteikė senobinei astronomijai savotišką 
atspalvį. Egiptiečiai davė 24 valandų parą, vandeninį laikrodį, metų ilgį ir 
mėnesių vardus.2š  Babiloniečiai davė paskirstymą saikų, svorių, laiko ir 
kampų, žvaigždžių skirtumą pagal paveikslus ir spalvas, tipingąjį saulės 
laikrodį, dangaus ratų atvaizdavimą ant įvairių plokštumų, pridedamų metų 
įterpimo taisykles ir skaičiavimo būdą iš dangaus vyksmų stebėjimo išvest 
ir suskaičiuot atrodomąjį planetų judėjimą, vėliau, įtikima, armilarinę sierą 
ir dangaus rutulį. Prie to prisidėjo dėmesio verti bandymai vaizdintis ju- 
dėjimus ir dangaus vyksmų aiškinimas įvairiais plėtotės laipsniais iki ho- 
roskopo. — Kas dar paliko nuveikt graikams, trečiajai didžiai senovės kul- 
turinei galybei?“ — klausia Zinner'is. 

Atsakome: Graikai, pirmiausia, mažiau ar daugiau pasinaudojo rytiečių 
moksio srity nudirbtais darbais. Bet jie patys mokslo keliu nuėjo daug 
toliau, kadangi buvo įmatę ir nugalėję rytiečių mokslinio darbo silpnąsias 
puses — perdidelį prisirišimą prie senobinių papročių ir tradicijos; dėl to, 
kai tik buvo pasiekta praktikai reikalingų rezultatų, rytiečių mokslinio dar- 
bo pastangos sustodavo. Tuo tarpu graikai vis ieškojo naujų būdų ir pa- 
saulio kilmei ir jo vyksmams aiškinti. Dėl to jie ir pasaulivaizdžio klausi- 
mais buvo nenuoramos, dėl to jie, atsisakę nuo akių diktuojamojo pasau- 
livaizdžio, buvo prisiartinę prie mokslinio pasaulivaizdžio pagrindų. 

2? No one acguainted with the demonstrated facts of geology, paleontology and 
biology ascribes other than a figurative meaning to the outline of creation as given in 
Genesis. It is interesting to note, howewer, that the seguences there given, accord, 
in a general way, with'what science indicates: First, the formation of ihe eartli from a 
primordial „chaos“; second, the gathering together of the waters and the emergence of 
jand; third, grass, herbs and trees appeared, and ih: waters brought fort living creatu- 
res. Subseguently appeared fhe iowls of the air and the beasts ot the field. Man cam 
last — „male and female created He them“. — „Scientia“ (Rivista di Scienza) (N. Zani- 
chelli, Bologna) 1933, vol. 54, p. 252 (pirmosios eilutės straipsnio: Some chemical aspects 
of life. Food and evolution) 

28 Šiąja proga paminėsime dar ir naujausią monografiją apie egiptiečių astrono- 
miją (turėjusią būt paminėtą 12-oj pastaboj): E.-M. Antoniadi, L'astronomie ėgypti- 
enne depuis les temps les plus reculės jusgu'a la žin de I'ėpogue alexandrine. Paris 1953. 

Seniausias graikų pasaulivaizdis 


Seniausią graikų pasaulivaizdį turime atvaizduotą Homero abiejuose 
epuose (susiformavę laikotarpy 1000 —600 m. pr. Kr.) — Iliadėj ir Odi- 
sejoj —ir Hesiodo — (gyvenusio bent 100 metų vėliau kaip Homeras) — 
didaktinėse poemose „Darbai ir Dienos“ bei „Kosmogonijoj“. Dangus jie- 
dviem atrodo kaip milžiniška kolonoda, kurią dengia kristalinis kupolas; 
dangaus stogas laikosi tvirtai ir nejuda. Žemė yra skridinys, kurio pa- 
kraštys susisiekia su dangaus skliautu. Žemę apgobia gilus vandenynas, 
Okeanas, iš kurio ima vandenį visos jūrės, ežerai, upės ir upeliai. Skri- 
dinio vidury randasi Heladė, o jos vidury — sniegu apklotas Olympas, 
dievų gyvenamoji vieta. Saulė, Mėnulis ir žvaigždės eina per dangų jiems 
nubrėžtais keliais; nusileisdami, jie pasineria į Okeano bangas ir nuplaukia 
juo iki rytinio Žėmės pakraščio ir, apsiplovę bei sustiprėje, vėl kas rytą už- 
kopia į dangų. ** 

Maždaug mūsų eros pradžioj gyvenęs astronomas rašytojas Gemi- 


nas rašo: „Homeras ir beveik visi senieji poetai Žemę vaizdavosi kaip, 


plokščią skridinį. Pasaulio vandenynas gaubia visas sausas Žemės šalis 


kaip koks žiedas. Saulė ir žvaigždės iš jo išsineria ir vėl į jį pasineria. 


Iš čia kilęs ir tikėjimas, kad juodieji etiopai, gyvenantieji arti Saulės pa-' 


tekėjimo ir nusileidimo vietos, nusidegino nuo Saulės savo odą. Zemės| 
skridinio centras — pasaulio bamba — manyta esąs toj Graikijos vietoj, 


kur turi savo šventnamį išgarsėjęs Delfų orakulis“. * 

Taigi, ir graikų senobinis pasaulivaizdis yra toks pat akių padiktuotas, 
kaip ir kulturingųjų ritiečių — babiloniečių, egiptiečių, žydų. Taip dėl to, 
kad „atrodomoji kosminių fenomenų eiga yra naturali visiems žmonėms 
visais laikais; ji atrodo tokia pati ir mums; ir mums, 20-jo šimtm. žmonėms, 
Saulė, Mėnulis ir žvaigždės lygiai taip pateka ir nusileidžia, kaip kad se- 
novės žmonėms; ir mūsų išsireiškimai tiems atrodomiems reiškiniams pa- 
vadinti yra visai panašūs, koki yra buvę prieš 3000 metų. Net astronomi- 
jos moksliniuose darbuose mes dedame pagrindan šią atrodomą būklę, k. 
a., lygindami laiką, ir visai nemanome paprastus skaičiavimus sukompli- 
kuoti dėdami pagrindan heliocentrines koordinates. Bet ne vienam, kuris 
taip skaičiuoja, nepadarysi priekaišto, kad to dėliai jis yra geocentri- 
nės teorijos šalininkas“. *! 

Betgi 6-me šimtmety prieš Kr. senobiškasis primitivus graikų pasau- 
livaizdis pradeda keistis. Jį keičia jau senesnieji tilosofai iš VI-1V šimtm. 
pr. Kr. „Jų idejos buvo komplikuotos, originalios ir sumanios. Jie nu- 
traukė ryšius su beveik visuotinu tikėjimu, ypač su egiptiečių ir chaldejų, 
kurie buvo iš vandens padarę pirminį elementą, žemės atramą, užpildantį 
erdvę anapus dangaus ir iki tolimiausių prarajos gelmių“ (Sageret). 


2 Pagal P. J. Schumacher'į kolektiviniame veikale „Himmel und Erde“ I to- 
mas: Der Sternenhimmel. Herausgeg. von J. Plassmann und J. Pohle (Minchen, 
Allg. Verlags-Gesellschaft, metai nepažymėti) 60 pusl. 

30 Pagal Heegard'ą 23-24 pusl. (žiūr. 10 past.). 


3 E. Hoppe, Das antike Weltbild. Archiv tūr die Geschichte der Naturwissen-' 


schaften und der Technik 1915, 73 -85 p. 

Seniausių gamtos filosofų pasaulivaizdis 


Pirmąją graikų tilosofų grupę sudaro Jonijos mieste Milete gyvenę ir 
dirbę filosofai gamtininkai. Jie vyriausiai buvo atsidėję spręsti klausimą, iš 
kurios rūšies medžiagos yra kilusi visa medžiaginė buitis, visas pasaulis. 

Šių Mileto fizikų (— gamtos filosofų) vyriausias amžium ir todėl pir- 
mon vieton statomas yra Thalis (gyvenęs tarp 624/11--547 m. pr. Kr.), vie- 
nas iš septineto senobinės Graikijos išminčių. Jis visų daiktų pradžią 
laikė esant vandenį, t. y. vandenį laikė esant tą pirminį elementą (4py7), iš 
kurio yra kilusios visos kitos medžiagos. 

Dėl Thalio pasaulivaizdžio mokslo istorininkai mano nevienodai. Tan- 
nery, antai, sako, kad Thalis nepadaręs nieko kita, kaip tik pakartojęs 
klasikinę egiptiečių kosmologiją.3? Tannery'u pasikliaudamas, ir Sage- 
ret'as tvirtina, kad Thalis vienas iš Jonijos filosofų paliko ištikimas rytie- 
tiškam pasaulivaizdžiui. *? 

Sioks sprendimas apie Thalį remiamas viena žinele, kurią du kartu 
mini Aristotelis **. Aristotelis, būtent, sako, kad Thalis, sakoma, vaizdavęsis 
Žemę plūduriuojančią ant vandens. Taip ši vieta paprastai išverčia- 
ma, taip apie Thalio Žemės įvaizdį kalbama populariuose pasaulivaiz- 
džio istorijos dėstymuose, kuriuos rašo ne atitinkamų mokslo sričių spe- 
cialistai *9, 

Tuo tarpu šios srities didelis specialistas Edmundas Hoppė, 
pasiremdamas kitų senovės rašytojų atsiliepimas apie Thalį, nupiešia visai 
kitokį jo pasaulivaizdį. Sakytoj Aristotelio citatoj, už kurią patsai Aristote- 
lis neima atsakumo (nes ją cituoje ne iš Thalio teksto, bet tik iš girdų), 
Hoppė įžiūri tiktai Thalio nuomonę apie Žemės, kaip kad ir visų daiktų, 
kilimą iš vandens. O apie Thalio pasaulivaizdį Hoppė taip rašo: „Thalis 
skelbia Žemę esant rutulį 39, kuris stovi kaip vienetas pasaulio centre. Ap- 
link ją rieda Saulė, Mėnulis ir žvaigždės kaip ant kokio rutulio, bet ir šie 
dangaus kūnai yra tokio pat pavidalo kaip Žemė, vadinasi rutulio pavidalo. 
Tačiau jie taip pat turi ugnies, t. y. šviečia patys (Theodoret IV, 17), ne 
taip, kaip nešviečianti Žemė. Jis (Thalis) Zemę skirsto į penketą zonų ir 
atitinkamai taip pat ir žvaigždes sutvarko penketu zonų (Aetius, Plac. II, 12), 
Tad matome, jog jau šis pirmasis graikų filosofas nereiškia minties, kad 
Žemė esanti skridinys, višum kurio gulįs kietas dangaus. rutulys!“ Kitoj 
vietoj Hoppė dar priduria, kad Stobejo (Ep. I, 26) liudijimu Thalis 


3 Paul Tannery, Pour Y'histoire de 11 science hellėne. Paris 1877, ch. III. 

35 „Thales seul, parmi les Ioniens, lui (egiptiečių ir chaldejų tikėjimui) demeura 
fidėle. II ne fit d'aillėurs, comme 1e montre Paul Tannery, gue dėmarguer Ia cosmolo- 
gie ėgyptienne classigue“. Jules Sageret, Le systėme du monde de Pythagore a 
Eddington, Paris 1931, 13. 

3 Aristotelis, Methaphys. I, 3 ir De coelo II, 13, 294 ą. 

35 Kaip; antai, Schumacher'is, jau cituotame senesniame veikale „Himmel und 
Erde“ (60 pusl.) (žiūr. 29 past.) ir J. Rie m'as panašiame naujausio laiko kolektiviniame 
veikale „Erdball und Weltall“ II t., 204 p. (herausg. von O. Prochnow, Berlin 1928, 
Hugo Bermiūbhler). Netikslių nusakymų apie pirmųjų graikų filosoių pasaulivaizdį esama 
ir prof. Ros enberg'o rektorinėj kalboj: Die Entwicklung des raumlichen Weltbildes 

+ der Astronomie. Kiel. 1930. 
3 Aetius, Plac. phll. III, 10 (Ct. Diels Doxographen 375 p). 

mokėjęs teisingai išaiškint Mėnulio užtemimą. Jis jau buvęs suskaičia- 
vęs Saulės skersmenį esant lygų !/;54 Saulės kelio ir žinojęs ekliptikos 
kreivumą (pašliodnumą) 37. 

Čia pat dar pridursime, kad kai kurie istorininkai, remdamiesi Aristo- 
telio liudijimu apie Thalį, įrodidėja, kad Thalis „vandens“ vardu vadino iš 
visa ne tą cheminį produktą, kurį mes šiandien chemijos kalba žymime 
H.O, bet kad vanduo jam buvo tik simbolis, t. y. ženklas pažymėt tokiai 
medžiagai, kuri yra artima gyvulių spermai. Vadinasi, kad Thalis ima van- 
denį tik biologine prasme *š, 


Antroj vietoj po Thalio statomas jo mokinys, taip pat miletietis 
Anaksimandras (615/11—574/5 m. pr. Kr.). Jis viso materialinio pa- 
saulio pirminį principą (ėpyx) laikė esant Azerpov'ą, kurį jis vadina „ne- 
mirštamu“, „nenykstamu“, įtikima taip pat „nekilusiu“ ir „nesenstančiu“. 
Filosotijos istorininkai Azeipo/'ą laiko esant neaprėžtą begalinę medžiagą, 
amžinai gyvą, iš savęs judantį visų daiktų pagrindą. Iš šiojo pagrindo Anak- 
simandras tat ir kildina visatą. Jo kosmogonija ir drąsi ir naivi. Iš Azerpov'o 
pirmiausia išsiskyrė šiltasis ir šaltasis pradmuo ir atsistojo priešingose po- 
zicijose: šiltasis, t. y. ugningasis pradmuo, būdamas lengviausias, pakilo 
aukštyn; šaltoji, sunkioji masė paliko žemai. Ugningasis pradmuo nugulė 
aplink šaltąjį rutulio pavidalu „kaip žievė aplink medį“, taip jog šaltoji, 
sunkioji medžiaga paliko rutulio vidury. Saltojoj masėj pradžioj buvo su- 
mišusios drauge kietoji, skystoji ir oro pavidalo medžiaga. Vėliau jos išsi- 
skyrė ir taip sugulė, kad kietoji ir sunkioji sudarė branduolį, aplink ją nu- 
gulė skystoji, o aplink šiąją oras. 

Ar nuo skriejamo ugninės sieros sukimosi, ar iš apačios oro "masių 
spaudžiamos ugninės visatos rutuliškas apdangalas sutrūko į atskirus žie- 
dus, kuriuos apglobia tamsus, mūsų nepermatomas oras. Sie pilni ugnies ir oro 
apglobti tušti žiedai, dalimi vieni kitus užgulę, dalimi greta vieni kitų kon- 
centriškai skrieja aplink Zemę. Jų kiekviename yra skylė kaip dumplėse; 
pro tą skylę šviečia juose esamoji ugnis: tai Saulė, Mėnulis ir žvaigždės, 
O kai skylės užsikemša, tai įvyksta Saulės ir Mėnulio užtemimai. Panašiai 
Anaksimandras aiškinęs ir Mėnulio didėjimą bei mažėjimą. 

Dangaus rutulys, Anaksimandro manymu, nesustodamas sukasi iš ry- 
tų į vakarus. Dėlto ir žvaigždžių kontiguracijos, savo pavidalą neardyda- 
mos, pamažu vis slenka į vakarų horizontą, paskui nusileidžia po Zeme 
ir galop vėl iškyla rytiniame horizonte. Taigi, dangus Anaksimandro pasau- 
livaizdy turi ne kupolo, bet tuščio rutulio pavidalą, kurio viena pusė iškilusi 
viršum mūsų galvų, o kita tokia pat kabanti po Zeme ir dėlto tuo metu 
mums paliekanti neregima. Dangaus sferos sukimusi, taigi, Anaksimandras 
aiškino žvaigždžių judėjimą nakties metu. 

Zemė Anaksimandro pasaulivaizdy laisvai kybo pasaulio centre. Ji 
turinti žemo cilinderio pavidalą, kurio aukštumas sudaro tik !/4 jo sker- 
smens ir ant kurio suskliaustos pagrindo plokštumos mes gyvename, Ki- 
tados Zemė buvusi visiškai vandens užlieta. Laikui einant, nuo Saulės ši- 


37 Edmund Hoppe, Das antike Weltbild 74—75 p. 76—77 p. (žiūr. 31) 
38 R. Ganszyniec, Die biologische Grundlage der ionischen Philosophie, Ar- 
chiv fūr Gesch. der Naturwiss. u. Technik 1920, 1—-19 p. 

lumos vandens vis daugiau išgaravo. Pirminio vandens liekanos yra da- 
bartinės jūrės, kurios nuo Saulės kaitros pasidariusios sūrios ir kurios 
ateity gal būt visai išdžius Žemė kybanti pasaulio centre ir turinti visuo- 
met palikt lygiame atstume nuo dangaus rutulio, nes neturinti galimumo 
pakrypt į bet kurį šoną. 

Anaksimandras savo įsivaizdinta dangaus rutulį, Nęaipa, net sukon- 
struavo; tai buvo pirmasis dangaus globas, tuščio pusrutulio pavidalu, į 
kurį žiūrima iš apačios ir kurioj vidaus plokštumoj jis patalpino jam žino- 
mus žvaigždynus. Jis spėliojo ir apie dangaus kūnų relativius nuotolius 
nuo Žemės. Jis suskaičiavo, kad Saulės ir Mėnulio atstumas nuo Zemės 
yra santyky kaip 27 ir 19 (Simplicius, Da coelo 471, 1). Sie skaičiai ne- 
teisingi, bet įvaizdis vis dėlto teisingas ir tatai pirmiausia čia svarbu (Hop- 
pe). O jo įvaizdis, kad Zemė laisvai kybo begalinėj erdvėj, yra lyg atrak- 
cijos mokslo nujautimas: kadangi Žemė kybanti pasaulio vidury, tai dan- 
gaus skliauto įvairių šonų traukos jėgos vienos kitas panaikina ir ji turinti 
parimti vidury lygiame atstume nuo dangaus sieros. Anaksimandro moks- 
las apie koncentrinius žvaigždžių ratus, gal būt, davė pagrindo sferų teori- 
jai, kurią randame vėlesnėj graikų kosminėj fizikoj. 3? 

Trečiasis miletietis Anaksimenas (585—525 m. pr. Kr.) skelbė vi- 
sų daiktų pirminę medžiagą esant orą. Anaksimeno kosmogonija tiekia ir 
jo kosmologijos vaizdą. — Pradžioj visa pasaulio erdvė buvo pripildyta - 
oro. Šiai medžiagai susūdrėjant, pirmiausia pasidarė Žemė. Žemė pirmiau- 
sia buvusi dujų pavidalo, paskui suskystėjusi ir galop sukietėjusi. Ji kaip 
plokščias skridinys plūduriuojanti ant oro pasaulio centre. Iš Žemės kilę garai, 
suskystėdami, išgamino ugnį. Jai susitelkus pasidarė žvaigždės. Žvaigždes 
Anaksimenas kildina, iš Žemės tuo būdu, kuriuo Kantas vaizdavo- 
si kilus Saturno žiedus iš tos planetos. Žemės garai esą lengvesni kaip oras; 
todėl jie kylą aukštyn per atmosferą ir sudarą dangaus kūnus. Taigi ir jie 
yra iš tos pačios substancijos, kaip ir Žemė. Bet kadangi tai, kas yra 
lengvesnis už orą, yra ugnis, tai dangaus kūnai yra iš ugnies ir jie šviečia 
patys. Anaksimenas moka atsakyti į priekaištą, kodėl žvaigždės tik šviečia, 
bet nešildo, kad ir jos yra tokios ugnies masės. Jis sako, kad šilimos iš 
žvaigždžių Žemėj nejuntame dėl didelio žvaigždžių atstumo (Hippolytus, 
Philos. 7, 7). Taigi jo turėta ne tik eksperimentinio patyrimo apie šilimos 
spinduliavimą, bet jo suponuota dangaus kūnus esant įvairiame atstume 
nuo Žemės; ypač nejudamąsias žvaigždes jis laiko esančias daug toliau 
kaip Saulė. Eudemo (Theon. Smyrn. 198, 14) liudijimu, Anaksimenas Mė- 
nulį laikė esant tokį kūną, kuris savo šviesą gaunąs iš Saulės. Saulės ir 
Mėnulio užtemimus jis aiškinęs tuo būdu, kad juos uždengia kiti „tos pat 
rūšies kaip Žemė“ pasaulio kūnai, kurie laiko apglėbę kai kuriuos dan- 
gaus kūnus ir, skriedami aplink juos, kartkartėmis juos uždengia. 

Anaksimeno įvaizdis apie dangaus kūnų kelius dar ypatingai naivus. 
Ir dangaus kūnai dėliai jų skridiniško pavidalo plūduriuoja ant oro kaip 
ir Žemė. Saulė savo nakties kelią praeinanti ne po Žeme, bet „lygiai kaip 

aplink mūsų galvą sukasi kepurė“; ji aplink ją apeina plokščiai, vakare iš- 
nykdama už aukštų kalnų žiemiuose ir „dėliai didelio jos nuo mūs atstu- 
mo“. Kai kuriais metų laikais įvykstantieji didžiųjų dangaus kūnų „pasi- 
sukimai“ eina iš sutirštėjusio ir todėl atgal atmušančio oro: oro masės, 
kurias priešais save varo ir suspaudžia dangaus kūnai, pagaliau dėliai savo 
elastingumo atšoka taip, jog Saulė ir Mėnulis turį apsigręžt savo keliuose. 
Jau ir Anaksimenas skyrė planetas nuo nejudamųjų žvaigždžių; šios ęsan- 
čios kristališkame dangaus skliaute pritvirtintos taip, „kaip vinimis“ prika- 
binėtos. *0 

Taigi, filosofų miletiečių pasaulivaizdy kaip visai naujus elementus ra- 
dome Žemės rutuliškumą (jei neklysta naujieji Thalio komentuotojai), jos 
kybojimą be atramos pasaulio centre, dangaus sferiškumą ir dar kai ką. Ryš- 
kesnių pareiškimų šiaja kryptimi randame jaunesnėj filosofų mokykloj, ku- 
rios centras buvo Elejos miestas (pietinėj Italijoj), dėliai ko jie vadinami 
eleatiečiais. * 

Eleatiečių mokyklos įkurėju laikomas Ksenofanas iš Kolotono 
(gimęs apie 5:0/65 m. pr. Kr.). Jis smarkiai kritikavo graikų antropomor- 
fiškas dievybes, o jo paties vaizduotą Aukščiausią Dievybę jis sakė turint 
sferos pavidalą. Pirmu požvilgiu šioks pasakymas yra daugiau kaip juo- 
kingas; bet metatiziniu atžvilgiu anai gadynei jis buvo labai reikšmingas. Mat, 
tas poetas ir filosofas taip sakydamas bus turėjęs galvoj idealųjį ir abstrak- 
tųjį sieriškumą. Sferiškumą, kaip kažkokį tobulą pavidalą, Ksenofonas tat ir 
taikė tobulai dievybei. Bet jis jo nepritaikė pasauliui, nes paliko plokščios 
Žemės šalininkas. ; 

Antrasis eleatietis Parmenidas iš Elejos (apie 540/20—450 m. pr. 
Kr.), nežinia sų pagrindu ar be, laikomas Ksenofano mokiniu, sferos meta- 
tiziką pritaikė ir kosmologijai. Sis ontologijos pagrindėjas stengdamasis 
(prieš Heraklitą) gint buities patvarumą, metafiziniais sumetimais skelbė Že- 
mę esant tobulą rutulį.40 

Vėlesnieji graikų gamtos filosofai derino priešingas buities suvokimo 
kryptis, katrų vienai atstovavo Heraklitas iš Efeso (540—480 m. pr. 
Kr.), o kitai Parmenidas. Įžymiausi jų yra Empedoklis ir Anaksagoras. 

Empedoklis iš Akrago (gimęs apie 495 m. pr. Kr.), fizikas ir 
mistikas, naturalistas ir supranaturalistas, „Newton'o ir Cagliostro mišinys“ 
(Renan), pirminę visatos būklę vadina terminu Yęaipos. Šioj būklėj visi 
elementai yra sutapę į rutulį, kurio masė neturi jokių kokybių; čia nei ug- 
nis, nei kuris kitas elementas neturi savųjų savybių. Sis Empedoklio Nyaipos 
panašus į Parmenido vieną vienintelę buitį ir Ksenofano pasaulio visybę. 
Bet parimęs ZNoaipos tėra vienas trumpas momentas visatos procese. Apie 
Empedoklio kosmogonijos atskiras fazes dėliai duomenų prieštaravimo ga- 
lima tik spėlioti. 

Parimusiame Staire kilo pirmasis judėjimas iš elementų ginčo, gal būt, 
kurion vieton susitelkus perdaug ugnies. Medžiagos masės pradėjo judėt 
sūkūrio būdu ir iš jos pradėjo išsiskirti elementai. Pirmiausia išsiskyrė oras 
ir visa apglobė rutulio pavidalu. Paskui ištryško ugnis ir paspruko vir- 


40 Pagal Capellę (29—30 p)ir Hoppę 75 p. 
41 Sageret 16—17 p.; Rosenberg 5 p. 

šun po oro apdangalu; šis, ugnies veikiamas, sukietėjo į „kristališką“ 
skliaustą (dangų). O visatos centre susitelkė sunkioji medžiaga sudaryda- 
ma Žemę, kuri „tam tikru būtinumu“ sukietėjo. Dangaus skliauto sukima- 
sis palaiko ją kybančią centre. Sukimasis ištryškina iš Žemės vandenį. Ju- 
rės tėra „Žemės prakaitas“. 

O iš ugnies elemento, kurio buvo ore ir kurį oras išskyrė, pasidarė 
žvaigždės. Dangaus rutulys kasdien apsisuka aplink Žemę; jis sudarytas 
iš dviejų pusrutulių; vienas pripildytas ugnies, o kitame oras ir tik nedau- 
gel ugnies. Kai ugninis pusrutulis atsisukęs į viršų, tai esti diena; o kai 
atsisukęs oro pusrutulis, kuriame tik vietomis esama įsiterpusios ugnies, tai 
esti naktis. Taigi, diena ir naktis čia dar aiškinama neatsižvelgiant į Saulę, 
Saulė čia tėra. ugninio pusrutulio šviesos reileksas, susirinkęs milžiniškame 
kristaliniame lęšy, kuris juda pasaulio rutuliui sukantis. Empediklio ko- 
smogonijos ir kosmologijos detalės neaiškios dėl versmių prieštaravimo. Be 
kai kurių smulkmenų, jis esmingai nesiskiria nuo jo amžininkų ir 
pirmatakų 42 

Anaksagoras iš Klazomenų (500—428 m. pr. Kr.) buvo pirmasis 
„graikų tilosofas, kuris iš kolonijų buvo atsikėlęs į Atėnus. Jo kosmogonijos 
ir kosmologijos mintys nuostzbiai moderniškos. 

Dangaus kūnus jis aiškina kilus iš pirminės medžiagos veikiant iš- 
centrinei jėgai (Simplicius, De coelo 35, 13). Sio sukimosi greitis betgi 
nesulyginamas su jokio sukamo daikto greitumu žmogaus aplinkumoj, bet 
yra daug kartų greitesnis. Jis sukimusi (rotacija) aiškina, kodėl Mėnulis ir 
žvaigždės nenukrinta ant Žemės (Piut, Lys. 12), taigi svorio jėgą jis taiko 
ir dangaus kūnams. Jis teisingai išaiškino Mėnulio fazes (Platono Kratylas 
409 a), Paukščių Taką laikė esant žvaigždžių susitelkimą (Aristotelio Meteor. 
I, 8), Saulę laikė esant didžiulį žiorintį kamuolį, didesnį kaip visas Pelo- 
ponesas. Anaksagoro per 30 metų mokyta Atėnų šviesuomenė, Hoppė's 
manymu, galėjo apie Kosmą įsigyti tokių įvaizdžių, kurie — jei neimsime 
domėn geocentrinio požvilgio — buvo ne blogesni už įvaizdžius, kokių 
turėjo prieš 100 ar 200 metų Europos šviesuomenė. Kosmogonijos atžvil- 
„ giu, Anaksagoras yra Laplace'o pirmatakas; planetų kilimą iš centrinės 
masės jis vaizdavosi, gal būt, net moksliškiau kaip Laplace'as. Berods, mes 
nežinome Anaksagoro mokslo detalių, bet iš Plutarcho duotos citatos ga- 
lima spėti, kad Anaksagoras vaizdavosi, jog išcentrinė jėga atplėšianti nuo 
masės medžiagos rutulius; o šioks manymas geriau derinasi su eksperi- 
mentu ir skaičiavimu, kaip Laplace'o teigiamas žiedo atsiskyrimas; taip be- 
rods gali atsitikt tik sukimosi greičiui kitėjant. O rutuliams atsiskirti 
pakanka suponuot besisukančioj masėj esant nevienodo sūdrumo, apie ką 
berods žinojo ir Kantas ir Laplace'as.  Anaksagorui trūksta tik heliocentri- 
nio įvaizdžio, ir tuomet galėtume jo pasaulivaizdį sugretint su naujųjų 
laikų pasaulivaizdžiu, kuris paprastai (bet ne tiksliai *) vadinamas Kanto 
Laplace'o teorijos pasaulivaizdis **. Berods, Anaksagorui, griovusiam nai- 
vųjį graikų liaudies pasaulivaizdį ir jų prietaringą pasauližiūrą, teko nuken- 
tėti: jis buvo kalinamas, ir tik jo draugo Periklio užtarymu paleistas, mirė 
iš Atėnų ištremtas. 

42 Capelle, 92, 96 p: - 

43 Žiūr. apie tai mano sti. „Kantas ir Laplasas“. Kosmos 1926, 372—375 p. 

41 pagal Hoppę 78. pusl. 

Pythagoro ir pythagorininkų pasaulivaizdis 


Pythagoras ir jo mokykla sudaro atskirą grupę graikų filosofuose. Ir 
pasaulivaizdžio istorijoj apie Pythagorą su pythagorininkais tenka kalbėti 
atskirame skyriuj, nes nuo šios gadynės pasaulivaizdis praturtėja naujais 
bruožais: įsitvirtina Zemės steriškumas, įvedama mintis apie Žemės judėji- 
mą ir netgi galima būtų pasakyt, kad nuo geocentrizmo vienas žingsnis 
pažengiamas prie heliocentrizmo. 

Pythagoras (580/60 — 490 m. pr. Kr.) yra kilęs iš Samo salos ir dė- 
liai tyrono Polykrato priespaudos iš čia išsikėlęs į Krotoną (piet. Italijoj). 
Jis pats nepaliko nieko parašęs ir apie jo mokslą žinome tik iš jo moki- 
nių tradicijos. Pythagoro būta astronomo, matematiko, muziko ir mystiko. 
Daug keliaudamas, jis buvo turėjęs progos susipažint ir su babiloniečių 
astronomijos duomenimis bei juos panaudot. Žemę vaizdintis rutulio pa- 
vidalu jis, gal būt, buvo gavęs, medžiagos iš vėlybųjų chaldejų, arba, gal 
būt, prie to priėjo galvodamas apie Mėnulio užtemimo priežastį. Gal būt, 
babiloniečių stebėjimais pasirėmęs, jis priėjo išvadą, kad Mėnulį uždengiąs 
šešėlis tegalįs būt ne kas kitas, kaip pačios Žemės šešėlis. Pythagoras 
atkreipė dėmesį į tai, kad Zemės šešėlis ant Mėnulio visuomet yra apskri- 
tas. O kadangi apskritą šešėlį visuomet tegali duoti rutulys, tai ir Žemė 
turi būt rutulys. Žemės sferiškumą Pythagoro sistemoj liudija daugelis se- 
novės rašytojų (Aleksandras Polyhistoras, Diogenas iš Laertijos, Suidas, 
Platonas Timejuj). 

Toliau eidamas Pythagoras sukonstruoja ir savąją visatos sistemą, 
sutinkančią su jo iilosoiinėmis pažiūromis ir viršiniais reiškiniais. Be Sau- 
lės ir Mėnulio, jis savo pasaulivaizdin įtraukia ir penketa tuomet graikams 
jau žinomų planetų, apie kurias graikai, tur būt, sužinojo iš babiloniečių ar 
egiptiečių. Bet tuo tarpu kai egiptiečiai planetų reiškiniuose tenkinosi su- 
žymėdami tik periodus, graikai planetų judėjimų problemą padarė savo 
astronomijos vyriausiu uždaviniu, kurį beveik išsprendė tik po keleto šimt- 
mečių Aleksandrijos astronomai. Bet jau ir Pythagoras planetoms kreipė 
daug dėmesio, stengėsi suprast jų painius kelius ir pamažu stengėsi išsi- 
dirbt Kosmo ideją. Žodį Kčous; — puošimas, papuošalas, gražumas — Py- 
thagoras ar tik ne pirmasis pritaikė visatai, tuo norėdamas pažymėti visa- 
tos vieningumą, joje esamą tvarką ir dangaus kūnų judėjimo harmoniją. 

Pythagoro pasaulivaizdis taip atrodo: Visatos centre parimęs Žemės 
rutulys turi savy aplink ją besisukančio dangaus firmamento ašį. Firma- 
mentas yra visatos riba. Jis leidžia Saulei, Mėnuliui ir planetoms nekliudomai 
eiti savo keliais aplink Žemę. Sie dangaus kūnai taip pat yra rutuliai; jie 
skrieja koncentriškais apskritimais, kurių centrinis punktas yra Žemė. Taigi, 
Pythagoro pasaulivaizdis yra geocentrinis. Mat, tam išminčiui atrodė, kad 
tik apskritimas ir rutulys yra pakankamai tobuli dalykai, galį susiderint su 
amžinuoju pasaulio patvarumu ir dangaus kūnų dieviškumu. Didieji dan- 
gaus kūnai vaizduotasi pritvirtinti prie tuščių rutulių iš perregimo kristalo. 
Tos kristalinės sieros tokios tvirtos, kad jos atlaiko planetas ir Saulę su 
Menuliu ir su jais sukasi aplink neregimą tvirtą ašį. Sferos eina tokia eile: 
Mėnulio, Saulės, Merkuro, Veneros (kitų aiškintojų manymu: Mėnulio, Mer- 
kuro, Veneros, Saulės), Marso, Jupiterio, Saturno, o toliausiai — nejudamųjų 

žvaigždžių sfera. Aukščiau pasakyta, kad šias sieras, arba rutuliškus dang- 
čius, Pythagoras vaizdavosi padarytas iš peršviečiamos kristalinės medžiagos, 
bet kiti sako, kad jis jas ėmė tik kaip erdvės suskirstymą. 

Kaip ten bebūtų su sferų medžiaga, septynetą artimesniųjų planetų, t. y. 
sferų Pythagoras sulygino su oktavos septyniais tonais. Pythagoras ir jo 
mokiniai visatos santvarkos paslapties ieškojo kai kurių paprastų skaičių 
santykiuose. Kaip bet kokio mechaniško įtaisymo greit besisuką ratai leidžia 
toną, taip ir planetų sferos sukelia tonus, kurie sutampa didingon harmo- 
nijon. Ta harmonija jungia visą visatą Mes jos negirdime dėlto, kad nuo 
gimimo prie jos pripratę ir todėl jai esame atbukę. Bet Pythagoras yra jos 
sužavėtas. Sierų sąvoka vaidino labai svarbų vaidmenį paskesnio laiko 
graikų kosmologijose. Sierų harmonijos sąvoka, berods, randama anksčiau 
jau slaptos orfikų sąjungos mystikoj, kuri, gal būt, eina iš Egipto. Ogi 
Pythagoras ir pythagorininkai yra buvę orfikai. Sferų harmonija senovėj 
žavėjosi Platonas, o naujasiais laikais Kepleris. Sferų reminiscencija skamba 
dar ir šių dienų kalboj, pav., kalbant apie „septintąjį dangų“, t. y. apie 
septintąją (— Saturno) sierą, kaip apie tolimiausią visiškos rimties ir taikos 
gyvenamą vietą 5, 

Apie Pythagorą reikia dar pasakyti, kad jis yra deduktivinės geome- 
trijos kūrėjas; Euklido geometrijos pirmųjų keturių knygų esencija — tai 
esąs jo kūrinys *9. Saulei, Mėnuliui ir planetoms priskirdamas dvejopą 
sukimąsi (rotaciją), jis, Duhem'o teigimu, pagrindęs astronominę geome- 
triją 17, 

Kiti betgi Pythagoro nuopelnus, mokslinį pasaulivaizdį bekuriant, linkę 
sumažinti. Zinner'is, antai, rašo: „Nuo Aristotelio laikų pythagorininkams 
priteigiamas, mokslas apie Žemės rutuliškumą. Ar patsai Pythagoras turėjo 
šią pažiūrą apie Žemę, įrodyt negalima. Jo gimtojo miesto Samo monetose 
jis tikrai atvaizduojamas su Žemės rutuliu; tačiau šios monetos eina iš Ro- 
mos imperatorių laikų ir todėl netur lemiančios reikšmės. Neįtikima, kad 
Pythagoras yra šios minties autorius; nes esminga šio mokslo supozicija, 
įvairių šilimos zonų ant Žemės pasiskirstymas, buvo surasta tik eleatiečio 
Parmenido. Kiti Žemės rutuliškumo įrodymai: ilgiausios dienos ir žvaigž- 
džių matomumo įvairus ilgumas destis koks geografinis platumas, taip pat 
pamažu tolimų daiktų iškilimas prie jų besiartinant ir apskritas Žemės še- 
šėlis ant Mėnulio jo užtemimų metu — šie įrodymai atsiradę tikrai tik vė- 
lybesniais laikais. Mokslas apie Žemę kaip rutulį, ant kurio buvo perkelti 
dangaus rutulio pasiskirstymai ir apskritimai, tik pamažu įsigalėjo. Dar ir 
Aristotelio laikais mokslininkai sujaukia mokslą apie Žemės skridinį su 
mokslu apie Žemės rutulį. Liaudis tikrai kad niekuomet neatsisakė nuo pa- 
žiūrų į Žemę kaip skridinį“ (81—82 pusl.). 

Pythagoro pasaulivaizdį toliau plėtojo jo mokinys Filolajas (kilęs 
iš Krotono ar Tarento ir 5-jo šimtmečio paskutinį trečdalį gyvenęs Te- 
buose). Jo trijų knygų veikalo „Apie gamtą“ likę tik trupiniai Platono, 
Aristotelio ir kitų citatose. 


+ Pagal Schumacher'į (61—62 pusl.) ir Riem'ą (204—205 p.) (žiūr. 29 ir 35 past). 

4 Segeret, Le Systėme du Monde 19 p. 

1 Pierre Duhem, Le Systėmė du Monde. Histoires de doctrines cosmologi- 
aues de Platon 3 Copernic. Premiere partie: La Cosmologie hellenigue. Paris 1913, 9 p. 

Siekdamas viską mystiškai pagrįsti skaičių santykiais, Filolajas iš 8 
sierų padarė 10. Visatos centre jis padėjo tauriausią elementą — visatos 
Ugnį (Hesfia). Aplink šią centrinę Ugnį sukasi visi pasauliai iš vakarų į 
rytus. Toliausiai stovi ir lėčiausiai sukasi nejudamųjų žvaigždžių siera (dė- 
liai jos sukimosi lėtumo ją galima laikyt kaip stovinčią vietoj); paskui vis 
greityn sukasi Saturno, Jupiterio, Marso, Veneros, Merkuro permatomos 
sferos; jos visos sudaro amžinojo ir nekintamojo pasaulio regioną. Arčiau 
eina Saulė, kuri, kaip koks kristalinis kūnas, surenka iš viršutinio regiono 
šviesą bei šilumą ir perteikia ją žemesniam regionui (taigi, Saulė nelaikoma 
esanti šviečiąs kūnas). Dar arčiau Mėnulis, kuris apeidamas savo kelią (per 
27 dienas) du kartu apsisuka aplink save. Nuo Mėnulio prasideda žemu- 
tinis dangus, kintamojo pasaulio regionas, kuriame daiktai kyla ir nyksta. 
Arčiausiai aplink centrinę Ugnį sukasi Žemė, kuri per dieną ir naktį (24 
val.) apeina aplink centrinę Ugnį planetų kelių atžvilgiu nuožulniu (pašliod- 
niu) apskritimu. 

Bet kad išvengtų netobulo skaičiaus 9, ir turėtų pythagorininkams 
švienčiausią ir tobuliausią skaičių 10, Filolajas dar sugalvojo Žemei (XD6v) prieš- 
priešų kūną — Priešžemį (wziydov) Zemė ir Priešžemis yra lyg du rutu- 
liu, užmautu ant karties galų ir lekią aplink karties centrą. Priešžemio nie- 
kuomet nematome dėl to, kad tarp Žemės ir Priešžemio yra centrinė Ugnis. 
Kai Zemės gyvenamas šonas ir Saulė randasi toj pačioj centrinės Ugnies 
pusėj, tai esti diena, o kai ne — naktis. Anapus dangaus firmamento, kaip 
kraštutinę sritį, Filolajas dar vaizdavosi esant ugninio apdangalo, kuris vi- 
satą atskiria nuo Okeano. 


Filolajo sistema paremta ne reiškinių stebėjimu, bet siekiant gamtą 
pažinti skaičių pagalba. Betgi joje būta vieno reikšmingo momento. Toli- 
miausią, nejudamųją žvaigždžių sferą, besivaduodamas tam tikrais sumeti- 
mais, Filolajas laikė nejudančią. Bet juk žvaigždės atrodo judančios ir 
apeinančios aplink Žemę per 24 val. Šitai aiškinta tik taip atrodą dėliai 
Zemės ir Priešžemio sukimosi aplink centrinę Ugnį. Vadinasi, suponuota, 
kad esama tokių dangaus kūnų, kurie tik atrodo, kad jie juda, o iš tikrųjų 
jie nejuda. Tai jau kopernikiško galvojimo sėkla. Ir ją kai kurie graikų 
astronomai paskui ugdė toliau. Pradėję nuo minties, kad yra galimas 
tariamas judėjimas, jie priėjo ideją, kad ir Saulės metinis judėjimas 
galįs būti tik tariamas, ir kad tikrumoj Žemė ir planetos sukasi aplink 
Saulę kaip aplink savo centrinį punktą (apie tai kalbėsime toliau). Ir pa- 
ties Filolajo  sistemoj pašalink Priešžemį (kiti vėlesni pythagorininkai jį 
sujungė su Žeme, iš abiejų padarydami tuščią rutulį) ir vietoj centrinės Ug- 
nies pastatyk Saulę — ir turėsi esmėj Koperniko pasaulivaizdį. Tačiau iki 
to dar buvo tolimas kelias. Bet vis dėlto kalbamųjų vėlesniųjų pythago- 
rininkų pasaulivaizdy pirmą kartą įvedamas Žemės judėjimas erdvėj ir duo- 
tas argumentas atremti priekaištui, kodėl tas Žemės judėjimas nė kiek ne- 
atsispindi žvaigždėse: 0 gi dėl to, kad visas Žemės kelias, palygintas su 
nejudamų žvaigždžių nuotoliu, yra toks mažas, kaip nieko 8. 


44 Schumacher 62-63 p, Riem 205 p. Plačiau apie Filolajo kosmologiją 
Sageret34 ir t.t. 

Platono ir platonikų pasaulivaizdis 


Platonas?" (429/7—347 m. pr. Kr.), didelis graikų idealistas, kelia- 
vęs i Egipta ir piet. Italiją, buvo susipažinęs su rytiečių išmintimi ir su 
graikų mokslu. Kadangi Platonas savo pasaulivaizdžio pažiūras keitė, tai 
pasipažinsime ir su jo pažiūrų raida. 


7 pav. Platonas 


Apie Kosmo problemą Platonas pirmą kartą kalba „Fedono“ dialoge 
(07 C)*. Cituodamas Anaksagorą, jis teisingai pastato pačią problemą. 
Nepakanką pasakyti Žemę esant skridinį arba rutulį, bet reikią įrodyt, ko- 
dėl ji tokia esanti; taip pat dangaus kūnų judėjimuose reikią ieškot ryšio ?!, 


49 Tikrasis jo vardas buvo Ari stokles. Tiktai vėliau, sakoma, jo gimnastikos 
mokytojas dėliai jo plačios krūtinės praminęs jį IUazou, lietuviškai būtų — Platūnų; 
toks nuostabus panašumas yra dėlto, kad žodžiai „platumo“ sąvokai reikšti ir senųjų 
graikų ir dabartine lietuvių kalba skamba beveik visiškai vienodai: gr. zhazūs (platys), 
liet. platus. Berods, „Platūnias“, kaip asmens vardas, vartojamas ir lietuvių literatų (V. 
Mykolaičio-Putino „Altorių šešėly“ II tomas). ' 

50 M. Račkausko išverstas ir lietuviškai (Logos 1020, 113—144 ir 1930, 1—32 p.) 

51 E. Goldbeck'o straipsnis apie Platono pasaulivaizdį Fedone (Das Weltbild 
in Platons Phaidon) man liko neprieinamas, nei man nežinoma kur pirmą kartą išspaus- 
dintas, nei to paties autoriaus straipsnių rinkiny: Der Mensch und sein Weltbild. Ge- 
sammelte kosmologische Abhandlungen, Leipzig 1925. 


"+ 

Dialoge „Symposion“ (Puota)?? (190 C) Platonas Saulės, Žemės ir Mė- 
nulio rutulišką pavidalą sumini kaip visų pripažintą faktą. Kad Žemė kaip 
rutulys stovinti pasaulio centre, nedviprasmiai suponuojama „Valstybėje“ 
(X, 616 B). Bet jau „Kratyle“ (409 A), nurodant Anaksagorą, pareikšta įsi- 
tikinimas, kad Mėnulis neturi savo šviesos, o tik aimuša Saulės šviesą. 
„Timejuje“ Platonas tariamą judėjimą skiria nuo tikrų santykių, kurių 
ištyrimą jis atideda vėlesniam laikui (38 D). Taigi, teorija dar jam yra ne 
visai aiški. Bet apie tariamus judėjimus jis žino daug ką pasakyt. Neju- 
damų žvaigždžių dangų, kuris yra nuolatos tas pats ir kur dangaus kūnai 
visuomet palieka toj pačioj vietoj, jis skiria nuo „kitų“; jis randa dvejopą 
judėjimą; sukantis aplink ašį ir priekyn einantį. Pirmuoju juda taip pat ir 
nejudamosios žvaigždės, antruoju — „kiti“, t. y. Saulė ir planetos. Pir- 
muoju judėjimu (aplink ašį) juda taip pat ir Žemė, tuo išgamindama dieną 
ir nakti. „Žemę, mūsų maitintoją, kuri sukama aplink per visatą ištiestą 
ašį, jis (visatos Kūrėjas) padaro nakties ir dienos saugotoją ir išgamintoją“ 
(40 C). Kad čia nedviprasmiai išreikštas Žemės sukimasis aplink ašį, labai 
gerai suprato ir Platono amžininkai ir vėlesni rašytojai, nes jie aiškiai į šią 
vietą nurodo 5. Dėl planetų Platonas čia dar neteikia jokios teorijos; bet 
ką jis čia apie tai pasako (38 D), Hoppė aiškina, kad Merkuras ir Venera 
skrieja aplink Saulę. Kiti tatai aiškino kitaip ?*. 

Bet Platono pasaulivaizdy figuruoja ir sferos: „Aplink pasaulio ašį 
skrieja aštuonios koncentrinės, viena kiton įmautos sferos: kraštutiniausia 
nejudamų žvaigždžių, o kitos septynetas — planetų. Sios sieros skrieja 
aplink tą pačią ašį su nejudamu žvaigždžių dangum; visas skirtumas tas, 
kad jų judėjimas nelygus, kad ir visi juda tąja pat kryptimi“. Platonas turi 
daug ką vaizdingai papasakot apie sakytąsias planetų sieras, koki jų san- 
tykiai su vienų kitomis, kaip planetos skiriasi įvairiomis spalvomis ir kaip 
"ant kiekvienos planetos apskritimo sėdinti sirena ir giedanti tam tikru tonu. 
Visi šie tonai draugėį sudarą harmoningą melodiją. Sion sferų harmonijon 
įsiterpia dar ir parčių, neišvengiamumo dukterų, tonai, kuriuos sukelia pla- 
netų judėjimo tariami neregularumai. Šią milžinišką muziką girdį tik die- 
vai. Tačiau ir vienam išmintingiausiam tarp išmintingųjų jie leidę ją iš- 
girsti, būtent, Pythagorui?, (Su pythagorininkų mokslu Platoną buvo 
supažindinęs Pythagoro mokinys Archytas, Platono draugas). 

Savo paskutiniame, jau po mirties išleistame, dialoge „Įstatymai“ Pla- 
tonas kalba apie astronomiją (7 kn.), kuri betarpiškai esanti susijusi su 
mokslu apie aukščiausiąjį Dievą, apie ką berods dar įsivyravusios klaidin- 
gos nuomonės. Tiesa, apie astronomijos dalykus pasakotina tik mažam - 
būreliui, kadangi didžioji minia nepajėgianti tatai suprasti; tai esąs ateities 
mokslas, kuris, nuostabu, nesąs lengvas, tačiau taip pat ir nesunkus. Pla- 
tonas čia rašo: „Mokslas apie Mėnulį ir Saulę bei kitus dangaus kūnus 
drauge yra neteisingas, nes čia yra visai atvirkščiai: kiekvienas jų vi- 
suomet aprašo tą patį kelią, ue daugelį, bet visuomet vieną apskritime, o 


> Taip pat to paties vertėjo išverstas ir lietuviškai (Logos 1931, 1—32 ir 1932, 
1—37 pusl.). 

3 Aristoteles. De coelo II, 13, 293; Plutarchas (pagal Theoirastą), Plat. guest. VIII, 
I, 3 ir Vit. Num. 11, 2; Ciceronas, Acad, II, 39, 123. 

* Hoppe, Das antike Weltbild 81 pusl. ir t. 

> Riem 205—6 p, Schumacher 65 p. 

atrodo kad aprašo daugelį; bet sparčiausias jų neteisingai laikomas lė- 
čiausiu ir atvirkščiai“ (822 A). Vadinasi, Platonas čia nesutinka su įpras- 
tomis savo gadynės astronominėmis pažiūromis. 

Taip pat Plutarchas cituoja Theoirastą, kuris pasakęs, jog Platonas se- 
natvėj apgailestavęs, kad Žemei davęs vietą pasaulio centre; ši vieta pride- 
ranti kam geresniam. Kam, būtent, Theofrastas nepasakęs; bent Plutarchas 
apie tai tyli. Išgarsėjęs graikų filosofijos istorininkas Zeilėr'is sa- 
ko tatai turėjusi būt Pythagoro centrinė Ugnis ?“. Betgi Hoppe atrėžia, 
kad Platono veikaluose apie centrinę Ugnį iš visa nekalbama.. Jau 
pythagorininkas Hiketas nuo jos buvo atsisakęs, taip pat apie ją nekalba 
ir Platono mokiniai. 

Savo pažiūras apie planetas Platonas dar reiškia ir „Įstatymų“ pa- 
skesnėj vietoį ir taip pat neaiškiais žodžiais. Dangaus kūnų priežastis 
yra judėjimas, o judėjimo priežastį „vadiname siela. Taigi, pasaulį judina 
pasaulio siela. Bet jos Platonas ieško ne ant Žemės (apie ją jis šiame 
skyriuj iš visa nekalba); jis čia kalba apie tokį dangaus kūną, kuris negali 
būti kuris kitas, kaip tik Saulė. Jis jau'buvo minėjęs, kad apskritieji dan- 
gaus kūnai šiokį pavidalą turi nuo sukimosi vienoj vietoj. Jei tat siela 
suka Saulę, „tai ji veda Saulės kūną, kad ir ji pati kūno netur, tam tikrų 
kitų labai veiklių jėgų pagalba“. Tuo būdu pasaulio siela atlieka viską, t. 
y. visus dangaus judėjimus. „Sielą“ Platonas čia ima ne kuria kita pras- 
me, kaip tik tąja, kuria po 2000 metų ją ėmė Kepleris savo veikale (Har- 
monices mundi). O Kepleris, kalbėdamas apie „judinamąją sielą“ (anima 
motrix) tenorėjo pasakyti, kad jėgos, esančios judėjimų priežastimi, yra ne 
kūninės, bet neregimos prigimties. Taigi, ir Platono mintimi neregimos 
jėgos veda dangaus kūnus ratu aplink centrinį kūną, o tas kūnas yra Sau- 
lė. Taigi, Platonas savo gyvenimo pabaigoj buvo prisiartinęs prie helio- 
centrinio pasaulivaizdžio, kad ir apie tai rašo labai miglotai, gal būt, turė- 
damas prieš akis jo mokytojo Sokrato likimą. Nes dar ir 100 metų vėliau 
galėjo būti nukaltintas irreligingumu - kiekvienas, kurs dangaus kūnų ne- 
laikė dievybėmis *7. Savo žodinėse paskaitose Platonas, tur būt, savo šio- 
kias pažiūras dėstė aiškiau ir davė kai kuriems savo mokiniams drąsos 
paskiau visai aiškiai pasisakyti už heliocentrinę pasaulio sisfemą?“, 

Baigdami apie Platoną dar pridursime, kad jam labai daug reiškė 
Saulės šviesa. Platono jautrumas šviesai ryškiausiai išreikštas jo „Valsty- 
bėje“ (6-sios knygos pabaiga ir 7-sios pradžia). Cia, jis, ieškodamas auk- 
ščiausiojo Gėrio, jį simbolizuoja kaip Saulę. Pabaigęs lyginimą Gėrio su 
Saule, jis sako: „Kaip Gėris suteikia buitį ir esmę, bet patsai stovi aukščiau, 
taip ir Saulė yra visokio tapsmo ir gerbuvio versmė, betgi pati nepriderė- 
dama prie tampamų daiktų“. Šiandien yra nustatyta, kad šioks Platono 
„metatizinis heliocentrizmas“ vėliau buvo stipriai paveikęs mūsų eros va- 
dinamų vidurinių amžių filosofus bei poetus, ir beveik nustatyta, kad jis 
buvo paveikęs ir naujųjų laikų astronomus, pradėjus nuo Koperniko. Pla- 
čiau apie tai kalbėsime skyriuj apie Koperniką. 


56 Philosophie der Griechen II, 1. 1889, 809 p. 
57 De facie in orbe lunae c. 6 
* Pagal Hoppę 32—83 p. 

Iki Platono laikų astronominius ir kosmologinius klausimus graikai 
traktavo visuomet taikindami filosofinį metodą. Prie retkarčiais padarytų patyri- 
mų buvo siejamos filosofinės spekulacijos. Sis metodas, aišku, nebuvo tikęs 
vaisingai astronomijos plėtotei. Filosofinį metodą turėjo pakeisti matemati- 
nis arba geometrinis metodas. Turėjo būt daromi ir renkami stebėjimai. 
Patsai Platonas buvo supratęs matematinio metodo būtinumą, kadangi įsak- 
miai rekomenduodavo žvaigždininkams studijuot geometriją. Astronomijos 
klausimus nagrinėti nauju metodu kelią skynė du Platono mokiniu: E u- 
doksas ir Aristotelis. 

Eudoksas iš Knido (Mažojoj Azijoj) (408—355 m. pr. Kr.), Ar- 
chyto iš Tarento ir Platono mokinys, vienas didžiųjų graikų geometrų, 
būdamas Egipte susipažino su egiptiečių žvaigždėtyra ir tas žinias dar pa- 
pildė savais dangaus kūnų stebėjimais egiptiečių observatorijoj paliai He- 
liopolį. Paskui dirbo kaip filosofijos, retorikos ir matematikos mokytojas 
Kyzike, vėliau buvo atsikėlęs ir į Atenus. Jis vaisingai dirbo gydytojo, tizi- 
ko, filosofo ir valstybininko darbus; bet jis ypač išgarsėjo savąja homo- 
centrinių, a:ba koncentrinių, sferų teorija. 

Eudokso veikalo, kuriame jis išdėstė savo pažiūras, deja, likę tik frag- 
mentai, kurių didumą mums išlaikė Simplicius (6-me šimtmety po Kr.). 
Jais tat atsirėmęs jau kartą šio straipsnio bibliografijoj minėtas įžymusis 
Milano astronomas bei astronomijos istorininkas Schiaparellis ir atsta- 
tydino Eudokso sferų teoriją ?*, 

Eudoksas ėmėsi spręsti Platono savo mokiniams paliktą štai kokią 
problemą. Dangaus kūnai aplink savo bendrąjį centrą — Žemę — juda 
tolyginiu judėjimu apskritimais — tokia buvo (berods, klaidinga) anos ga- 
dynės filosofų supozicija. Bet stebėjimas rodo, kad jau Saulės ir Mėnulio 
judėjime esama nelygumų, kad firmamente nubrėžiami planetų keliai nėra 
apskritimai. Painiausias atrodė Eudoksui Veneros kelias. Taigi, Eudoksui 
iškilo problema, kaip susipainiojusius planetų kelius vis dėlto galima būtų 
suvesti į tolydinį judėjimą apskritimais. Tam reikalui jis ir sukonstruavo sa- 
vo homocentrines (— vieną bendrą centrą turinčias) steras. Jis suponavo, 
kad kiekvieną dangaus kūną tuo pačiu metu įvairia energija ir įvairiomis 
kryptimis veikia sferos. Tat dangaus kūnų keliai esą tų sferų savitarpio 
veikimo galutinis rezultatas. 

„Eudokso teorija tenka imti kaip klaidingų supozijų korigavimo sis- 
tema“ (Schumacher). Kadangi jis suponavo Zemę nejudant, tai šiai klai- 
dingai supozicijai padaryti jam prireikė nejudamoms žvaigždėms ir kiekvie- 
nai planetai imti po tam tikrą skaičių sferų. Klaidinga supozicija, kad Saulė 
juda aplink Žemę, pareikalavo sieros. Klaidingaą supozicija, kad Saulė ju- 
danti apskritimu (tikrumoj Žemės kelias yra elipsė), pareikalavo vėliau 
trečios sferos. O kadangi jo vėl klaidingai manyta planetas judant aplink 

emę, tai jam dar prireikė sferų ir kiekvienai planetai net po keturias. Mė- 
nulio dieniniam, mėnesiniam ir periodiniam judėjimui išaiškinti jis vėl su- 
ponavo 3 sferas. Tuo būdu Eudoksas iš viso ėmė: Saulei ir Mėnuliui po 


5 G. Schiaparelli, Le siere omocentriche di Eudosso, di Calippo e di Aristo- 
tele. Pubblicazioni del R. Osservatorio di Brera in Milano. Nr. IX, Milano 1875 (vokišką 
W. Horn'o vertimą įdėjo Abh. zur Gesch. der Mathematik, Leipzig 1877, 101—198 p.) 
Įdėta ir jo raštų rinkiny: Seritti sulla storia della astronomia antica, II t. Bologna 1925. 

3 sferas, o kiekvienai 5 planetų — po 4 sferas. Viso tat susidarė 26 sferos. 
Pridėjus dar nejudamų žvaigždžių 1 sferą, prisirinko išviso 27 sferos. 

Siuo būdu buvo artutinai prie tikrovės paaiškinta Saulės, Mėnulio, 
Jupiterio, Saturno ir Merkuro judėjimai. Betgi Marso ir Veneros judėjimas 
dar nebuvo pakankamai išaiškintas. Sioj srity trūkumus pataisyti ėmėsi 
Eudokso mokinys Kalippas (gim. KyzikelV šimtm. pradžioj), įvesdamas 
dar septynetą naujų sferų (Mėnuliui ir Saulei jis pridėjo po 2 sferi, ir 
Merkurui, Venerai, Marsui — po 1). Taigi, Aristotelio pranešimu, Kalippas 
dangaus kūnų judėjimo visiems nelygumams išaiškinti suponavo 1 nejuda- 
mųjų žvaigždžių sferą ir 33 planetų sferas. 

Pačias sferas Eudoksas ir Kalippas bus vaizdavęsi ne kaip materiali- 
nius rutulius, bet tik kaip matematinius pabuklus be jokio realumo, tik 
kaip pagelbines priemones, kurių pagalba galima susipainiojusius dangaus 
kūnų kelius suskaidyt į tolydinio apskritimu judėjimo komponentus. To- 
dėl jos nėra toks juokingas dalykas, kaip pirmu požvilgiu galėtų atrodyti, 
ir kaip kai kam atrodė. Tai yra vienas gražiausių senobinės geometri- 
jos paminklų. Schiaparellis pasakė, kad kas iš jų juokiasi, kaip, pav., 
Voltaire'is, Lewis ir kt, tas tik pats parodo savo nedidelį išmanymą, 
nes jis neįžiūri, kokių dvasios pastangų reikėjo šiai sistemai išgalvoti. 
„Visi naujieji šios sistemos svarstytojai vienu balsu pripažįsta jos sukūrėjo 
genialumą. Žvaigždžių mokslinio stebėjimo metodai dar buvo tik ką prasi- 
dėję, astronominiai instrumentai buvo dar visai nesudėtingi ir tikslesniems 
stebėjimams nepakankami. Turint tai galvoj, Eudokso sferų teorija pasi- 
rodo kaip nuostabiai paprastas sprendimo mėginimas“ 60, 

Homocentrinių sferų teorija, kad ir astronomijos specialistų netrukus 
buvo pamesta, betgi ir vėlesniais laikais vaidino kai kurį vaidmenį, ypač fi- 
losofijos rašytojams. Paskutinį kartą ji atstovaujama mokyto italo Fracas- 
toro, Koperniko amžininko (16 šimtm.) veikale Homocentrica, kuris 
sferų skaičių buvo dar padidinęs iki 77! 


Aristotelio pasaulivaizdis 


Aristotelis (384—322/1 m. pr. Kr.), didžiausias graikų ir visos seno- 
vės filosofas, yra įkūręs, išplėtęs ir atbaigęs daugelį mokslų. Jis buvo Pla- 
tono mokinys, betgi toks, kuris, tiesos ieškodamas ne vienu atžvilgiu ėjo 
skirtingu keliu kaip jo mokytojas. Antai, ne vien filosofijos istorininkams, 
bet ir plačiau yra žinoma patarlė, sudaryta pavaizduoti mokinio Aristotelio 
santykius su savo mokytoju Platonu: Amicus Plato, sed magis amica veritas 
(Platonas yra draugas, bet didesnė draugė yra tiesa)“!. Platono ir Aristotelio 
galvosenos skirtumas kuo trumpiausiai išreiškiamas pasakant: Platonas — 
didis idealistas,-Aristotelis — didis realistas; Platono mintis nukreipta į ana- 
pus šio pasaulio esamas idejas, Aristotelio — į šio pasaulio daiktus bei 
reiškinius. Platonas suprato matematiško metodo svarbą astronomijai, bet 
jo pasauližiūroj ir pasaulivaizdy dar gausu ir fantastinės spekulacijos. Aris- 


“ Taip Hultschas straipsny „Astronomie“ klasicizmo enciklopedijoj „Paulys 
Real Encyklopaūdie der klassischen Altertumswissenschait“ II (2 Aufl. Stuttgart 1896), 1340. 

6 Pasakiau „sudaryta“ dėl to, kad šiokiu pavidalu Aristotelio raštuose jos nėra, 
bet yra tik pagrindas jai sudaryti. 


7 P" 

totelis siekia ir savo pasaulivaizdy, kiek galėdamas, apsieit be tokių speku- 
lacijų. Ar jis be jų tikrai apsiėjo, tai jau kitas klausimas. 

Aristotelinė visatos konstruk- 
cija sutinka ir sti tuo patyri- 
mu, kurį patiekia akys, ir su vi- 
sais, arba beveik visais tais rei- 
kalavimais, kokių kėlė jo gady- 
nės mokslas. Be to, Aristotelis 
buvo religingas filosofas; jis sa- 
vo sieloj turėjęs ir to „astrono- 
minio religingumo“ (Goldbeck), 
kokiam nebuvo svetimas, sakysi - 
me, ir Karaliaučiaus filosofas Kan- 
tas. Tat Aristotelio pasaulivaiz- 
dis ir yra sukurtas iš pastangų 
šiokius savo įsitikinimus tvirtai 
surišti su akių regimais faktais. 
Aristotelio pasaulivaizdis, kad ir 
labai giliai galvojančio, genialaus 
žmogaus kurinys, bet yra per- 
dėm žmogaus kurinys. Taip sa- 
kydamas noriu įspėt, kad nesiste- 
bėtume, kai Aristotelio pasauli- 
vaizdy, šalia labai moderniškų 
bruožų, rasime ir jo gadynės fan- 
tastikos, rodančios, EE JO bū- S pav. Aristotelis (N. Romuvos klišė) 
ta savo gadynės vaiko. 

„Aristotelis nori turėt vienų vieną, rutulio pavidalo, visa apimančią 
visatą, šalia kurios neturi nieko daugiau būti — nei medžiagos, nei erdvės, 
nei laiko“ (Goldbeck). Siokia pažiūra į visatą bendrai yra pati moderniš- 
kiausia — tai šių dienų relativybės teorininkų pažiūra. Ir pats relativybės 
principas judėjime Aristotelio žvalios akies buvo pastebėtas **. Taip pat Aris- 
totelio mintis, kad „pasaulis nėra suma faktų, kuriuos mums patiekia eks- 
perimentas, bet viršjūslinės minčių konstrukcijos viršinė apraiškos forma“ 
(Schumacher), skamba, tarytum, kaip šių dienų garsiojo anglų astrotiziko 
ir gamtos tilosofo Jeans'o mintys 6, Modernas yra Aristotelis ir kaip opo- 
zicionierius materialistinio-mechanizmo tėvui Demokritui, kurio atomiz- 
mas nesiderino su baigtinės rutuliškos visatos sąvoka (apie tai toliau atski- 
rame skyrely) ir kurio dizkontinuiškas medžiagos supratimas nesiderino su 
Aristotelio kontinuišku, vadinasi modernišku, jos supratimu **, 

62 Žiūr. P. Slavėn as, Relativybės principas. Gamtos Draugas 1934 m. Kovo mėn. 

63 The universe appears to have been designed by a pure mathematician (visata 
atrodo sugalvota gryno matematiko); ... The Great Architect of the Universe now begins 
to appear as a pure mathematician (Didis Visatos Statytojas dabar mums pradeda atrodyt 
kaip grynas matematikas); ... the universe begins to look more like a great thought than 
like a great machine (visata pradeda atrodyt daugiau panaši į didelę mintį, kaip į didelę 
mašiną). Sie pavyzdžiai iš Jeans'o knygos „The My-terious Universe“ (Cambridge 1930), 
132, 134 ir 148 pusl. Žiupsnį šios knygos minčių yra patiekęs A. Puodžiukynas 


straipsny „Medžiaga ir gyvybė visatoje“. Gamtos Draugas 19314 m. Vasario mėn. 
“t Ziūr. apie tai W ey io nuomonę, Kosmos 1927, 405 p. 

„Vienas baigtinis visatos rutulys Aristotelio pasaulivaizdy yra suda- 
rytas iš viršinio dangčio ir vidinės erdvės. Dangtis apglobia nejudamųjų 
žvaigždžių dangų, o po juo ir tolydinai prie vienas kito prisiglaudusius 
kitus dangčius, planetų sferas. Visi šie dangčiai, į vienas kitą imauti, sukasi 
apskritimu aplink visatos centrinį punktą viduje. Visatos rutulio centre stovi 
tiksliai centrališkai padėta Žemė“ (Goldbeck). Sioj aristotelinio pasaulivaizdžio 
detalizacijoj jau girdime aidint nebe moderniškus, bet anos gadynės garsus. 
Pasipažinkime su Aristotelio argumentais, kodėl jis nusilėmė už geocen- 
trinį, o ne už heliocentrinį pasaulivaizdį. 

Dalykas visai paprastas. Heliocentrizmas anuo metu negalėjo būt nei 
įrodytas, nei paimtas pagrindu sistemai sudaryti. Judanti Žemė — tai buvo 
tik pythagorininkų ir platonikų spekulacijos produktas, empirikui Aristoteliui 
visai nepriimtinas. „Kadangi (Aristotelis) gamtos moksle nebrangino speku- 
lacijos, tai jis negalėjo taip pat ryžtis priimti ir Zemės sukimąsi, tuo tarpu 
kai už Žemės rutulišką pavidalą jis pats surinko draugėn reikalingus įro- 
dymus savo veikale „Apie dangų“ (Schumacher). Žemės rutuliškumo prie- 
žastį Aristotelis randa esant svorio jėgą. Rutuliškumo įrodymais jam ėjo: 
Žemės šešėlio apskritumas, regimų žvaigždžių skaičiaus kitėjimas keliaujant 
žiemių ar pietų kryptimi ir ktt Žemės rutuko apimtį Aristotelis spėjo tu- 
rint 400000 stadijų; šis skaičius, kaip paskiau išaiškėjo, buvo apie 13/„ kar- 
tų perdidelis. 

Kai dėl visatos konstrukcijos, tai pythagorininkų ir Eudokso sugalvotą 
geometrišką dangaus sistemą Aristotelis imasi taip pat ir fizikiškai 
išaiškint. Judėjimo principą, kurį pythagorininkai buvo padėję visatos centre, 
Aristotelis nukelia anapus visatos ribų. Cia tat esanti ta pirmoji judėjimo 
priežastis ir pirmoji judanti sfera (Primum mobile). Iš čia tenka judėjimas 
kitoms žemesnėms sferoms. Betgi Aristoteliui buvo nepriimtinas eudoksiškas 
sferos supratimas. „Savarankiškai egzistuojančios sferos kiekvienai atskirai 
planetai jam buvo nesąmonė; jis, kad ir taip pat neįstengė pasakyti apskri- 
timu judėjimo priežasčių, tai betgi jis norėjo turėt sistemą realių sierų, 
kurios su viena kita būtų susijusios; jis norėjo turėti vieną didelį realų me- 
chanizmą; ir todėl šis, šiaip toks tolregys mokslininkas, turi abejotinos ver- 
tės nuopelną skelbęs „kristalinių sferų“ tikrą egzistavimą“ (Schumacher). 

Aristotelio mokslas apie paskutines ir berods viršjūslines daiktų bei 
vyksmų priežastis, vadinasi, jo metafizika davė jam mintį spėti, kad viršu- 
tinės sferos veikia kliudydamos žemesniosioms. Kad judėjimas nesitrūkdytų, 
jis, be revolvuojančių, t. y. planetas judinančių sferų (sphaerae deferentes), 
dar įvedė atgal veikiančias, arba reaguojančias, steras (sp/iaerae reagentes), 
kurių judėjimas eina tiesiog priešinga kryptimi. Vadinasi, detalizuota visatos 
konstrukcija taip“atrodo: „Tolimiausioji daugaus rutulio sfera yra nejudamųjų 
žvaigždžių sfera; ji per dieną (—parą) apsisuka aplink ašį ir kaip artimiausia 
turi apglobusi keturias Saturno sferas. Tarp šių ir keturių Jupiterio sferų 
įterpiamos trys reaguojančios sferos, kurios pašalina Saturno sferų veikimą 
Jupiterio sferoms, taip jog Jupiterio sferas palieka veikti tik nejudamųjų 
žvaigždžių sfera, arba Primum mobile. Po keturių, Jupiterį laikančių rutu- 
linių dangčių, vėl eina trys reaguojančios sieros, kad panaikintų judėjimą 
artimiausios planetos sferoms ir tt. Tuo būdu Aristoteliui prireikė: 


kiškis 

Saturnui 4 revolvuojančių ir 3  reaguojančių sferų 
Jupiteriui 4 ja 2 si 5 
Marsui 5 p 114 5 k 
Venerai 5 5 4 - < 
Merkurui 5 i 4 L 2 
Saulei 5 - 2 14 Ž : 
Mėnuliui 5 Ė „— = = 


vadinasi, iš viso 33 revolvuojančių ir 22 reaguojančių sferų; prie jų dar 
prisidėjo nejudamųjų žvaigždžių sfera kaip Primum mobile, taigi visiems 
dangaus kūnų judėjimams išaiškinti prireikė 56 sferų. Nejudamųjų žvaigž- 
džių sferos judėjimą palaiko Dievas, ją tiesioginai (betarpiškai) paliesda- 
mas, bet Jis pats yra jos neliečiamas 6, Planetų steras judina nemateriali- 
nės, nejudamos būtybės, lyg koki žemesnieji dievai“ (Schumacher). 

Taigi, matome, jog ir Aristotelio astronomijoj dar daug iantastikos. 
Bet nuo fantastikos nelaisvi net ir kai kurie 19-jo šimtmečio, labai mo- 
dernais laikomi, filosofai. Goldbeck'as (1911 m.), antai, pareiškia šiokią, ; 
mintį: Aristotelio įrodinėjimai, matuojami šių dienų mūsų sąvokomis, yra | 
visai netobuli; bet dar tik prieš 100 metų Hegelis operavo nė per plau- | 
ką negeresniais argumentais ir turėjo ūpingo pritarimo... | 

Tolimesni Aristotelio pasaulivaizdžio elementai: „Zemės rutulį sufor- 
mavo sunkiausiasis elementų, kuris savo palinkimu siekia į visatos centri- 
nį punktą ir pasiekęs nugula aplink jį pagal hidrodinamikos dėsnius. Vir- 
šum Žemės guli lengvesnis elementas, vanduo, apglobęs Žemės rutulį jū- 
rų pavidalu. O viršum vandens vėl nugulęs lengvas elementas oras. Pa- 
galiau, viršum oro plečiasi ugnies zona, kuri stengiasi priešingon pusėn 
nuo visatos centrinio punkto, būtent, į nejudamų žvaigždžių sferą.  Dan- 
gaus kūnai ant savo sterų skrieja apskritimais aplink visatos centrinį punk- 
tą, kaip reikalauja jų prigimtis; ogi elementai juda tik tiesiomis linijomis 
arba į visatos centrinį punktą — būtent, sunkieji: žemė ir vanduo — arba 
į nejudamųjų žvaigždžių dangų — būtent, lengvieji: oras ir ugnis. Nėra 
jokio abejojimo, kad viršutinę, dangiškąją sferą vertingumo atžvilgių Aris- 
totelis laiko esant aukštesnę kaip žemiškoji vidaus erdvė... Dangaus kū- 
nų medžiaga yra ypatingos rūšies, savo esme skirtinga nuo žemiškosios; 
ji yra dieviška“ (Goldbeck). L 2 

Dangų kaip vieningą ir „dievišką“ dalyką Aristotelis ėmė kaip „as- 
tronomiškai“ religingas filosofas, betgi būdamas opozicijoj naiviai, polyteisti- 
nei liaudies religijai. Iš visa „Aristotelio sistemą tenka laikyti kaip nuro- 
dymą, kas reikėtų daryti, kad patyrimo iaktuose pažintume dieviškąjį prin- 
cipą. Jam pačiam nebuvo Jemta sukurt (pasaulivaizdžio) sistemą atsirėmus 
didele stebėjimų eile, bet, netaip kaip akademikai (— Platono sekėjai), jis 
visuomet pabrėžė būtinumą pirmoj eilėj uoliai stebėt (reiškinius), rinkti 
kitų stebėjimus, iki bus žinoma daug stebėjimų, ir tik paskui mėginti, šiais 
visais stebėjimais atsirėmus, statydinti sistemą. Reiškiniai dar nepakanka- 
mai ištirti — sako jis, — bet kai jie bus ištirti, tuomet reikės pajutimui 


šaivęto, primus motor immobile). Šis dieviškas, transcendentalusis principas Aristotelio 
filosofijoj ir yra vienintelis nenugriaujamas dalyk as. 


204 Pr. Dovydaitis, Pasaulivaizdžio istorija iki Koperniko 


daugiau tikėt kaip spekulacijai ir pastarajai tik tiek, kiek ji de- 
rinsis su patyrimu'“ (Schumacher). Taigi, ir šiuo atžvilgiu Aristotelio 
protauta visai sveikai. Šioki jo įspėjimai graikuose kėlė tikros gamtotyros 
nuovoką, kurios paskui jie parodė visuose patirtiniuose moksluose, neišski - 
riant nė astronomijos. 

0 pav. Aristotelio sferų pasaulivaizdis 


Pasaulivaizdžio mokslinei plėtotei Aristotelis sukliudė ne tiek savąja 
astronomija, kiek savąja fizika, būtent, savuoju judėjimo mokslu. Mat, jis 
skelbė esant tik dvejopo judėjimo: tobulo — tolydinis ir apskritimu įudėji- 
mas, ir netobulo: — judėjimas tiesia linija iš viršaus žemyn. Kitokio ju- 
dėjimo, Aristotelio manymu, kūnai savo prigimtimi neturį; kitaip judėti juos 
galinčios priversti tik pašalinės jėgos. Todėl, kaip matome, ir dangaus 
kūnų judėjimus jis aiškino tik kaip tolydinius ir apskritimu judėjimus. O 
Žemė turėjo būt parimusi visatos centre ir nejudėti. „Šiedvi aksiomi įgavo 
tokios autoritativinės galios, kad joks astronomas negalėjo išdrįsti abejoti 
jų teisingumu ir tiesa“  (Schumacher)““. Dėl to tat aristotelinio pa- 
saulivaizdžio uždara sistema ir išsilaikė beveik 2000 metų, lengvai atsilai- 
kydama ne tik pythagorininkų ir platonikų spekulativinio heliocentrizmo 
tendencijoms, bet ir vėlesnio laiko graikų astronomų stipriau argumentuo- 
tam heliocentrizmui. Apie vienus bei kitus dabar ir kalbėsime. 


“6 Kaip jau tekste pažymėta. apie Aristotelio pasaulivaizdį šiame skyrely kalbėta 
daugiausia Schumacher'io (Himmel und Erde, 67—69 pusl.) ir Goldbeck'o žodžials. 

Heliocentrinio pasauli vaizdžio reiškėjai graikuose 


Jau žinome, kad Filolajas, vienas 5-jo šimtmečio pythagorininkų, savo 
pasaulivaizdy, kiek žinome, pirmasis iki tol niekeno nepajudintą Žemę iš- 
kėlė iš visatos centro, o jos vieton tame centre padėjo kitą židinį — cen- 
trinę Ugnį, aplink kurią jis sukdino pirmiausia nejudamų žvaigždžių sferą, 
paskui penkias planetas, Saulę su Mėnuliu ir Zemę su Priešžemiu.  Zemė, 
taigi, Filolajo sistemoj buvo prilyginta kitiems dangaus kiinams. Tai jau 
buvo didelė pažanga. Betgi Filolajo sistemoj dar ir Saulė, neturėdama sa- 
vos šviesos, juda aplink centrinę Ugnį, kaip kad ir Mėnulis. Tačiau Filo- 
lajo sistema vis dėlto praskynė kelią tolimesnei graikų astronomijos plėto- 
tei kryptimi į grynąjį heliocentrizmą. 

Siandien nebegalime atsiekti, kokiais protavimais Filolajo papėdininkai 
nuo jo supainiotos sistemos priėjo iki gryno heliocentrizmo. Jų minčių 
nuotrupos pasiekė mus tik atpasakojimais bei citatomis Aristotelio, Archi- 
medo, Cicerono, Plutarcho, Senekos, Pliniaus ir kitų raštuose. Betgi jų 
vardai mums žinomi; žinojo juos ir Kopernikas *", 

Priešžemio ir centrinės Ugnies savavališka supozicija Filolajo sistemoj 
veikiai buvo pamesta. Vietoj Žemės ir Priešžemio judėjimo aplink centrinę 
Ugnį veikiai buvo paimtas Žemės judėjimas aplink savo pačios ašį. Dėliai 
šiokio Žemės judėjimo atrodą, kad judą dangaus kūnai, tuo tarpu kai ti- 
krovėje žvaigždės, Saulė ir Mėnulis esą parimę. Cicerono liudijimu, šitaip 
pirmutinis mokęs Hiketas iš Syrakusų, Filolajo amžininkas ir, gal būt, 
jo mokinys. Tačiau kiti senovės rašytojai šiokios teorijos kūrėją liudija“ 
buvus ne Hiketą, bet visuomet tik Heraklidą iš Ponto, Platono mokinį, 
kuriam Platonas, iškeliaudamas į Syrakusus, buvo pavedęs vadovauti jo 
akademijai. Salia Heraklido dar pastatomas arba pythagorininkas E k- 
fantas (Platono amžininkas) arba Aristarchas. 


Šis antrasis yra specialiai atsidėjęs geocentriniam ir heliocentriniam pasaulivaizdžiui tyri- 
nėti, taigi su atitinkamais klausimais giliai susipažinęs. Apie Aristotelio pasaulivaizdį 
Goldbeck'as yra parašęs atskirą studijėjėlę: Die geozentrische I.ehre des Aristoteles und 
ihre Auflosung, Berlin 1911 (Wissenschaitliche Beilage zum Jahresbericht des Luisen- 
stūdtischen Gymnasiums zu Berlin. Ostern 1911); ji pakartota ir jo straipsnių rinkiny: 
Der Mensch und sein Weltbild, Leipzig 1925); Goldbeck'o tyrinėjimų esencija sudėta jo 
straipsny „Der Untergang des kosmischen  Weltbildes der Antike. Die Antke. Zeit- 
schrift tūr Kunst und Kultur des klassischen Altertumis I, 1025, 61—79 psl. Iš čia ir pa- 
imtos visos citatos. Su originaliomis Goldbeck'o mintimis dar teks susitikti kalbant apie 
geocentrinio pasaulivaizdžio suirimą ir heliocentrinio iškilimą naujaisiais laikais. 

6? Koperniko pirmatakus graikuose pagrindingai ištyrinėjo jau minėtasis Milano 
astronomas G. Schiaparelli savo darbuose: I precursori di Copernico nell'antichita. 
Reale Istituto Lombardo di scienze e lettere, Milano 1873 (vokiškai išvertė M. Curtze: 
Die Voilūufer des Kopernikus im Altertum, Leipzig 1876); Origine del sistema planeta- 
rio eliocentrico presso i Greci.  Memorie del R. Istituto Lombardo di scienze e lettere. 
T. XVIII (1898), 61 ir t. Įdėti ir Schiaparelli'o istorinių raštų rinkiny: Scritti sulla storia 
della astronomia antica. Bologna 1925. Apie Schiaparellį, kaip antikinės astronomijos 
istorininką, rašė Gino Loria: Giovanni Schiaparelli guale storico dell' antica astro- 
nomia. Bibliotheca Mathematica (*), 10 t, 1910, 330—340 p. Schiaparelli's (1835. III. 14 
— 1910, VII. 4) buvo hidraulikos inžinierius ir civilinis architektas; savo draugo teologo 
Paolo Dovo, didelio astronomijos mėgėjo, jis buvo orientuotas astronomijon, studijavo 
Berlino ir Pulkovo observatorijose, nuo 1862 m. buvo Breros observatorijos direktorium, 
padarė nemaža reikšmingų aptikimų astronomijoj, tuo pat laiku studijuodamas ir antiki- 
nę astronomiją. Nuo 1900 m., išmokęs hebrajų kalbą ir įsigilinęs į babiloniečių bei asi- 
riečių literaturą, patiekė vertingų dalykų ir apie Biblijos bei babiloniečių astronomiją. 

Apie Heraklidą Hoppė rašo: „Ką (senieji rašytojai) mums dar pra- 
neša apie Heraklidą, turi mus nukreipti jį pastatyti daug aukščiau, kaip 
paprastai daroma, ir mes galime tik pritarti Staigmuller'iui6, vėl iškė- 
lusiam Heraklido nuopelnus. Jis, būtent, nesustojo skelbdamas tik Žemės 
sukimąsi aplink savo ašį ir tuo išaiškindamas dangaus kūnų dieninį judė- 
jimą, bet jis mėgino matematiškai išaiškint taip pat ir planetų anomalijas 
ir Saulės bei Mėnulio kelią. Antai, jis teisingai atskyrė Saulės ir žvaigždžių 
dieną ir, kad išaiškintų žemutinių planetų ėjimus atgal, jis suponavo, kad 
Merkuras ir Venera skrieja aplink Saulę kaip centrą“. O planetoms jis 
suponavo ekscentrinius kelius apskritimais, tačiau taip, kad šių kelių cent- 
riniai punktai guli ant tiesios linijos, kurią sudaro Žemė ir Saulė. Visi 
sutinka, kad šiokia teorija tikrai galima išaiškint Saulės, planetų ir nejuda- 
mų žvaigždžių tariamas (atrodomas) pozicijas. Tačiau Heraklidas ir čia ne- 
sustojo, bet iškėlė taip pat hipotezę, kad Saulė stovinti, o Žemė tam tikru 
būdu aplink ją sukasi "V. Žiuoma, tatai jis ištarė tik hipotetiškai kaip ga- 
limumą fenomenams išaiškint; apie šiokios jo supozicijos detalų išreiškimą 
mes nieko nežinome. Vis dėlto tatai yra seniausias tiesioginis liudijimas, 
kokį mes žinome už heliocentrinės sistemos priėmimą“ 7!, 

Kiti istorininkai betgi mano, kad Heraklidas gryno heliocentrizmo ne- 
priėjęs, o tik palikęs prie vadinamosios tychoniškosios sistemos, kurią po 
2000 metų buvo sukūręs danų astronomas Tycho Brahe (XVI-me šimt- 
mety) ir kuri vėliau neteisingai buvo pavadinta egiptiškąja 7. Ji yra to- 
kia:  Zemė sukasi aplink savo ašį, Saulė ir Mėnulis sukasi aplink ' Žemę, 

( penkios planetos sukasi aplink Saulę. Si sistema, taigi, yra „lyg koks 
perėjimas nuo geocentrinės sistemos į grynai heliocentrinę“ (Oppenheim). 

Ne tik kaip galimą hipotezę, bet kaip išdirbtą teoriją heliocentrinę 
sistemą išreiškė didelis 3-jo šimtmečio pr. Kr. graikų matematikas ir astro- 
nomas Aristarchas iš Samo (apie 310—230 m. pr. Kr.). Aristarchas, 
kad ir buvo aristokeliko, tačiau ir atomistų paveikto fiziko Stratono iš 
Lampsako mokinys, betgi jis pridera tam poaristotelinio periodo graikų 
astronomijos laiko tarpui, kuris pasižymėjo uoliu stebėjimu ir medžiagos 
rankiojimu. Sio laikotarpio darbas ypač koncentravosi Aleksandrijoj, tat ir 
pats šis periodas vadinamas aleksandriniu. Aleksandrijos astronomų 
darbo metodas jau nebe spekulacija, o stebėjimas. Pirmieji tokie stebė- 
tojai yra buvę Aristyll'as ir Ti mocharis (a. 294 m. pr. Kr.), sudariusieji 
žvaigždžių katalogą. Daugiau apie juos ir jų darbo metodą nieko neži- 
noma. Ir Aristarcho veikalų yra likęs tik vienas, būtent, „Apie Saulės 
ir Mėnulio pavidalus bei atstumus“. 

Aristarchas yra pirmasis suradęs būdą nustatyti Saulės ir Mėnulio 
atstumą nuo Žemės ir jų didumą. Atstumų santykį jis manė esant galima 
nustatyt iš trikampio, kurį sudaro Saulė, Zemė ir Mėnulis tuo momentu, 


6 Staigmūller, Betrige zur Geschichte der Naturwissenschaften. Programm. 
Stuttgart. 1899. Realgymnasium, 

“9 Chalcidius, Comm. in Platon Timaios c. 109 (Mullach 1867, II, 206). 

70 Si mplicius, Comm. in Arist. (Berlino leidimas) IX, 292 (Gemino liudijimas). 

UE. Hoppe, Das antike Weltbild 79—80 pusl, 

" Tą klaidą sukėlęs Macrobius (4 šimtm. po Kr.) savo komentorium „Scipiono sa- 
pnui“, Ziūr. Schiaparelli, I precursori 27 p. Šiame „Kosmo“ sąsiuviny tychoniškoji sistema at- 
vaizduota skyrely apie vėlybųjų vidurinių amžių pasaulivaizdį ir pradžioj straipsnio apie Keplerį. 

kai Saulė apsviečia lygiai pusę Mėnulio. Toki atvejai, 
graikiškai vadinami dichotomija, esti pirmajame Saulė 
ir paskutiniajame Mėnulio ketvirty. Aristarchas 
darė išvadą, kad šiais atvejais trikampis Zemė, 
Saulė ir Mėnulis yra tiesiakampis ir kad tiesusis 
kampas yra prie Mėnulio (žiūr. brėžinį). Iš kam- 
po, kurį tuo metu sudaro stebėtojo akies spin- 
duliai į Saulę ir Mėnulį, Aristarchas tarėsi galįs 
nustatyt Saulės ir Mėnulio atstumą nuo Žemės. 
Jis, dar nemokėdamas taikyti trigonometrijos, su- 
skaičiavimą atliko savotišku būdu ir gavo, kad 
atstumas tarp Žemės ir Saulės yra daugiau kaip 
18 ir mažiau kaip 20 kartų, taigi vidutiniškai 19 
kartų didesnis kaip atstumas tarp Žemės ir Mė- 
nulio. Šis skaičius buvo stambiai klaidingas — 
daugiau kaip 20 kartų mažesnis už tikrąjį skaičių. 
Klaida ėjo iš to, kad dichotomijos momentas nu- 
statant pigu suklysti, nes jau keleto valandų lai- 
ko klaida labai žymiai pakeičia stebėtojo nuo 
Žemės kampą į Mėnulį ir Saulę. Betgi skaičius 
19 išsilaikė beveik per 2000 metų. Tiktai Keple- 
ris suabejojo jo tiktumu ir jo draugas Wende- 
lin'as, stebėdamas dichotomiją 1650 metais Ma- 
jorkos saloj, kampą rado turint 80045' ir vietoj 
19 pastatė skaičių 229 (tikrasis kampo didumas 
yra 890 50' ir tikrasis skaičius 384). | 

Nustatęs atstumo santykį nuo Zemės iki 
Saulės ir nuo Žemės iki Mėnulio, Aristarchas 
mėgino surasti ir šių atstumų dydį, išreikštą ab- > Ę 
solučiais skaičiais, o taip pat i: Ženiės bei Mė- Žemė Mėnulis 
nulio radiusų santykį. Problemai išspręsti Ari- 10 pav. Aristarchas suranda 
starchas panaudoja kai kuriuos reiškinius, įvy- Mėnulio ir Saulės nuo Žemės 
Aun pa Saulės ir Mėnulio užtemimus. ad panai vas a 

aralaksų kampų šumai nustatyt Aristar- E aa 
chas, gal būt, taip galvojo. Mėnuliui nk Kiss Menis, sk L 
jis pereina juo per didesnį Žemės šešėlio kampą, 
juo jis pats randasi arčiau Žemės ir juo toliau Žemė randasi nuo Saulės, Že- 
mės radusas gali eit kaip lyginimo matas. Pažvelgus į 11-jį brėžinį, tuo- 
jau matyt, kad jo trikampiuose yra lygios šiedvi kampų sumos: 1) suma 
dviejų kampų, kokiais matomas Žemės radiusas žiūrimas iš Saulės ir iš 
Mėnulio (brėžiny pažymėti») ir 2) suma tų dviejų kampų, kokiais matoma 
pusė užtemimo kelio ir Saulės radiusas, žiūrimi nuo Žemės centrinio punk- 
to (brėžiny pažymėti juodomis apskritimo išpjovomis); šiedvi kampų sumos 
yra lygios todėl, kad jiedvi lygiais (brėžiny lanku pažymėtais) bukais kam- 
pais (prie Zeinės centrinio punkto) papildomos iki dviejų tiesių kampų. 
Ogi pusė užtemimo kelio per Mėnulio užtemimą ir Saulės radiuso kampas 
galimi lengvai išmatuoti, taip jog buvo žinoma ir jų suma. Paėmus jau 
anksčiau išskaičiuotą Mėnulio ir Saulės atstumų nuo Žemės santykį, galima 


2 
o 
uu 


Pr. Dovydaitis, Pasaulivaizdžio istorija iki Koperniko 


11 pav. Aristarchas nustatė sumą kampų, iš kurių matyt Žemes radiusas, žiūrimas iš Sau- 
lės ir iš Mėnulio; tatai jis padarė panaudodamas Mėnulio kelią, kurį anas nueini Žymės 
šešėly per Mėnulio užtemimą 


buvo išskaičiuot ir suma kampų, kokiais Žemės radiusas atrodo žiūrimas 
iš Saulės ir Mėnulio. Tuo būdu ir buvo surastas pagrindas suskaičiuot 
atstumą Saulės ir Mėnulio nuo Žemės, o taip pat ir jų dviejų radiusas **. 

Aristarcho surastus dydžius sugretinsime su šių dienų skaičiavimais. 


Atstumas 4 Aristarcho skaičiavimu Šių dienų skaičiavimu 
Nuo Mėnulio iki Zemės 74 Zemės radiusų 60 Žemės radiusų 
Nuo Saulės iki Zemės 1400 „ 5 234001 5 > 
Mėnulio radiusas ŠA > > , 
Saulės radiusas O > 109 |, ji 


Skaitmenų duomenis palyginus, matyt, kad Mėnulį liečiantieji Aristar“ 
cho gauti rezultatai nuo šių dienų skiriasi ne per daugiausia, o Saulę— la: 
bai daug. Taip dėlto, kad Saulės ir Mėnulio atstumo nuo Žemės santykiu! 
Aristarchas buvo paėmęs klaidingą skaičių 19. Jei jis atatinkamuose skai- 
čiavimuose bitų paėmęs didesnį skaičių, tai Mėnulį liečią skaičiai būtų iš- 
ėję truputį mažesni, o Saulę žymiai didesni, ir tuo būdu būtų buvę labiau 
prisiartinta prie tikrumos. Bet vis dėlto ir „šis pirmasis bandymas geome- 
triniu keliu ir atsirėmus specialiai šiam tikslui padarytais stebėjimais išma- 
tuoti dangaus gelmes, yra kulturai istorinės reikšmės žygis. Jis visais atve- 


! jais užtikrina Aristarchui vadovaujamą vaidmenį tarp senovės astronomų“ “, 


Bet plačiau kaip sakytais dangaus kūnų atstumo ir didumo matavimais, 


' Aristarchas yra žiaomas kaip aiškaus heliocentrizmo atstovas, kaip „seno- 


vės Kopernikas“"?. Aristarcho jaunesnis amžininkas Archimedas (gimęs 


“8 Pagal Riem'ą (207—208 pusl.), iš kurio paimti ir brėžiniai. 

“S. Oppenheim, Das astronomische Weltbild im W'andel der Zeit, Leipzig 
1906, 53 p. Iš čia ir skaičių palyginimas. 

7 Tokia antrašte Aristarchas prieš dvejetą dešimčių metų yra sulaukęs plačios mo: 
nografijos, kurios autorium yra Cambridge'o profesorius Sir Thomas Heath: Aristar- 
chus oi Samos the ancient Copernicus. A history of greek astronomy to Aristarchus to- 
gether with Aristarchus' treatise on the sizes and distances of the sun and moon. A 
new greek text w.th translation and notes. Oxiord, At the Clarendon Press 1913. — 
Kaip jau pasakyta knygos poantraštėj, čia išdėstyta ir graikų astronomijos istorija iki 
Aristarcho. Ta istorija čia turi visos knygos 3/4 (306 p.), o Aristarchas tik !/, (100 su vir- 
šum p.). Be kitų, čia plačiai rašoma ir apie Heraklidą iš Ponto, kadangi aut rius gi- 
nas savo tezę prieš Schiaparellį, kuris įrodinėjo pirmąjį tikrą heliocentrizmo atstovą bu- 

apie 287 m., romėnų kareivio nužudytas 212 m. pr. Kr.) liudija, kad apie 
heliocentrinį pasaulivaizdį Aristarchas buvo parašęs veikalą. Bet, deja, tas 
veikalas neišliko ir apie jo pagrindinę mintį tiek težinome, kiek ją išreiškia 
tas pats Archimedas. O Archimedas šiaip sako: „Jūs (čia kreipiamasi į 
Syrakusų valdovą Geloną) žinote, kad „visata“ dauguma astronomų vadina 
sterą, kurios centras yra Žemės centras... Bet Aristarchas pagamino veikalą 
apie kai kurias hipotezes, kurios atrodo esančios išdava tvirtinimų, kad 
visata yra daug kartų didesnė kaip tik ką minėtoji (astronomų) „visata“. Jo 
hipotezės tokios, kad nejudamosios žvaigždės ir stovi nejudėdamos, kad 
Žemė sukasi aplink Saulę apskritimo keliu, kad Saulė stovi orbitos vidury 
ir kad nejudamų žvaigždžių siera, padėta aplink tą patį centrą kaip ir Saulė, 
yra tokia didelė, jog apskritimas, kuriuo jis suponuoja Žemę sukantis, yra 
tokiam santyky su nejudamų žvaigždžių sfera, kaip sferos centras su jos 
paviršium“. 

Kad ir mums lieka nežinoma, kokia forma Aristarchas iškėlė savo 
heliocentrines hipotezes, betgi dėl paties heliocentrizmo nelieka jokios abe- 
jonės: Saulė, kaip ir nejudamosios žvaigždės, stovi nejudėdamos ir sudaro 
centrą apskritos orbitos, kuria Žemė sukasi aplink ją. Nejudamųjų žvaigž- 
džių sferos centras yra Saulės centre. 

Be šio tiesioginio liudijimo, Aristarcho heliocentrizmą dar netiesiogi- 
nai paliudija vėlesnis graikų rašytojas Plutarchas (40 —120 m. po Kr.). 
Mat, Aristarchas, pelnydamas senovės Koperniko vardą, turėjo ir kopernikiškų 
nemalonumų: ir Aristarcho heliocentrizmas buvo sukėlęs tokių pat nepasi- 
tenkinimų ir priekaištų, kokių po 1800 m. sukėlė Koperniko heliocentriz- 
mas. Plutarchas tat ir netiesioginai pasako, kad stoicizmo filosofas Kleantas 
tam tikru raštu buvo prieš visus graikus kaltinęs Aristarchą bedievybe. 
Plutarchas, būtent, kaž kokiam Luciui įdeda į lūpas tokius žodžius: „...Klean- 
tas manė esant visos Graikijos pareigą pastatyt prieš teismą Aristarchą iš 
Samo kaip religijos niekintoją, kuris visatos širdį (—Žemę) išstumiąs iš jos 
vietos, nes jis, mėgindamas teisingaižaiškint dangaus reiškinius, dangų sustab- 
do, o Žemę sukdina nuožulniu apskritimu ir tuo pačiu laiku aplink jos pa- 
čios ašį“ **. Kad Aristarchas dėl tų skundų būtų turėjęs kokių nemalonu- 
mų — nežinome "", 

Aristarchas nesudarė mokyklos. Vienintelis, kiek žinoma, vėlesnio lai- 
ko jo šalininkas buvo iš Chaldejos (Seleukijos prie Tigro) kilęs matemati- 
kas Seleukas (2-me šimim. pr. Kr.). Seleukas ne tik dangaus kūnų ju- 
dėjimą aiškino heliocentriškai, bet šiokią sistemą taikė ir potvyniams bei ato- 
slūgiams aiškinti, 
vus Heraklidą; H e a th'as tokį esant laiko tik Aristarchą.—Eilę kritiškų pastabų šiam 
Heath'o veikalui padarė įžymus Amerikos klasikas W. A. Heide!Y'is žurnale The Ame- 
rican journal of philology XXXV (1914) 446—466 p. Heath'as apie Aristarchą išleido 
dar ir mažą (60 p.) knygelę: The Copernicus of Antiguity Aristarchus of Samos. London 
1920 (kolekcijoj „Pioneers of Progress, Men of Science). 

“ Archimedoir Plutarcho citatos pagal Heath'ą sakytame veikale, 302 
ir 304 pusl. 

7 Dėlto atitaisytinas ir P. Slavėno pasakymas (Lietuviškoji Enciklopedija, I to- 
mas, 1053 pusl.): „Dėl jos (—heliocentrinės pažiūros) jis (—Aristarchas) kartą net buvo 
ištremtas iš Atėnų“. Iš Atėnų buvo ištremtas tik Anaksagoras; o kai dėl Aristarcho, 
tai neturime duomenų nė apie jo buvimą Atėnuose. Jis—Aleksandrijos astronomas. 

Kodėl Aristarcho heliocentrinis pasaulivaizdis neįsigalėjo anos gady- 
nės visuomenėj?. Didelis antikinės gadynės pasaulivaizdžio žinovas Bol- 
Vis šį klausimą taip atsako: „Tikrai taip pat ir iš vidaus silpnas pagrindi- 
mas heliocentrizmą senovėj nutildė jau po 100 metų; jam trūko pakanka- 
mai mokslinės fizikos paramos; senovės žmonėms taip pat buvo svetimas 
įvaizdis, kad Saulė turinti prisitraukimo jėgos; ir Aristarcho dar nepamesta su- 
pozicija, kad planetos einančios aplink Saulę apskritimais, pasirodė esanti be 
pagrindo. Tatai tik nepageidaujamai sukomplikavo planetų kelių atvaizdavimą. 
Dėliai šių visų priežasčių šiai hipotezei ir nepavyko nugalėt daugeriopų 
pasipriešinimų, „sveiko žmogaus proto“ prieštaravimo, filosofų mokyklų po- 
lemikos, religinio jausmo sukiršinimo ir įžymių geocentrizmo atstovų kon- 
kurencijos“ 78, 


Visatos begalybė graikų filosotijoj ir moksle 


„Siame skyrely pirmiausia duodame kalbėt tam pačiam Bolliui, pridėda- 
mi tik paaiškinimų apie jo liečiamus asmenis: 

„Naujas pasaulivaizdžio pavidalas, kurį jis gavo iš graikų mokslo, 
būtų nepilnai atvaizduotas, jei gale nebūtų nurodyta dar viena tolimesnė, 
neturinti baimės graikų minties konsekvencija: mokslas apie visatos bega- 
lybę. Po to, kai Anaksimandras berods buvo skelbęs nesuskaitomą 
daugybę pasaulių po vienas kito, bet ne šalia vienas kito, visatos begalybę 
pirmasis ištarė Demokritas"; jis pirmiau už kitus visai moderniškai išaiš- 
kino ir daugelio legendų apipintą Paukščių Taką: jis sakė jį esant nesu- 
skaitomos daugybės žvaigždžių susitelkimą.  Atomistiką jis skelbė berods 
ne pirmutinis * bet jis pirmasis pilnai ją išplėtojo ir suformavo; 0 iš čia 


|! su būtinumu jam ėjo išvada, kad pasaulių esanti begalė. Demokrito am- 


žinai judančių atomų skaičius yra be galo, o erdvė yra be ribų; todėl iš 
jų kils ne tik vienas pasaulis, bet turi kilt begalė pasaulių, begalinių 
laiko ir erdvės atžvilgiu; jie skiriasi savo didumu: vienuose, jo manymu, 


"nesą nei Saulės nei Mėnulio, kituose esanti didesnė Saulė ir didesnis Mė- 


nulis kaip pas mus, dar kituose ir daugiau saulių bei mėnulių. Pasaulių 
atstumus nuo viens kito jis laikė esant nelygius; čia pasaulių daugiau, čia 
mažiau. Vieni yra pradėję augt, kiti pačiame klestėjime, tretieji jau nyksta. 
Jų žuvimas eina iš grynai mechaniškų priežasčių, būtent, jiems susidaužant. 
Epikurasš! ir jo didelė bei toli 'išplitusi mokykla šį mokslą paskleidė 
toliaus; veikliausią šavo formą jis gavo lyg iš tašytų akmenų sudėtose * 
Lukrecijaus ?*? eilėse: 


* Franz Boll straipsny „Die Entwicklung des astronomischen  Weltbildes“ ko- 
Iektiviniame veikale „Astronomie“ (Leipzig 1921, 1—56 p. (citara iš 36 pusl.); šis veikalas 
iš serijos „Die Kultur der Gegenwart“, Teil :III, Abt. III, Band 3). 

: “7 Demokritas iš Abderos (Trakijoj) (apie 460—370 m. pr. Kr.), šalia Platono, 
Aristotelio ir Posidonijo, didžiausias graikų mokslininkas, gamtotyroj atomizmo ir mate- 
rializmo tėvas. | 

s0 Atomistų mokyklos įkūrėju laikomas Leukippas iš Abderos (5 šimtm.), De- 
mokrito mokytojas. 

Si Epikuras (311—270 m. pr. Kr.) fizikoj sekė Demokrito atomizmą, pasauli- 
žvalgoj jis materialistas. : 

3 Titus Lucretijus Carus (nusižudęs 55 m. pr. Kr.), romėnų poetas, reiš- 
kęs Epikuro materialistinę pasauližvalgą eilėmis parašytame veikale De rerum natura. 


Ė 

GOuerit enim rationem animus, cum summa loci sit 
infinita foris haec extra moenia mundi, 

guid sit ibi porro, guo prospicere usgue velit mens 
atgue animi iactus liber guo peruolet ipse. 
Principio nobis in cunguas undigue partes 

et latere ex utrogue supra suptergue per omne 
nulla est finis; uti docui, res ipsague per se 
uociferantur, et elucet natura profundi. 

nullo iam pacto veri simile esse putandumst, 
undigue cum uorsum spatium uacet intinitum 
seminague innumero numero summagua profunda 
multimodis uolitent aeterno percita motu, 

hutc unum ierrarum orbem caelumgue creatum, 
nihil agere illa foris tot corpora materiai; 


bandymas išverst lietuviškai: 


Klausimą protui dvasia kelia tokį: jei erdvė 

plotu be galo ištysus anapus pasaulio šio sienų, 
kas ten toliau yra, — protas mūs geidžia imatyt, ir 
polėkis dvasios laisvės ten nulėkti panori? 

Pirmas dalykas: mums nėr' —- kur beeitum 

bet katran šonan, aukštybėn aukščiausion bekilium — 
galo nė jokio; aš šitaip skelbiau, patsai ir gi dalykas 
kalba tą pat; taigi aiški yra begalybė gamtos; 

todėl negalime tarti panėšint į tiesą — 

erdvė beribė kadangi ištysusi vėpso, 

begalės sėklų taip pat išbarstyta po erdves 

skraido visaip amžinų judesių įsiūbuotos — 

vieną šią Žemę ir dangų tik vieną sukurtą, 

o šalia jųjų atomų daugybę paliekant be nieko! 


Jei Demokritas atskirų dangaus kūnų ir taip pat mūsiškio pasaulio 
didumą tikrai kad vaizdavosi dar kukliai, tai Aristarchas, aiškiai išreikšdamas 
savo heliocentrinio suvokimo konsekvenciją, priėjo mintį, kad ne tik pati 
Žemė — kas jau senai buvo skelbiama, — bet ir kelias aplink Saulę, paly- 
gintas su nejudamų žvaigždžių sfera, turįs būt tik kaip taškas, palygintas su 
rutulio paviršium, t. y. begalo mažas: nes jei būtų ne taip, tai, Žemei 
atliekant savo metinę kelionę, turėtų žymiai pasikeist nejudamų žvaigždžių 
dangaus paveikslas. Cia pirmą kartą pamėginta visai įsisąmonint begalinis 
visatos didumas; Aristarchas taip pat ir šiuo argumentu yra tiesioginis Ko- 
perniko pirmatakas. Discedunt moenia mundi (pasaulio sienos prasiveria)“ *3. 

Pridursime dar prof. Rosenberg'o nuomonę apie Aristarchą: „Ari- 
starcho galvoje pasaulio visuma atsivaizdavo savo esme tuo pačiu būdu, 
kaip moderno astronomo galvoje ir ne tik kai dėl dangaus kūnų santvarkos 
erdvėj ir jų judėjimo, bet ir kai dėl jų fizinės prigimties“ Š4. 


Lucreti Cari De rerum natura libri sex. Berolini 19: 
S“ Begrūndung des astronomischen. Weltbildes 36 —37 pusl. 
“i Die Entwickiung des riumlichen Weltbildes der Astronomie 7 pusl. 


Čia cituojamos eilės yra 1044—1057 iš II knygų; transkripcija pagal Diels“o tekstą: T. 
23. 

Apie nejudamųjų žvaigždžių sieros ištysumą, t. y. apie visatos dimen- 
sijas berods jau Aristotelio laikais turėta kiek tiek aiškaus supratimo. Antai, 
garsusis geometrijos tėvas Euklidas (apie 300 m. pr. Kr. gyvenęs Ale- 
ksandrijoj) šiaip atsiliepia mums rūpimu klausimu: „Žemė randasi visatos 
centriniame punkte ir jos santykis su visata yra punkto santykis“. Šiuo 
pasakymu Euklidas norėjo išreikšti, kad visata, palyginta su Žeme, yra 


„begalo didelė. Posakiais „plokštumos santykis su punktu“ kalbamu laiku 


naudotasi begalo dideliam santykiui pažymėti. Iš tikrųjų, rutulio paviršius 
yra begalo daug kartų didesnis kaip paviršius punkto, jei punktą vaizduotis 
ne kaip geometrinį tašką, bet kaip begalo mažą rutuliuką. Taigi, yra aiškus 
ir aukščiau cituotas Archimedo išlaikytas Aristarcho lyginimas nejudamųjų 
žvaigždžių steros didumo su Žemės kelio apskritimu, kaip rutulio centrinio 
punkto su to rutulio paviršium. Panašiai išgirsime vėliau sakant Ptolemeją, 
būtent, kad Žemės didumas yra kaip punktas palygintas su nejudamųjų 
žvaigždžių sfera, o naujausiais laikais ir Koperniką: Zerra est respectu coeli 
ut punctum ad corpus (dangaus atžvilgiu Žemė tėra lyg punktas kūno 
atžvilgiu). 

Dar vienas liudininkas: Graikų matematikas Kleomedas (apie 100 m. 
pr. Kr.) sakė visatą esant baisiai didelę, kad nepasakyti begalinę. Jis mano 
nesą negalima, kad galį būt žvaigždžių, didesnių kaip Saulė, ir kad Saulė 
taip pat atrodytų tokia pat maža, jei ji būtų tokiame pat atstume nuo Ze- 
mės, kokiame yra žvaigždės. Nuo Saulės žiūrima Zemė būtų ne didesnė 
kaip punktas, o žiūrima nuo žvaigždės, gal būt, iš viso nebūtų įmatoma **, 
„Tai vis tokios mintys ir idejos, kurios yra vertos būti priimtos į bet kurį 
naujausių laikų astronomijos vadovėlį“ 56, S 


Pirmasis Žemės apimties tikslus išmatavimas 


Kitas didelis Aleksandrijos astronomų darbas pasaulivaizdžiui priartint 
prie tikrovės — tai Žemės apimnties išmatavimas. Mat, dėl Žemės pavida- 
lo nuo Aristotelio laikų visų mokslininkų nuomonės buvo vienodos: Ze- 
mė yra rutulys. Bet apie to rutulio didumą tik spėliota ir dėlto turėta tik 
labai netikslių įvaizdžių. Žemės apimtį tiksliai išmatavo Eratosthenas 
iš Kyrenės (275—200/194 m. pr. Kr.), Aleksandrijos karališkosios bibliote- 
kos vedėjas Ptolemejo Filadelio laikais. 

Eratosthenas Žemės matavimą atliko tais pačiais principais, kuriuos 
jau buvo iškėlęs Platono draugas Archytas iš Tarento (radęs Žemės me- 
ridianą turint 300000 stadijų), betgi pasiremdamas sąmoningais, tam tyčia 
darytais, o ne atsitiktinais stebėjimais. Eratosthenas, būtent, sužinojo, kad 
Syenės mieste (dabar Assuan, piet Egipte) esama vieno tokio gilaus šulinio, ku- 
rio sienos vieną kartą per metus pietumis nedaro nuo Saulės jokio še- 
šėlio, tai yra tuo momentu Saulė šviečia tiesiai į to šulinio dugną. O to- 


55 Kleomedo raštą apie dangaus kūnų judėjimus graikiškai ir lotyniškai išleido H“ 
Zieglėr: Cleomedis De motu orbium coelestium libri duo, Leipzig 1891; vokiškai jį iš- 
vertė ir paaiškinimų pridėjo A. Czwalina (Gumbinėje): Die Kreisbewegung der Ge- 
stirne, Leipzig 1927. — Kleomedo šis raštas astronomijos istorijai labai svarbus tuo at- 
žvilgiu, kad jis patiekiąs stoikų astronomijos santrauką (Tannery). Jis praneša ir apie 
Posidonijo bei Eratostheno atliktus Žemės apimties matavimus. 

“S. Oppenheim, Das astronomische Weltbild 82 p. 

ji diena tai esanti vasa- 3 
ros saulėgrąžos diena, Ziem 
arba  ilgiausiojį metų Aši 
diena (mūsų kalendoriu- 
mi tai yra Birželio mėn. 
21 diena). Si Žinia apie 
nuostabų šulinį astrono- 
mui Eratosthenui pasa- 
kė, kad tą dieną pietu- 
mis (pusiaudieniu) Saulė 
ties Syene, vėlesnių. ir 
šių dienų astronomų kal- 
ba kalbant, pasiekia zeni- 
ta, t. y. aukščiausiąjį dan- 
gaus skliauto punktą ties 
pačiu stebėtojo viršugal- 
viu. Ogi tuo pačiu mo- 
mentu gnomon'o (toks „ 
stiebelis saulės laikrody Zemės'centras Ekyvatorius 
šešėlio krypčiai ir ilgiui 
parodyti) pagalba matuo- 12 pav. Taip Eratosthenas Aleksandrijoj išmatavo Žemės 
damas Saulės poziciją didumą, aplink ją nekeliaudamas ir net iš Aleksandrijos 
Aleksandrijoj, Eratosthe- niekur neišvykdamas. 

nas surado, kad kampas tarp Saulės spindulio ir zenito (brėžiny pažymėtasa) 
sudaro keturių tiesių kampų sumos !/;, dalį. Betgi kampas x Žemės pa- 
viršiuj yra lygus su kampu prie Žemės centro (brėžiny taip pat pažymėtas a). 
Būtent, šiuodu kampu yra lygiu kaip atitinkamu. Taigi, ir kampas 4 prie Že- 
mės centro yra lygus !/;4 apskritimo kampų sumai. O jei taip, tai ir šio 
kampo lankas Zemės paviršiuj tėra !/54-ji dalis viso apskritimo, kurį sudaro 
Žemės, kaip rutuliško kūno, paviršiumi nubrėžta linija O ta U/z4-ji dalis 
ir yra atstumas nuo Aleksandrijos iki Syenės. Vadinasi, visu Žemės rutu- 
lio nubrėžta linija (meridianas) būtų 50 kartų ilgesnė, kaip atstumas tarp 
Aleksandrijos ir Syenės. 

Klaidos šiame protavime būta tik tokios, kad Aleksandrija ir Syenė 
nestovi visiškai ant to paties meridiano, bet tarp jų yra skirtumas apie 3 
geogr. ilg. Mat, tuo metu dar nemokėta dviejų meridianų ilg. skirtumą 
nustatyt astronominiais stebėjimais; todėl tenkintasi netiksliomis supozieijo- 
mis. Eratosthenas savąjį nulinį meridianą ilgumams nustatyti tarė einant 
per šiuos Žemės punktus (nuo pietų į žiemius): Meroė, Syenė, Aleksandri- 
ja, Rhodas, Kerija, Jonija, Troas, Hellespontas, Byzantija, Borystheno (Dnie- 
pro) žiotys. Bet pats Eratostheno protavimas visai teisingas; jis dar ir šian- 
dien yra pagrindas principo platumo gradams matuoti. 

Sakytą santykį nustatęs, Eratosthenas ėjo prie konkrečių matų. Iš Egi- 
pio geometrų jis sužinojo, kad atstumas tarp Syenės ir Aleksandrijos 
yra 5000 stadijų. Taigi, visos Žemės didumas turi būt 50 kartų dides- 
nis, vadinasi':5000 < 50=—250000 stadijų. Vėliau šis skaičius buvo padi- 
dintas iki 252 000 stadijų, kad, jį padalinus 360, išeitų lygus skaičius 700 
stadijų vienam gradui. 

Apie šį Eratostheno atliktą darbą ir jo rezultatus vienodai praneša 
daugiau kaip dešimtis senovės rašytojų. Bet dar ir pačiais naujausiais lai- 
kais mokslininkai neturėjo vienodos nuomonės dėl tos gadynės egiptiško- 
sios stadijos (stadiono) ilgumo, išreikšto šių dienų mūsų skaičiais (me- 
trais). Dėlto nebuvo visai aiškus ir tas skaičius, kurį Eratosthenas buvo 
“ gavęs visam Žemės didumui išreikšti. Antai, stadiją imant lygią 185 me- 
trams (Oppenheim, Schumacher), 250000 stadijų bus 46250 kilometrų; kiti 
stadijos ilgį ima mažesnį, taigi ir visas skaičius gaunamas mažesnis, bū- 
tent: 44350 km (Boll), 42000 km (Riem), 39690 km (Sageret, Zinner), 39375 
km (Holzhey, nepasakydamas kieno šis skaičius). Tiksliausias iš visų nori 
būti Mžik'o skaičius. 

Vienos universiteto profesorius Mžik'as savo 1933 m. paskelbtame 
darbe senobinių matų ilgiui nustatyti panaudojo nuo senai žinomas, bet 
iki šiol tam reikalui nepanaudotas armenių matematiko Ananijo iš Sira- 
ko (apie 620 —705 m. po Kr.) tabeles, nurašytas iš taip pat neoriginalaus 
graikų matematiko Tychiko raštų. Dėliai šių dienų dviejų rašytojų neori- 
ginalumo kalbamos tabelės turinčios tos pačios vertės, kaip ir originaliniai 
graikų raštai iš 4—6 šimtm. po Kr. Remdamasis tat šiąja medžiaga prof. 
M žik'as išveda, kad Eratostheno gautasis Žemės didumo skaičius, išreikš- 
tas mūsų šių dienų matais, yra lygus 39960 km. Taigi, jei prof. Mžik'as 
nesuklydo, tai Eratostheno gautas skaičius yra nuostabiai artimas prie šių 
dienų gautų skaičių: Žemės paviršiaus apskritimą meridianu šių dienų 
mokslas nustato turint 40007 km, ekvatorium — 40075 km (apie Žemės 
rutulio suplokštėjimą ašigaliuose Eratosthenas, suprantama, dar neturėjo 
nuovokos). Eratostheno padarytoji klaida yra mažesnė kaip 0,259/;. Vėlesni 
graikų geodetai ir astronomai — Posidonijas, Marinas, Ptolemejas — padarė 
didesnę klaidą (apie tai toliau). Eratostheno gauto skaičiaus artimumą prie 
dabarties Mžik'as aiškina ir jo matavimų tikslumu ir įvairių paklaidų lai- 
minga kompensacija *". 

Ar šiaip ar taip, ar Eratostheno padarytoji klaida būtų didesnė ar 
mažesnė, jo ne vien spėliojimais (kaip Aristolelio, Dikaiarcho ir Pythejo), ir 
ne skaičiavimais (kaip Posidonijo), bet tiksliais matavimais atliktas Zemės 
apimties susekimas yra graikų matematinio genijaus triumiuojantis žygis. 

Eratosthenas, be to, iš Saulės aukštumo ilgiausios ir trumpiausios 

dienos pusiaudieniu siiskaičiavo atstumą tarp tropikų („Vėžio“ ir „Ožia- 
ragio“) ir rado jį esant lygų: !!/$4 Žemės apskritimo; šis skaičius yra 19/4 
didesnis už dabartinio mokslo duomenis **, 
“| “7 Hansv. Mžik, Erdmessung, Grad, Meile und Stadion nach den altarmeni- 
schen Guellen. Ein Beitrag zur Geschichte der Erdkunde und der Kulturbeziehungen 
zwischen Hellenismus und Armeniertum. Wien, Verlag der Mechitaristen-Kongregation 
1933 (— Studien zur armenischen Geschichte, Bd. VI). Savo tyrinėjimų esenciją patsai 
autorius patiekia straipsneliu „Neues zur Friihgeschichte der Erdmessung“. Forschungen 
und Fortschritte (Nachrichtenblatt der deutschen Wissenschaft und Technik) 10 Jahrg. 
(1934), Nr. 3, 35—36 pusl. 

5 Truputis literaturos kalbamu klausimu: H. Berger, Geschichte der wissenschatt- 
lichen Erdkunde bei den Griechen. Leipzig *1903; Mythische Kosmographie der Griechen, 
Leipzig 1904; K. Miller, Die Erdmessung im Altertum und ihr Schicksal; Stuttgart 
1919; A. Thalamas, La gėographie d'Eratosthėne; Paris 1921; tas pats, Etude bibliogra- 
phigue de la gėographie a'Erathosthėne. Paris 1921; F. Enrigues, II problema della 
forma della Terra nell' antica Grecia. Periodico delle Mat. 1926, 73—98 p; M. Luizard, 
Eratosthėne et ses environs. L'Astronomie 1927, 465 — 468 p. 

Hipparcho vieta pasaulivaizdžio plėtotėj 


Taigi, suminėjome tris didžiuosius Aleksandrijos astronomų  nudirb- 
tus darbus: Žemės didumo išmatavimą, Saulės ir Mėnulio atstumo nuo 
Zemės matavimą bei heliocentrizmo teigimą ir žvaigždžių katalogavimą. 
Sie darbai žymi pradžią to graikų astronomijos klestėjimo, kurio viršūnę 
graikų astronomija pasiekė Hipparcho darbais. Hipparchas — įžymiau- 
sias senovės astronomas stebėtojas, kuriam jau senieji rašytojai pridėjo 
„Didžiojo“ titulą: Jis kilęs iš Nikejos (Bithynijoj), didumoj gyvenęs ir dir- 
bęs Rhodo saloj, bet taip pat ir Aleksandrijoj. Jo veikimas atitenka 160— 
125 metams pr. Kr. Tai ir viskas, ką apie jo gyvenimą žinome. 

Nuo savo pirmatakų  Hipparchas skyrėsi pirmiausia tuo, kad jis sten- 
gėsi dangaus kūnų reiškinius ir tų reiškinių priežastis susekti remdamasis 
kiek galima rūpestingiau atliktais stebėjimais. Siuo atžvilgiu jis elgėsi vi- 
sai kaip moderniškas astronomas. Todėl astronomijos (tikrąja prasme) isto- 
rija Hipparchui skiria gausiai vietos. Betgi mūsų čia uždavinys kukles- 
nis: supažindint skaitytojus su mūsų pasaulivaizdžio istorijos bruo- 
žais. (O pasaulivaizdžio sistemos Hipparchas nekūrė. „Toks mokslininkas, 
kaip Hipparchas, atvirkščiai, visai turi rūpestingo ir iki smulkmenų skru- 
pulingo stebėtojo bruožus; todėl tat jis aiškiai sąmoningai atsisakė ir nuo 
naujos pasaulio sistemos““", Todėl prie Hipparcho čia tik labai trumpai 
stabtelsime. 

Hipparchas yra aristotelikas. Jis, kaip ir jo astronomijos mokytojai, 
taip pat įsitikinęs dangaus kūnų bei jų judėjimų tobulumu. Dangaus kūnų 
keliai negalį būt kitoki, kaip tik apskritimai. Šią hipotezę padėjęs pagrin- 
dan kaip kokią aksiomą, Hipparchas dirbo trimis kryptimis: 1) bandė ge- 
ometriškai atvaizduot Saulės ir Mėnulio judėjimą, 2) patobulino Aristarcho 
būdą Saulės ir Mėnulio atstumanis nuo Žemės nustatyti, 3) sustatė naują 
žvaigždžių katalogą ir tuo aptiko vadinamą precesiją. 

Spręsdamas pirmąją problemą — kurdamas Saulės, Mėnulio ir pla- , 
netų teoriją — Hipparchas žiūri Aristotelio požvilgiu. Žemę jis laiko esant 
parimusį centrinį visatos kūną, aplink kurį sukasi visi kiti dangaus kūnai 


-nubrėžtais jiems keliais. Naujas dalykas Hipparcho teorijoj tai tik būdas 


aiškint šiuose judėjimuose esamuosius nelygumus, arba anomalijas. Bet 
kadangi tai yra specialūs astronominiai dalykai, tai į juos čia nesileisime, 
o tik bendrai paminėsime, kad šioj astronomijos srity Hipparchas aptiko, 
be kita ko, Saulės kelio elementus, metų laikų nelygų ilgumą ir Mėnulio 
judėjimo svarbiausią nelygumą. 

Spręsdamas antrąją problemą — nustatyt Saulės ir Mėnulio atstumą 
nuo Žemės — Hipparchas gavo tokius rezultatus: 


Atstumas Hipparcho suskaičiavimu Šių dienų suskaičiavimais 
Nuo Saulės iki Žemės 1150 Žemės radiusų. = 23500 Žemės radiusų- 
Nuo Mėnulio iki Zemės 60 - 2 60 i - 
Saulės radiusas 52, o 100 5 X 
Mėnulio radiusas S 5 AS Ž 


“9 Fr. Boli, Die Begrūndung des astron. Weltbildes 38 p. 

Taigi, Mėnulį liečiantieji skaičiai, visai artimi šių dienų skaičiams, o 
liečiantieji Saulę labai skirtingi. Vadinasi tas pat, kaip ir Aristarcho gau- 
tuose rezultatuose. Ir taip dėlto, kad ir Hipparchas savo skaičiavimų pa- 
grindan paėmė tą patį klaidingą, nes permažą, Aristarcho skaičių „19“, žy- 
mintį, kad Saulė tik 19 kartų yra nuo Žemės toliau, kaip Mėnulis. 

Trečiajam darbui — naujam žvaigždžių katalogui nustatyti— Pliniaus 
pranešimu, Hipparchas gavęs akstino suspindėjus dauguj naujai žvaigždei. 
Tame jo kataloge naujas dalykas — tai parodymas žvaigždžių pozicijų dan- 
guj arba jų koordinatų pagal ilgį ir platumą. Naujas dalykas ir žvaigždžių 
suskirstymas jų didumo klasėmis, kaip kad ir šiandien tatai daroma. 
Žvaigždžių skaičius Hipparcho kataloge yra 1022. Lygindamas savojo ka- 
talogo žvaigždžių pozicijas su pozicijomis, pažymėtomis prieš 150 metų 
Aristylio ir Timochario sustatytame kataloge, Hipparchas aptiko tą reiškinį, 
kurį jis pavadino precesija. 

Hipparchas turi nuopelnų ne tik astronomijai, bet ir kitiems moks- 
lams. Matematika iš jo turi trigonometriją (tuo metu vadinta stygų skai- 
čiuote), apskritimo paskirstymą į 360 gradų ir grado paskirstymą į minutae 
primae ir minutae secundae, iš ko kilo „minutės“ ir „sekundės“. Erato- 
sthenas dar kalbėjo tik apie apskritimo !/54 dalį, o Hipparchas vietoj to jau 
kalba apie 3600: 50—7? 12'. Geografijai Hipparchas patarnavo įvesdamas 
„geografinio ilgumo ir platumo“ sąvokas, kurias jis perkėlė ir dangun 
žvaigždės padėčiai fiksuoti. (Zemės didumo skaičių jis gavo didesnį kaip 
Eratostheno, būtent, 278000 stadijų). „Toks žemėtyros susiejimas su dangotyra 
— sako Humboldtas kalbėdamas apie Hipparcho darbus — vieno retle- 
ksas į kitą tiko lyg jungiamas tarpininkas didžią Kosmo ideją atgaivinti“ **. 


Ptolemejo pasaulivaizdis 


Hipparcho paliktą mokslinę medžiagą tolesnei mokslo statybai sunau- 
dojo paskutinis įžymiųjų Aleksandrijos astronomų Claudius Ptole- 
maeus. Apie jo gyvenimą tiek težinoma, kad jis gimęs pradžioj 1-jo šimtm. 
po Kr. (apie 100 — 87 m.), kad jo gimimo vieta įtikima yra Ptolemais Her- 
meiu (aukštut. Egipte), kad jis didumoj gyveno Aleksandrijoj, kame ir mirė 
tarp 165—178 m. po Kr. * 

Užtat juo pilniau yra išlikę jo raštai, bent jų pats svarbiausiasis, ku- 
riame sudėta visos senovės mokslo įsigytos žinios iš astronomijos ir astro- 
mominės geogralijos. Tas veikalas paties autoriaus buvo pavadintas „Mate- 
matiškoji sintaksis“. Bet po 200 metų Theonas iš Aleksandrijos, Ptolemejo 
pasekėjas, gerbėjas ir jo raštų komentuotojas, šį veikalą pavadino „Didžiąja 
sintakse“ (Medų sdvzažie). Vėliau arabai, šį veikalą aptikę ir išsivertę savo 
kalbon, vadino jį „Didžiausiąja sintakse“ (Meyiotn odvzažie); priešais būdvardį 
vertoz, (megistė) pastačius arabų kalbos artikelį a/, pasidarė žodis A/megiste, 
lotynizuota forma Almages/um. Šiuo vardu Ptolemejo veikalas tebevadina- 
mas ir iki šių dienų. Taip jį ir mes čia vadinsime, 

Ptolemejo Almagestas suskirstytas į 13 knygų: 1-oj ir 2-0j dėstoma 
sferinė astronomija, 3-0j — Saulės, 4-0j — Mėnulio teorija, 5-0ji ir 6-oji aiš- 


s Skyrelis apie Hipparchą pagal Oppenheim'ą 60—71 pusl. 

kina tuomet vartotus stebėjimo metodus bei instrumentus; 7 0ji ir 8-0ji 
pavestos žvaigždėtam dangui aprašyti, 9 —13-0j išdėstyta planetų teorija. 


13 pav. Claudius Ptolemaeus 
(Tariamas jo atvaizdas pagal vieną seną vario graviurą). 


Almagesto reikšmę ir vaidmenį astronomijos istorijoj Oppenheim'as 
šiaip būdina: „Nedaugel esti knygų, kurios, kaip kad šis veikalas, taip ilgai 
ir patvariai buvo branginamos ir pripažintos moksle; nedaugel, kurios 
mokslo plėtotei taip ilgai, patvariai, beveik dogmatiškai viešpatavo. Visi 
astronomai, per ištisus vidurinius amžius iki Koperniko, Tycho ir Keplerio 
laikų rodė jam (Almagestui) nusistebimo bei nuoširdaus pagerbimo ir sėmė 
iš jo visas savo astronomines žinias. Jis pradeda nuo paprastų problemų 
vadinamos sferinės astronomijos, arba astronominės geografijos, t. y. dėsty- 
damas viso žvaigždėto dangaus judėjima aplink Žemę kaip visatos centrą, 

aiškindamas šiam judėjimui nustatyti suponuotus dangaus apskritimus, 
skirstydamas Žemę į zonas, suskaičiuodamas dangaus kūnų patekėjimo ir 
nusileidimo laiką, kiekvienai zonai įvairų dienos ilgumą ir tt; nuo čia iš 
lėto ir nenutraukdamas dėstymo, jis veda skaitytoją į sunkiausias astrono- 
mijos problemas, į Mėnulio ir Saulės judėjimo teoriją, moko kaip iš anksto 
išskaičiuot jų užtemimus ir dėsto planetų danguj keliavimo teoriją.  Alma- 
/geste patobulintas ir papildytas Hipparcho 1022 žvaigždžių katalogas, dalimi 
! jo paties atliktais žvaigždžių stebėjimais. Cia atvaizduojama ir aprašoma 
astronominių matavimo instrumentų vartojimas ir konstitucija; trumpai sakant, 
: Almagestas yra visų senovinės astronomijos žinių vadovas ir atvaizduoja 
graikų astronomijos augimo galutiną išdavą — tokia yra Almagesto reikšmė 
"ir svarba kulturos istorijoj“ (70 —71 pusl.), 


14 pav. Žemė(E), deferentas ir epicikliai 
Naujas dalykas šiame Ptolemejo astronomijos vadove tai vadinamų 
epiciklių teorijos panaudojimas planetų ir Mėnulio judėjimui atvaizduoti. 
Sios teorijos kūrėjas yra vienas įžymiųjų senovės matematikų — Apollo- 
nius iš Pergos (gimęs 247/222 m. pr. Kr. laikotarpy, 3-jo šimtmečio pa- 
baigoj ir 2-jo pradžioj gyvenęs Aleksandrijoj ir Pergame). Jis, būtent, pareiškė 
mintį, kad planetų judėjimą danguj su visais jų netaisyklingumais, grįžimais 


atgal, žengimais priekin, sustojimais ir mazgais esą galima išaiškint epici- 


kliais, t. y. tolydiniu judėjimu dviejų apskritimų, kuriųdviejų vieno, vadi- 
namo epicikliu, arba antračiu, centrinis punktas tuo pačiu greitumu 
sukasi ant apskritimo kito, vadinamo deferentu, arba laikytoju. Kitaip 
pasakant, planetų judėjimo netaisyklingumus manyta galint išaiškint vaiz- 
duojantis, kad reali planeta juda apskritimu aplink įsivaizdinamą idealią pla- 
netą, o šioji vėl juda apskritimu aplink Zemę. Tuomet deierentas yra 
idealios planetos kelias, o epiciklis —realios planetos ke- 
lias aplink idealiąją. Abiejų judėjimų sudaromas kelias aplink Žemę 
vadinta epicikloidiniu ir hipocikloidiniu, destis ar abu judėjimu 
eina tąja pačia, ar priešingąja kryptimi. 


sijos d sias aiški 


Šis io Aiks iai lių Asia, i i, Akio A iii ži iii ad io Gi iii iii, iki 

Be Apolloniaus, epiciklių mintį turėjo galvoj ir Hipparchas. Tiktai 
pirmasis jų nepritaikė, gal būt, stigdamas stebėjimų medžiagos, o antrasis 
nebuvo priėjęs planetų judėjimo aiškint. Tat Ptolemejas ir rodė, kad tinka- 
mai parinkus abiejų apskritimų radiusus ir taip pat tinkamai nustačius apė- 
jimo laiką juose ir jų palinkimo kampą ekliptikos atžvilgiu, planetos ėjimas 
duodasi atvaizduojamas su dideliu artutinumu tikrovei. 

Nesileisdami į Ptolemejo darbų detalias, čia pažiūrėsime tiktai pasau- 
livaizdį liečiančius bendresnius dalykus. Hipparcho Saulės judėjimo teoriją 
Ptolemejas paliko beveik nepakeitęs. Užtat Mėnulio teoriją žymiai pakeitė. 
Skaičiuodamas Mėnulio ir Saulės atstumą nuo Zemės Ptolemejas remiasi 
Hipparchu ir jo gautieji skaičiai tik nedaug skiriasi nuo anojo, būtent: 


Vidutinis atstumas nuo Žemės iki Saulės — 1210 Žemės radiusų 


> - „ Zemės iki Mėnulio — 59  , - 
Saulės radiusas = "ro, 2 
Mėnulio , Šis » 


Gautuose skaitmenyse glūdi tos pačios klaidos, kaip ir Aristarcho bei 
Hipparcho skaitmenyse: Mėnuliui jie beveik tikri, Saulei visai klaidingi, 

Kai dėl Žemės didumo, tai Ptolemejas, kaip kad prieš jį Posidonijas 
(135—45 m. pr. Kr.) ir Marinas, priėmė mažesnį skaičių kaip Eratostheno, 
būtent, 180000 stadijų: šių dienų matais tatai sudarytų 38057 km (pagal 
Mžik'ą); paklaidos čia būtų 50/, Oppenheim'as (77 pusl.) iš 180000 
stadijų padaręs tik 33 300 km, pastebi, kad ši (Ptolemejo) klaida pasirodžiusi 
buvus pragaištinga 15-me šimtmety, bet nepasako, kuriuo atžvilgiu ji tokia 
užsirekomendavusi. Bet nesenai yra atkreipta dėmesio ir į tai, kad šis Že- 
mės didumo sumažinimas pasirodė buvęs ir naudingas. Būtent, Posi- 
donijo, Strabono ir Ptolemejo klaida, sumažinant tikrąjį Žemės didumą, 
davusi akstino idejai leistis ieškot Amerikos ir ją surasti! *0, 

„Beveik simbolinga — sako Boll'is — kad Ptolemejas, kaip ir Po- 
sidonijas, ne tik sumažino Zemės didumą, bet, imdamas Saulės atstumą, 
vėl grįžo į Hipparchą, neimdamas dėmesin Posidonijo hipotezių. Pasaulis 
Ptolemejui, jau ir šiuo atžvilgiu stovinčiam arčiau vidurinių amžių, pradeda 
vėl eiti mažyn“ *!, 

Koks gi tat yra Ptolemejo pasaulivaizdis? Paprastai, jis taip vaizduo- 
jamas: Žemė yra pasaulio centras, o aplink ją 10 koncentrinių apskritimų, 
kurių 7 artimiausi centrui yra 7 planetų — Mėnulio, Merkuro, Veneros, 
Saulės, Marso, Jupiterio ir Saturno — sferos, 8-0ji nejudamų žvaigždžių 
sfera, 9 oji precesijos sfera ir 10-0ji — tolimiausioji — Primum mobile visa 
judinanti. Betgi ar tai tikras Ptolemejo visatos vaizdas? Siandien manomą, 
kad ne. Schumacher'is, reziumuodamas Oppenheim'ą, rašo: „Ptolemejo pa- | 
saulivaizdis yra grynai geometrinis pabūklas, su kuriuo visai nesiderino 
tokio Eudokso arba Aristotelio realiosios sferos. Ptolemejas paliko tik pa- 
skutinę didžiausiąją sferą, nejudamų žvaigždžių sferą, kurios judėjimas ro- 
dosi vyksta tiksliu apskritimu aplink Žemės centrinį punktą. Tačiau dar ir 


“ D. Eginitis, Sur une erreur de Posidonius et son influence sur Ia dėconverte 
de V Amerigue. Comptes rendus de VAcademie des sciences de Paris 1932, 6 juin, — 
Eginitis čia 180000 stadijų prilygina tik 28350 km! 

“| Die Begrindung etc. 34 p. 

vėlesniais laikais būta astronomų, tikėjusių buvimą realių sterų, kuriomis 

centriniai epiciklių punktai ritasi kaip ratai vagomis. Atskiri žmonės tokių 

įvaizdžių turėjo iki 16 jo šimtmečio. Tycho Brache priskiria sau nuopelną, 
savais komeių kelių tyrinėjimais ir įrodydamas, kad kometų keliai aplink 

Žemę eina daug toliau kaip Mėnulio ir net Veneros kelias, galutinai su- 

griovęs kietų, perregimų sferų įvaizdžius“ (84 p.). 

Ptolemejo sistema ilgai laikėsi dėliai savo didelio lankstumo, nes da- 
vėsi savęsp įterpiama visus naujai stebėtus faktus, čia kiek tiek pakeičiant 
ekscentricitetą, čia deferentų arba epiciklių radiuso ilgumą. Bo!Vis šiaip 

/ vertina Hipparcho-Ptolemejo darbą: „Pastangos, kokių padėjo pirmiausia 
„! Hipparchas ir Ptolemejas, kad suprastų planetų judėjimus žiūrint į juos 
! nuo Žemės (kaip nejudamo centro), yra buvusios heroiškos ir vainikuotos 

tokiu pasisekimu, jog prireikė daugelio šimtmečių iki prikišamai pasirodė 


sistemą nesiderinant su gamtos reiškiniais ir išdidi konstrukcija sudužo“ **, 


16 pav. Graikų žvaigždynų paveikslai 
(pagal Franz Boll, Sphaer ,, Leipzig 1903). 


Baigdami apie graikų pasaulivaizdį dar pridursime, kad graikų labai 
domėtasi taip pat ir žvaigždėmis bei jų konfiguracijomis. Tam akstino davė 
vyriausiai astrologiniai sumetimai. Graikas Aratas (Aratos) 3-me šimt- 
mety pr. Kr. yra parašęs nel poemą apie žvaigždynus, jų užtekėjimus bei nu- 
sileidimus ir oro ženklus. Sis kurinys tapo labai popularus. Jis susilaukė 
daugelio imitacijų, o Romoj net tris kartus buvo verstas ir lotyniškai 93 


** Das astronomische Weltbild 36 p.; plg. taip pat Bol!l'io Studien ūber Claudius 
Ptolemaeus, Leipzig 1594, A 

5 A. Bouchė-Leclercą, L'astrologie grecgue, Paris 1899; F. Cumont, As- 
trology and religion among the Greecs and Romans, New York 1912; E. Pifeiftetr, 
Studien zum antiken Sternglauben, Leipzig 1916; Astrologijos versmes—Catalogus  codi- 
cum astrologorum graecorum — leidžia Boll, Cumont ir kt. Briuksely nuo 1899 m. 

9. Vidurinių amžių pasaulivaizdis 


Baigę su senove, dabar įžengiame į tokią gadynę, su kuria pasauli- 
vaizdžio istorijos apžvalgininkai nedaug turi darbo ir pro ją praeina kaip 
pro tuščią ar pustuštę vietą. Boll'is, antai, šią gadynę, bent pirmuosius 
penketą šimtmečių, apibūdina vienu tokiu posakiu: „Krikščioniškieji vidu- 
riniai amžiai Rytuose kaip ir Vakaruose daugiausia gyvena didumoj nublu- 
kusiais atsiminimais senovės astronominių pažiūrų, kiek jos atrodė nepa- 
vojingos krikščionybei“ (41 p.). Tat kyla klausimas, kodėl graikų dirbtas 
mokslinio pasaulivaizdžio kūrimo darbas buvo nutrūkęs ir buvo apie jį pa- 
likę tik atsiminimų? 

Kad senovės mokslas sustojo toliau plėtojęsis, dažnai tuo kaltinama 
krikščionybė, kuri kaip tik šiuo metu pasirodo istorijos scenoje. Stai dviejų 
šių dienų mokslininkų nuomonės. Vienos universiteto profesorius geogra- 
tas ir jos istorininkas Eugenas Oberhummer'is tam tikros pakrai- 
pos dienraščio redakcijos užprašytame ir būdingu vardu pavadintame 
straipsny suregistravo visa, kas, jo manymu, turi parodyt, kad krikščiony- 
bės dvasia čia vienu, čia kitu atveju yra varžiusi mokslo pažangą. Katalikų 
Bažnyčiai, žinoma, kaltinimų tenka daugiausia. Stai to kaltinamojo akto 
viena, dabar mums aktuali, ištrauka: „Nuo to laiko, kai buvo kanonizuoti 
Biblijos raštai, pasireiškia taip pat ir pastangų kiekvieną žmogiško paži- 
nimo rūšį palenkti biblinei tradicijai. Vienas didžiausių graikų dvasios lai- 
mėjimų — mokslas, kad Žemė turi rutulio pavidalą — buvo pirmoji auka. 
Berods, Bažnyčia šio mokslo autoritativiai nenusmerkė, kaip kad ji iš visa 
laikėsi atsargiai visuose dalykuose, kurie tiesioginai nenusideda politiniams 
tikėjimo dėsniams. Bet Bažnyčios literaturoj su šiąja ar tąja ,„nekrikščio- 
niška“ pažiūra kova pradedama nuo to akimirksnio, kuriuo krikščionybė 
įgavo viršų Romos valstybėj. Puspaikės, vienašališko zelotizmo diktuoja- 
mos tokio Laktancijaus pastabos, tokio tauraus ir šviesaus proto, kaip 
Augustinas, neigiama pozicija prieš antipodų supoziciją, kuri būtinai eina 
iš supozicijos Žemę esant rutulį, ir kiti gausingi pavyzdžiai iš patristinės 
literaturos liudija tą naują matą, kuris dabar turėjo būt taikomas visam ži- 
nojimui“ ?*, . 

O jau daug kartų šiame straipsny cituotas H. Rosenberg'as, as- 
tronomijos profesorius Kiel'y, 1930 m. universitetinėj kalboj taip kalbamąjį. 
laikotarpį apibūdino: „Viduriniais amžiais gamtos mokslai nebuvo plečiami 
ir toliau statomi; net senųjų kulturinių tautų laimėjimai dingo Bažnyčios 
bei religijos įtakoj (unter dem Eintluss von Kirche und Religion) ir tik vėl 
pamažu turėjo būti pripažinti. Taip, antai, dar 4-me ir 5-me šimtmety po 
Kr. daugelis Syrijos mokslininkų vėl stojo už skridinišką Zemės pavidalą 
ir tiktai tokio Kolumbo aptikimai bei Magelano Žemės apiplaukimas patiekė 
prikišamų įrodymų už Žemės rutulišką pavidalą, kurių nepriimti negalėjo. 
joks protingas žmogus“ **, 


4 Eugen Oberhummer, Anathema sit! Neue Freie Presse. Morgenblatt vom 


28 Juli 1907, Nr. 15420 (Wien). ; B 
5 Hans Rosenberg, Die Entwicklung čes r4umlichen. Weltbildes der Astro- 


nomie 9—10 pusl. 

Jau vieną kartą „Kosmo“ puslapiuose turėjau -progos pabrėžti, kad 
šiaip ar panašiai protaujant daroma logikos klaida vadinama pos? hoc, prop- 
ter hoc (po to, tai ir dėlto): laikais, kuomet istorijos scenoj pasirodo krikš- 
čionybė, įvyksta ir graikų sukurto mokslo sunykimas; vadinasi, krikščionybė 
yra to „sunykimo priežastis. Tuo tarpu įsidėmėtina, kur tų mokslo suny- 
kimo priežasčių ieško jau daug kartų ir šiame straipsny cituotas antikinės 
matematikos, astronoinijos ir fizikos istorininkas, taip pat joks Bažnyčios 
simpatikas, prot. Edmundas Hoppe (+ 1929). Jis mums šį kartą rūpimu 
klausimu taip rašo: „Romėnų užkariavimas graikų pasaulio reiškė beveik 
didesnį kulturos nupuolimą, kaip dėl tautų kilnojimosi.. Tokiu būdu iš- 
aiškinama, kad tuo metu, kuomet dar neabejotinai būta Aristarcho ir Ar- 
chimedo rankraščių, šių dvasios didvyrių darbo rezultatai galėjo palikt ne- 
paboti ir dingę. Sių minčių polėkio nesuprasta; nes dvejetas šimtmečių 
nesupratingo tironų šeimininkavimo buvo sunaikinę dvasios laisvę. Užtai 
atsakingas ne tik vienas Romos tironas, bet ir daugelis tironukų, kurie 
provincijose ir dvaruose, kad ir leido vergams užsiimti graikų mokslu, bet 
tik tiek, kiek šie patys juo buvo suinteresuoti.  Rods, dvasia gali palikt 
laisva ir vergo pančiuose, bet: ji negali patapt veikli artimui, ji negali veikt 
apvaisindama kulturą. Ir tiktai kai vėl savarankūs graikai pradėjo suvokt 
savo pirmatakų turtus, vėl pasirodė matematikai, kurie, apdirbinėdami kas 
pirmiau buvo sukurta, pajėgė parodyt ir savarankaus tyrimo. Tuomet, šalia 
komentuotojų, pasirodo taip pat vėl ir kuriančių mokslininkų, kurie laiko 
tarpu 100—400 m. po Kr. suteikė kulturai kai kurios pažangos. Bet nuo 
to laiko, kai Romos imperiją padalinus, graikų žemės vis labiau ir labiau 
buvo pavergtos biurokratizmui ir mokslas pradėjo vis labiau ir labiau su- 
akmenėt, taip jog kai Vakarai su dorais siekimais po tautų kilnojimosi 
audrų ėmėsi vėl rūpintis taip pat ir dvasiniais turtais, tas graikų pasaulis 
jiems nebesuteikė naturalaus apvaisinimo, ir tiktai aplinkiniais keliais, per 
arabų mokslininkus, graikų mokslo vaisiai spuliai ir netobulai atsiskleidė 
germanų tautoms“ *“. Romėnų santykiams su graikų mokslu simbolizuoti 
Hoppė dar ima Archimedo mirties priežastį ir apystovas... 

Taigi, tikrosios graikų mokslo susmukimo priežastys yra Romos legio- į 
ninko kardas, tautų kilnojimasis ir kitos tokios, bet ne krikščionybė. | 
Siai pastarajai tenka garbė buvus senobinio mokslo saugotojai, kai jos at- 
stovai, užsidarę vienuolynuose, per naktis prie primitivios šviesos nurašinė- 
jo senobines knygas, kad ir jų turinio nesuprasdami. Tatai berods buvo 
daroma vėliau, kai pati krikščionybė pasijuto atsistojusi ant kojų ir pra- 
dėjo kurti savo židinius. O pradžioj jos atstovams stovėjo prieš akis ki- 
toks uždavinys: dvasios ginklais apgint krikščionybę nuo jai daromų filo- 
sotinio pobūdžio priekaištų. Ogi metafizinės krikščionybės tiesos nėra su- | 
sijusios su tokiu ar kitokių pasaulivaizdžiu. (Galvojimo dėsniai palieka tie | 
patys, ar mes stovėsime ant plokščios ar ant apvalios, sr ant nejudamos | 
ar ant judamos Zemės. 

Senojo Testamento rašių pasaulivaizdį matėme esant akių padiktuotą , 
ir poeziškai išgražintą pasaulivaizdį. Tokį pasaulivaizdį, kaip visiems su- | 


*““ E. Hoppe, Matnematik und Astronomie im klassischen Alterthum, Heidelberg 
1911, 2-4 pusl. (Bibliothek der klass. Altertumswissenschaften, Band I); cituota pagal 
Kosmos 1927, 385 p.). 

prantamiausią, priėmė ir žmonijos Gelbėtojas Kristus, kuris buvo atėjęs ne 
naujo pasaulivaizdžio sukurti, bet suteikti žmonėms galimumo jų amžinąjį 
tikslą pasiekti, ar jie turės tokį ar kitokį pasaulivaizdį. Toks anos gadynės 
žmonių pasaulivaizdis (akių padiktuotas) perėjo ir į Naujojo Testamento 
raštus, kurie yra neatskiriamai susiję su Senojo Testamento raštais. Tad 
ir pirmiesiems krikščionybės rašytojams bei jos gynėjams buvo paprasčiau- 
sia priimt šitą pasaulivaizdį ir, nesileidžiant diskutuot jo teisingumą, ginti 
krikščionybės religines tiesas nuo daromų priekaištų iš pagonybės filoso- 
fų tarpo. Bet, bent kai kuriems įžymesniems, buvo pažystami ir graikų moks- 
linio pasaulivaizdžio elementai.  Tatai pamatysime susipažindami su jais iš 
arčiau. 
Bažnyčios Tėvų ir ankstybųjų rašytojų pasaulivaizdis 


„Bažnyčios Tėvai ne tik savo bibliotekose turėjo susikrovę dauge! 
subtiliausių vaisių iš graikų bei romėnų mokslo, bet ir buvo bent paviršu- 
tinai su juo susipažinę. Tačiau svarbiausias dalykas čia yra ne tiek, ar 
jie buvo su tuo mokslu susipažinę ar ne, kiek tai, ar jie tą mokslą supra- 
to ir priėmė ar ne“ — taip sako amerikietis geografijos istorininkas 
Wrightas*" proga vienos knygos apie Bažnyčios Tėvų kosmografines 
pažiūras“. Bažnyčios tėvų pažintis su graikų mokslu, taigi ir su jų moks- 
liniu pasaulivaizdžiu, yra visai suprantamas dalykas. Nes graikų mokslo 
didžiuosius centrus, tokius kaip Aleksandriją, Atėnus, Cezareją buvo lankę 
ir pirmieji krikščionybės mokyti atstovai. Kiti susipažindavo iš raštų, to“ 
kių, kaip, pav., Posidonijo komentorius Platono Timejui, arba iš Aleksandri- 
jos žydų filosofo bei teologo Filono (20 m. pr. Kr. — 40 m. po Kr.), 
derinusio Biblijos teologiją su graikų filosofija (platonizmu ir stoicizmu). 
Bet krikščionybės gynėjams bei rašytojams religijos klausimuose pirmuti- 
„nis ir didžiausias autoritetas buvo Biblija. O su jos religinėmis bei filoso- 
! finėmis mintimis jų dauguma priėmė ir biblinio pasaulivaizdžio elemen- 
tus, kurie, gal būt, jiems atrodė geriau derinosi su visa bibline pasauližiū- 
ra. Tad pirmųjų krikščionybės atstovų pasaulivaizdy randame ir biblinio 
ir mokslinio pasaulivaizdžio elementų. Tuo įsitikinsime bent trumpai pasi- 
pažinę atskirai su vienu kitu tų krikščionybės rašytojų, kurie yra kliudę 
pasaulivaizdžio elementus, Pirmiausia žiūrėsime graikiškai rašiusių rytiečių, 
o paskui lotyniškų vakariečių, vienus ir kitus sustatydami jų senumo 
eile LA p 
= Teofilas, Antiochijos vyskupas (+ 181/186 m. po Kr.), kalba apie 
Žemės platumą Biblijos prasme: „Viešpats padėjo Zemės platumą po dan- 
gum“. Žemė plūduriuoja ant vandenų. Viršum regimojo kieto dangaus 
““ J(ohn) K(irtland) W (right), Isis. International Review devoted to the History oi 
"Science and Civilization vol. VIII (1926), 212 p. (Bruxelles). 

“5 Salvatore Ciarcia, II sistema cosmografico e i Padri della Chiesa. Mes- 
sina 1923. Apie šią knygą tik ir žinau iš Wright'o recenzijos; jąja pačia šiam straipsniui 
pasinaudoti neteko. - 

99 Šiam skyreliui pasinaudojama jau minėta prof. A. Konrad'o knygele (Das 
Weldbild in der Bibel, Graz 1917) ir dar daugiau prof. K. Holzhey'o straipsniu „Das 
Bild der Erde bei den Kirchenvatern“. Festgabe Alois Knėpiler zur Vollendung des 70. 
Lebensjahres, Freiburg i. Br 1917, 177 — 187 p. Ir visos versmės bei literatura nuro- 
„doma pagat šiuodu autoriu. 

laikosi vandenys. „Viršum jo (regimojo dangaus, arba firmamento) padėta 
pusė vandens, kad iš jo būtų žmonėms lietaus, liūčių ir rasos“. Dangaus 
švyturiai yra atsiradę tik ketvirtąją pasaulio kūrybos dieną. Šviesa, taigi, 
buvo sukurta nepriklausomai nuo Saulės. „Dievo galingas žodis apšvietė 
kaip žibintas uždarame kambary po dangum gulinčią žemę, kai jis šviesą 
sukūrė atskirai nuo pasaulio“. Taigi, Teotilas, paliesdamas pasaulivaizdžio 
elementus, remiasi tik viena Biblija 100, 

Artimiausi po Teofilo tenka suminėt aleksandriečiai Klementas (gi- 
męs apie 150 m., miręs prieš 215 m. po Kr.) ir Origenas (183/6 — 
253/5 m. po Kr.), įžymiausi vadovai pirmosios aukštosios krikščionių mo- 
kyklos Aleksandrijoj, stipriai apsišarvoję graikų mokslu ir graikų filosofiją 
derinę su krikščionių teologija. Klementas kalba apie kitos pusės Žemės 
gyventojus, graikų vadinamus antichtonais, arba antipodais.  Origenas jam 
pritaria. Sis dar pabrėžia, kad Žemė, Saulė, Mėnulis ir Žvaigždės fiziniu 
atžvilgiu nesiskiria. Dangaus kūnus judiną ypatingi angelai. Tačiau šis 
didis krikščioniškas aleksandrietis parodo ir kiek tiek nepasitikėjimo graikų 
mokslu; pav., geometriją ir kitus dalykus jis vadina „šio pasaulio išmintimi“, 
kuria neprietelingos pajėgos (dvasios), įtikima, panaudoją paklaidoms sukelti. 
Todėl apie pasaulio sudarymą negalinti geriau pamokyt jokia kita knyga, kaip | 
toji, kurią Mozė sustatė apie pasaulio kilmę. Betgi Origenas yra pakanka: 
mai atsargus ir, nežiūrėdamas palankios pozicijos, neskubina eit į mystinį 
alegorizmą !?!, 

Eusebius iš Cezarejos (263—339/40 m. po Kr.) savo „Syriškoj Teofa- 
nijoj“ yra smulkiai aprašęs jo gadynės planetariumą. Bet jis pats graikų moks- 
1ą deda į šalį ir bevelija remtis graikiško Biblijos vertimo žodžiais. Kadangi 
tame vertime (Septuagintoj, arba LXX), sakoma: „Aš savo rankomis,sutvirti- 
nau“ dangų“, todėl dangus yra „tvirtuma“ (stepėvųo)“ 19, Eufrato, Tigrio, Fiso- 
no ir Gėhono upės versmes turi Rojuj. Tigris nuteka į Raudonąsias jūres; 
Fisoną graikiškai vadina Gangu; jis teka Indijon. Toliau yra Seria (Kinija); 
Indijoj yra Sofeira, „patekėjimo kalnas“. Gėhonas apsuka visa Etiopų žemę 
ir egiptiečių vadinamas Nilu'0, Toks tat menkas geografas yra šis didis 
istorininkas, vadinamas „Bažnyčios istorijos tėvas“. 

Sv. Atanazas (Athanasius) (295 —373 m po Kr.), Aleksandrijos vys- 
kupas, apie Žemės padėtį šiaip pasisako derindamasis prie Biblijos: „Žemė 
atsirėmusi ne į save pačią, bet atsigulusi ant vandens substancijos... O jū- 
res ir didį okeaną, kuris aptekėjęs visą Žemę iš lauko, išjudina vėjai“. 
„Kuris matydamas nesupras, kad yra Dievas, kuris taip sutvarkė ir padarė, 
kad pati Zemė, kuri savo prigimtimi yra nepaprastai sunki, savo pamatui 
turi vandenį ir nejudėdama laikosi ant to, kas iš prigimties juda (teka)?“ 104 


10 Cituoti posakiai randami jo rašte Ad Autolicura (Migne, Patrologia graeca 6 t.) 

101 Contra Celsum IV, 56; VI 50, 60; Hom. in Jerem. 10, 6 

102 LXX stepėvpa, Vulgatos firmamentum yra vertimas hebrajų žodžio ragia“, kuris 
yra nomen deverbale raga“ — extendo firmare, arba tundendo expandere. Šis žodis vartoja- 
mas pavadinti darbui, kuriuo sutirpdinti metalai išskiriami 1 sukietinami, arba metalo ga- 
balą iškalant į metalinę plokštę. Ir dangaus dangtis Biblijoj vaizduotasi „lyg kad iš vario nu- 
lietas“ (Jobo 37, 18). 

108 Syriškoji Teofanija I, 62 (Berlino leidime III, 68) Comm. in Is 45, 12; Dem. 
«ev. VI, 4, 1; Comm. in Ps. 32, 6. 

104 Contra gentes 27, 36 (Migne, Patrologia graeca 25, I). 

Sv. Bazilius Didysis (330—379 m po Kr.), Cezarejos arkivysku- 
pas, studijavo  Posidonijo komentorių Platono Timejui, rekomenduojasi 
gerai apsityręs fizikos klausimuose ir yra atsargus pasirinkdamas medžiagą. 
Pažiūra, kad dangaus firmamentas sudarytas iš kristališkos medžiagos, 
esanti berods įprasta ir išsiplatinusi, bet jis pats ją vadina vaikiška (zai0imds). 
Nes aukštutinius vandenis daugiau palaikanti eterio šiluma. Drąsieji suma- 
nytojai Sesostris ir Darius, norėjusieji Raudonąsias jūres kanalu sujungt 
su Tarpužemio jūrėmis, nuo savo plano turėję atsisakyti dėl to, kad Egip- 
tas gulis daug giliau, kaip Raudonosios jūrės, taigi jis būtų buvęs ap- 

| apsemtas. Ar Žemė yra panaši į rutulį, ar į cilinderį, ar į skridinį (diską) — 
'sako jis — mus (krikščionis) neinteresuoja. Astronomų ginčai dėlto yra 
plepalai (dčokesyta). Nes klaust klausimą, ant kokio pamato rymo Zemė, 
viršija žmogaus proto pajėgas; kad ji rymo pati atsirėmusi į save (449 
žauzdv), jis vis dėlto laiko galimu dalyku 195, 

Sv.Kyrilas (Cyrillus) (325 ——386 m. po. Kr.), Ieruzalės vyskupas, komen- 
tuodamas 138-jo psalmo posmą— „pasikeliu į dangų, tu ten esi; nusileidžiu į 
požemį, tu esi ir ten“—išsitaria dangaus, žemės ir požemių pasaulio lokali- 
zavimo klausimu: „Nes jei nieko nėra aukščiau kaip dangus, 0 požemių 
pasaulis giliau kaip žemė, tai tasai, kuris viešpatauja požemių pasauliui, juk 
rūpinasi taip pat ir žeme“ (Kat. VII, c. 2). 

Remdamasis mūsų šiame straipsny pirmiau (183 pusl.) cituota vieta 
iš 2 Petr. 3, 5, šv. Kyrilas visatos pirminę medžiagą laiko esant vandenį ir 
šiaip entuziastingai apie jį kalba: „Vanduo yra kaž kas didis ir tarp ke- 
turių regimųjų pasaulio elementų yra gražiausias. Dangus yra angelų gy- 
venamoji vieta. Žemė yra žmonių gyvenamoji vieta, bet žemė yra iš van- 
dens.. Pasaulio pradžia yra vanduo“ (Kat. III. c. 5). „Nes ką jūs turite 
nupeikti šiame didžiame Dievo kūrybos darbe? Jūs, kurie turėtumėte nu- 
stebti, kai stebite dangaus skliausmą, kurie turėtumėte garbinti tą, kurs 
dangų pastatė kaip skliausmą, kuris iš skystos vandenų prigimties padarė 
tvirtą dangaus substanciją... Vanduo yra dangus“ (Kat. IX, c. 5). 

Prie Jobo 22, 14, kad „debesys yra jo (Dievo) slėpynė“, šv. Kyrilas 
rašo: „Dievas savo didele meile žmonėms tam ištiesė dangų kaip uždangą 
prieš savo dievybę, kad mes nežūtume. Ir tai ne mano žodis, bet prana- 
šas pasakė: „Jei tu dangų atversi, tai siaubas apims kalnus ir jie sutirps “ 
(Kal. IX, 61), . 

>v. Gregorius iš Nacianco (329—390 m. po Kr.), Konstantino- 
polio vyskupas, pasisako už šviesos buvimą pirm dangaus kūnų: „Aš dar 
žinau kitą šviesą, kuri išsklaidė arba perskrodė pirmines tamsybes, kuri 
regimojoj kūryboj buvo pirmutinis daiktas, ir dangaus kūnų kelius ir sar- 
gybinę ugnį viršuj, kuri šviečia visam pasauliui“ 197, 

Šv. Gregorius iš Nyssos (miręs 394 m. po Kr.) vaisingai sten- 
giasi paaiškint ir pagrįst „viršutinio vandens“ kybojimo teoriją, kaip ją bu- 
vo gynęs jo vyresnis brolis šv. Bazilius. Gregorius nurodo tiksliai ir tei- 
singai stebėtą analogoną — pradžioj neregimus alyvos šviesos diimus. 


106 Hom. in Hex. I, IV. 

106 Gitaros iš jo garsių Katechezių (Migne, P. g. 33). ) 

107 Kalboj šv. Krikštui, cap. 5. Thalhofer, Gregor von Nazianz. t. I, 52 p. Plg. ir 
Dr. E.Dennert, Es werde. Ein Bild der Schopiung. Halle 24 p. 

: „Fizinę filosofiją“ (— gamtos mokslą), geometriją ir astronomiją jis priskiria 
prie tų mokslų, kuriuos palaiko pagonys, bet kurie gali būt geriausiems 
tikslams panaudoti ir tikinčiųjų 108, 

Vadinasi, kappadokiečiai Bazilius ir jo brolis Gregorius stipriai gynė 
viršutinio vandens kybojimo teoriją, galėjusią būt pirmąja supozicija, kad 
Žemė gali būti rutulio pavidalo. Betgi ši jųdviejų teorija nerado daug 
pritarimo. Antai, šv. Epifanijas iš Kypro (367—403 m. po Kr.), Sa- 
lamio vyskupas, vėl kalba apie tvirtą firmamenią, ant kurio laikosi pusė 
vandens, o kita pusė yra ant Žemės. Rojaus upės identifikuojamos su pa- 
saulio srovėmis. Fisonas esanti indų ir etiopų Gangu vadinama upė, o 
graikai ją vadiną Indus. Antroji upė, Gėhonas, tekanti per Axomitį (Abe- 
siniją), Thebaidę ir Egiptą (taigi yra Nilas) !9?, 

Severijonas iš Gabalos (miręs po 408 m. po Kr.) įsakmiai atme- 
ta antipodų buvimo galimumą. Jis prieš tai stengiasi įrodinėdamas dan- 
gaus skliausmo kietumą. Dangaus firmamente kristalinį skliausmą viršuti- 
niai vandenys dengia todėl, kad apačioj prie jo prikabinta Saulė, Mėnulis 
ir žvaigždės jo nesutirpdintų !!9, 

Panašios pažiūros sklido ir vakaruose. Antai, Klementas iš Ro- 
mos (gyv. 1-jo šimtm. pabaigoj ir 2-jo pradžioj) mano „žvaigždėtą dangų 
sukantis aplink Žemę, bet pati Žemė esanti okeano aplinkui plaunamas 
plokščias skridinys“. Betgi jis kalba jau ir apie pasaulius „anapus neperei- 
namo okeano“, kurie betgi lygiai klauso dieviškų įsakymų *!!e, 

Laktancijus (3/4 šimtm. po Kr.), tas „krikščioniškasis Ciceronas“, 
mums rūpimą klausimą tik trumpai paliečia, bet jaučiasi galįs pavadinti 
kvailiais (imepti) tuos, kurie tiki galint būti antipodų. Jis retoriškai klau- 
sia: „Ar yra bet kuris toks kvailas, kad tikėtų ėsant tokių žmonių, kurių 
padai būtų aukščiau kaip jų galvos? ar pas mus (ant žemės) gulinčius daik- 
tus (tikėtų kitoj žemės pusėj) kabant apkreiptus? ar javus ir medžius 
(tikėtų) augant žemyn viršūnėmis? ar lietų, sniegą ir krušą (tikėtų) krin- 
tant augštyn prie žemės?“!Nb Berods, šis retorikos specialistas ir krikščio- 
niškos teologijos klausimais galvoja paviršutiniškai. 

Kitokio kalibro galvotojas yra šv. Ambraziejus (Ambrosius) 
(333/40—397 m. po Kr.), Milano vyskupas. Jo akiratis platesnis, todėl ir spren- 
dimas teisingesnis bei atsargęsnis. Daugeliu atžvilgių jis seka šv. Bazi- 
liaus teorijas, bet jis pats vakarams tapo daugelio pasektas pavyzdys. — 
Dangus, Ambraziejaus manymu, savo prigimtimi n ėra masivinis ir kietas kū- 


108 In Hexaemeron liber (Migne, P. gr. 44). 

10 Ancoratus 58 ir 13 (Berlino išleidimas I, 67 ss., 137 ss.). 

10 Severianii episcopi (Gabalorum, ex secundo sermone in Hexaemercn ; Cos- 
mae Indicopleustae tipograph. christ. X (Migne, P. gr. 88, 421). 

la Taip teigia Fr.Strunz, Geschichte der Naturwissenschaften in Mittelalter Im 
Grundriss dargestellt, Stuttgart 1911, 27 ir 40 p. Bet nenurodžius iš kokio Klemento raš- 
to šios nuomonės paimtos, dar gali būt klausimas, ar jos tikrai yra paties Klemento. Mat, 
šis ketvirtasis popiežius laikomas daugelio raštų autorium, tuo tarpu kai tikrai neginčija- 
mu jo raštu telaikomas Laiškas Korintėnams (parašytas apie 96 m. po Kr). 

1Hb Aut est guisguam tam ineptus, gui credat esse homines,  guorum vęstigia sint 
superiora, guam capita? aut ibi, guae apud nos jacent, inversa pendere? iruges et arbo- 
res deorsum versus crescere? pluvias et nives et grandinem sursum versus cadere in ter- 
ram? — Divinarum Institutionum liber III, cap. 24: de antipodibus, de coelo ac sideri- 
bus (Migne, Patrologia latina t. VI, 425 p.). 

nas (72 solidus). Kad Zemė kybo oro erdvėj ir laikosi savo pačios masės 
pusiausvira, tatai jam atrodo esant galima, kad ir tam paaiškinti jis betar- 
piškai apeliuoja į Dievo visagalybę; bet kad daugelio dangų judėjimas vir 
šum Žemės galįs sukelti sterų muziką, tatai jis vadina pasaka. Jis gina 
galimumą, kad „viršutiniai vandenys“ kybo viršum firmamento, nes juk ir 
Jordono upė nuo savo žiočių vėl grįžta prie versmių; o Žemė, kad ir bū- 
dama sunkesnė už vandenį, taip pat kybanti oro erdvėj. Naktis fizikiniu at- 
žvilgiu yra Zemės šešėlis; taip yra įrodę „mokytesnieji“. Rojaus upė 
Fisonas graikų vadinamas Gangu; jis teka ir per Lydiją; Gėhonas yra Nilas. 

Ir Bazilius ir Ambraziejus kalba apie įvairias šešėlio kryptis, pareinan- 
čias nuo Saulės kintant metų laikams įvairiose Žemės platumose: Čia jie 
taip pat žiūri antikinių teorijų apie ekvatorio gyventojus be šešėlio (žsx10:), 
atogražų gyventojus su dvigubu šešėliu (šugioxo:) ir vienoj pusėj šešė- 
ly turinčius žiemių gyventojų (ėrepėoxo:) (Strunz 37 p.). 

Paminėtinas šv. Ambraziejaus bendras nusistatymas kosmologinių 
klausimų atžvilgiu tikėjimo plotmėj. Jis pat pradžioj pareiškia, kad Žemės 
padėties ir jos pavidalo klausimas nėra joks sielos išgelbėjimo klausimas 
(nihil prodest ad speciem futuri) Už, 

Sv. Jeronimas (Hieronymus) (340/50 — 419/420 m. po Kr.) sa- 
vo pažiūras į Kosmą ir Žemę detaliai, dažnai pažodžiui derina prie Euse- 
biaus pažiūrų. Pažymėtinas jo susilaikymas prieštarauti pasaulioniškam 
mokslui. Kai dėl Rojaus upių kilmės, jis nesilygstamai dedasi prie Sal- 
lustiaus. Jis rašo: „Kai visai patikimas autorius tvirtina, kad ir Tigrio ir 
Eufrato versmės įrodomos esant Armenijoj, mes sakome, kad apie Rojų ir 
jo upes reikia ieškoti kitokių aiškinimų“. 

Tai pat ir šv. Augustinas (354 — 430 m. po Kr.), pažindamas 
klasikinės gadynės mokslą, mums rūpimus klausimus liečia atsargiai. Kad 
Žemė esanti keturkampė, jam atrodo problematiška (fizgimus). Jis žino ir 
teoriją, kad dangus iš visų pusių apgaubia Žemę kaip rutuliškas dangtis 
(Sphaera), o pati Žemė laisvoj pusiausviroj kybo pasaulio centre (i7 media 
mundi mole l1brata); bet visi šie dalykai nėra visai tikri; gal būt, tai yra 
tik žmonių spekulacija (humanum forte commentum). 1š gausingos Rojaus 
versmės ištryška keturios didžiosios pasaulio srovės, „kaip sakoma“; bet 
kad jos aprūpina vandeniu'visą žemę, jis laiko esant neįtikima. Tigris ir 
Eufratas išlaikė savo senąjį vardą; Gėhonas yra Nilas, Fisoną dabar vadina 
Gangu. Rojaus vieta žmonėms nežinoma. Iš profaninių žinių apie Olym- 
po kalną Augustinas išveda galimumą, kad žemės kalnai galį pasiekt iki 
tos ramios erdvės, kurioj sakoma (dici/ur) nei debesų nematyt nei vėjų 
nejust!!ė. Didesnė Žemės paviršiaus dalis, Augustino manymu, esanti 
apdengta vandens (Strunz 39 p.). : 

Filostorgijas, Bažnyčios istorininkas su arioniška tendencija, apie 
424 m. tolimiausių rytų tautą taiko esant Sabejus, dabar vadinamus home- 
ritais, kurių šalis „didžioji Arabija“ einanti iki tolimiausiojo okeano. Toli- 
miausiuose Rytuose gyvena ir Auksumitai (abesiniečiai) Raudonųjų jūrų 
kraštuos. Eufratas ir Tigris prasideda Rojuj; taip pat Hyfasis, kurią Biblija 


112 Exameron I, 6; 4 (Vienos leidimo 22, I, 17; 118; 272), 
13 De Genesi ad litteram 2, 9; 5, 7; 8, 7; Coniessiones 4, 2; Epist. 7. 

vadina Fisonu; ji teka Rytų šaly iš žiemių į pietus ir įteka į jūres paliai 
Taprobanė's salą (Ceylonas). Bet iš ten (iš Rojaus) prasideda ir Nilas, kaip 
sako „Mozės įkvėpimas“ (epipmoia Iegei), vadindamas jį Gėhonu; 0 graikai 
jį vadina Aigyptios. Išeidamas iš Rojaus, jis lanku apiplaukia Indų okeaną; 
taip reikia spėti, „nes kuris žmonių gali šitai tiksliai ištyrinėti?“ Paskui jis 
teka per Erytreją ir tuo būdu per Mėnulio kalnus pasiekia Egiptą !!4. 
Jonas Filoponas (6-me šimtm. po Kr.), Aleksandrijos filosofas ir 


teologas (monofizitas), yra vienas paskutinių, griežtai stovėjusių už Žemės | 


rutuliškumą. Jis stengiasi įrodyt Mozės kosmogoniją susiderinant su 
„tikrove“, t. y. su Hipparcho ir Ptolemejo mokslu. Jis yra palikęs raštą apie 
astrolabą, kuris yra tokių raštų seniausias 115, 

Cia baigsime ir šiame skyrely užsibrėžtą apžvalgą, vėlesnius rašytojus 
palikdami kitam laikotarpiui. 

Iš šios trumpos apžvalgos matome, kad Bažnyčios Tėvai, bent jų pa- 
žangesnieji, anaiptol nebuvo linkę iš principo neigti mokslinio pasaulivaiz- 
džio elementus. Kad to pasaulivaizdžio atžvilgiu jie neturėjo vienos nuo- 
monės — tuo visai netenka stebėtis, nes gi ir nekrikščionių mokslininkai 


bei filosofai šiuo atžvilgiu neturėjo vieningo nusistatymo. Antai, žinome, , 


vo turėję net trejopą pasaulivaizdį: grynai geocentrinį (Aristotelis, Hippar- 
chas, Ptolemejas), grynai heliocentrinį (Aristarchas iš Samo) ir tarpinį tarp 
šių dviejų (Heraklidas iš Ponto). Aristarcho pasaulivaizdis buvo neįsitvir- 
tinęs dėliai aukščiau nurodytų priežasčių. Heraklido pasaulivaizdis tur būt 
taip pat neturėjo daug šalininkų. Todėl tik geocentrizmas viešpatavo. Bet 
dar ir dėl Žemės pavidalo anos gadynės šviesuomenė ne visa vienaip ma- 
nė. Antai, toks Romos mokytas vyras kaip Ciceronas (106—43 m. pr. 
Kr.) neabejotinai turėjo supratimą apie Žemės rutuliškumą. O garsusis ro- 
mėnų istorininkas Tacitas (apie 54—120 m. po Kr.) laikosi pažiūros 
Zemę turint skridinio pavidalą ir iš to daro atitinkamas išvadas: Saulė pa- 
tekėdama esanti daug arčiau prie rytinių Žemės kraštų, 0 nusileisdama 
daug arčiau prie vakarinių, nekaip kad esanti pietumis nuo jų, ir kad todėl 
rytais ir vakarais Saulė toms šalims teikianti daugiau šilimos. Romėnų 
filosofas Macrobius (apie 400 m. po Kr.) savame komentoriuj „Sci- 
piono sapnui“ !!š vėl rašo, kad vienas romėnų retorius, kad ir delsdamas, 
bet vis dėlto (202 aspernor) nusilemia tikėt buvimu antipodų, kuris tikėji- 
mas suponuoja Žemės rutuliškumą. Macrobius, Chalcidius (4-jo 
šimtim. filosofas neoplatonikas, berods krikščionis) ir Martianus Ca- 
pella (5-jo šimimečio romėnų enciklopedistas ir juristas) mini heraklidiš- 


kąjį („egiptiškąjį“) pasaulivaizdį. — Taigi ir nekrikščionių šviesuomenė kai „ 


dėl pasaulivaizdžio neturėjo vienos aiškios nuomonės. Tas pat atsispindi 
ir krikščionybės rašytojų raštuose. Bet šie pastarieji yra ir kai ką naują 
inešę į senųjų galvoseną kosmologiniais klausimais Duhem'as, antai, 


14 Bažnyčios istorija III, 4 ss. (Berlino leidimas 32, 35, 32). 
iš i J. Drecker, Des Johannes Philophonos Schrift iber das Asirolab. Isis. vol, XI 
(1928). . 4 
16 Commentarius in Somnium Scipionis. Apie Makrobijų žiūr. M. Schedler 
(1916) ir Th. Whittaker, Macrobius, or phylosophy, science and letters in the year 
100. Cambridge 128. 

štai kokių minčių reiškia apie Bažnyčios Tėvų vaidmenį vakarų Europos 
pasaulivaizdžio istorijoj. 

Kad ir Bažnyčios Tėvų raštuose netenka ieškot smulkių išvedžiojimų 
apie tiziką bei astronomiją, tai betgi, Duhemo manymu, yra svarbu, kad 
jie krikščionių mokslo vardu pasipriešino esmingiems pagoniškosios filo- 
“ sofijos dalykams, k. a. mokslui apie amžinąją „pirmąją medžiagą“ (materia 
prima), tikėjimui į žvaigždžių viešpatavimą sublunarinio pasaulio įvykiams, 
pasaulio periodų mokslui, t. y. kad visas pasaulis ir gyvenimas jame žūva 
ir vėl atsistato tam tikrais periodais V", Bažnyčios Tėvų raštuose pirmą 
kartą užeiname koniliktą tarp senobinės fizikos ir katalikiško mokslo. Vi- 
sos graikų kosmologijos giliausiame pagrinde yra teologija; visų jų pa- 
grinde glūdi esmėj tos pačios religinės dogmos: dangaus kūnai yra visai 
kitokios esybės kaip Zemės daiktai, jie yra dieviškos esybės, amžinos ir 
nekintamos, kurių vienintelis pasikrutinimas jau yra tobulas judėjimas; šiuo 
judėjimu jie griežtu determinizmu veda kiekvieną judėjimą Zemėj... 

Naujoji fizika ir astronomija, Duhemo manymu, tapo galimos tiktai 
tuomet, kai buvo išdrįsta tvirtinti, kad tie patys dėsniai, kuriais vyksta 
judėjimai Žemėje, galioja taip pat ir dangaus judėjimams. O tokia mintis 
pareikšti buvo galima tik tada, kai buvo paliauta žvaigždės laikyt dievybė- 
mis, kai jos buvo išmestos iš savo dieviškų sostų: vadinasi, turėjo įvykt 
teologinė revolucija. Si revolucija, — tai krikščionių teologijos darbas. — Taip 
tat Bažnyčios Tėvai, iškritikuodami pagonų kosmologijas, padarė galimą 
moderniąją tiziką '!š, Sios mintys yra labai įsidėmėtinos V“, 

Strunz'as, berods kalbėdamas apie kitas gamtos mokslo sritis, pabrė- 
žia, kad šio laikotarpio krikščionybės rašytojai, priimdami į savo raštus an- 
tikinius dalykus, tuo būdu išgelbėjo nuo užmiršimo tūlą retą versmę. Bi- 
blijos raštai jiems kad ir visur buvo autoritetas, betgi jie, tikrai sakant, ne- 
nulėmė grynų gamtos mokslo teorijų 12. Tatai dalinai patvirtina ir aukš- 
čiau paduoti šio laikotarpių rašytojų galvojimo pavyzdžiai. Net ir tokio Lak- 
tancijaus raštuose yra „pikantiška tai, kad jis pakartoja epikuriečų ideją, 
perteiktą Lukrecijaus jo veikale De natura rerum“ (Sageret). 


Ankstybųjų vidurinių amžių pasaulivaizdis 


Bažnyčios Tėvai, bent jų pažangesnieji, iš principo neneigė mokslinio 
pasaulivaizdžio elementų (Žemės rutuliškumo ir kt.), bet taip pat to pasauli- 
vaizdžio ir negynė, už jį galvos neguldė, nes ne tas buvo jų darbo tiesiogi- 
nis uždavinys.  Dėlto laikui einant pradėjo vis labiau įsigalėt ortodoksinė 
kryptis, kurios atstovai dėjosi geriau galį prisiderint prie Biblijos ir ją ap- 


7 Lietuvių kalva apie tai šiek tiek mano straipsny, Logos 1932, 137 pusl. ir t. t. 


us Le sistėme du monde II t. Paris 1914, 408, 453 pusl; IV t. Paris 1916, 3 0 


pusl. Šios Duhem'o mintys „Kosme“ jau buvo iškeltos 1927 m. 389 pusl. 

u9 Ypač tokiems rašytojams, kaip, pav., nepasirašęs autorius straipsnelio „Pasaulis 
krikščionių supratimu“, Jaunimas 1931 m. 4 Nr. Kadangi savo !1ezę — „Biblija ir krikš- 
čionių šventieji neturi jokio supratimo apie pašaulio pradžią“ — čia autorius remia dabar- 
tinės Rusijos oficiozine „išmintimi“, tai šita aplinkybė ir man primena rusų rašytojo Kry- 
lovo žodžius, kuriai anas reziumuoja vienos savo pasakėčių pagrindinę mintį: „i ja jevo 
liagnul: puskai oslinija kopyta znajet“ t.y. ir aš jam (= paliegusiam, urve begulinčiam liūtui) 
vožiau: težinie kas yr' asilo kanopos “. 

120 Geschichte der Naturwissenschaften 41 pusl. 

ginti. Tat kaip tokios ortodoksinės dvasios produktas 6-me šimtmety po- 
Kr. ir atsirado veikalas, kurį Strunz'as vadina „tos gadynės klaidų ir prie- 
tarų enciklopedija“, kuris „pažymi tos gadynės praktinės gamtotyros labai 
žemą būklę“. | a MAS 

Tokia yra Kosmo Ind(iklopleusto nelemtoji „Krikščioniškoji 
topografija“ 12, Šio autoriaus sukonstruotą pasaulivaizdi Oberhummer'is 
vadina „vienu kvailiausių, kokis kuomet buvo sugalvotas, kad tik pagelbė- 
tų šv. Rašto atskirų vietų sustingusiai raidei“ (ten pat). Iš tikrųjų, šis 
rašytojas Biblijai čia tikrai taip patarnauja, kaip tas pasakėčios lokys savo 
bendrakeleiviui vienuoliui, 

17 pav. Kosmo 
Ind(ik)opleu- 
sto planimetriškas 
žemės atvaizdavi- 
mas, arba žemėla- 
pis. Žemės pavir- 
šius turi stačiakam- 
painio  (paralelo- 
gramo) pavidalą, 
kurio ilgumas dvi- 
gubai didesnis kaip 
platumas.  Ketur- 
kampę žemę iš vi- 
sų pusių supa oke- 
i airai TE SataVĖ Z anas. Anapus oke- 
Terra ultsa Olzanum 3 Z = ano rytų šaly (de- 
š šinėj pusėj) ran- 
damas Rojaus kon- 
tinentas, kuriame gyveno pirmieji žmonės iki Tvano. Iš ten į mūsų dabar gyvenamą kon- 
tinentą atitekančios ir Rojaus upės (Gėhonas, Fisonas, Tigras ir Eufratas), praeidamos 
okeano apačia (N. Romuvos klišė). 

Ogi pats Kosmas toli gražu nebuvo paikas žmogus. Ir jis buvo ki- 
lęs iš Aleksandrijos, taigi iš to garsių astronomų miesto. Savo mokytoju 
jis turėjo iš Chaldejos atkilusi matematiką Patricijų. Besiversdamas pre- 
kyba Kosmas buvo nukeliavęs į tolimus kraštus ir įsigijęs labai daug geo- 
grafinių žinių. Jo pavardė Ind(ik)opleustes pasako jį buvus nuplaukusį 
Indijon [Ind(ikjopleustes — Indijon plaukikas]. Jis žino salą Traprobanę 
(Ceylonas!) ir kad kontinento rytiniame krante yra Sina (Kinija!). Keliauda- 
mas Etiopijon ir Afrikos gilumon, jis, manoma, buvęs nukeliavęs iki rytinio 
Nilo versmių. Jis žino, kad Europos, Azijos ir Afrikos kontinentus supa 
okėanas ir kad kitoj okeano pusėj vėl yra kontinentas. Kosmo geograii- 
nėmis žiniomis domisi dar ir šių dienų geografijos istorikai 12? Vėliau Kos- 
mas tapo Sinajaus kalno vienuolis ir atsidėjo askezei. Tur būt tat šiuo 
laiku (apie 540 m. po Kr.) jis, norėdamas patarnauti krikščionybei, ir su- 
konstravo savo keistąjį pasaulivaizdį. (O jo pagrindiniai bruožai toki. 

Tvirtinimas, kad dangaus skliautas yra sferos pavidalo, Kosmo many- 
mu, esąs klaidingas babiloniečių prasimanymas. Kosmas lieka prie nuomo- 


121 XPIETIANIKH TONOYVPAGILA., Iot Christiana topographia sive christianorum 
opinio de mundo. Mignė's Patrologijos (graikiškoj serijoj) 88 tomo 51—278 skiltys 
(drauge su lotynišku vertimu). 1 

22 Ą. Norlind, La det pa andra sidan Okeanos. Ett kort kapitel om kallorma 
till Kosmas Indikopleustes bok om varldsbyggnaden. Ymer 45 Arg. (10425) 253—260 p. 

nės, kad žemė turinti būti daugiau panaši į Senojo Testamento Sando- 
ros Padangtę, taigi turi turėt pailgo keturkampio pavidalą. Apie šį lygių 
kampų žemės keturkampį, kurio ilgumas dvigubai didesnis kaip platumas, 
stovi sienos, kurios rytiniame ir vakariniame šone sueina į pusiau apskritą 
skliausmą. Saulės ir žvaigždžių nusileidimą jis aiškina jų kasdieniu prany- 
kimu už aukšto žemės kalno žiemiuose. Mėnuliui užtemus esą matoma, 
kaip to kalno pusiau apvalus smaigalys įsibrauja linijon tarp Žemės ir Mė- 
nulio. Kitoj pusėj okeano esąs kontinentas, taip pat visais savo keturiais 
šonais susisiekiąs su dangaus siena. Tame ikontinente (į Rytus nuo mū- 


18 pav. Kosmo 
Ind(ik)opleusto 
stereometriškas žemės 
ir dangaus atvaizdavi- 
mas. Saulė kas rytą iš- 
kylanti iš anapus že- 
mės kalno (sol oriens) 
ir kas vakarą nusilei- 
džianti už jo (sol occi- 
dens). Viršum žemės 
dangaus skliausmas 
Sandoros Skrynios pa- 
dangtės pavidalu. — 
Smulkesnis abiejų at- 
vaizdų aprašymas eina 
tekste. — Abu šiuodu 
atvaizdu yra pagamin- 
tu pagal ilustracijas, pri- 
dėtas Kosmo Ind(ik)o- 
pleusto „Krikščioniš- 
kosios topogratijos“ 
pabaigoj Migne, P. gr. 
z:8 tomo 463—464 pusl. 


siškio) esąs Rojus. Iš ten atitekančios ir keturios upės: Tigris, Eufratas, 
Fisonas, t. y. Gangas arba Indas, ir Gėhonas, t. y. Nilas. Kad iš Rojaus 
kontinento patektų į mūsiškį, šios keturios upės pratekančios okeano 
apačia. Pradžioj žmonės gyvenę Rojaus kontinente; iš Rojaus ištreinti 
jie atsidūrę kontinento pakrašty, -0 ištikus tvanui, Noė su savo laivu per 
okeaną atplaukė į mūsiškį kontinentą. Esą žmonių, kurie neraustą tvirtin- 
dami, kad esą gyventojų kitame žemės šone (antichtonų), taigi, suponuoją 
žemę esant rutulį. Su šiokia pažiūra Kosmas kovoja kaip su stambia pa- 
klaida; jo manymu, kas „nori būt krikščionis“, tas neprivalo duotis suve- 
džiojamas manyti dangų esant iš visų šonų suskliaustą ( sęaipixės). Kuo- 
gi žemė yra atsirėmusi, kaip ji laikosi? Nagi sunkiosios žemės dalys trau- 
kiančios žemyn, O ugninės jos dalys keliančios ją aukštyn. Įvyksta jėgų 
išsilyginimas, ir žemė esti pusiausviroj. 

„Siokiais tvirtinimais — sako proi. Holzhey — ginčijami klausimai 
buvo nukelti tokion plotmėn, kuri teisingai „plėtotei nebegalėjo tikti. Bet to 
nepaisant, šiokios pažiūros rytiečių Bažnyčioj duodavo toną ir ateity“. „Lak- 
tancijaus pasekėjų — sako Sageret — pasitaiko ypač Rytų bažnyčioj. Jų 
vadovaujamas principas — imti raidiškai tas Biblijos vietas, kuriose liečia- 
ma kosmologija“ (30 p.). Betgi ir Rytų Bažnyčios atstovuose būta išimčių. 
Boliio teigimu (41 p.), Kosmo Ind(ik)opleųsto pasaulivaizdį buvęs atmetęs 

Konstantinopolio patriarchas schizmatikas Fotijas (g. apie 820, miręs prieš 
807), kad ir taip pat nesavarankiškas galvotojas. 

Vakarams gamtos mokslo klausimais, taip pat ir kai dėl Žemės pavi- 
dalo bei judėjimo, ilgą laiką versmė buvo šv. Dzidoriaus, Sevilosarkivys- 
kupo, arba Dzidoriaus Ispano (Isidorus Hispalensis, g. apie 560, miręs 
636 m. po Kr.) raštai. Būdamas enciklopedistas, jis rašė ir kosmologijos 
bei geografijos klausimais. Jis pats sėmėsi žinių iš Ambraziejaus, Jeronimo, 
Augustino, Klemento iš Romos, o taip pat iš Hyginaus (Augusto laikų ro- 
mėnų rašytojas) ir ypač iš Suetonijaus (apie 75—150 m. po Kr. gyve- 
nęs romėnų istorininkas); per Suetonijų jis buvo pasiekęs Poseidoniją. 

Žemė šv. Dzidoriui yra didesnė kaip Mėnulis, bet mažesnė kaip Saulė; 
ši mums atrodanti maža dėliai jos didelio atstumo nuo Žemės. Kad anti- 
podų tikrai esti, jo manymu, „yra neįtikima, kadangi šito neleidžia nei Že- 
mės tvirtumas, nei jos centras. To taip pat nepatvirtina joks istorijos liu- 
dijimas, bet tik taip spėlioja poetai“. Esą septynetas Žemės klimatų, ku- 
riuose gyvena žmonės su nevienodais papročiais; taip pat ir gyvuliai įvai- 
riuose klimatuose nevienodi. Tie klimatai toki: Meroė, Syenė, Afrika, Rho- 
dus, Hellespontus, Mesopontus ir Borysthenes (Dniepras). Tolimiausia 
sala vakaruose yra Tylos, kame medžiai visuomet žaliuoja. Aziją rytuose 
riboja saulėtekis, pietuose — okeanas. Okeanas bendrai apglobia visą Že- 
mės ratą; žiemiuose riba yra ežeras Maiotis ir upė Tanais (Donas). Azijoj 
randasi Rojus, apsuptas liepsnos, t. y. ugninės sienos, bet to nepaisant jo 
klimatas amžinai pavasariškas. Iš Rojaus teka keturios Žemės upės: Ti- 
gris pereina Mesopotamiją ir po daugelio vingių įteka į Negyvąsias jūres. 
Fisonu vadinama upė yra Gangas, tekąs į Indų žemę. Gėhonas, ištekėjęs 
iš Rojaus, apiplaukia visą Etiopiją ir egiptiečių vadinamas Nilu; ten jis pir- 
miausia pasirodo Nilio ežere, o iš ten pasiekia Egiptą 123, 

Sv. Dzidorius yra buvęs įžymiausias lotynų rašytojų 7-me šimtmety. 
Jis savo gadynei padarė prieinamas daugel iš senovės pertiektų žinių pa- 
togia torma. Dėlio iš jo žinių sandėlio ilgą laiką semėsi paskesni vakarų 
rašytojai, nesirūpindami patikrinti, ar tas uolus žinių rinkėjas, žinias rankio- 
dainas, rūpinosi atskirt jose pelus nuo grūdų. Dėlto ir šv. Beda Vene- 
rabilis (673/4—735), tas „anglų istoriogralijos tėvas“, (veikaluose De na- 
tura rerum, De ratione temporum, De computo), ir Alkuinas (a. 730— 
840), tas Karolio Didžiojo akademijos galva ir „scholastikos tėvas Pran- 
cūzijoj“ (Picavet), ir Hrabanus Maurus (a. 784—856), tas „Germanijos 
mokytojas“, ir daugelis kitų visiškai seka šv. Dzidorium. Užuot gautąsias 
žinias patikrinę ir jas padidinę naujais stebėjimais, jie visi bevelijo eiti su- 
sidariusios tradicijos keliu. 

Betgi 8-me šimtmety užeiname ir vieną tokį įvykį, kuris pasaulivaiz- 
džio istorijoj reiškė prie tradicijos nesiderinimą. Prof. Oberhummer'is jau 
mūsų du kartu aukščiau cituotoj apžvalgoj kalbamąjį įvykį šiaip nušviečia: 
„„„mokslingas vyskupas Virgilius iš Zalcburgo dėliai savo polinkių į pa- 


123 Originum seu Etymologiarum libri XX (naujai išleido W. W. Lindsay 1911); De 
ordine creaturarum, De natura rerum. Iš naujausios litercturos Valladolid (1909), 
A. Schmekel (1914), P. Sėjourne(1929,Spengler, Isidorus Hispalensis in sei- 
ner Bedeutung fūr die Naturwissenschaften und Medizin. Janus (Zeitschrift fūr Ge- 
schichte und Literatur der Medizin) Band III (anastatiškai išleido A. Lorentz Leipcige). 

gonišką antipodų mokslą zelatorio Bonifaco buvo Romoj įskųstas, popie- 
žiaus Zacharijo buvo bažnytiškai sudraustas“ 122. Įvykis čia nušviestas ne 
visai tiksliai, todėl tenka dirstelt, kaip čia iš tikrųjų būta. 

Būta šitaip. Apie 710 metus Irijoj gimęs Veirgil, 743—745 m. gy- 
veno Pipino Mažojo rūmuose kaip jo rūmų mokytas dvasininkas. Vėliau 
šis Virgilius buvo šv. Petro vienuolyno vyresnysis. Pipino pakartotinai 
remiamas, jis daręs kokių ten savavališkų žygių, kurie netiko tuo pat laiku 
gyvenusiam ir dirbusiam Vokietijos apaštalui šv. Bonifacui. Jis tat Virgilių 
ir skundęs Romai, tarp kita ko nurodydamas ir „erezijas“ jo raštuose. Po- 
piežius Zacharijas parašė Virgiliui raštą, iš kurio matyt, kuo jis buvo kal: 
tinamas. Ta tariamoji jo erezija esąs jo tvirtinimas, kad po mūsų Zemės 
apačia esąs dar kitas pasaulis, su kitais žmonėmis, su kita Saule, su kitu 
Mėnuliu... 

Kad šioks mokslas nebuvo popiežiaus palaikytas erezija, rodo tai, kad 
767 m. Virgilius buvo, jau popiežiaus Pauliaus I, paskirtas Zalcburgo vys- 
kupu, ir, 784 m. miręs, buvo Gregoriaus IX net kanonizuotas (1233 m). O 
kai dėl paties to mokslo, tai šiandien atsižvelgiant į tai, ką vėliau rašė Jo- 
nas Škotas Eriugena, Remigius iš Auxerre, Duncan'as ir kt, prieila nuo- 
monė, kad Virgilius negalvojo nei apie kokius nežinomus gyventojus, nei 
apie kokias nežinomas Žemės šalis, bet tik pakartojo tai, ką jis buvo per- 
skaitęs iš Melos !*5 ir Makrobiaus. Virgilius nebuvo koks naujų laikų he- 
roldas, bet vienas paskutiniųjų skelbęs vėlybąsias romėnų teorijas. Jį ne- 
abejotinai tenka statyt aukščiau kaip šv. Dzidorių, kuris, kaip matėme, bu- 
vo priešingas pripažint antipodus !**, 

Karolingų gadynės istorijos versmėse gamtotyrą liečiančius dalykus kė- 
lė aikštėn K. Manitius!27. Jis parodė, kad 8-jo ir O-jo šimtmečio istori- 
ninkai analistai, pradėdami ar baigdami savo metinius pranešimus, visuomet 
detaliai kalba apie oro nenormalumus, žemės drebėjimus, dangaus reiški- 
nius, epidemijas ir kt. reiškinius ir priteigia tiems reiškiniams svarbių isto- 
rinių savybių. Mat, tie rašytojai žiūri į šiuos reiškinius kaip į prodigijas. 
Betgi šalia šiokių pažiūrų čia tenka konstatuoti ir empirinės gamtotyros 
pradmenų. Manitius savo tyrinėjimą taip reziumuoja: „Niekados nereikia paleist 
iš akių tai, kad šalia... daug kartoto visų dvasinių pastangų „suvaržymo,, 
viduriniais amžiais pasireiška taip pat ir laisvesnės, tikrovei artimesnės pa- 

124 „p... der gelehrte Bischof Virgil von Salzburg wegen seiner Hineigung zur heid- 
nischen Antipodenlehre, von dem Eiferer Bonifacius in Rom denunziert, durch Papst 
Zacharias kirchlich gemassregelt wird“... Nėue Frei Presse (žiūr. 04 pastabą). 

25 Pomponius Mela, romėnų geografas iš Ispanijos, apie 43 m. po Kr. pa- 
rašė seniausią romėnišką geografijos vadovą De situ orbis, kuriuo paskiau naudojosi ro- 
mėnų rašyiojas ir gamtininkas Plinius (23—79 m. po Kr.), kurio 37 knygų veikalas 
Naturalis historia buvo gamtos mokslų versmė visiems viduriniams amžiams. 

126 Plačiau apie visa tai rašo H. Van der Linden, Virgile de Salzbourg et lės 
theories cosmographigues au VIIle siėcle. Bruxelles 1914. Sios monografijėlės autorius 
daugiausia remiasi H. K rabbo tyrinėjimų (Mitteil. d. Inst. f. 6sterreich. Geschichis- 
forschung, Band. 24), ė 

127 Pirmiausia savo disertacijoj „Die frūnkische (Geschichtsschreiburg der Karolin- 
gerzeit und die wel.lichen Wissenshaften“ (Leipzig 1923), paskui straipsny „Naturwissen- 
schaitliches in den Geschichtsschreibung der Karolingerzeit“, Archiv fūr die Geschichte 
der Medizin 15 (1924), 68—77 p. ir monografijėlėj „Naturwissenschaften im beginenden 
Mittelalter. Eine Studie an den frankischen Geschichtsguellen der Karolisgerzeit“ Crim- 
mitschau 1624; citata iš šios paskutiniosios knygelės 25—26 pusl. 

žiūros pradmenų. Jei ši paslėpta srovė, kurią, jei norima, galima pavadint, 
racionalistine, mūsiškiame svarstyme buvo pabrėžta truputį stipriau nei kiek 
leistina, tai mums čia rūpėjo pasipriešinti paviršutiniškam ir didumoj mo- 
derniško pasididžiavimo padiktuotam nuvalkiotam manymui (Gemeinurteil) 
apie vidurinių amžių dvasinio gyvenimo „tamsų siaurumą“. Niekas nėra 
taip priešinga tikrai istoriškam galvojimui, kaip toks, iš išdidžios dabarties 
siauro akiračio kyląs praeitų Jaikų vertinimas“. Astronomijos praktiniam 
pamokymui kalbamu laiku naudotasi ir pavaizdumo priemonėmis. Antai, 
likę žinių apie brangų sidabruotą planetariumą, buvusi Karolio Didžiojo 
nuosavybėj. Jame buvę atvaizduota Žemė, žvaigždžių dangus ir planetų 
keliai. Cia tikrai buvo koks senobinio darbo gaminys. 

0-ju šimtmečio įžymiausias ir originaliausias filosofas ir mokslininkas 
Jonas Skotas Eriugena!“, papildydamas Chalcidiaus praneštą hi- 
potezę, sukdino aplink Saulę ne tik Venerą su Merkuru, bet ir Marsą su 
Jupiteriu 1“, Jei tatai yra tikra, tai čia turime daugiau kaip Heraklido pa- 
saulivaizdį. 

Kad ir tik „kaip nuostabus sapnas iš praėjusių laikų“ (Boll), pythago- 
rininkų sierų harmonija aidėja mokytos vokiečių 10-jo šimtmečio vienuolės 
Hrosvitos iš Gandersheimo (apie 032—1001 m.) vienoj dramoj 180, 

Siuo šimtmečiu baigsime ir ankstybųjų vidurinių amžių apžvalgą. 
Skyrelį baigsime Sageret'o žodžiais: „Bendrai ėmus, su šv. Augustinu, su 
šv. Ambraziejum, su šv. Dzidorium Ispanu, su šv. Beda, krikščionybė pri- 
ėmė bendrais bruožais tokį visatos vaizdą, kokį tiekė pagoniškoji filosotija; 
beliko tik pridėt kurių nekurių priedų ir aiškinimų, kad jis labiau derintųsi 
su Biblija. Taigi, sferinė kosmologija, nežiūrint kai kurių fanatikų, buvo 
perduodama šimtmečiais“... 181, 

Ypač stipri graikų mokslo srovė pasiekė vakarinę Europą arabams 
tarpininkaujant. Tat pirm eidami žiūrėt vėlesniųjų vidurinių amžių pasauli- 
vaizdžio, dar pasipažinsime su pačių arabų darbais pasaulivaizdžio srity. 


Arabų pasaulivaizdis 


Jau žinome, kad romėnų nukariavimai ir tautų kilnojimasis naikino 
graikų sukurtą mokslą ir stabdė jo pažangą. Tautų judėjimai Vakarinėj Eu- 
ropoj pasibaigė 6-me šimtmety po Kr. Bet 7-me šimtmety senos kulturos 
šalims aplink Tarpužemio jūres atėjo dar piktesni laikai — arabų nukaria- 
vimai, inspiruojami naujos Mohamedo religijos. 641 m. po Kr. jiems teko ir 
senasis mokslo centras Aleksandrija su jos biblioteka. Yra padavimas, kad 
nukariautojas Omaras ją įsakęs sudegint, kaip atliekamą ar net kenksmin- 
gą įstaigą. Bet, veikiausia, jos degint neprisiėjo, nes ji pati jau prieš tai 


WS Eriugena (klaidingai Erigena) = gimęs Airijoj (eriu — Airija), škotų tautybės vie- 
nuolis, gimęs tarp 800 ir 815, apie 845 m. pakviestas į Karolio Plikio dvarą, čia dėstė 
filosofiją iki savo mirties tarp 877—841 m. Iš naujausios literaturos: Gardner, Studies 
in John the Scotus, London 1900; Rand, Johannes Scotus, Miinchen 1906; Poole, Illus- 
trations of the history of medieval thought and learning *1921; Schneider, Die Erkennt- 
nislehre des J. Eriugena, 1921—23; Bett, Johannes Scotus Eriugena, Cambridge 1925. 

129 Taip saiko Felix Sartiaux, Fois et science au Moyen-A+e, Paris 1926, 58 p. 

130 Zuupsnelis žinių apie ją lietuvių kalba randamas N. Vaidilutėj 1930, 78-81 p. 

131 Le systėmie du monde 30 p. 

buvo sunykusi. Arabų pasikėsinimas užliet ir Vakarų Europą pradėjus nuo 
pietinės jos pusės buvo sustabdytas (732 m. kautynėse prie Poitiers'o). Jų 
rankose daugiau kaip 700 metų buvo palikusi tik Ispanija. 


Įsigyvenę kulturingose 
šalyse arabai ir patys pradė- 
jo kulturėti, pradėjo ūpingai 
domėtis graikų mokslu. Apie 
ji arabai patyrė iš Syrų ir 
byzantiečių, kurie buvo buvę 
Aleksandrijos graikų moksli- 
ninkų tiesioginiai mokiniai. 
Naujai įkurtas Bagdado inie- 
stas tapo nauja mokslingumo 
vietovė. Kaliias Harun'as 
(763/6— 809), Karolio Didžio- 
jo amžininkas ir draugas (va- 
kariečių žiniomis), pavadintas 
al Rašid, t. y. Teisingasis, 
globojęs meną ir mokslą, įsa- 
kė graikų knygas valstybės 
lėšomis versdinti arabiškai ir 
įkurdino aukštąsias mokyklas 
Bagdade, Samarkande, Kaire 
ir kt. miestuose. Apie jo sū- 
nų Abdallah al Mamųyn'ą 
pasakojama, kad jis nugalė- 
tam graikų valdovui Mykolui 
I kaipo taikos sąlygą pastatęs 
atiduot visus turimus graikiš- 
kus rankraščius, kad juos iš- 
versdintų arabiškai. Siuo lai- 
ku ir šiojo kalifo rūpesniu 
buvo pirmą kartą išverstas 


arabiškai ir Ptolemejo didy- - 


sis veikalas, kuris arabiškai 
buvo pavadintas Zabrir al 
magesthi (apie 827 m.). Šis 
ir kiti kalifai įrenginėjo ob- 
servatorijas, pav, Bagdade, 
Damaske, ir jas pavedė astro- 
nomams. 


| 
| 


Li 


|| 

19. pav. Ptolemejiškos planetų judėjimo formos. Planeta P juda epicikliu E, kurio 
centrinis punktas skrieja aplink Žemę C ekscentriškai. Tačiau šis judėjimas vyksta lygia 
iorma ne atžvilgiu į Žemę C ir ne atžvilgiu į ekscentrinio apskritimo centrinį punktą 
C, bet tik atžvilgiu į lyginamąjį punktą (punctum aeguans), stovintį ant tiesių. linijų, 
jungiančių Žemės ir ekscentrinio apskritimo centrinius punktus. a — vaizduoja ptolemejiš- 
ką Saturno judėjimą, b — Merkuro tokį pat judėjimą, kuris yra dar labiau komplikuotas. 
Brėžiniai pagal Du hem, Systėme du monde II, 91 ir 93 p. iš Zinnerio Geschichte 


der Sternkunde 119 pusl.; klišė iš N. Romuvos. 

Naujo gamtos mokslo arabai nesukūrė, o tik jį palaikė. Nesukūrė 
jie nė naujo pasaulivaizdžio. Astronomijoj bei matematinėj geografijoj jiems 
autoritetas ir dogma buvo Ptolemejas, kad ir kai kurie, pav., filosofas Ibn 
Roš d (Averroes, 1186—1198 m.) abejojo jo teorijų teisingumu. Vadinasi, 
ir arabų mokslininkai suponavo visatos centre parimusią Žemę, sieriškai su- 
skliaustą dangų ir planetų judėjimą epicikliais (19 pav.). 

Įžymiausias arabų astronomų yra Al Batani (lot. Albategnius, g. 
apie 850, m. 929 m.) revidavęs Hipparcho Saulės teoriją, aptikęs Žemės 
kelio ekscentricitetą ir precesiją. Bet buvo padaręs ir klaidų, kurios paskui 
atsiliepė ir toliau. Ptolemejo Almagestą jis padarė oticialiniu arabų astro- 
nomijos vadovu. 

Vėlesnio laiko arabų astronomai Abul Vata (939—098), Ibn al Hai- 
tham (965--1032), Ibn Junos (+1088), Al Fargani, Nasr Ed- 
din ypač pastūmėjo priekyn sferinės geometrijos taikymą Žemei ma- 
tuoti, sustatė daugel astronominių tabelių (hakemidinės, fatimidinės, ilšani- 
nės tabelės), nustatė daugelio žvaigždžių vietą, sustatė nuo Hipparcho ir 
Ptolemejo nepriklausomą žvaigždžių katalogą 92. Zemė laikyta turinti rutu- 
lio pavidalą *ž, Kai keno daryta aluzijų ir į Žemės judėjimą 18*, 

Minėto kalifo al Mamuno (813 ——833) pavedami Chalid ben Abdal 
Malik ir kiti mėgino išmatuot Žemės apimtį. Rezultatai buvę gauti ne- 
vienodi: buvę gauta 56, 56!/,, 562/; ir 57 mylios vienam lanko gradui. Ima- 
mas vidutinis skaičius 10—56?/; mylios — 4000 „juodųjų“ alkūnių.  „Juo- 
doji alkūnė“ tai buvo kalifo juodosios vergės alkūnės ilgumas. Alkūnė — 
8 kumštims, kumštis — 4 pirštams, 1 piršto storis =— 6 miežio grūdams, 1 
miežio grūdas — 6 asilėno plaukams. Imdami juodos alkūnės ilgumą 50 
cm, mylios ilgumą turėsime 2000 m, grado lanką = 113300 m, taigi 2362 
m ilgesnį. Tikrasis grado ilgumas turėjo būt 55!/, mylios. — Kitaip matavo 
grado ilgumą Al Biruni Indijoj ir gavo 56,014 arabiškų mylių. Tatai jis 
laikė jau pirmiau gauto skaičiaus patvirtinimu !99, 

Ptolemejo pažiūra, kad planetos juda nefiziniais keliais, arabų nepa- 
tenkino. Jau 9-me šimtmety mėginta judėjimo turėtojais padaryti kietus 
kūnus. Thabil b. Korrah kiekvienai planetai ėmęs tam tikro storumo 
rutulišką kevalą, ekscentrišką Žemės atžvilgiu. Erdvė tarp dviejų kaimynių 
planetų kevalų esanti pripildyta susispaudžiamos medžiagos. Šią mintį 
praplėtė Al-Husain ibn al Haitham (lot. Alhazen). Jis ėmė, kad kieta Že- 
mė esanti įmauta į vandens sierą, o šioji į oro ir ugnies steras; jas gau- 
biančios nei lengvų nei sunkių dangaus kūnų 0 sferos. Šios įvairios sfe- 

12 H. Suter, Die Mathematiker und Astronomen der Araber und ihre Werke 
(Abhandl. zur Gesch. d. mathem. Wissenschaften, Heft 10) Leipzig 1900; priedas 1902. 

58 E. Wiedemann, Anschaungen der Muslime iber die Gestalt der Erde, Ar- 
chiv f. die*Gesch. der Naturw. u. Technik I (1909) ir M. Cantors Festschrift, Leipzig 1909. 

14 E. Wiedemann, Zu den Anschauungen der Araber iber die Bewegung der 
Erde. Mitteil. z Gesch. der Med. u. der Naturw. VIII (1909) 1—3 ir XI (1912) 131 p. 

84 E. Wiedemann, B-stimmung des Erdumfanges von al Beruni, Archiv etc I 
(1909) 66 —69 p.; Uber die Dimensionen der Erde nach muslimischen Gelehrten, Archiv 
etc. III (1912), 250—255 p; Uber die Gestalt, Lage und Bewegung der Erde sowie 
philosophische-astronomische Betrachtungen von Outb al Din al Širazi, Archiv etc III 
(1912) 393—422 p. Kiti Wiedemann'o darbai apie arabų gamtotyrą (Beitrige zur 
Geschichte der Naturwissenschaften I - LXXIII) sudėti serijoj „Sitzungsberichte der Phy- 
sikalisch-Medizinischen Sozietat zu Erlangen“ 1901—1927. 

ros susisiekiančios,. o jas gaubia aukščiau- 
sios 9 sferos, esančios be žvaigždžių ir judi- 
nančios vidurines sferas. Kiekvienos pla- 
netos sieroj guli tiek sierų, kiek reikalinga 
jų judėjimui pagal Piolemeją. Įguldytos 
sferos juda įvairiu greitumu ir aplink įvai- 
rius ašigalius, kaip to reikalauja Ptolemejas. 
Pavyzdį vienos tokios sferos su jon įguldy- 
tomis, ekscentrinėmis sferomis rodo čia 
įdėtas Merkuro sferos atvaizdas (20 pav.). 


Al Haithamas savo pasaulivaizdin įve- 
da 47 judėjimus: kasdienis apsisukimas, at- 
gal ėjimas, Mėnulio, Jupiterio, Saturno ir 
Marso šešeriopas judėjimas, Veneros aštuo- 


20 pav. Merkuro devyneriopas judė- neriopas judėjimas, „Merkuro devyneriopas 
jimas pagal !bn al Haitham'ą (Iš judėjimas, Saulės dviejopas judėjimas, su- 
Kohl, ūber den Aufbau der Welt blunarinis dvejopas judėjimas, t. y. lengvo- 


164 p., pagal Zinner 294 p.) 


jo ir sunkiojo pradmens judėjimas. — Si 


teorija darė didelės įtakos arabų astronomijai. Jos labai paisė taip pat žy- 
dai bei krikščionys, kaip tatai rodo Al Haithamo raštų vertimai žydiškai ir 


lotyniškai. 

„Arabų įdėliai plane- 
tų judėjimui pažinti yra tik 
menki ir apsiriboja kai ku- 
rių elementų pataisymu ir 
ptolemejiškos judėjimo for- 
mos pritaikymu išdėstyt 
priekyn ir atgal žengimą 
ir nuožulnumo pakitėjimą. 
Panašiai yra ir žvaigždė- 
tyroj“ (Zinner 295 p.). 

Mohamedas buvouž- 
draudęs arabams garbint 
dangaus kūnus, net turėt 
apie juos bet kokių remi- 
niscencijų. Bet to nepai- 
sant, astrologija ilgainiui 
vis dėlto įsigalėjo. Kai ku- 
rių mokslininkų (A! Zarkali 
ir Ibn Sina) jai priešinima- 
sis nedaug silpnino jos 
pozieiją. 


Apie arabų astrono- 


“ mijos poveikį vidurinių am- 
žių vakarams kalbėsime 
kitoj vietoj . 


SIS 


EU 


21 pav. Senobinis arabiškas zodiakas (žvaigž- 
džių koniiguracijų atvaizdavimas gyvulių ir žmonių 
paveikslais). Iš Heegaard, Im Reich der Sterne (9 p.) 

Vėlybesniųjų vidurinių amžių įvairiopas pasaulivaizdis 


2 Ankstybųjų vidurinių amžių apžvalgą baigėmė priėję 10-jį šimtmetį. 
Sis šimtmetis atrodo bėdiniausias ir dokumentais pasaulivaizdžio istorijai 
rašyti. (Apie 1000 m. jau ir islamo kultura atrodo peržengusi savo viršūnę, 
kad ir atskirų įžymių mokslininkų joje dar buta ir 13-me šimtmety). Betgi 
ir 10-sis šimtmetis tiksliųjų mokslų istorijoj turi savo įžymenybę,— tai Ger- 
bertas iš Aurillac'o (f 1003). Jis yra buvęs Reimso katedrinės mokyklos 
mokytojas, paskui Bobbio (Italijoj) abatas, vėliau Ravennos arkivyskupas 
ir galop popiežius, vardu Silvestras II. Kad jis yra Europon įvedęs arabiš- 
kus skaitmenų ženklus vietoj romėniškųjų, apie tai daugelis žino. Kad jis, be 
to„yra buvęs įžymus matematikas ir mechanikas '*6, apie tai „Kosme“ mano jau 
yra minėta kita proga (1927, 407 p.). O šį kartą tenka dar pridurti, kad jis 
„skelbė Žemės steriškumą ir pats net sustatė geografišką gaublį“ 137, 

Gerberto mokinys, vyskupas Fu lbertas iš Chartres'ų (+ 1028) apie 
990 m. įkūrė vadinamą Chartres'ų mokyklą (schola Carnotensis). Joje iš 
Platono Timejo ir Chalcidijaus, iš Makrobijaus ir Boethijaus raštų įsidegąs 
ankstybasis humanizmas jungėsi su domėjimusi matematika, gamtotyra, me- 
dicina ir psichologija, kuriais dalykais domėjimasis ėjo ir arabų. Sakytąją 
mokyklą labiausiai išgarsinęs Teodoras iš Chartresų (+ 1155), mokyčiau- 
sias savo gadynės vyras, ypač skatino astronomijos, matematikos ir medici- 
nos studijas. Jis, kaip ir Bernardas Silvestras (iš Tour'o), gavęs aksti- 
no iš Timejo, steigiasi Kosmo kilmę ir santvarką atvaizduot platoniškai ir 
neopythagoriškai, kaip dvasios ir meilės kūrinį. Cia taigi turime užuomazgą 
tos galvosenos, kuri paskiau kaip metafizinis heliocentrizmas paveikė Koper- 
niką ir vėlesnius astronomus. 

Tūlu atžvilgiu giminingas sakytiems galvotojams yra Vilhelmas iš. 
Conches'ų (Guilelmus de Conchis, apie 1080—1154) Bernardo iš Char- 
tres'ų (į prieš 1130) mokinys. Jis savo veikale De philosophia mun- 
di 98 medžiagą aiškina demokritiškai — susidarančią iš mažiausių dalelių, 
o jo kosmogoniją Ciarcia lygina su Laplace'o nebularine hipoteze 139, 

12-sis šimtmetis — tai uolaus vertimų darbo šimtmetis, verčiant grai- 
kų ir arabų veikalus lotyniškai. Berods, daugel medicinos ir gamtos mokslo: 
darbų iš arabų į lotynų kalbą jau buvo išvertęs 11-me šimtmety gyvenęs daug 
keliavęs Konstantinas Afrikietis (Constantinus Africanus, + apie 
1080). Tatai daug prisidėjo Salerno ir vėliau Chartres'ų mokyklos studi- 
joms priekyn pasistūmėti. Panašiai pasidarbavo taip pat daug keliavęs, ir 
kaip filosofas pasižymėjęs Adelardas iš Bath'o, kuris iš arabų kalbos Io- 
tyniškai išvertė Euklido Elementus (apie 1116 m.) ir parašė veikalą De 
eodem et diverso. Arabų veikalus iš astronomijos srities šiuo laiku vertė: 
Hermanas iš Dalmatijos ir Robertas de Retine. Aristotelio ir arabų 
literaturos mokslinę reikšmę ypač vertino Toledo arkivyskupas Ray- 


186 Jo pilną paveikslą duoda Tannery'o darbai (Heiberg'o išleisti po autoriaus 
mirties): Mėmoires Scientifigues V. Sciences exactes au MoyenAge 1887—1921, Paris 1922, 
157 P. Slavėnas, Astronominio pasaulivaizdžio raida. N. Romuva 1933, 117 Nr.,326 p. 
5s Kai kas (pav., ir Ciarcia savo monograiijoj, žiūr. 98 past.) klysdamas mano, 
kad šio veikalo autorius esąs Honorius Augustodunensis; tačiau De philosophia mundi 
į Honoriaus raštų rinkinį Mignė's leidime (172 tomas) pateko tik per leidėjų apsirikimą. 
159 Pasak Wright'o, Isis (žiūr. 07 past.). 

mundas (į 1151). Jis savo rezidencijoj suorganizavo vertėjų kadrą, ku- 
rio branduolį sudarė žydas Jonas Ispanas, Segovijos archidiakonas 
Dominikas Gundissalinas ir Gerhardas iš Kremonos. Cia tat 
ir buvo apie 12-jo šimtmečio vidurį išversti lotyniškai įžymesniųjų arabų 
filosofų (Avicennos, Algazelio ir Alfarabio) veikalai. (Gerhardas taip pat 
išvertė iš arabų kalbos Aristotelio keletą gamtos mokslo veikalų: Fiziką, 
Apie tapsmą ir nyksmą, Apie dangų ir žemę ir tris pirmąsias knygas 
Apie meteorus. 

Taigi, didysis verčiamojo darbo centras buvo Toledo miestas. Bet 
vertimų daryta ir kitur, ir ne tik iš arabų, bet ir iš graikų kalbos. Antai 
Henrikas Aristippas iš Katanijos prieš 1162 m. išvertė Aristotelio 
Meteorologijos 4-ją knygą. Aristotelio Metafizika lotyniškai buvo išversta 
anksčiau iš graikų, kaip iš arabų kalbos. Taip pat aiškiai nustatyta, kad 
jau prieš 1215 m. iš graikų į lotynų kalbą buvo išversti Aristotelio raštai: 
Apie sielą, Apie miegą ir budėjimą, Apie iškvėpimą ir įkvėpimą. | 

Aristotelio, arabų ir žydų raštų iš arabų kalbos į lotynų vertimo dar- 
bas Toledo mieste buvo dirbamas ir 13-me šimtmety. Ogi Linkolno (Angli- 
joj) mokslingas vyskupas Robertas Grosseteste (f 1253) ir dominin- 
konas Vilhelmas iš Moerbecke (1215—1286) rūpinosi Aristotelio raštų 
vertimais tiesiog iš graikiškų originalų į lotynų kalbą. 

Bet 13-sis šimtmetis tai jau ne vertimų, o daugiau originalios kūry- 
bos šimtmetis, kuriame buvo asimiliuojamas, sisteminamas ir sumuojamas 
tas naujas gausingas žinių lobis įvairiose mokslo ir filosofijos srityse, ku- 
ris dabar buvo pasiekęs lotyniškuosius Vakarus, 

Yra susidariusi nuomonė, kad vidurinių amžių galvosena esanti labai vie- 
nalytė, sustingus, nejudri. Kiekvienas, bent kiek susipažinęs su vidurinių 
amžių filosofija, žino, kiek tokia nuomonė yra klaidinga. Sioj vietoj tatai 
parodysime ir pasaulivaizdžio pavyzdžiais. Kalbamu laiku, vėlybesniais vi- 
duriniais amžiais, t. y. 12 ——14 šimtmečiais, randame bent trejopo pasauli- 
vaizdžio: alegorinio — tipingo ankstybiems viduriniams amžiams, moksli- 
nio geocentrinio pasekant Aristotelį bei Ptolemeją ir heliocentrinio pasauli- 
vaizdžio aiškių elementų. Su šiais tat pasaulivaivūžio pavidalais dabar ir 
susipažinsime. 

Alegorinio pasaulivaizdžio viduriniais amžiais tipinga reiš- 
kėja yra vokiečių vienuolė, vienuolyno viršininkė, viena mokyčiausių mote- 
rų viduriniais amžiais, šv. Hildegarda iš Bingeno (1098 — 1179), „pirmo- 
ji medicinos rašytoja ir mokslinės gamtos istorijos grindėja Vokietijoj“ 
(Schulz), kurios mirties 750 m. sukaktis nesenai (prieš penketą metų) buvo 
plačiai paminėta mokslinėj ir religinėj literaturoj 140. Stai Hildegardos pasau- 
livaizdžio trumpi bruožai. 

40 Žiūr. prof. K. Regelis, Kosmos 1930, 27 p; J. Drungaitė, Naujoji Vai- 
dilutė 1931, Nr. 5—10, pusl. 246—252, 274—2+0. 322—332 ir 390—401. J: s svarbiausieji 
veikalai yra iš lotynų kalbos išversti ir vokiškai: Wisse die Wege des Lichts (Liber sci- 
vias — sci vias lucis) išvertė M. B6ckeler (1928); Liber meritorum, Liber divinorum 
-operum, dvasines poezijas, kurioms ji pati pritaikė ir muziką. medicinos veikalus (svar- 
biausias Causae et curae vert. Ursachen und Behandlung der Krankheiteu) išvertė H. 
Schulz 1033 m. Apie Hildegardą gamtininkę: E. Wasmann, Die hl. H. v. B. als 
Natu:forscherin, Kempten 19014; H. Fischer, Hildegard als Naturtorscherin 1027. 
IHildegardos biografijas rašė: H. Riesch 21920, J. Mąy 21929, J. Braun 31929. 

Žemė pradžioj yra buvęs beformis gabalas medžiagos, kuriai ugnies 
ir gyvybės suteikė tik Dievo dvasia, pati esanti ugnis ir gyvybė. Zemei 
kilti priežastis buvusi tokia.. Kai piktybės angelas buvo kritęs ir ištremtas 
vienon vieton žiemiuose, Dievas tuoj sukūrė firmamentą, kad parodytų sa- 
vo galybę tam piktajam, kuris neįstengė nieko sukurti. Prieš tai tas pik- 
tasis nebuvo turėjęs progos pamatyti Dievo galybę, kadangi ji nebuvo pa- 
sireiškusi, kad ir Dievas nuo amžių turėjo planą sukurt pasaulį ir žmones. 
Taip pat Saulė, Mėnulis ir žvaigždės yra toks Dievo padarinys, kad jis 
parodytų šėtonui, ką jis pralošė savo žygiu. 

Plačiau kalbama apie elementus. Iš anksto pabrėžiama, kad abso- 
lučių elementų nesama, kad jie daugiau yra neatskiriamai susipynę su vieni 
kitais. Dėliai to jie ir laikosi draugėj. Elementų visumą Hildegarda vadina 
firmamentu. Sio termino sąvoka nelengva išreikšti ir ji nevisuomet turi tą 
pačią reikšmę. Tiksliausia gal būt bus pasakant, kad „firmamentas“ tai ne 
„dangus“, bet veikiau „Visata“, „Kosmos“. 

Kaip visata sudaryta iš neatskiriamai savo tarpe susijusių elementų, 
taip ir žmogus, kuris jų yra tiesiog persunktas, kadangi juk jis juos sa- 
vęsp priima. Žmogaus santykis su elementais toks, kad jį elementai veikia, 
bet ir jis veikia elementus, nes žmogaus veikimu elementai leidžia iš savęs 
garus (4u:7a). 


Kiekvienam keturių elementų priteigiamos įvairios jėgos, kurios kartais 
tėra elemento veikime įvairūs laipsniai arba jų reiškimosi lytys. Susidaro var- 
giai beišnarpliojama painiava. Antai, ugnies savybėms vanduo turi atiduot 
drėginę, kad ugnis degtų. Oras turi gebėjimo siųsti rasą, kuri savo prigim- 
timi'veikiau turėtų priderėt vandens elementui. Taigi, ir čia turime elemen- 
tų mišinį. , 

Daugiausia jėgų (savybių) turi vanduo, ne mažiau kaip 15. Čia yra ir 
didžiausias savybių mišinys. Ugnis tetur 5 savybes. Šį skaičių Hildegarda 
sugretina su 5 žmogaus jūslėmis, kaip kad žemės 7 savybes jis gretina su 
7 visatos kūrybos dienomis. Oras turi mažiausia savybių, tik — 4. 

Zemė įstengia išgamint sėklas ir palaikyt gyvybę. Vasarą žemės pa- 
viršius šaltas, kadangi tuo metu Saulė gimdo (gignit), o žiemą šiltas, nes 
šalta sausra ją suplaišintų (ledas plyšiuose?) Saulė žiemą šildo iš apačios, 
kad gyvybės sėklos nežūtų. Iš visa, šaltis ir šilima palaiko žemę tokioj būk- 
lėj, kad ji įgali laikyt gyvus padarus. Gyvų padarų augimą ir nykimą Hil- 
degarda lygina su Mėnulio augimu it mažėjimu. 

Sie elementai, taigi, draugėj sudaro visą Kosmą, vadinasi, iš jų suda- 
ryta ne viena tik Žemė. Oro yra taip pat ir artimoj žvaigždžių aplinkoj, 
kaip kad ir Mėnulio. Jis drėkina dangaus kūnus, kaip kad Žemės oras gai- 
vina ir judina Žemę bei gyvuosius padarus. Saulė, rodosi, neturi oro, bet 
tik vandens, kuris palenkiamas vėjo poveikiui. Ugnis kai kuomet iš Sau- 
lės ištraukiama; tuomet audra suvaro vandenį į milžiniškas bangas ir iške- 
lia jas aukštyn kaip liepsną. (Argi Hildegarda būtų galėjusi ką žinot apie 
protuberancus?). Grįžtant ramumui, vanduo ir ugnis išmeta savo sėklas, 
tokią druską, susidedančią iš abiejų elementų, panašiai kaip kad savo sė- 
klas pasėja augalai. Nes druska savo skonį turi iš vandens, 0 savo sau- 
sumą iš ugnies. 

Aiškinimui Hildegarda šen bei ten ima antropomortinius palyginimus. 
Vandenį ji vadina skystu Žemės kūnu, 0 Žemė savo rėžtu yra vandeninė 
širdis, kadangi vanduo apsupa Žemę — Okeanas — ir ją paremia, kaip 
kad širdis palaiko kūno gyvybę. Vandens esti ne tik viršum Žemės, bet 
ir po Žeme; taigi, Žemę tenka laikyti ant vandens plūduriuojantį skri- 
dinį, kuriam pavadinti Hildegarda vartoja žodį skydas (scufum). Viršum 
firmamento taip pat randasi vandenys, susisiekia su Žemės ir po Žeme 
esančiais vandenimis. Priešais vandenį stovi firmamento dangčiai. kurie 
prie vienas kito prisiglaudę, kaip knygos lapai. 

Zvaigždės esti nuo Žemės įvairiame atstume, nes juo jos yra ar- 
čiau, tuo jos šviečia skaidriau. (Taigi, Hildegarda čia nereiškia tos senobi- 
nės pažiūros, kad žvaigždės esančios, kaip lemputės, prikabinėtos prie dan- 
gauš skliauto). Taip pat žvaigždžių didumas nelygus. Žvaigždės yra lyg 
koki tarpininkai. Kai Mėnulis yra pilnas, tai Žvaigždės slaptomis pačium- 
pa šilumos ir atiduoda ją toliau. Tuo būdu ištuštintas Mėnulis vėl prisi- 
pildo šilimos iš Saulės. Visatoj žvaigždės vaidina tą patį vaidmenį, kaip 
arterijos žmogaus kūne. — Hildegarda skiria dienos ir nakties dangų; die- 
nos danguj žvaigždžių nematyt dėliai Saulės stipresnės šviesos. 

Nuostabi Hildegardos mintis, kad žmonės galį daryti žvaigždėms 

įtakos, — tai yra elementų susijimo padarinys. Oras čia yra tarpinin- 
kas (kaip kad šiandien visų reiškinių tarpininku laikomas esąs eteris). Va- 
dinasi, Hildegarda kalba visai atvirkščiai, kaip astrologai. Žvaigždės, jos 
manymu, neturinčios mums jokios reikšmės ateičiai; jos atvaizduojančios 
tik tai, ką žmogus veikia dabar arba netolimoj praeity. Vadinasi, jos at- 
spindi žmonių darbus, nes Dievas jas sukūrė, kad jos žmogui pašviestų ir 
patarnautų jam parodydamos jo darbus. Žvaigždes, kurios savy sukelian- 
čios lyg kokias audras, Hildegarda vadina paprastomis žvaigždėmis, skir- 
dama jas nuo planetų, kuriose šitai įvyksta tik labai retai. 
2 Planetų Hildegarda mini 5, vardais pamini dar ir kitas. Mėnulis ir 
Žemė nepridera planetoms. Planetos yra visatos atrama ir nei daugiau nei ma- 
žiau kaip Saulės varomosios jėgos. Jos duoda akštino pavasarį pakilt jai 
(Saulei) ankščiau ant dangaus; jos taip pat prilaiko ją ir žemyn nusilei- 
džiant. Didumoj dvi planeti lydi Saulę iš vieno ženklo į kitą per visus 
dvyliką (zodiako) ženklų. Zenklai aiškinami ypatingai: Žuvių ženkle nuo 
Saulės šilimos vėl atbundančios žuvys. Avinas ir dar stipriau Jautis ra- 
gais stumia Saulę priešais save aukštyn; Vėžio ženkle planetos pradeda ypa- 
tingai blaškytis. Atrodytų, lyg Hildegarda būtų žinojusi planetų atgal ėji- 
mą. Bet ir Saulė šiuo metu apsigrįžta ir leidžiasi žemyn. Ji tai daro labai 
nenoromis, net smarkiai įsirūstina ir galingai išspindi karštį; tatai esti pa- 
vojingų audrų priežastis. . 

Artimiausias Saulės draugas yra ne Mėnulis, bet. planeta Vesper (Vaka- 
rinė žvaigždė?); ji vadinama ir palydovu (comes). Planetos Pauper vardas 
neteisingas, nes jis neturtą paverčia vaisių gausybe, Planetos Oculus ir 
Pauper yra dangaus gelmių raktininkai; jiedvi mūsų akims visuomet pa- 
slėptos garų ar debesų uždangalo. Planeta Pupilla yra tvano kaltininkė, ji 
turi keistą pavidalą ir šauja per dangų kaip šovinys (taigi, „čia kalbama 
apie kometą). Planeta Dives rodo, kaip Kristus kovoja su šėtonu; taip pat 
ir ji yra kaip žaibas ir rodo būsimuosius stebuklus. Planetų judėjimas nei- 

na lygiai, nebent kaip jos skelbia didesnius dalykus. Žmonių darbus jos 
parodo retai ir tik tuo metu, kai tatai liečia visuomenę. Net ir Saulė turi 
savo ženklą. Jos užtemimas ir spindėjimo pakeitimas rodo į didelius da- 
lykus.  Toki ženklai eina iš to, kad Saulę puola dvi planeti — Oculus ir 
Pauper. Siedvi paryškėsiančios tik Paskutinio Teismo dieną ir parodysian- 
čios išmintingiesiems, kas pasaulį laukia. 


22 pav. Fanta- 
stiškas vidurinių 
amžių pasaulivai- 
zdis. Medžio rai- 
žinys iš 16-jo šimt- 
mečio (Valier, 
Der Sterne Bahn 
und Wesen) . Zin- 
ner'is (409 p.) sa- 
ko čia esant 16-jo 
šimtmečio pasau- 
livaizdį. Betgi ar- 
čiau prie tiesos 
bus many.i čia e- 
sant atvaizduotą 
daug ankstybesnių 
laikų  pasaulivaiz- 
dį. Todėl šį at- 
vaizdą ir dedame 
šioj vietoj. 

Iš dangaus reiškinių Hildegardai dar žinomos krintančios žvaigždės 
(meteorai). Jos yra toji ugnis, kurios žvaigždės pasiunčia orui sustiprint ir 
apvalyt. Valymo produktai yra ir tie siūlai (voratinkliai), kurie lakioja ore 
pavasarį ir rudenį (bobų vasara!). 

Mėnulis sudarytas iš ugnies ir skysto oro; jo uždavinys — pa- 
siųsti žvaigždėms Saulės šilimą. Mėnulio užtemimas įvyksta susidaužtant 
elementams ir audroms. Mėnulis lieka nugalėtojas ir nepažeistas. Ženklai 
Mėnuly eina taip pat dėl planetų puldinėjimo. Tik tuo tarpu kai Saulė ir 
žvaigždės nepasikeičia, Mėnulis kaitaliojasi. Mėnulio fazės, Hildegardos va- 
dinamos Mėnulio laikais, daro žmonėms reikšmingo poveikio; Saulė ir žvaigž- 
dės tokio poveikio nedaro. Ypač žmogui kilti, be tėvo, Iemiančio poveikio 
turi Mėnulis, ir todėl turi būt rūpestingai parenkamas tinkamas Mėnu- 
lio laikas. Veikalo Causae et Curae 5-0j knygoj tiksliai aprašyta 30 Mėnu- 
lio laikų pagal jų poveikį. Bet žmogus vis dėlto nėra tiek Mėnulio valdo- 
mas, kad Mėnulis būtų jo Dievas. Toliau, Mėnulis veikia orą ir vėją stip- 
rina; apie Mėnulio įtaką orui, kuo labai tiki liaudis, Hildegarda nerašo nieko. 

Saulė stovi visatos viršūnėj, taip sakant jos centre; jos ugnis yra 
viso Kosmo ramstis ir pagrindas. Ji palaiko draugėj orą ir žvaigždes (si- 
dera et stellae), kad jos žemyn nenukristų. Vasarą dienos ilgos todėl, kad 
Saulė eina dangaus aukštuma, žiemą — atvirkščiai. Saulei stovint aukščiau- 
siai, jon kyla karštis, o stovint žemiausiai, į ją eina iš vandenų šaltis ir pa- 

saulis sudžiųsta. Tuomet Saulė stovi po Zemės apačia ir, taip sakant, ją šil- 
do iš apačios ir tuo ją išgelbsti nuo šalčio mirties. Vasaros metu Saulė 
nustumia audras po žeme, dėl to turime gražias dienas; 0 žiemą jos išky- 
la ir turime tamsias dienas. 

Hildegarda žino ir apie dangaus žvaigždžių judėjimą. Ji žino, kad fir- 
mamentas sparčiai sukasi ratu, bet Saulė ir kitos planetos eina priešinga 
kryptimi ir stabdo jo greitį Jei čia kalbama apie tikrą ir tariamą judėjimo 
kryptį, tai greitumo skirtumas, kurį Hildegarda mini, gali sukelti mintį ją 
žinojus 3 min. 57 sekundų skirtumą tarp Saulės ir žvaigždžių dienos. Įsidė- 
mėtinas šioks Hildegardos pasakymas: Jei firmamentas nejudėtų, tai Saulė 
per visą vasarą iš viršaus šviestų be nakties, ir per visą žiemą būtų be 
dienos. Sis pasakymas verčia manyti, jog Hildegardos turėta nuovokos, 
kad Žemė atsistoja įvairiose pozicijose Saulės atžvilgiu, kad ir ji ją vaiz- 
duojasi kaip plokščią skridinį. Cia esama aluzijos į Zemės ašigalius, ku- 
riuose kaip tik pusę metų esti diena ir pusę naktis. 

Teisinga mintis, kad be sukimosi viskas susikriuštų, nes žiuome, kad 
be rotacijos ir gravitacijos visa planetų sistema subyrėtų. Hildegardos žo- 
džiais, tuomet viskas suminkštėtų. Prieš Adomo nupuolimą — rašo ji to- 
liau — firmamentas nejudėjo ir tokia būklė vėl grįšianti po Paskutiniojo 
Teismo. Rotacijos šalutinis reiškinys — tai elementų apvalymas. Juodus 
vandeningūs debesis autorė laiko atmatų produktais. 

Firmamentui sukantis išgaminami nuostabūs tonai, sierų muzika, kuri 
betgi dėliai milžiniškų atstumų mūsų negirdima. Atstumas tarp dangaus 
ir Zemės toks didelis yra tam, kad žmonės nežūtų, nes ugnis, vėjai ir de- 
besys jų, kaip kad ir visų kitų gyvų būtybių, gyvybę sunaikytų. Šiuo at- 
vejų Hildegarda ir vėl naudojasi antropomorfizmu: elementus jį identilikuo- 
ja su jūslių veikimo turėtojais; firmamentas yra kaip žmogaus galva; Saulė, 
Mėnulis ir žvaigždės tai jo akys, oras klausa, vėjai — kvapas, rasa ly zina- 
ma su skoniu, pasaulio šonai yra lyg rankos ir kojos, kiti kuriniai — pil- 
vas, o Žemė yra širdis. Iš čia galima daryt išvada dėl geocentrinės siste- 
mos; bet kitur girdėjome Hildegardą kalbant ir heliocentriškai — Saulę ji 
laiko esant visatos centrą. 

Hildegardos pasaulivaizdžio bendras vaizdas toks: Dangaus zonos 
ovaliniu pavidalu koncentriškai apgaubia Žemę; kiekviena dangaus sfera 
priskiriama tam tikram kitam daiktui. Tuo būdu po vieną sferą priskiria- 
mos: Dievui, Velniui, Tikėjimui, Bažnyčiai, Senajam Testamentui, Naujajam 
Testamentui ir Krikštui, o Žemė priskiriama Žmogui, kuris, stovėdamas vi- 
satos centre, gali pasirinkt tarp gera ir pikta (žiūr. 23 pav.). Tuo būdu visa 
Hildegardos kosmologinė sistema pripildyta religinio turinio. 

Dar pridursime, ką Hildegarda kalba apie oro reiškinius. Oro reiški- 
niai — pirmiausia tai judąs oras. Keturi vyriausi vėjai supa Žemę kaip ap- 
siaustas ir palaiko dangų. Rytys neša rasą į sausas šalis, vakarys maišo- 
si po tekančiais debesimis, kad prilaikytų vandenų prakiurimą — keistas 
priežasties ir padarinio apkreipimas. Pietys sutramdo, ugnį ir kliudo, kad 
viskas nesudegtų; mat, pietų kryptimi vaizdintasi esant baisingo ugnies ži- 
dinio, o žiemiuose vis didesnio šalčio. Žiemys turi uždavinį sulaikyt to- 
limiausią tamsą. Jei visi vėjai pūstų drauge, tai jūrės išsijudintų ir visi 

23 pav. Hildegardos iš Binzeno ( 2 šimtm.) a'egor nis pasaulivaizdis. Cia atvaiz- 
duota Visatos Kurėjas. Makrokosmas (didysis pasaulis) ir Mikrokosmas (mažasis pasau- 
lis, t. y. žmogus). Lucca, Biblioteca governativa, Cod. 1942, lapas 9 r. 

(Iš Liebeschuūtz'o knygos, žiūr. 142 past.). 

vieno po du silpnesniu šalutiniu vėju, su tąja pat prigimtimi, kaip ir svar- 
bieji. Tiktai Paskutiniojo Teismo dieną visi vėjai pūs drauge (atsiminkime 
šv. Jono Apreiškimą, ypač T7-jį skyrių). Rytų vėjo šalutinis vėjas pučia 
priešais Saulę, iš čia eitų, kad Hildegardos lyg žinota tikrasis Zemės suki- 
masis, būtent, iš vakarų į rytus. 

Audros, Hildegardos manymu, kylančios dėl perdidelio karščio etery; 
taigi yra karščio audros; paskui eina baisingas prakiurimas ir užliejimai. 
Jie yra Dievo bausmė ir ženklai būsimų blogų įvykių, pavojų, karų, bado 
epidemijų ir mirties įvykių. Mažesnis karštis sukelia silpnesnius reiškinius; 
kai ore karščio ir drėgmės yra su saiku, tai turime malonų orą. Žaibas 
yra padarinys, einąs iš susidūrimo Saulės karščio su griausmo karščiu. 
Paskutiniojo Teismo dieną užeis baisinga audra iš ugnies, šalčio ir smarvės. 
Dviejų sakytų ugnies rūšių susidūrimas suvaro į vieną vietą griausme esa- 
mąjį šaltį ir tuo būdu debesyse atsiranda ledų kruša; 0 sniegas atsiranda 
tuo būdu, kad šaltis kaip dulkėmis apibarsto augštai plūduriuojantį vande- 
nį. (Ir šiandien manoma, kad ledų kruša pasidaro dulkių pagalba). Ryto 
pazaras yra oro šaliumo padarinys, akims atrodąs raudonas; taip pat ir 
vakaro pazaras yra šalčio reiškinys; pagal tai, abu pazaru yra tik atrodan- 
tieji dalykai, kuriuodu mums apgaulingai parodo šalčio paveiktos akys. 

Dr. Haug'as, kurio straipsnį apie šv. Hildegardos pasaulivaizdį čia 
mes tik kiek tiek sutrumpindami išsivertėme !*!) mano Hildegardos pasau- 
livaizdį esant originalaus galvojimo kurinį, kadangi iki šiol neįrodyta jam 
versmių. Betgi netrukus išėjusioj Liebeschūtz'o knygoj“*, kaip tik 
specialiai buvo atsidėta surasti Hildegardos pasaulivaizdžio versmės ir to- 
kių versmių apčiuopta ne viena, būtent: Aleksandrijos pirmųjų krikščiony- 
bės teologų alegorezė, Senojo Testamento pranašystės, helenistinių apoka- 
lypsių vizijų literatura, šv. Jono Apreiškimas, Pastor Hermae paveikslai, stoi- 
cizmo kosmologijos įvaizdžiai patristikinėį ir popatristikinėj literaturoj, me- 
teorologinės graikų spekulacijos, kurios per Senekos (Ovaestiones natura- 
les) ir Plinijaus Vyresniojo raštus buvo pasiekusios vidurinius amžius; ap- 
čiuopiami net .orientaliniai mitiniai ir Irano įvaizdžių elementai. 

v. Hildegardos čia atpasakotam pasaulivaizdžiui tinkamiau suprasti 
ir įvertinti, patieksime žiūpsnį minčių iš prof. H. Fischerio knygos, 
kurioj jis berods Hildegardą tyrinėja tik kaip medikę ir .biologę, bet pra- 
džioj kalba ir bendrai apie jos pasaulivaizdį pažinimo teoriniu atžvilgiu. 
Fischer'is rašo: „Vidurinių amžių žmogaus nusistatymą aplinkinio pasaulio 
atžvilgiu suprasi tik tada, jei prieš akis turėsi tos gadynės religingo žmo- 
gaus principą: credo ut intelligam (tikiu, kad suprasčiau). Įsigilinimas į re- 
ligijos paslaptis laiduoja kiekvieną pažinimą gamtos mokslo srity, rodo 
tyrinėjimo kelius ir apsaugoja tikintįį nuo klaidingų kelių. Vidurinių amžių 
religingo žmogaus nujautimo tikrumas (Getūhlssicher':eit) yra ne tik jo dva- 
sinės kulturos pagrindas, bet jis (tas nujautimas) taip pat ir intuitiviai pa- 
reiškia savo raciją ten, kame šiandien galvojama tik apie eksperimentinio 
tyrinėjimo kelius. To mes neturime paleist iš akių, jei norime kritiškai 


4 Dr. Franz Haug, Das Weltbild der hl. Hildegard, Theologie und Glaube, 
XXI (1929) 709—718 p. 

42 Hans Liebeschūtz, Das allegorische Weltbild der Pinskas von Bin- 
„gen, Leipzig 1930 (Studien der Bibliothek Warbure). 

nušviesti Hildegardos nusistatymą gyvojo ir negyvojo pasaulio daiktų 
atžvilgiu. Ji gamtos mokslams atsidėjusi tik intuitivai. Bet jos stiprus protas 
leidžia jai pažinti gamtos mokslo faktus ir tais atvejais, kur viduriniais am- 
žiais neturėta bet kokio eksperimentinio patyrimo; jos pranasiška jėga 14? 
pažįsta (ir tokius gamtos) dėsnius, kurie vėl buvo aptikti tik gamtos mokslų 
gadynėj. Aš primenu tą vietą jos veikalo Physika 2-oj knygoj skyriuj apie 
orą, kame aiškiai įmatomai (ganz unverkennbar) išdėstyta medžiagos pa- 
tvarumo dėsnio pagrindai. May jau buvo pirmiau į tai nurodęs. Kitoj 
vietoj — prologe knygos apie akmenis — Hildegarda visai tinkamai išaiškina 
mineralų kilmę ir upių smėlio pasidarymą, taip kaip didžiam Albertui tas 
išaiškinimas nė iš tolo nepavyko. Tokių pavyzdžių galima turet kiek norima, 
Nereikia sakyt, kas čia esama tik laimingų atsitikimų (Zufallstrelfer). Gam- 
tos jėgų magiškos išveiklos sferoj (in der Sphūre magischer Auswirkung 
der Naturkralte) Hildegarda parodo nuostabios pažinimo jėgos. Bet esti 
ir tokių daiktų, kurių esmę pažint (ergrūnden) gali tik ypatingomis prie- 
monėmis dirbąs eksperimentinis mokslas. Cia, naturalu, moksliškai nedisci- 
plinuota vienuolė moteris supasuoja (versagt) V*. 
* * * 

13-sis šimtmetis Vakarų Europos dvasios gyvenime — didelių dvasios 
kovų ir didelės darbymetės šimtmetis. Iki šiol iš tradicijos gautosios žinios 
buvo tik kompiliuojamos, o nuo 13-jo šimtmečio vidurio prasideda sava- 
rankiškas gautų žinių sudirbinėjimas. Tas pat ir pasaulivaizdžio klausimuose. 
Netrukus prieš tai islamo ir žydų galvotojų kovota kova persimetė ir krikš- 
čionybės filosofų tarpan. Ir čia vieni palaikė Aristotelį, kiti Ptolemeją. 

Kadangi iki šiol apie Aristotelio ir Ptolemejo pasaulivaizdį mūsų kal- 
bėta tik jų dviejų panašumo atžvilgiu, — kaip apie geocetriniu pasaulivaiz- 
džiu, o nebuvo nurodyta jų dviejų skirtumo, tai tatai, gavę progos, pada- 
rysime šioj vietoj. 

Aristotelio pasaulivaizdy visos planetos ir nejudamų žvaigždžių dangus 
juda aplink vieną tą patį visatos centrą, kuriame manoma stovinti Žemė, 
arba, trumpiau pasakant, visi dangaus kūnai juda homocentriškai. Homo- 
centrinių sterų teoriją, kaip jau savo vietoj sakėme, vyriausai išdirbo Eu- 
doksas, Kalippas ir Aristotelis. Homocentrinės sferos visos juda ne kitaip, 
kaip tik tolydiniu judėjimu ir apskritimais (pavyzdžiai: O pav. 204 pusl. ir 
24 pav. 249 pusl.). Homocentrinio pasaulivaizdžio šalininkų laikytasi iki 16-jo 
šimtmečio po Kr. 

Bet homocentrinio judėjimo teoriją jau senovėje griovė įvedimas vadi- 
namo ekscentro, t. y. centrinio punkto, vadinasi Žemės, iškėlimas iš idealiojo 
visatos centro ir pastatymas jos daugiau ar mažiau šalia centro, kad tuo 
būdu pavyktų išaiškint planetų judėjime stebimos anomalijos (tačiau neatsi- 
sasakant ir nuo tikėjimo, kad jos juda tobulais apskrimais). Hipparchas, 
pav., šiuo būdu išaiškino metų laikų nelygų ilgumą. Bet netrukus pasirodė, 


143 „Seherkraft“ lietuviškai galėtume pasakyt „raganiška jėga“, imdami žodį „ragana“ 
jos pirmąja prasme, kaip „ateities regėtoją“, „praregėtoją“; plg. slavių prorok, prarakas. 

44 Hermann Fischer (Miūnchen), Die heilige Hildegard. von Šingen, die 
erste deutsche Naturforscherin und Aertztin. Ihr Leben und Werk. Mūnchen MCMXXVII, 
Verlag der Miinchner Drucke (Miinchener Beitrige zur Geschichte und Literatur der Na- 


turwissenschaften und Medizin, Hett 7/8). 

kad šios vienos prigmonės nebuvo gana ir dėlto reikėjo ieškoti dar antros; 
ši antroji buvo epiciklis 145, 

Taigi, įvedant ekscentrus (19 ir 20 pav, 236 ir 238 pusl.), jau naiki- 
nama sterų homoncentriškumas, arba jų koncentriškumas. O pati Žemė, 
Aristotelio pasaulivaizdy stovinti idaaliame visatos centre, Ptolemejo pa- 
saulivaizdy dalimi jau iš to centro išstumta. Stai čia ir turime tą pagrindinį 
skirtumą tarp aristotelizmo ir ptolemeizmo. Ir aristotelizmas ir ptolemeizmas 
turėjo savo šalininkų ir graikuose ir arabuose. Ir krikščionių vidurinių amžių 
laikais vieni stovėjo už Aristotelį, kiti už Ptolemeją. Filosofinės premisos, 
kuriomis rėmesi besiginčijančiosios šalys, taip pat buvo skirtingos. Aristo- 
telio šalininkai tvirtino, kad fizika turi būt išvesta iš vienos kurios tiloso- 
finės sistemos, astronomijos atveju, iš supozicijos, kad dangaus kūnų ju- 
dėjimai tegali eit tobulais apskritimais; ogi Plolemejo šalininkai sakė esant 
pakanka, jei fizika susiderina su patyrimu, astronomijos atveju, jei, kaip 
būdavo sakoma, „išgelbstimi reiškiniai“ 46, 

Tokiu būdu pastatyti prieš viena kitą šiedvi sistemi taip atrodė: Pto- 
lemejo sistema „išgelbsti (— išaiškina) reiškinius“, bet nesiderina su Aris- 
totelio fizikos principais; 0 homocentrinė sistema gerai derinasi su šiais 
principais ir jais atsiremia, betgi ji nesiderina su faktais. Aristotelininkams 
tat ir buvo sunku laikytis prieš plolemejininkus, kol jiems pavyko savąją homo- 
centrinę sistemą taip išplėtot, kad ir ji bent kiek sutiktų su stebėjimų fak- 
tais. Tokią sistemą buvo sudaręs (apie 1200 m.) arabų astronomas Al Bit- 
ruši (lot. Alpetragius); jaja tat ir rėmėsi visi Ptolemejo sistemos priešininkai. 

Ne tik 13-me ir 14-me šimtmečiais, bet ir vėliau buvo ginčijamasi dar 
ir šiais klausimais: Ar yra tik vienas judėjimas, kuris, gaudamas impulso 
iš šalies, artyn centro vis daugiau netenka savo jėgos? Ar kiekviena planeta 
turi atskirą judėjimą, priešingą net viso žvaigždžių dangaus judėjimui? Ar 
planetų sieros susisiekia, ar tarp jų likę tuščių tarpų? Kiek dangaus sferų 
dar imti viršum žvaigždžių dangaus? Ar dangaus vandenų vietoj įvestas 
kristalinis dangus ir nejudamas palaimintųjų dangus dar palaikytinas, kaip 
manė Tomas Akvinietis? (Zinner 363 pusl). . 

13-jo šimtmečio pasaulivaizdžiui bendrai pavaizduoti paimsime neži- 
nomo autoriaus apie 1247 m. sustatytą lyg astronomijos enciklopedijukę, 
vardu Imago mundi. Stai kokios tezės čia skelbiama: 

Žemė yra apvali. Jei nebūtų kliūčių, žmogus galėtų ją apkeliaut, kaip 
musė aplink obuolį. Pasaulis taip pat apskritas. Tokį jį yra norėjęs Dievas, 
kadangi šiokia forma yra tobuliausia. Žemė yra taip toli nuo žvaigždžių 
daugaus, kad, žiūrima nuo ten ir suponuojama, kad ji karšta (ir dėlto šviečia), 
ji atrodytų kaip labai maža žvaigždelė. Planetos eina šiokia eile: Mėnulis, 
Merkuras, Venera, Saulė, Marsas, Jupiteris, Saturnas. Anapus Saturno ir dar 
toliau yra žvaigždėtas dangus ir firmamentas, kuris sukasi leisdamas švel- 


145 Kolegai P. Slavėnui jo straipsny „Astronominio pasaulivaizdžio raida“ (N. 
Romuva 1933 m., 117 Nr., 304 p.) įsibrovė klaida: či epiciklių teorija sutapatybinta su homo- 
centrinių sferų teorija, ir Eudoksas iš Knido padarytas epiciklių teorijos kūrėju! 

146 „Išgelbėt (= išaiškint) reiškinius“, solew T4 Gauvipeva, salvare apparentias, sauver 
les apparences, die Erscheinungen retten — tai specinis fizikos ir astronomijos terminas, 
vartotas jau nuo Platono laikų. Jo istoriją parašė Duhem'as: 20ZEIN TA GAINOMENĄ. 
Essai sur la notion de thėorie physigue de Platon A Galilėe. Paris 1908 (Extrait des An- 
nales de Philosophie Chretienne). 3 

nius, malonius garsus, kuriuos girdėti yra viena dangaus gyventojų links- 
mybių. Maži vaikai, kai kuomet sakoma, girdėdami tuos garsus per miegą 
nusišypso. Saulė sukasi aplink apskritą Žemę. Kadangi Zemė daug mažesnė 
už Saulę, tai ji meta į erdvę ilgą, ploną šešėlį. Astronomai panaudojo 
geometriją Žemei, Mėnuliui, Saulei ir kitoms žvaigždėms išmatuot. Jie rado, 
kad artimiausi prie Žemės yra Mėnulis, Merkuras ir Venera. Žemės apimtis 
yra 6500 mylių (mylia =— 1000 žingsnių, 1 žingsnis — 5 pėdoms, 1 pėda = 
12 colių). Mėnulio tūris 39 kartus mažesnis kaip Žemė. Jo atstumas nuo 
Žemės per 29!/, Žemės diametrai. Saulės tūris 170 kartų didesnis kaip 
Žemė. Tatai esą įrodyta zeometriškai. Jos atstumas nuo Žemės 605 Žemės 
diametrai. Mažiausia žvaigždė yra daug didesnė už Žemę. Atstumas nuo 
Žemės iki žvaigždžių regiono yra 10055 Žemės“ diametrai !*7, 

Sis nežinomo au- į 
toriaus veikalas | ma- 
go mundi'ė, 0 taip 
pat panašus veikalas 
Batramiejaus An- 
glo (13-jo šimtmečio 
pradžioj) ir kitų rodo, 
kad visų jų naudotasi 
lotynišku vertimu ara- 
bų astronomo Al Fa r- 
gani'o (lot. Aliraga- 
nus, 9-jo šimtm. I-oj 
pusėj) veikalo apie dan 
gaus kūnų judėjimus 
ir žvaigždžių mokslą, 
kuris savo rėžtiu yra 
ištrauka iš Ptolemejo 
Almagesto, sujungta 
su ptolemejiškos siste- 
mos aprašymais, kaip 
ją buvo patiekę Pro- 
clus ir Simplicius (5-jo 
ir 6-jo šimtm. filoso- 
fai neoplatonikai). 

Bet populariau- 
sias viduriniais am- 
žiais buvo ir net kai 
kuriose šalyse iki nau- 
jųjų laikų išsilaikė anglo Jono Sacrobosco (John Holywood) apie 
1230—46 metus parašytas astronomijos vadovas Sphaera. Jame aprašo- 


24 pav. Vidurinių amžių geocentrinis pasaulivaizdis 
(suschemintas) (N. Romuvos klišė). 


147 Sageret 31—32 p., kuris nurodo į Ch V. Langlois, La Connaissance de la 
Nature et du Monde au Meyen Age. Paris 1911. 

43 Berods, tokiu pat vardu (De imagine mundi) veikalą buvo parašęs Honorius 
Inclusus jau apie 1100 m. ir Honorius iš Autuno (Augustodunensis) (gyv. 12-j0 
šimtm. pirmoj pusėj). Pastarojo Imago mundi apima astronomiją, meteorologiją, 
geografiją, chronologiją ir dar kitus mokslus. 

ma ir išaiškinama 9 dangaus sferos, Žemės rutulys, 4 pirminės medžiagos, 
taip pat svarbiausi dangaus apskritimai, Saulės kelias, šilimos zonos tr užtemi- 
mai. Šis veikalas nepaprastai sklido ir dar viduriniais amžiais buvo išvers- 
tas angliškai, ispaniškai, itališkai, prancuziškai, vokiškai, žydiškai (hebraiš- 
kai). Dar ir dabar yra šimtai jo rankraščių. Spausdintu pavidalu šios 
knygos išėjo 144 leidimai. Kaip astronomijos vadovėlis, Anglijoj, Olandi- 
joj ir Vokietijoj jis buvo vartojamas dar 17-me šimtmety. 

ią gadynę graikų mokslo sukonstruotą pasaulivaizdį savo autoritetu 
parėmė ir stengėsi jį tobulint bei precizuot ir didieji scholastikinės (aukšto- 
siose mokyklose ugdytos) minties korifejai.  Stabtelsime prie dvejeto tokių 
— prie šv. Alberto Didžiojo ir jo mokinio šv. Tomo Akviniečio. 

Sv. Albertas Didysis (1103/1206*—1280**), be teologo ir filosofo, yra 
ir didžiausias savo gadynės gamtininkas. Jis tyrinėjo gamtą, kaip sakoma, 
nuo žvaigždžių iki akmenų “**, kai kuomet imdavo medžiagos (apie paukš- 
čius) net ir iš Pabaltijo (iš Livonijos; Strunz'as, o paskui jį ir Zaunick'as klai- 
dingai pasakė, kad iš Lietuvos). (Geografijoj Albertas, kaip ir jo mokinys 
Tomas Akvinietis (1225/27—1274) griežtai stovi už Žemės rutuliš- 
kumą ir jos relativųjį mažumą pasauly. Juodu išverčia Aristotelio įrodi- 
nėjimus, išplėtoja juos ir papildo, sugriaudami priešininkų puldinėjimus. 
Juodu, komentuodamu Aristotelio raštų atitinkamas vietas, eina toliau kaip 
anas, rašo platesniu užsimojimu ir suprantamiau 10, Žemės rutuliškumas 
(sphaera) yra būtina išdava eilės argumentų, kurie šiam reikalui surenkami. 
Kad Zemės apvalumui nieko nepakenkia nė aukščiausi kalnai (guantitas 
montium  nihil est in comparatione ad totem guantitafem terrae), Vomas 
duoda palyginimą: net visai mažo apskrito varinio indo rutuliškumui nieko 
nepakenkia prie jo pridėtas plaukas (sicut si pilus apponeretur ex una parte 
sphaerae cupreae). Žemę iš visų pusių esant apskritą rodo jos šešėlis per 
Mėnulio užtemimus. Ir dar kiti argumentai tatai rodo. Ir kai dėl Žemės 
apimties, tai Albertas su Tomu Aristotelį koriguoja. Didesnė Zemės pa- 
viršiaus dalis yra iš vandens, mažesnė iš kietos Žemės. Galimumą gyvent 
ir kitoj Žemės pusėj Albertas šiaip argumentuoja: „Iš to, kad pas mus dar 
neatvyko joks gyventojas iš tos apatinės pusės, dar neina, kad ten niekas 
ir negyvena; tam tik kliudo tarpe esamojo okeano didumas, kurio nega- 
lima perplaukt. Tų nereikia klausyt, kurie sako, kad ten žmonės negyvena, 


* P. MandonnetVas (Revue Thomiste, Var) 1931 (specialus sąsiuvinis) (233—256 p.) 
griežtai stovi už 1206 m., o Scheeben'as (Divus Thomas, Fribourg) 1932 (specialus są- 
siuvinis) (363—377 p.), Mandonnet'o argumentus kritikuodamas, Ealaila 1193 m. 

** Dėl Alberto mirties datos visų viena nuomonė: 1280. XI. 15. Alberto mirties 
650 m. sukaktuvių proga išėjusių apie jį raštų sąrašą patiekė Weiss'as žurnale Archi- 
vum Frattum Praedicatorum (Paris) 1932, 437—461 p. Alberto kanonizacijos (1931) 
proga vėl naujas raštų antplūdis, tarp jų specialūs rinkiniai : Alberto Magno. Atti della 
Settimana Albertina celebrata in Roma nei giorni 90—14 Nov. 1931, Roma 1932: Divus 
Thomas (Fribourg) 1932, 133—436 p.; La Ciencia Thomista (Salamanca) 1932, 147—334 
p. Rinkiniuose yra straipsnių ir apie Alberto gamtotyrą. Apie Alberto kitų sričių gamto- 
tyrą tikimės kuomet ir atskirai- plačiau parašyti. 

49 „Ouaesivi per diversas mundi regiones“ (tyrinėjau visas pasaulio sritis) — sako 
jis knygoj apie mineralus (De Mineral. I. III, tr. 1, c. 1, Ed. Borgnet, V, 59). 

150 Tekstų ištraukas palyginimui patiekia J. M. Schneider“ is savo straipsny: Aus 
der Astronomie und Geologie des hl. Albert des Grossen. Divus Thomas 19352, 41—67 p. 
(Fribourg, Švicarijoj; mat, kitas „Divus Thom..s“ eina dar Piacenzoj). 

kadangi jie nuo Žemės nukristų, nes sakyt, kad krinta tie, kurie turi į mus 
atkreipę kojas, yra stambus neišmanymas“ 151, 
Alberto geografinių pažiūrų inspiruoti jo dvasios vaikai, vėlesni Ispa- 


nijos domininkonai, palaikė karaliaus rūmuose Kolumbo projektą leistis per; 


okeaną į vakarus 2, Kolumbo vardo biblioteka Sevilloj turi Alberto veikalų: ; 
rankraščius, kuriuose Kolumbas yra įrašinėjęs savo pastabų 93. Vadinasi,“ 


Kolumbas, prieš leisdamasis niekeno nekeliauton kelionėn, studijavo ir Albertą. 

Dėl Žemės padėties kitų dangaus kūnų tarpe, Albertas sako: „Saulė 
stovi vidury žvaigždžių (t. y. planetų)“. „Žvaigždės nėra ugningos. Visos 
turi savo šviesą iš Saulės, jų spalvos įvairios pagal jų sūdrumą“. Albertas 


čia, taigi, planetas sutapatybina su šiandien vadinamomis nejudamomis | 


žvaigždėmis. Visas plika akimi regimas žvaigždes Albertas pagal jų di- 
dumą paskirstė į 6 klases. Paukščių Taką jis laikė esant ne ką kitą, kaip 
daugelį mažų žvaigždžių, stovinčių šalia viena kitos; todėl jis atrodąs kaip 
baltas ratas, kaip ūkas; jame esą ir stambesnių žvaigždžių; jos galimos 
išskirt. Albertas teisingai aiškino potvynius ir atoslūgius iš Mėnulio po- 
veikio (Thėne). 

Kokio pasaulivaizdžio šalininkas yra Albertas 13-jo šimtmečio kovose 
dėl pasaulivaizdžio? Duhem'as taip atsako: „Priešingai pagundai, kurią 
darė jo protuj Alpetragijaus sistema savo siūlomuoju paprastumu, priešin- 
gai savo stebėjimuisi Aristoteliu, kurio principus jis tikėjo esant suderina- 
mus su ekscentrais ir epicikliais, Albertas (jo gadynės) matematikų ir fizikų 
ginče atsistojo tvirtoj pozicijoj; stiprus observacijos liudijimu, jis nusmerkė 
(Aristotelio) homocentrines sferas; jis stojo už Ptolemejo astronomiją; toj 
gadynėj ši pozicija ir buvo tokia, kurioj privalėjo atsistot tikras mokslinin- 
kas“ 194 O aukščiau cituotas posakis, kad Saulė stovi vidury planetų, jei 
jį Thėone teisingai cituoja, rodytų Albertą čia pasireiškiant net kaip helio- 
centrizmo "šalininką. Tatai paremtų ir Strunz'o skelbiama mintis, kad Al- 
bertas Žemę laikė esant tik žvaigždę kaip ir kitos žvaigždės “*. Tačiau 
mano vartotoj literaturoj apie Albertą niekur nesu pastebėjęs, kad Albertas 
būtų kėlęs Žemės judėjimo mintį — tą heliocentrinės sistemos esmingiau- 
sią elementą. Betgi Albertas — filosofijoj aristotelininkas — ,pasisakydamas 


51 J. Tnėone, Die Schėpiung II (1914) 169 p. J. Thėne prieš vat didįjį karą 
buvo pasiryžęs suorganizuoti Vokietijoj katalikų gamtininkų sąjungą, varau „Alberto Są- 
junga“ (Albert Bund), kurios organu jis įkūrė žurnalą „Die Schėpiung“. Betgi pradėjęs 
eiti 1913 m., šis žurnalas 114 m. sustojo ėjęs. Čia tat, be kita ko, yra ir paties redak- 
toriaus-leidėjo parašytas straipsnis apie Sąjungos globėją Albertą Didįjį kaip gamtininką: 
Albert der Grosse, der Patron unseres Bundes, als Naturforscher. Die Schėpiung 1914, 
145—148, 169—172, 

152 Plačiau apie tai P. Mandonnet, Les Dominicains et la dėcouverte de V Ame- 
rigue, Paris 1893. 

153 Žiūr, M. S. Gillet (dabartinis domininkonų ordino genero'as), Le vėnėrable 
Albert Ie Grand, Annuario della Universiti Cattolica del Sacro Cuore. Anno academico 
1930—31, Milano 1931, 107 p.; taip pat Illustrazione Vaticana i932 m. Sausio mėn. 25 d. 

154 Le systėme du monde III. 336; cituota pagal Gillet'ą iš Annuario 107 pusl. Ko- 
lega P. Slavėnas (N. Romuva 1933 m., 118 Nr., 326 pusl.) Alberto pasaulivaizdį yra 
ne visai tiksliai atpasakojęs, kaip kad ir Tomo Akviniečio. 

15 Fr. Strunz, Albertus Magnus. Weisheit und Naturforschung im Mittelalter, 
Wien 1926; tas pats autorius tąja pačia tema (Albertus Magnus und die Naturforschung 
des Mittelalters) įdėjo straipsnį ir kolektiviniame veikale „Das Mittelalter in Einzelndar- 
stellungen“ von O. Brunner, H. Dopsch etc. Leipzig und Wien 1930, 48—61 p. 

už ptolemejišką pasaulivaizdį, vis dėlto atsistojo arčiau prie heliocentrizmo. 
Alberto raštai iškėlė ir dar daugiau tokių graikų mokslo sukurtų koncep- 
cijų, kurios yra artimesnės šių dienų mūsų 'galvosenai, kaip tūla 14-jo ar 
15-jo šimtmečio humanistų elukubracija. 

Šv. Tomas Akvinietis filosofijoj yra didelis sintetikas. Tokį jį mes 
randame ir anos gadynės ginčuose dėl pasaulivaizdžio formų. — Astrono- 
minės teorijos pagrindus Tomas nubraižo savo paskaitose Aristotelio vei- 
kalui „Apie dangų“, kurio antraštę jis praplečia pavadindamas jį „Apie 
dangų ir pasaulį (De coelo et mundo). Ir Tomo teorija leidžia tik vienalytį 
sukimąsi aplink pasaulio centrą. Si teorija išgelbsti visus peripatetikinės 
(aristotelinės) metafizikos principus. Bet ar ji derinasi su astronominiais 
stebėjimais? Tomas gerai žino taip nesant. Jau Eudoksas, Kalippas ir 
Aristotelis, kad galėtų atvaizduot įvairias anomalijas planetų judėjime, buvo 
priversti savo homocentrines sferas labai sukomplikuoti ir daugelis jų įvestų 
komplikacijų visai nepateisinamos tąja pačia Aristotelio filosofija. Bet dar 
daugiau tą pat galima pasakyti ir apie Hipparcho su Ptolemeju įvestus eks- 
centrus bei epiciklius. 

Bekritikuodamas Averroes'ą (Ibn Rošd) Tomas gal būt gavo šiokią 
mintį: „Astronomų išgalvotos supozicijos nėra būtinai teisingos, kad ir jų 
hipotezės yra tinkamos ;isgelbėt reiškinius“ (salvare apparentias); nereikia 
tvirtint jas esant teisingas, kadangi gal būtų galima regimus žvaigždžių ju- 
dėjimus išaiškint kuriuo kitu būdu, apie kurį žmones dar neturi jokios 
nuovokos“. Šiokią mintį Tomas jau buvo išreiškęs pirmiau, kad ir trum- 
piau, bedėstydamas Aristotelio pagrindinę aksiomą, kad visoks judėjimas 
vyksta apskritimu aplink pasaulio centrą. 

Kitu atveju, Tomas, kalbėdamas apie Hipparcho ir Ptolemejo sugal- 
votus ekscentrus bei epiciklius dangaus kūnų judėjimams aiškinti, nelaiko 
juos esant įrodytus dalykus, bet tik žiūri į juos kaip į supozicijas (Unde 
hoc non est demonstratum, sed suppositio guaedam). „Tačiau jei ši supo zicija 
būtų teisinga, tai dangaus kūnai tebesisuktų aplink pasaulio centrą dieniniu 
judėjimu, kuris yra aukščiausios sferos judėjimas; o šioji įjudina visą dangų“. 

Ir Tomas, paskui Averroes'ą tvirtina, kad astronominės sistemos hi- 
potezės dar nevirsta įrodytomis tiesomis jau vien tuo, kad jų konsekven- 
cijos derinasi su observacijomis. „Sį jam esmingą logikos principą jis for- 
muluoja dar kitoj vietoj: „Dvejopu būdu galima pažint daiktą. Pirmasis bū- 


!das — pakankamu įrodymu nustatyt ekzaktiškumą principo, iš kurio tas 


' daiktas eina; pav., fizikoj duodama pakankama racija dangaus vienalytišku- 


mui įrodyti. Antrasis būdas daiktą pažinti yra ne pakankamu principo įro- 
dymu, bet parodant, kurie efektai derinasi su iš anksto padėtu principu; pav., 
astrologijoj(— astonomijoj) ekscentrus ir epiciklius pateisina faktas, kad šios 
hipotezės pagalba galima išgelbėt (= išaiškint) dangaus kūnų judėjimo re- 
gimus reiškinius; bei tai nėra pakankamai įrodantis motivas, kadangi šie regi- 
mi judėjimai, gal būt, galimi išaiškint ir kitokios hipotezės pagalba“ !**. 

156 Alio modo inducitur ratio non guae sufficienter probet radicem, sed gvae radici 
iąm positae ostendat congruere conseguentes effectus; sicut in 'astrologia ponitur ratio 
excentricorum et epicyclorum, ex hoc guod hac positione facta possunt salvari apparentia 
sensibilia circa motus coelestes; non tamen ratio haec est sufficienter probans, guia etiam 
forte alia positione facta salvari possent. Summa Theol. I, 32, 1 ad 2. Plg. taip pat De 
coelo et mundo II, 17. . S 

Šios ištraukos rodo, kad šv. Tomas Akvinietis čia priima idėjas, ku- 


rias yra reiškęs Simplicius 97, jis ima beveik ir anojo terminus. Taigi, tas 


graikiškas Aristotelio komentatorius yra paveikęs scholastikinį jo komen- 
tatorių. Tatai berods pažymi ir patsai Tomas savo paskaitose apie Aristo- 
telio De coelo ef mundo, ne vieną kartą cituodamas Simpliciaus komento- 
rius tam pačiam Aristotelio veikalui '*š, 


Galutina išvada dėl To- 


jis Jaikosi savo gadynės ben- 
drosios nuomonės: Visata yra 
viena; ji susideda iš nejudamų 


lis) dangaus kūnų. Dangaus 
kūnus, arba aukštesniąsias sfe- 
ras, judina ne jas informuo- 
jančios steros, bet inteligenti- 
nės substancijos (angelai) sa- 
vo jėgos palietimu (p4/ con- 
tactum virtutis eorum). Tačiau 
šią savo gadynės teoriją, kuri, 
taigi, yra daugiau aristotetiška, 
kaip ptolomėjiška, Tomas“ lai- 
kė tik įtikimą, bet ne visiškai 
tikrą, palikdamas atvirą kelią 
ieškot kitų būdų dangaus rei- 
škiniams aiškint. 

Vėlybesnių vidurinių am- 
žių sterinį pasaulivaizdį poezi- 
jos drabužiais aprėdė didysis 
tos gadynės poetas Dantė 
(1265—1321), kuriam Albertas 25 pav. Dantė 
davė daiktus ir medžiagą, o Tomas — metodą (Hefele). Dantę ir jo „Dieviš- 
kosios Komedijos“ pasaulivaizdį pavaizduoja čia dedami atvaizdai (25, 26 
it 21 pav.) 19“, 

„ Tomo pagal Simplicijų nustatytieji principai leido astronomams be 
skrupulų naudotis ir Ptolemejo hipotezėmis žvaigždžių regimiems judėji- 


157 Simplicius (Simplikios) (į+ 549 m. po Kr.), neoplatonizmo filosotas iš Kilikijos, 
parašęs vertingų komentarų Aristotelio fizikos ir astronomijos raštams. 

158 Tomo Akviniečio pažiūros čia atpasakotos pagal Duhem'o 146-oj past. minėtą 
veikalą (16—48 p.). 4 

159 Apie Dantės pasaulivaizdį lietuviškai žiupsnelį žinių duoda Kosmos 1920—21, 
44 —443 p. Apie Dantės santykius su astronomais geriausio veikalo autorius yra anglė 
J. Evershed, Dante and the early astronomers, London 1913; daugiau veikalų šiuo 
klausimu nurodo P. Emanueli, L'astronomia in Dante, Archivio di storia della scienza 
III (1923), 301--310 p. Apie Dantės kosmogoniją: G. Busnelli, La cosmogonia dan- 
tesca e le sue fonti (42—84 pusl.) kolektiviniame jubilėjiniame veikale Seritti vari pubbli- 
cati in occasione del sesto centenario della morte di Dante Alighieri, Milano 1421. Apie 
Dantės geografiją: A. Norlind, Dante som geograi och medeltidens behandling av 
frageo om vatten och land. Ymer, 1924, 3 Nr., 260—278 p. 

Kiastininkų 

mams tyrinėti ir tuomet, kai 
jų metafizinės pažiūros vertė 
juos šias hipotezes atmesti. 
Antai, toks Jonas iš Jan- 
duno, didelis Aristotelio ir 
Averroes'o gerbėjas, apie 1330 
m. Paryžiaus universitete, kaip 
ir kiti jo gadynės astronomai, 
griežtai pasisako už Ptoleme- 


jo sistemą su ekscentrais ir“ 


epicikliais 160, 

Tačiau 14-sis šimtmetis, 
kuris kai kuriais atžvilgiais pri- 
skiriamas jau naujam, vadinamo 
jo renesanso laikotarpiui, bet 
kurį mes dar priskirsime vidu- 
riniams amžiams, tai jau nau- 
jo — heliocentrinio — pasauli- 
vaizdžio pradmenų šimtmetis. 
Senojo — ir aristotelinio ir pto- 
lemejinio — pasaulivaizdžio tei- 
singumu, berods, abejota jau 
ir 13-me šimtmety. Sitai rodo 
įvykis siejamas su astronomų 


kongresu Toledo mieste 1256 | | 

metais. 

10 Joannis de Janduno Acutissimae guaestiones in duodecim libros Meta- 


physicae ad Aristotelis et magni Commentatoris intentionem ab eadėm exactissimae dis- 


putatae; lib. XII, guaest. XX. 

Mokslų mėgėjas ir ypač astronomijos didelis rėmėjas Kastilijos kuni- 
gaikštis Alfonsas X, vadinamas Išmintinguoju, Toledo mieste sukvietė 50 
arabų, žydų ir krikščionių astronomų. Jiems pirmininku paskyręs rabiną 
Izaoką ben Said'ą, vadinamą Hassan'u, pavėdė sustatydint naujas as- 
tronomines tabeles. Į šias tabeles buvo įtraukta visa, kas buvo iki šiol 
ypač arabų naujo stebėta dangaus kūnų judėjimuose. Dėlto šios, vadina- 
mos alfonsinės tabelės, toli pralenkė Ptolemejo tabeles ir laikėsi astro- 
nomijoj iki Koperniko. Kai Alfonso priešininkai 1282 m. jį nuvertė nuo 
sosto, tai, be kita ko, jis buvęs kaltinamas ir Dievo įžeidimu, būtent, šio- 
kiomis apystovomis. Toledo kongreso, astronomai, norėdami išaiškint naujai 
iškilusius reiškinius dangaus kūnų judėjime, Ptolemejo sistemon vis kišo 
naujų ir naujų epiciklių. Tatai matydamas Alfonsas X melancholiškai atsi- | 
dūsdamas pasakęs: „Jei Dievas, kurdamas pasaulį, būtų su manim pasita- ||| 
ręs, tai tūlas dalykas tikrai būtų geriau pavykęs“. 

Šiuose daugiau legendariniuose, kaip tikrai ištartuose žodžiuose išreikš- 
tas atviras abejojimas nesilygstamu Ptolemejo sistemos teisingumu. Tas abe- 
jojimas aiškiai užeinamas 14-jo šimtmečio mokslininkų raštuose, su kuriais 
dabar bent kuo trympiausiai ir susipažinsime. 

Kalbėdami apie Aristotelį pasakėme, kad pasaulivaizdžio mokslinei plė- 
totei Aristotelis sukliudė ne tiek savąja astronomija, kiek savąja fiziką, bū- 
tent, savuoju judėjimo mokslu. Todėl atsisakymas nuo aristoteliško judėji- 
mo supratimo reiškė jau ir arištoteliško bei ptolemejiško pasaulivaizdžio 
pamatų griuvimą mokslininkų galvose. Sunkus ir savo padariniais labai 
reikšmingas žingsnis nuo aristoteliško judėjimo supratimo į naujovišką ga- 
lilejišką, arba šių dienų mechanikos turimąjį, supratimą kaip parodė nau- 
jausieji tyrinėjimai, — šis žingsnis jau buvo nužengtas net 13-me šimtmety. 
Turimomis iki šiol žiniomis pirmasis tą žingsnį žengė pranciškonas kun. 
Petras Jonas Olivi (apie 1248—1298), iki šiol buvusiuose jo nespau- 
sdintuose raštuose. Taigi, Olivi's tuo tarpu yra seniausias Galilejo pirma- 
takas 191, 

Tuo tarpu nežinome, ar Olivi's savo naujovišką judėjimo supratimą 
taikė ir dangaus kūnų judėjimams aiškint. Tatai padarė Paryžiaus filosofas 
ir fizikas Jonas Buridan'as (f po 1358 m.), skelbęs, kad dangaus kūnų | 
judėjimams išaiškint nėra reikalo šauktis bet kokių - dangaus dvasių, kadan-| 
gi judintojas, sukeldamas judėjimą, suteikia judinamam kūnui vidinį impe- 
ta, dėl kurio kūnas amžinai ir tolydinai judėtų tiesia linija, kol kliūtys šio 
impeto nesumažins arba nepašalins. Stai paties Buridano drąsus pareiški- 
mas: „Nuo pasaulio sukūrimo, Dievas pastūmėjo dangaus kūnus tais pačiais 
judėjimais, kuriais jie juda ir dabar; jis jiems tuomet davė impetus, kurie 
juos ir tebejudina vienalytiškai (uniformiškai); šie impetai, nesutikdami jo- 
kio pasipriešinimo, nei suiro nei nusilpo... Pagal šį įvaizdį tad nėra reikalo 
teigt egzistavimą inteligencijų (dvasių), judinančių dangaus kūnus joms 
tinkamu būdu“. „Jei norėtum -— sako Duhem'as išcitavęs šią vietą — tiks-, 
liu brūkšniu atbrėžt antikinio mokslo karalystę nuo moderniojo, tą brūkšnį į 
reikėtų, mes manome, brėžt tuo momentu, kai Jonui Buridanui kilo galvoj | 


41 B. Jansen, Olivi, der alteste scholastische Vertreter des heutigen Bewegungs 
begrifis, Philosophisches Jahrbuch 33 (1920) 137--152. Dalyko esmę paminėjo Kosmos 
1920/21, 206-7 ir 1927, 392 p. 


| 

ši teorija, tuo momentu, kai žvaigždės paliauta laikyti esant judinamos die- 
viškų būtybių, kai taryta dangaus judėjimus pareinant nuo tos pačios 
mechanikos“ 162, Bet, kaip aukščiau paminėta, šiandien žinome, kad tą brūkš- 
(nį, skiriantį senovinį ir naujovinį fizikos mokslą, reikėtų brėžt dar anksčiau, 
!13-me šimtmety, tuo momentu, kai naujai koncipuoto judėjimo ideja buvo 
"atėjusi galvon pranciškonui Olivi'ui. 

Zemės judėjimo mintį, tą esmingiausiąjį heliocentrinio pasaulivaizdžio 


„4 elementą, Duheim'as surado išreikštą apie 1320 metus pranciškono Prano 


Mayronio raštuose. Tą mintį reiškia ne patsai Mayronis, bet jo cituo- 
jamas kaž koks kitas daktaras. Tas daktaras apie 1320 metus Paryžiaus 
universitete taip tvirtinęs: Jei Žemė judėtų, o dangus stovėtų, tai būtų ge- 
resnė pasaulio santvarka. Bet šio daktaro oponentai jam prikaišioję, be kita 
ko, kad paties vieno Žemės judėjimo supozicijos nepakaktų dangaus kūnų 
įvairiems judėjimams išaiškint 168, 

Naujo pasaulivaizdžio elementai iš Paryžiaus universiteto skleidėsi ir 
kitų kraštų universitetuose. Antai, Albertas Saksas! Vienos univer- 
siteto pirmasis rektorius, pirmasis iš scholastikų kėlė klausimą, kokiu dės- 
niu vyksta greitėjimo padidėjimas kūnui krintant (Dijksterhuis). Fizikoj 
Albertas seka Buridaną. Palietęs astronomijos klausimus, jis sako, kad vienas 

| jo mokytojų, rodosi, norėjęs to, kas yra neįrodoma, kad esą galima išaiš- 
|kint Žeme judant, o dangų stovint'6. Bet pačiam Albertui atrodą, kad 
suponuodami judančią Žemę ir parimusį dangų nieku būdu negalėsime 
išaiškint nei planetų opozicijų su konjunkcijomis, nei Mėnulio ir Saulės 
užtemimų. Bet jis neguldo galvos nei už rimančią Žemę su judančiu dangum. 

Bet visus iki šiol suminėtus 14-jo šimtmečio vyrus mokslingumu pra- 
lenkia gal būt įžymiausias ne tik 14-jo šimt, bet ir visų vidurinių amžių 
matematikas Mikalojus Oresmas!*“, Kas apie jį kita proga, daugiausia 
kaip apie matematika, jau buvo rašyta '*", iš to čia nė vieno žodžio nekar- 


162 P. Duhem, Etudes sur Lėonard de Vinci, Troisiėme serie: Les prėcurseurs 
parisiennes de Galilėe, Paris 1913, IX p. 

+ 165 14-a difficultas: De Terra, guae est iminobilis, cum ignis et alia sint mobilia. 
„Dicit tamen guidam doctor guod si Terra moveret et Coelum guiesceret, guod hic esset 
melior dispositio. Sed impugnatur propter diversitatem motuum in Coelo guae non possent 
salvari“. — Praeclarissima ac multum subtilia egregiague scripta illuminati doc. Francisci 
de Mayronis, ordinis Minorum in guattuor libros sententiarum etc. Venetiis 1520. 
Cituojama iš Duh e m'o trumpo pranešimo: Francois de Meyronnes O. F. M. et Ja gues- 
tion de la rotation de la Terre, Archivum Franciscanum Historicum. Annus VI, tomus VI, 
(1913), 24—25 pusl. (Ad Claras Aguas prope Florentiam). (Cia yra tas pats įžymus teolo- 
gas Mayrouis, kuris Lietuvos teologui ir poetui J. Maculevičiui davė Maironio slapyvardę). 

14 Albertus de Saxonia, dar vadinamas Albertus de Helmstede ir 
Albertus de Ricmestorp (šių trejeto vardų priderėjimas vienam asmeniui šiandien 
neabejotinai nustatytas) gimęs apie 1316 m., studijavo ir profesoriavo Paryžiuj (1351— 
1362 m.), 1355 m. pakviestas tik ką įkurto Vienos universiteio pirmuoju rektorium, kitais 
metais pakeltas Halberstad'o vyskupu, mirė 1390. VII. 8. Ziūr. G. Heidingsfelder, 
Albert von Saxen, Miinster 1921. 

165 „„unus e Magistris meis videtur vellė guod non sit demonstrabile guin possit 
salvari Terram moveri et Coelum guiscere.— Alberti de Saxonia Subtilissimae guaestiones 
in libros (Aristotelio) De Coelo et Mundo II, 26; cit iš Duhem'o (163 past.). | 

166 Nicole Oresme (Nicolaus Oresmius) gimęs 14-jo šimim. kokiais 20-tais 
metais, apie šimtmečio vidurį studijuoja Paryžiuj, paskui gimtojoj Nermandijoj dirba dva- 
sininko bažnytinį darbą, 1377 m. paskiriamas Lisieux vyskupu ir tokiu miršta 1382. VII. 11. 

167 Kosmos 1927, 305—398 p., taip pat ir pirmiau tame pat straipsny. “ 

tosime. Užtat šioj vietoj plačiau kaip anoj stabtelsime prie Oresmo minčių 
kai dėl heliocentrinio pasaulivaizdžio. 

Atitinkamas tekstas randamas Oresmo komentoriuje Aristotelio veikalui 
„Apie dangų ir pasaulį“. Siame tat veikale, pakartojęs kai kurių nuomones 
apie Žemės judėjimą, Oresmas parašė keturis skyrius, kuriems padėjo štai 
kokias antraštes: I. Jokiu eksperimentu negalima įrodyt, kad Dangus sukasi 
dieniniu judėjimu, o Žemė ne. — II. To negalima įrodyt protu. — III. Daug 
gražių įtikinimų rodo Žemę sukantis dieniniu judėjimu, o Dangų ne. — 

IV. Kiek toki pasvarstymai yra naudingi mūsų tikėjimui ginti 168, 

Šiuose skyriuose, labai aiškiais ir labai stipriais protavimais Oresmas 
išplėtoja šiokias mintis: Kaip mūsų jūslės neįstengia suvokt absolutųjį 
kino judėjimą, bet suvokia tik dviejų kūnų relativųjį judėjimą vieno atžvilgiu 
į kitą, taip nėra galima jokiu griežtu būdu patvirtint, kad Žemė stovi neju- 
dėdama ir kad dangus juda dieniniu judėjimu. Visi fizikų protavimai, kurių 
paprastai šaukiamasi anokiai nuomonei paremti, toli gražu neturi įtikinamos 
svarbos. (Galima patiekt visai patenkinamų argumentų antrosios nuomonės 
naudai: Žemė sukasi dieniniu judėjimu, tuo tarpu Dangus stovi parimęs. 


Šios nuomonės naudai, be kitų, galima patiekt dar įvairių paprastumo 
ir pritinkamumo įrodymų (raisons de; simplicitė et de convenance), kurie, 
kad ir nebūdami įtikinami, betgi gali mus nuteikt už Žemės judėjimą ir 
dangaus stovėjimą. Tokių paminėsime vieną kitą. Antai, Zemė turi reikalo 
but apšildyta visu savo paviršium; tat pritinka, kad ji ir suktųsi priešais 
Saulę, o ne kad Saulė aplink ją, kaip kad pritinka, kad iešmas būtų suka- 
mas ant ugnies, o ne ugnis aplink iešmą. — Lyginant rimtį ir judėjimą, 
rimtis yra tauresnė būklė; nes ir pats Aristotelis skelbia Dievo, pirmojo * 
Judintojo, rimtį. Taigi Žemei, kaip niekiausiam elementui, pritinka nuolatos 
judėti greičiausiu judėjimu. — Įsižiūrėkime į žvaigždyną, vadinamą Vežimu 
(pranc. Chariot, liet. Grįžalo arba Grigo ratai, lot. Ursa major — Didžioji 
meška). Jei dangus sukasi, tai vežimas eina pirma, o jaučiai paskui, ko 
negali būti. Jei sukasi Žemė, tai jaučiai eina pirma vežimo; taip ir turi būti. 
— Jei bent protas ar eksperimentas nerodo priešingai, tai yra labiau įtikima, 
kad visi visatos judėjimai vyktų tąja pačia kryptim. O taip yra kaip tik, 
jei Zemė sukasi, nes tuomet ir planetos eina, kaip ir ji, iš vakarų į rytus.— 
Dievas ir gamta nieko nekuria niekam, be tikslo (pour rien) ir nekompli- 
kuoja ten, kame galima apsieiti paprastai (nesudėtingai). Tuomet devintoji 
neregimoji siera ir be žvaigždžių (primum mobile), reikalinga dieniniam dan- 
gaus judėjimui, jų dviejų būtų padaryta be tikslo, nes, Žemę sukdinant, jie 
būtų galėję ir be jos apsieiti. i 

Oresmas atremia ir tuos argumentus už Žemės stovėjimą bei dangaus 
judėjimą, kurie imami iš Sv. Rašto. Jis sako: „Reik sakyt, kad šv. Raštas 
šiuo atžvilgiu derinasi prie bendros žmonių kalbos, kaip kad jis daro dau- 


168 Oresmas rašė jau prancuziškai (ne lotyniškai). Jo veikalo antraštė: Traictie 
du Ciel et du Monde d Aristote. Skyrių antraštės: I Gue Von ne pourroit prouver par 
guelcongue expėrience gue Ie Ciel soit meu de mouvement journal et la Terre non. — 
I. Gue ce ne pourroit estre prouvė par raison. — III. Plusieurs belles persuasions A 
montrer gue la Terre est meue de mouvement journal et le Ciel non. — IV. Comment 
R soon ės sont protitables pour la deffence de notre Foy (pagal Duhem'ą, 
162 past.). 


———— 

gely vietų, kaip kad ir ten, kame jis rašo, kad Dievas pasigailėjo, užsirūs- 
tino, ilsėjosi ir apie tokius dalykus, kurie nėra toki, kaip skamba raidė“ 169, 

Oresmas žinojo ir Alberto Sakso formuluotą priekaištą (žiūr. aukš- 
čiau); jis į tai atsako, kad ir jei dangus nejudės iš dienos dienon, tai bus. 
išaiškintos ir visos kunjunkcijos, visos opozicijos, konstelacijos, figuros ir 
dangaus įtaka paliks kokia buvusi (čia nuraminami astrologai!); ir judėji- 
mo tabelės paliksiančios teisingos ir visos kitos knygos kaip stovi; tiktai 
kas dangui atrodąs tariamas judėjimas, tai ant Žemės būsiąs tikras. 

Duhemas apie Oresmą pareiškė, kad jis savo mintis išreiškė taip 
nuostabiai aiškiai ir tiksliai, jog jo negalįs prilygti nė Kopernikas, kad ir 
Oresmas nebuvo pirmasis tas mintis sugalvojęs '?. Panašiai ir Berlino as- 
tronomas W, Forsteris Oresmą kai kuriais atžvilgiais stato aukščiau 
kaip Koperniką !*!, . 

Taigi, 14-jam šimtmečiui pasibaigus (juo mes baigiame ir vadinamų 
vidurinių amžių gadynę), galime sakyt, Zemė jau buvo išjudinta iš tos ab- 
solučios rimties, kurion ją buvo pastatęs Aristotelis ir Ptolemejas. Ji jau 


„buvo bepradedanti, kad ir nedrąsiai, judintis. Sį Žemės pajudinimo darbą 


pirmieji buvo pradėję ne kai kieno perdaug išgiriami arabai !72, bet krikš- 
čionybės galvotojai. Arabų tikrųjų nuopelnų astronomijai niekas nemano 
neigti. Jų darbo žymės astronomijoj yra išlikusios šio mokslo srity ir iki 
šiol daugeliu bendrinių bei tikrinių žodžių pavidalu, k. a., azimutas, alhidadė, 
zenitas, nadiras, algoritmas, Algolis, Aldebaranas, Atairas (žvaigždžių var- 
dai)!73, Betgi tikrasis astronominio pasaulivazdžio plėtotės priekyn pastūmė- 
jimas ėjo iš krikščionių filosofų tais, kai kieno koneveikiamas, viduriniais 
amžiais, ir niekam dėl to nenukenčiant 1“, 


169 „L'on diroit gue la Sainte Escripture se conferme en ceste partie A la maničre de: 
commiūn parler humain, auxi comme elle fait en plusieurs lieux, si comme la ou elle es- 
cript gue Dieu se repanti, et courrocga, et rapesa, et telles choses gui ne sont pas ainsi 
comme la lettre sonne.“ Iš Archivum 23—24 p. 

10 P. Duhem'as apie Oresmą pirmiausia referavo straipsniu: Un precurseur fran-- 
cais de Copernic: Nicole Oresmie (1377), Rėvue gėnerale des Sciences pures et appliguė- 
es, 15 Novembre 1909; paskui cituotame Archivum Franciscanum Historicum (1913); pa-- 
galiau taip pat ir aukščiau cituotoj (162 past.) knygoj. 

11 W. Forster, Zur Geschichte der Astronomie im 13 und 14. Jahrhundert, 
Berlin 1918 — Plg. dar H. Dingller, Uber die Stellung von Nicolas Oresme in 'der Ge- 
schichte der Wissenschaften, Philosophisches Jahrbuch d. Goėrres-Ges. 45 (1932), 58—64 p. 

172 Oberhummer'is šiaip kalba: „Krikščionybės gimusiam neprieteliui, mahometoniš- 
kiems arabams tenka garbė viduriniais amžiais palaikius graikų tikslių tyrinėjimų davi- 
nius ir toliau juos plėtojus, kurie paskui tik jų tarpininkavimu nuo 13-jo šimtmečio vėl 
įėjo į Vakarus. Bet reikėjo Kolumbo ir Magelano žygių, kad rankomis apčiuopiamu pa- 
sisekimu padėt galutinai laimėt tokioms žinioms, kurios Graikijoj jau prieš Aristotelį bu- 
vo tapusios visų šviesuolių bendrų lobiu ir įžymiausiu galvotojų berods taip pat ir vidu- 
riniais amžiais buvo palaikytos“ (žiūr. 04 past.). Taigi, šis vidurinių amžių aršus puolikas 
vis dėlto ir pats bent kiek retiruojasi. Šiandien jei jis apie tai kalbėtų, būtų priverstas 
dar daugiau pasitraukt atgal. 

175 Plačiau apie taj žiūr. J. Wūrschmidt, Naturwissenschaitliches Studium im 
Islam und sein Einfluss auf das Abendland. Der Asienkampiter VI (1924), 6 Nr. 

14 Kad pranciškonas Rogeras Bacon'as (1214—1294), tas labai įžymus 13-jo 
šimimečio gamtininkas, „už savo mokslą turėjo užmokėt ilgesniu kaip 10 metų kalėjimų“ 
(Oberhummer), tai yra daug kartų kartota: pasaka. Žiūrėk kad it Lynn Thorndi- 
ke, A history of magic and experimentale science during the first thirteen centuries of 
our era, New York 1923, II t., 628 p. (2-sis leidimas išėjo Londone 1929 m.)..— Be to, 
R. Bacono savarankiška mokslinė reikšmė dabar manoma esanti mažesnė, kaip kad iki 
šiol taryta. Pasaulivaizdžio klausimų jis, rodosi, iš visa nelietė, Bent toj monumenti- 

Baigdami šį sky- 
relį dar nurodysime 
į čią įdėtą paveikslą, 
pagamintą Paryžiuj 
14-me šimtmety. Ja- 
me atvaizduota Ve- 
neros ir Merkuro jų- 
dėjimas aplink Sau- 
lę. Čia, taigi, turim 
Heraklido iš Ponto 
pasaulivaizdį. Tai 
yra pusiau heliocen- 
trinis pasaulivaizdis, 
po kurio graikuose 
netrukus ėjo Aristar 
cho iš Samo grynai 
heliocentrinis  pa- 
saulivaizdis. Hera- 
klidiško pasaulivai- 
zdžio tradiciją, kaip 
jau minėjome, Vaka- 
ruose palaikė: Chal- 
cidius, Macrobius 
(4 šimt.), Martianus 
Capella (5 šmt.,) Jo- 
nas Skotas Eriuge- 
na (9 šimt.), Baltra- 
miejus Anglas (13 


28 pav. Veneros ir Merkuro Į uoa[ Uk si ir Žemę atvaiz- 
Ž davimas viduriniais amžiais (Pagal Du he m, Systėme du mon- 
siai, Aa ip de III, 155) (N. Romuvos klišė.) 

.), PIC: 


randola (15 šimt.), Tycho Brahe (16 šimt.). Tat ir Vakaruose artinosi aristar- 
chiško pasaulivaizdžio atnaujinimo laikas. Berods, įžymusis matematikos 
istorininkas H. Wieleitner'is (1874—1931) deja nusinešė į karstą sko- 
lą patiekt įrodymų savo minčiai, kad „Aristarcho sistema buvo dažnai mo- 
koma taip pat ir viduriniais amžiais“ 5, Užtat nuo 14-jo šimtmečio šiame 
skyrely suminėtųjų mokslininkų iki Aristarcho sistemos jau tikrai nebetoli. 
Paskutinis žingsnis į ją buvo nužengtas artimiausiais šimtmečiais, su kuriais 
dabar ir eimame susipažinti. 


nej knygoj, kuri yra išleista jo 700 metų gimimo sukaktuvėms paminėti (Roger Bacon 
Essays, contributed by various writers on the occasion ot the commemoration of the se- 
venth centenary of his birth, collected and edited by A. G. Little, Oxford 1914) apie tai 
nieko nekalbama. Aš pats apie R. Bacon'ą rašiau Kosmo 1922—23 m., 80—87 ir 314 p. 

175 „Das System des Aristarchos war auch im Mittelalter 6fter gelehrt worden“. 
Mitteilungen zur Geschichte der Medizin und der Naturwissenschaiten 24 (1925) 27 p. 

Kokiu pasaulivaizdžiu — astronominiu ar dvasiniu -- buvo susirūpinęs Avignoro dva- 
sininkas Opicinus de Canistris, kurį iškėlė aikštėn R. Salomon'as (Das Welt- 
bild eines avignonesischen Klerikers. Vortrige der Bibliothek Warburg 1926—27, Bd. VI, 
Leipzig 1930), pačios studijos rankose neturėdamas, iš vienos tik recenzijos (Deutsche 
Literaturzeitung 1931, 2404—05) nusiaryt negalėjau. 

10. Renesanso pasaulivaizdis iki Koperniko 


Šimto metų karas (1339—1453 m.) tarp anglų ir prancuzų neigiamai 
atsiliepė ir Paryžiaus universiteto moksliniam darbui: jis paliovė buvęs, kaip 
pirmiau, Vakarinės Europos filosofinių ir mokslinių minčių centras. Užtat 
15-me šimtmety pradėjo kilt mokslinis darbas italų ir vokiečių žemėse. 
Ypač ėmė žymėtis nesenai įkurtas Vienos universitetas. 

Paskutinis prancuzas, kurį mums tenka suminėti šiame pasaulivaizdžio 
istorijos skyriuj, yra Paryžiaus universiteto kancleris kardinolas Petras 
d'Ailly (Petrus de Alliaco, 1350—1420 m.). Sis savo gadynės labai įžymus 
vyras (berods, filosotijoj nominalistas, o dogmatiniuose teologijos klausimuose 
netvirtas ir klydęs), valikęs arti 800 įvairaus turinio (apologetinių, teologi- 
nių, filosofinių, istorinių, mokslinių, astrologinių, poetinių ir kt.) raštų, pa- 
skutiniais savo gyvenimo metais parašė dar ir kosmografinių bei geogra- 
finių traktatų. Dvylika tokių jo traktatų drauge su keturiais Gerson'o 
(1363 —1429 m., Petro draugas ir taip pat Paryžiaus universiteto kancleris) 
traktatais buvo apie 1481—1483 m. išspausdinti Louvaine, be titulo, datos 
ir vietos nurodymo. Pagal pirmojo traktato antraštę šis veikalas buvo va- 
dinamas Ymago mundi. Jo vieną egzempliorių buvo įsigijęs Kolum- 
bas, skaitęs ir studijavęs jį keletą metų ir knygos laukuose savo ranka įra- 
šinėjęs apie 800 pastabų. Kolumbo sūnus Fernandas mirdamas atidavė 
Sevillos kapitulai visus savo tėvo palaikus — popieras, knygas ir jo paties 
surinktą (15370 tomų) biblioteką. Tai ir buvo Kolumbo Bibliotekos Sevilloj 
pagrindas. Cia taigi buvo laikomas ir tas Kolumbo skaitytas bei jo pasta- 
bomis išmargintas Petro d''Ailly Ymago mundi egzempliorius. Ko- 
lumbo draugas ir istoriografas Baltramiejus de La Casas, Chia- 
pas'o vyskupas, sako, kad „tarp senobinių rašytojų d'Ailly yra daugiausia 
suteikęs Kolumbui akstino realizuot savo didįjį projektą“. Sis tat įdomus 
veikalas šiandien yra naujai išleistas su visomis Kolumbo pastabomis ir 
prancuzišku teksto vertimu !76. Sioj vietoj jis yra juo labiau paminėtinas 
ne tik kaip davęs Kolumbui akstiną, bet kaip ir toks, kuriame yra užsiminta 
apie Žemės sukimąsį kad ir ne aplink Saulę, tai bent aplink savo ašį. 

Reikėtų manyt kai ko apie pasaulivaizdį esant ir Biagio Pelaca- 
ni'o (Blažiejaus iš Parmos) (+ 1416 m.) raštuose, kurių iki šiol tik nedau- 
gelis yra išspausdintų. Tas savo gadynės išgarsėjęs vyras, lankęs. Paryžių 
ir profesoriavęs įvairiuose Italijos miestuose (Bolonijoj, Paduvoj, Pavijoj, 
Parmoj) yra daug rašęs ir, tarp kita ko, palikęs komentoriųs Aristotelio, Sacro- 
bosco, Jordano Namorarijaus, Bradwardine'o, Buridano ir Oresmo — savo 
pirmatakų, vidurinių amžių įžymių matematikų ir astronomų — raštams !“", 


16 Ymago mundi de Pierre d'Ailly, Cardinal de Cambrai et Chancelier 
de V'Universitė de Paris (1350—1420). Texte latin et traduction francgaise des guatre 
traitės cosmographigues de VAilly et des notes marginales de Christophe Colomb. Etude 
sur les sources de d'auteur, par Edmond Buron. Trois volumes in 80, 828 pages, 
avec 60 planches et en frontispice Ie portrait de d'Ailly en couleur. Paris 1930. Kad au- 
toriaus pastaba (105 pusl.) liečia ne Zemės judėjimą aplink Saulę, bet tik jos sukimąsi 
aplink ašį, tatai pabrėžia Zinner'is savo, berods pertrumpoj, šio veikalo recenzijoj (Deutsche 
Literaturzeitung 1932, 41 pusl.). Ž 

17 Lynn Thorndike, Blasius ot Parma (Biagio Pelacani). Archivio di storia 
della scienza IX (1928), 177—190 pusl. 5 . 


eks adadiji 


Pr. Dovydaitis, Pasaulivaizdžio istorija iki Koperniko 261 


15-jo šimtmečio pasaulivaizdžio ištorijos centrinėj vietoj stovi kardi- 
nolas Mikalojus iš Cues'o (1401—1464 m.)!8. Sis mokytas savo 
gadynės vyras savo veikla ir raštais !"? yra palikęs istorijoj pėdsakų ne tik 
kaip teologas bei tilosoias, pamokslininkas, bažnytinis politikas ir kalendo- 
riaus reformos rėmėjas, bet ir kaip fizikas, geografas, matematikas ir astro- 
nomas 1, Ką Kusietis yra ištaręs pasaulivaizdžio klausimais, tatai berods 
yra „paremta daugiau metafiziniais kaip fizikaliniais pasvarstymais, bet vis 
dėlto jis šiuo atžvilgiu toli aplenkė visus savo amžininkus“ (Schmitt, 16 p.). 
Savo iilosofinėmis pažiūromis jis, mat, buvo toks krikščioniškas neopytha- 
gorininkas ir neoplatonikas, kuris savo galvosenoj panaudojo net pytha- 
gorišką skaičių simboliką. Bet reikia pasakyt ir tai, kad Kusietis taip pat 
ir pats dangaus reiškinius stebėjo; tatai liudija ir jo likusieji astronominiai 
instrumentai 15! 

Kusiečio gamtos filosofija ir jo pasaulivaizdžio mintys vyriausiai iš- 
reikštos jo, ir šiaip svarbiausiame ir Jabiausiai žinomajame, veikale De 
docta ignorantia („Mokytas neišmanymas“, arba „Mokslas apie ne- 
išmanymą“, baigtas 1440 m.j, kurio jau pati antraštė implikuoja neoplato- 
niškojo mysticizmo pėdsakų !š?, 

Visata Kusiečiui yra Kosmos (pythagoriška prasme!); jos tobuliausia 
atraiška yra žmogus, kaip mikrokosmas !83. „Planetų judėjimas yra pirmi- 
nio judėjimo išplėtojimas, o laikinųjų daiktų judėjimas yra planetų judėjimo 
išplėtojimas“ 184. „Gamta yra (lyg) turinys visa ko, kas kilę judėjimu“ 185, 
Iš to išvados: Pasaulis neturi jokio apskritimo ir jokio centro, kadangi cent- 
ras ir apskritimas, t. y. absoluti didybė ir absoluti mažybė yra pats Die- 


178 Jono Cryftz'o, arba Krebs'o, sūnus, gimęs 1401 m. Cues'o kaime prie Moselio 
upės netoliese Trier'o (dėlto vadinamas Nikolaus von Cues, N. de Cusa ir N. Cusanus; 
lietuviškai čia jį vadinsime Mikalojus Kusietis), palikęs savo gimtuosius namus mokėsi 
pas „Bendrojo gyvenimo brolius“ Deventer'y (Olandijoj), paskui studijavo Heidelberge, 
Bolonijoj ir Paduvoj, kame 1424 m. gavo teisių daktaro laipsnį; betgi 1430 m. įsišventino 
į kunigus, popiežiaus Eugenijaus IV buvo pakeltas kardinolu ir paskirtas Brixen'o vys- 
kupu Tiroly; mirė 1404 m. Todi'je, palaidotas Romoj. 

19 Pirmąjį kritišką Kusiečio filosofinių ir valstybės teorinių veikalų leidimą supla- 
nuotą 14-kai tomų, tik nesenai (1932 m.) pradėjo Heidelbergo Mokslų Akademija: Nico- 
laide Cusa Opera omnia iussu et auctoritate academiae litterarum Heidelber- 
gensis ad codicum židem edita (leidžia Meiner'is Leipcige). 

180 Trumpai visais šiais atžvilgiais Kusieti apžvelgia Chr. Schmitt, Cardinal Nico- 
laus Cusanus, Separat-Abdruck aus der Festschriit des Real-Gymnasiums zur Einwei- 
hungsfeier, des Neubaues 1907, Coblenz. Cia nurodyta ir senesnioji literatūra, 

181 Ziūr. J. Hartmann, Die astronomischen Instrumente des Kardinals Nicolaus 
Cusanus. Berlin 1919, 

182 De doctia ignorantia naujausią leidimą parūpino Paolo Rotta, Bari 1913 
(vokiškas vertimas: Wissen des Nichtwissens 1919). 

188 Parvus mundus; universum plus relucet in ea parte, guae homo dicitur, Guam 
in alia guacungue. — De ludo globi II, 157 a. Ši ir kitos lotyniškos Kusiečio veikalų ci- 
tatos imamos iš M. Jacobi'o knygelės: Das Weltgebaude des Kardinals Nicolaus v. 
Cusa, Berlin 1904; čia surašyta ir visa senesnioji literatura apie Kusietį. Šis entuzias- 
tiugas savo tautiečio biografas sakė šį darbelį tesant dalį platesnio darbo apie Kusiečio 
pasauližiūrą, bet ar ta platesnė monografija yra kuomet išėjusi, patirti neteko. 

141 Motus planetarum extat evolutio primi motus, et motus temporalium et terre- 
norum est evolutio motus planetarum. — Docta ignorantia II, 10. 

185 Natura est guasi complicatio omnium, guae per motum fiunt. — D. i. II 11. 
Kiti žodį guasi (lyg) išleidžia. 

vas 186, Taigi, visatos centras negali būt joks pasaulio kūnas; ir visa, kas 
nėra šiame centriniame punkte, turi dalyvauti visatos judėjime. Taigi, ir 
„(Zemė nėra visatos centrinis punktas ir ji taip pat ne be judėjimo 18“, 
| Betgi Kusietis dar nepajėgė išsivaduot ir iš homocentrinių sferų sis- 
"temos. Savoj sferų teorijoj jis penkiasdešimts kelias Aristotelio sferas tik 
suredukavo į 8. Zemė Kusiečiui yra ne geresnė ir ne blogesnė kaip ku- 
ris kitas dangaus kūnas erdvėj. Ji pati esanti tik žvaigždė. Ji, gal būt, 
randasi arčiau prie centrinio polio, kaip paprasta žvaigždė; ji juk turinti 
judėt!9, Tat kaipgi Žemė juda? Ji juda per 24 valandas kartą iš rytų į 
vakarus, t. y. paraleliai su Saulės judėjimu. Tuo pačiu laiku nejudamų 
žvaigždžių siera su visais kitais tarp jos ir Žemės esamais dangaus kūnais 
dar kartų apsisuka iš vakarų į rytus ?**, 
Taigi, filosofiniais sumetimiais Kusietis nutraukia ryšius su geocentri- 
! niu pasaulivaizdžiu, Žemę laiko esant žvaigždę tarp žvaigždžių, kuri judanti 
„ ne visai apskritimo keliu. Taip išeina bent sakyto ūpingo Kusiečio biogra- 
to Jacobi'o manymu. Bet ar Mikalojų Kusietį tikrai galima laikyt buvus 
Mikalojaus Koperniko tikrą primataką?  Jacobi's pirmiau šį klausimą buvo 
linkęs atsakyti nesilygstamai teigiamai !*. Betgi cituotame paskesniame sa- 
vo darbe tas pats autorius, kad ir Kusietį būdina kaipo „pirmąjį Vakarų 


krikščionį, kuris nuvertė Žemę nuo jos aukšto sosto paskirdamas jai kuk- | 


lią vietelę tarp kitų judamų žvaigždžių, kuris skelbė visatos begalybę“ 
(15 p.), vis dėlto sako „vargiai derant jį garbint kaip kopernikiškos pasau- 
ližiūros atstovą pirm pasirodant jos mistrui“. „Ne — sako Jacobi's — į šią 
dvasinio pažinimo aukštumą kardinolas iš Cues'o nebeįstengė užkopt; juk 
geriausias jo jėgas sunaikino kietas pionierio darbas žengiant nekultivuotu 
ir tūlo pavojaus gresiamu keliu!“ (29 p.). 

Gamtos mokslo istorininkų skepticizmas dėl Kusiečio kaip Koperniko 
pirmatako paskutiniais laikais dar padidėjo. Tokį jį nepripažįsta, antai, nei 
Gerland'as!'?! nei Thorndike"*, Sis antrasis ypač įrodąs, jog netei- 
singa tvirtinti, kad kardinolas skelbęs trejopą Žemės sukimąsi. Apie tai re- 
feruodamas jau minėtas matematikos istorininkas Wieleitner'is priduria, kad 


156 Ouiigitur est centrum  mundus scilicet est Deus benedictus, il est centrum 
terrae, et omnium sphaerarum. D. i. II, 11. 

17 Terra igitur, guae centrum esse neguit, motu omni carere non potest. — D. 
1 Ais . 
18 Unde licet terra guasi stella sit, propinguior polo centrali tamen movetur et 
non describit minimum circulum in motu... imo negue Sol, negue Luna negue terra, 
negue aligua sphaera (licet nobis aliud videatur) describere potest verum cir- 
culum in motu; cum non moveantur super fixo. — D. i, II, 11. 

159 1, Consideravi, guod non est possibile, guod aliauis actus praecise sit circula- 
ris; unde nulla stella describit circulum praecisum ab ortu ad ortum... 2. Consideravi, 
guod terra ista non potest esse fixa sed moveatur ut aliae stellae. Guare super polis 
mundi revolvitur, ut ait Pythagoras, guasi semel in die et nocte, sed octava sphaera 
bis, et sol parum minusguam bis in die et nocte. — Iš fragmento, pagal Jakobį jo kny- 
gelės 52-0j pastaboj. 

190 Straipsny „Nicolaus von Cusa und Leonardo da Vinci. Zwei Vorlūuter des Ni- 
colaus Coppernicus“. Altpreussische Monatsschritt Bd. 39 (1902) 3 ir 4 Nr. 

191 E. Gerland, Geschichte der Physik 1913, pagal Haberling'ą (193 past.). 

92 Lynn Thorndike, Science and Thought in the fifteenth century. Studies 
in the history of medicine and surgery, natural and mathematical science, philosophy 
and politics. New-York 1929. 


MTV WA? My 


dis Mean sijų iškiša IA k K a 


"PRPRAEMANEVNOSPPTS 


„TW 


Pr. Dovydaitis, Pasaulivaizdžio istorija iki Koperniko 263 


jis visuomet tuo abejojęs ir dabar džiaugiąsis savo nepasitikėjimą Kusiečiu 
radęs pateisintą 193, 

Dar pridursime porą žodžių apie savotišką Kusiečio astrofiziką. Visi 
dangaus kūnai, jo manymu, sudaryti iš tų pačių elementų, tiktai įvairiomis 
proporcijomis. Kiekvienas dangaus kūnas turi savo šviesą ir šilumą. Žemė 
yra mažesnė kaip Saulė, didesnė kaip Mėnulis. Tarp Žemės ir Saulės esan- 
ti analogija. Saulė turinti centrinį gyvenamą branduolį. Tarp tamsios 
branduolio masės ir ją apglobusios ugnies sferos esanti ūkanota atmoste- 
ra, kuri aukštesniuose sluogsniuose esanti drėgna, o žemiau -- iš gryno 
oro. Kaip Saulės branduolio gyventojai nemato nei Saulės sušvitimų, nei 
šilimos, taip ir mes, Žemės gyventojai, visai nejuntame mus iš tolo gati- 
biančio šviesaus ir šilto globo. Iš mūsų pusės žiūrint jis yra permatomas 
ir nesudaro kliūčių mums matyti dangų. O iš kitos pusės žiūrima Žemės 
sfera yra panaši į Saulės sferą. Tokios yra visos žvaigždės ir visos 
planetos !**, 

Šiokia savo fotosferų teorija Kusietis yra Herschelio pirmatakas. Ta- 
čiau spektro analizė šią teoriją sugriovė. Kusietis berods, dar filoso- 
fuoja apie kitų dangaus kūnų gyvenamumą ir lyg nujaučia Žemės sferoi- 
dišką pavidalą. 

Galima visai sutikti, kad Kusietis savąja pasaulivaizdžio koncepcija 
ne vienu atžvilgiu pralenkė savo gadynę. Bet jo pozicija kaip Koperniko 
pirmatako, kaip matėme, ypač paskutinių laikų tyrinėtojų yra stipriai ginči- 
jama, kad ir atrodo, jog bent Žemės sukimasi aplink "savo ašį jis vis dėl- 
to skelbęs. Daug neaiškumo dėl Kusiečio pasaulivaizdžio koncepcijos kelia 
ir jo neaiški kalba !**, 

Kusiečio globotinis yra Jurgis Purbach'as (iš Peuerbacho, Aus- 
trijoj, 1423—1461 m.); jis studijavo Italijoj, paskui mokė astronomijos Vie- 
nos universitete. Jis savo veikale Theoricae novae planetarum 
labai aiškiai išdėstė senąsias ptolemejiškas planetų teorijas. Dėlto į šį vei- 


„kalą galima žiūrėt kaip į tekstą prie alfonsinių tabelių. Schumacher'is 


mano, kad šis veikalas palengvina pereit į naują epochą — suprast helio- 
centrinę sistemą. Kad šis veikalas ateinančiam laikui lyg ir lygino kelią, 
tatai pripažįsta ir Bruhns'as 196, kuris betgi apie šį veikalą ir kai ką dau- 
giau pareiškia: „„.jame stipriausiai išreikštas principinai klaidingas jo ga- 
dynės požvilgis, kai jis į Aristotelio fizikos sistemą stengiasi įterpt ekzak- 


193 Mitteilungen zur Gesch. d. Med. u. d. Naturwissenschaften 30 (1931), 152 p. 

14 Pagal Segeret'ą 52—53 pusl. 

05 Iš naujausios literaturos apie Kusietį filosofą ir gamtininką: K. P. Hasse, N. 
von Kues, 1913; E. Vansteenberghe, Autour de Ia docte ignorance, Mūnster 1915; 
tas pats, Le cardinale Nicolas de Cues (1401—1464): L'action, la penseė, Paris 1920 
(Bibl. du XVe siecle Nr. XXV); O. Settignani, L'elemento matematico applicato allo 
studio dell' infinito nel „De docta ignoratia“ di, Nicola Cusano, Rivista di tilosofia neo- 
scholastica 14 (1922), 219—235 p; Fery Der Erkenntnisweg bei N. v. C., 1921; S. Lo- 
renz, Das Unendliche bei N. v. C. 1926; J. Ritter, Docta ignorantia; die Theorie des 
Nichtwissens bei N. Cusanus, 1927; E. Cassirer, Individuum und Kosmos in der Phi- 
losophie der Renaissance, Leipzig 1927; P. Rotta, II cardinale Nicolo di Cusa 1928; 
Stadelmann, Vom Geist des ausgehenden Mittelalters 1929. 

6 Dr. B. Bruhns, Die Weltanschiauungen des Coppernikus und Giordano Bruno, 
Berlin 1603, 6 p. 

čiąją astronomiją. Pirmiausia, iš jo eina tvirtų kristalinių sterų klaidamoks- 
lis, kurį kai kas klaidingai priskyrė jau Eudoksui ir Kalippui. Pasak Pur- 
bacho, kiekviena planeta judėjo tarp dviejų tvirtų su Žeme koncentriškų 
sterų, kurių atstumas toks didelis, kad joje išsiteko ir ekscentrinis apskri- 
timas ir epicikliai. Savo gadynei jis buvo nesilygstamas autoritetas. Pur- 
bachas atbaigė ekzakčios 'astronomijos iširimą. Aristotelio fizika — jam 
evangelija, kuriai gamta turi derintis nesilygstamai. Veikiau klysta gamta, 
kaip Aristotelis. Bet vis dėlto šalia to nepamiršta didint stebėjimų me- 
džiaga ir tuo būdu prisidėta pažangai“. 

Purbacho draugas, mokinys ir bendradarbis Jonas Mūlleris 
(1436—1476 m.) iš Kėonigsberg'o (žemutiniuose Frankuose, ne Prūsuose!), 
dėlto dar vadinamas ir Regiomontanus (Karaliaučiškis), atsirėmęs Pur- 
bacho veikalu, sudarė Saulės, Mėnulio ir planetų efemerides, kuriomis uoliai 
naudojosi jūreiviai. Jomis, antai, vadovavosi savo kelionėse Kolumbas, Dia- 
z'as ir Vasco de Gama. Amerigo Vespucci 1499 m. Venezueloj, Regiomon- 
tano etemeridėmis atsirėmęs, ėmėsi nustatyt pirmuosius ilgumus iš Mėnulio 
distancijų. 25 metų amžiaus Mileris su kardinolu Bessarionu nuvyko į 
Roma; vėliau jis gyveno Nūrnberg'e, kame patricijus Bernardas Wal- 
ther'is jam buvo pastatydinęs observatoriją, pirmąją Vokiečių žemėse. Po- 
piežiaus Siksto IV kviečiamas kalendoriaus reformos reikalais Miūiller'is 
1475 m. nuvyko į Romą, kame jis kitais metais ir mirė dar visai jaunas bū- 
damas. Ir jam tinka tie žodžiai, kuriais Newton'as apgailestavo Roger'o- 
Cates'o mirtį: „Jei jis būtų ilgiau pagyvenęs, tai mes dar būtume iš jo 
daug ko išmokę“ (Cantor) Kai kurie mokslo istorininkai mano Miūiller'į 
skelbus Žemės sukimąsi. Bet vargu tai yra tiesa. Kaip ten bebūtų, Purba- 
ch'as ir Miūiller'is turi tą nuopelną, kad juodu arabų astronomų iškraipytą 
Almagestą stengėsi atstatyt iš originalaus graikiško teksto. Almagestas ir 
Purbach'o „Theoricae novae planetarum“ buvo pirmieji spausdinti astro- 
nomijos veikalai knygų spausdinimo būdą aptikus. 

Kai kas linkęs manyti Žemės judėjimo mintį esant išreikštą didžiojo 
Leonardo da Vinci'o (1452-1519 m.) raštuose !9". Leonardas neabejo- 
jęs, kad Žemė nesanti visatos centre. Kad jis manęs Žemę sukantis ir ap- 
link savo ašį, tatai mano parodęs esant įtikima žinomas gamtos mokslų ir 
geografijos istorininkas S. Gūnth er'is (1848—1923 m.)'““, Bet paskutiniu 
laiku Sageret'as tvirtina, kad jei Leonardo raštuose esti posakių, praside- 
dančių žodžiais „Jei Žemė suktųsi...“, tai jie geriau derinasi su Žemės nesi- 
sukimo neišreikšta ideja (S'accorde mieux avec Pidėe 'mplicite de są non-r0- 
tation). Ir niekur šiaip jo rankraščiuose, labai gausinguose genialių pasta- 
bų — berods, dažnai prieštaraujančių — Leonardas nepasirodąs esąs „ro- 
tacionistas* 199, 


197 Apie jį lietuvių kalba, rodos, vis dar tebėra vienintelis mano straipsnis Kosmo 
1922—23 m. 198—216 pusl; tenai bent kiek kalbama ir apie Leonardo astronominės pa- 
žiūras (201— 02 pusl.), nurodant ir atitinkamą literaturą. 

198 Studien zur Geschichte der mathematisčhen und physikalischen Geographie (cit. 
iš Mitteilungen zur Gesch. d. Med. u. d. Naturwiss. 1910, 258 pusl.); to paties autoriaus 
veikalo „Die Lehre von der Erdruudung und Erdbewegung im Mittelalter (1877) rankose 
neturėjau. 


19 Le systėme du monde 54 pusl. 

Vienintelis patikrintas Žemės judėjimo šalininkas iš laiko tarp Mika- 
lojaus Kusiečio ir prieš išeinant Koperniko veikalui, Sageret'o teigimu, bu- 
vęs Celio Calcagnini (1479—1541 m.) ?0, Jis apie 1524 m. yra parašęs 
veikalėlį pavadintą; GOuod coelum stet, terre moveatur, vel de 
perenni motu terrae. Jau pats pavadinimas rodo, kad čia autorius 
įrodinės, jog Zemė juda amžinu judėjimu, tuo tarpu kai dangus palieka ne- 
judąs. Betgi jo argumentacija, Sageret'o teigimu, neturinti jokios svaros. 
Jis parodęs originalumo, bet drauge ir didelės ignorancijos astronomijoj bei 
geometrijoj: jis pretenduoja išaiškinti regimąjį metinį Saulės judėjimą, Mė- 
nulio fazes, planetų periodus ir kt, nepajudindamas nei Zemės centro, nei 
jokio dangaus kūno. 

Sageret'as Calcagnini'o darbą šiaip būdina: „Viskas kalba už tai, kad 
šis kurioziškas bandymas tėra tuomet pradėtų Koperniko darbų aidas. Bū- 
damas Krokuvoj 1518 metais, Calcagnini's galėjo nugirst maždaug tokį 
neaiškų gandą: „Kopernikas dangaus mechaniką nori vest iš Žemės judėji- 
mo, bet jis (Calcagnini's) nežinojo iš kokio judėjimo; jį tat jis paskui sten- 
gėsi surast savo paties priemonėmis“ **!, 

* 
* * 

Taigi, pagaliau, mes, kad ir pakniopstomis, apžvelgėme visą tą gady- 
nę, kurią pažymėjome šiojo (I-jo) skyriaus pradžioj — geocentrinio pasau- 
livaizdžio gadynę. Dabar jau atėjo eilė pasirodyt Kopernikui, naujo pasau- 
livaizdžio kūrėjui. Tiktai prieš eidami su jo darbu pasižint, dar atsiminsime, 
kad 15-jo šimtmečio pabaiga ir 16-jo pradžia atnešė mokslui eksperimenti- 
nį įrodymą Žemę esant rutulį. Tą įrodymą davė šios gadynės didžiosios 
geogratinės kelionės, tarp kurių pirmoj vietoj stovi Kolumbo mėginimas 
patekt Indijon keliaujant ne į rytus, kaip iki tol paprastai visi keliaudavo, 
bet į vakarus, ir Magelano pavykęs ryžimasis apkeliaut aplink visą Žemę. 
Kolumbo ryžtingas žygis, kaip žinoma, padovanojo Europai Naująjį Pa- 
saulį (—Ameriką). Berods, prieš 10 metų yra paaiškėję, kad žieminės Ame- 
rikos krantus 16-jo šimtmečio europiečiai jau buvo pasiekę 20 metų anks- 
čiau kaip Kolumbas **. Bet tas portugalų ir skandinavų žygis 1473 m., 
kaip ir kai kurie kiti ankstybesnių laikų žygiai, neturėjo tų padarinių, kokių 
davė Kolumbo žygis. Todėl jis vargu mažina Kolumbo garbę ir nuopelną 
dėl jo žygio, kuris buvo daug rizikingesnis, nekaip kad šiandien visos ke- 
lionės į Arktį ir. Antarktį. Kolumbas, prieš leisdamasis savo žygin, turėjo 
būt įsitikinęs šiokių tezių teisingumu: 

1) Žemė yra ne plokščias skridinys, bet iš visų pusių apvalus kūnas 
(rutulys); 


20 Gimęs Feraroj, tarnavęs imperatoriaus ir popiežiaus Juliaus II armijoje, nuėjęs 
į dvasininkus, buvo savo gimtajame mieste profesorium, protarpiais su diplomatinėmis 
misijomis važinėjęs į Vokietiją, Vengriją, Lenkiją. ) 

21 Sageret'as (55 pusl.) čia nurodo Dreyer'io veikalo 292—204 pusl., kuriuo, ma- 
tyt, jis ir savo sprendimą remia. Paties Dreyei'io labai rimto veikalo (History of the pla- 
netary systems from Thales to Kepler, Cambridge 1926) man turėti neteko. 

22 Tatai prieš keletą metų susekė Kopenhagos universiteto bibliotekininkas So fu s 
Larsen ir išdėstė knygose: The discovery of North America twenty years before Co- 
lumbus, Kobenhavn 1925. 

2) Žemė yra palyginamai labai mąža, taip jog tinkamu laiku galima 
aplink jos pusę apiplaukt; 

3) Žemę apsupąs okeanas visur yra vienodas, taigi visur galimas plaukti; 

4) siekiamoji Indija randasi apatinėj Žemės pusėj; 

5) antipodų buvimas yra galimas; 

6) klimatas yra pakenčiamas visame kelionės plote *0?, 


29 pav Geografinių aptikimų gadynės kosmografas (N. Romuvos klišė) 


O šiokioms supozicijoms sustiprėti, prisidėjo anų laikų mokslas jau 
nuo pačių vidurinių amžių. Yra pozitiviai patarnavusios net ir klaidos, 
kaip tatai pastebėjome kitoj vietoj *0*. Pagaliau, Kolumbo pramintu taku 
pradėta ir iki galui atlikta Magelano ir Del Cano kelionė (1519 ——1522 m) priki- 
šamai parodė Žemę esant rutulį ??. Taigi, Žemės apvalumas buvo galutinai 
įrodytas. Dabar buvo likę tik sulaukti, kas ją pajudins iš tos rimties, kokią 
jai buvo suteikęs Aristotelis su Ptolemeju ir kokioj ją palaikė jų šalininkai, 
kad ir labai dirbtinomis priemonėmis — homocentrinių sferų, ekscentrų ir 
epiciklių pagalbą *6, Berods, žinome, kad Žemės „judintojų“ būta ir grai- 
kuose ir vidurinių amžių krikščionybės mokslininkų tarpe. Bet kad Žemė 

tikrai būtų pajudinta, ji buvo reikalinga dar stipresnio stuktelėjimo. Tokių 
, stipresnių judintojų išugdė 16-jo ir 17-jo šimtmečio Europos mokslas. Tai 
yra heliocentrinio pasaulivaidžio formavimosi ir įsistiprinimo gadynė, su 
kuria skaitytojas supažindinamas artimiausiuose šios apžvalgos skyriuose. 


20 Pagal Schneider'į, Divus Thomas (Albertus Magnus Festschrift) 1932, 42 pusl. 
204 Ziūr. 90-ją pastabą 219-me pusl. 
205 Ta kelionė aprašyta Kosmo 1-me sąsiuviny (1920/21. 42—50 pusl.). 

„206 145-0j pastaboj pažymėjome kaipo klaidą homocentrinių sferų tapatybinimą su 
epicikliais. Bet tuo nenorėta pasakyt, kad tarp jų nėra jokio ryšio. Kad tarp abiejų sistemų 
(Eudokso ir Apollonijaus iš Pergos bei Ptolemejo) esama vidinio susijimo, tatai sumaniai 
įrodinėja, pav., P. Mansion'as (Le systėme des sphėres homocentrigues comme origi- 
ne du systėme des ėpicycles) M. Cantor'o Festschriftfe 1009 m. (Leipzig; Vogel). Prie 
progos dar nurodome L. Okulicz'o str.: La valeur de Voeuvre astronomigue de Clau- 
de Ptolėmėe A la lumiėre des recherches nouvelles. Scientia 1933, 54 t., 450—456 pusl. 

II. Mikalojus Kopernikas 


Heliocentrinio pasaulivaizdžio vaizdavimas 76-me šimtmety 
Pr. Dovydaitis, Kaunas 


1. Mikalojus Kopernikas ir jo vieta pasaulivaizdžio istorijoj 
Koperniko tautybės klausimas 


Apie Homerą pasakyta, kad senovėje septynetas miestų ginčijosi, 
kiekvienas pretenduodamas būti to išgarsėjusio vyro gimtinė. Panašiai nu- 
tiko ir Kopernikui. Tiktai čia ginčijamasi ne dėl dvasios didvyrio gimtinės, 
kuri yra neginčijamai nustatyta, bet dėl jo tautybės. Ir ne septyni, bet tik 
du pretendentai yra, kurių dviejų kiekvienas skelbia Koperniką esant savo 
tautybės žmogų — tai vokiečiai ir lenkai. Mat, Koperniko protėvių kilimo 
kraštas — Silezija — ir jo gimtinė — Vakarinių Prūsų žemė — gyventojų tau- 
tybės atžvilgiu yra mišrūs kraštai: čia gyveno ir slavių ir germanų kilmės 
žmonės. Taip pat ir politiniu atžvilgiu Koperniko gimtinė pakaitomis pri- 
derėdavo ir vokiečių ir lenkų valstybei. 

Koperniko tautybės klausimo šioj vietoj visai nenorėtume liesti, ka- 
dangi mūsų apystovomis jis ir negali būti išsprendžiamas: mes negalime 
patikrinti dokumentų, „apie kuriuos kiekviena pusė referuoja savo naudai. 
Mažas, bet ryškus- pavyzdėlis: vokiečių literaturoj pirmoj vietoj nurodoma, 
kad Kopernikas, studijuodamas Bolonijoj, buvo įsirašęs į „natio germa- 
norum“ (germanų tautos korporaciją), o lenkai sako, kad jis ten buvęs įsi- 
rašęs į lenkų korporaciją. Aišku, kad viena katra pusė čia skelbia netiesą. 

Lenkų nusistatymui Koperniko atžvilgiu yra būdingi pareiškimai, ku- 
riais baigė savo knygą apie Koperniką kun. Polkowski's. Vokiečių 
pasikėsinimą į Koperniką jis vadina gobšiu pasikėsinimu į svetimą nuo- 
savybę; „mūsų Koperniko neleisime išplėšti jokia jėga ir prievarta, nelei- 
sime jo atplėšt iš lenkų tautybės“ 207, Tuo tarpu vokiečiai sako, kad kas 
po Bender'io studijos *9* Koperniką laiko buvus lenką, tas arba yra ne- 
išmanėlis, arba piktos valios žmogus. Tačiau Birkenmajer'is ir po to, 
kaip savaime suprantamą dalyką, Koperniką laiko buvus lenką *0*; taip daro 
ir visi kiti Koperniko biografai lenkai. 


„ 27 Na tem koūczymy pracę naszą, kt6ra nich biedzie na znak i dowod že chočby 
Niemcy raz jeszcze tak potęžne byly jak są dziš, i raz chciwsze na cudzą wlasnošė, Ko- 
pernika naszego nie pozwolimy sobie wydrzeč žadną silą į przemocą, nie pozwolimy od- 
rzeč go z narodowošci polskiej. — I g. Pol kowski, Žywot Mikolaja Kopernika, Gniezno 
1873, 363 pusl. 

208 G. Bender, Heimat und Volkstum der Familie Koppernigk (Coppernicus) 
Breslau 1920 (Darstellungen und Ouellen zur schlesischen Geschichte, Bd. 27). Benderio 
šios knygelės santrauka įdėta Kosmo III-1V (1922—23), 305—305 pusl. Šiame pat 
(3-me) Kosmo  sąsiuviny A. Juška trumpai paminėjo ir Koperniko darbą jo 450 m. 
gimimo sukaktuvių proga. 

20 L. A. Birkenmajer, Mikotaj Kopernik jako uczony, twėrca i obywatel. W 
Krakowie 1923; Koperniko patriotizmo ir tautybės klausimui čia skirti 01—122 pusl. 
Kitais metais tas pats autorius dar išleido: Stromata Copernicana. Studja, poszukiwania 
i materjaly biograticzne. W Krakowie 19024, 

Koperniko gyvenimo ir darbų trumpa apžvalga 


Kopernikas gimė Torunės mieste prie Vislos. Jo tėvas Niklas Kop- 
pernigk apie 1458 m. buvo į Torunę atsikėlęs iš Krokuvos. Torunėj jis 
veikiai iškilo, suėjo į santykius su įžymiomis senomis miesto šeimomis ir 
iš vienos jų vedė moterį Barborą Watzelrodaitę. Iš tos moterystės kilo 
ketvertas vaikų (du berniuku ir dvi mergaiti), kurių jauniausias Mikalojus 
ir buvo mūsų astronomas. 

Jis gimė 1473 m. Vasario mėn. 19 d. (dėl gimimo dienos, berods, 
yra neaiškumų). Ir Kopernikų ir Watzelrodų šeimos buvo labai religin- 
gos. Kopernikų giminėj Krokuvoj ir Torunėj Mikalojaus vardas buvo daž- 
nas dėl to, kad jų giminės kilimo vietos (kaimas Kėppernig, senuose do- 
kumentuose Koprnik, ant ribos tarp aukštutinės ir žemutinės Silezijos, 
Neissės apskrity), kurion jie, vokiečių tyrinėtojų tikinimu, buvo atsikėlę iš 
irankų krašto, parapijinės- bažnyčios globėjas buvo šv. Mikalojus. 

Politiniu atžvilgiu Koperniko gimtoji Torunė nuo 1466 m. (2-ąja 
Torunės sutartimi) buvo tekusi Lenkų karalystei, prieš tai 226 metus priklau- 
siusi kryžiuočių ordinui; 1793 —— 1807 m. tas miestas buvo tekęs vėl vokiečiams, 
1807—13 m. vėl buvo lenkų, nuo 1813 m. iki didžiojo karo vėl buvo vo- 
kiečių, šiandien jis vėl Lenkų valstybės ribose. 

Mikolajukas, vos devintus metus eidamas, neteko savo tėvo. Jį ėmė 
globoti jo dėdės iš motinos pusės: vienas tuo metu buvęs Torunės bur- 
mistras, antrasis Frauenburgo kapitulos kanauninkas. „Ypač buvo Koper- 
niko laimė, kad juo susirūpino šis antrasis, aukštas ir mokytas dvasininkas 
Lukas Watzelrodė, nuo 1489 m. buvęs Varmijos vyskupu. 

Apie mūsų astronomo kūdikystę ir pirmąjį mokslą žinių nelikę. Jis 
tikrai bus išėjęs savo gimtojo miesto pradedamąją (vad. trivialinę) mokyklą, 
paskui gal būt buvo lankęs kaimyninio artimo miesto Kulmo aukštesnę 
nesenai įkurtą mokyklą, kurios mokytojams labai simpatizavęs Mikalojaus 
dėdė globėjas vyskupas Lukas. Berods, Birkenmajer'is dar sako, kad Mi- 
kalojus kurį laiką dėdės pasiųstas dar gyvenęs Vloclavke. 

Kaip ten bebūtų su priešuniversitetiniu Koperniko mokslu, 1491—02 
m. žiemos semestre Mikalojų jau randame įsiregistravusį Krokuvos univer- 
sitele. Šį universitetą formaliai buvo įkūręs lenkų karalius Kazimieras Di- 
dysis 1364 m, bet ant tvirtų kojų jį pastatė (pasak Birkemajer'io - „atnau- 
jino“) Lietuvos Jogaila. Kad Kopernikas vyko studijuot į Krokuvą, o ne 
kitur, tatai lenkiškiems jo biografams yra savaimę suprantamas dalykas ir 
jo lenkiškumo įrodymas. Vokiški Koperniko biograiai nurodo šiokių mo- 
tivų: Varmija priderėjo Lenkijai politiniu atžvilgiu, Krokuva buvo artimiau- 
sias universitetinis miestas; čia buvo studijavęs jo globėjas vyskupas, Kro- 
kuvoj buvo Koperniko giminių ir pažįstamų, galop Krokuvos jaunas uni- 
versitetas tuo metu garsėjo moksliniu atžvilgiu. 

Jaunam studentui Kopernikui lemiamos įtakos čia bus padaręs įžy- 
mus matematikas ir astronomas Albėrtas Blar'as, kilęs iš Brudzewo 
(Didžiojoj Lenkijoj) ir dėl to vadinamas Albertas Brudzewskis ar 
Brudzinskis, nuo 1483 m. buvęs filosofijos fakulteto dekanas. Jis buvo 
puikus dėstytojas, eilės astronominių veikalų autorius, kai kieno vadintas 
savo gadynės Euklidu ir Ptolemeju. Iš jo Kopernikas bus susipažinęs ne 

tik su senovės astronomais Hipparchu ir Ptolemeju, bet ir su naujausiais 
— Purbachu ir Regiomontanu, kurio raštus Brudzevskis komentavo. 

Tačiau universitete Kopernikas buvo atsidėjęs ne tik matematiniams 
dalykams, bet jis vaisingai studijavo ir klasikines kalbas bei autorius. Juk 
tuomet buvo humanizmo gadynės pats įkarštis. Ir šioj srity jis buvo pa- 
daręs tokios pažangos, jog dar studentaudamas kūrė lotynų kalba iškil- 
mingus eilėraščius (septyneto odų kūriny — Septem Sidera — „Septynetas 
žvaigždžių“ — jaunas Kopernikas asklepiadinėmis eilėmis apgiedojo Kris- 
taus kūdikystę), o vėliau išleido vertimų iš graikų kalbos lotyniškai. Klasi- 
kines kalbas Kopernikas brangino ir kaip būtiną mokslo priemonę, — pa- 
žint senobinį mokslą iš pirmųjų versmių. Ir šitai turėjo jam didelės reikš- 
mės naują pasaulivaizdį kuriant. 

Kaip ilgai Kopernikas studijavo Krokuvoj, žinių nėra, Bet įtikima, 
kad jis čia bus atlikęs visą filosofinį trimetį ir 1404 m. pabaigoj ar 1495 
m. pradžioj grįžęs pas dėdę vyskupą Luką į Varmiją, kuri nuo šio laiko jam 
tapo antrąja tėviške. 

Lukas Watzelrodė, berods, prieš lenkų karaliaus Kazimiero norą ka- 
pitulos išrintas Varmijos vyskupu (1489 m.), yra vienas įžymiausių tos die- 
cezijos ir kunigaikštystės vyskupų. Patsai mokytas, planavęs įkurt Elbinge 
universitetą, pritarė ir savo globojamo seserėno norams dar vykt toliau 
studijuot į Vakarinės Europos išgarsėjusius universitetus. Koperniką kaip 
astronomą, kaip būsimąjį dvasininką ir kaip vyskupo giminaitį ypač traukė 
Italija. Kad jis ten galėtų studijuot kapitulos lėšomis, vyskupas Lukas jį 
buvo mėginęs padaryt kapitulos kanauninku vakuojančion vieton. Manoma, 
jog šitai turėdamas galvoj, — kad turėsiąs net pareigos dar toliau studijuoti, 
Kopernikas iš Krokuvos grįžo tyčiomis nesiskubinęs ten gauti daktaro 
laipsnį. Bet šį kartą padaryt Koperniką kanauninku vyskupui dar nepavyko. 
Einant deryboms su Roma, paslankus jaunuolis mokėsi piešti ir tapyti, ir 
1496 m. savo dėdės lėšomis išvyko Italijon, savo svajonių žemėn. 

Pasiekęs Italiją Kopernikas pirmiausia savo žingsnius nukreipė į Bo- 
loniją, jau visais viduriniais amžiais garsėjusią teisių mokslais. Cia buvo 
studijavęs ir jo dėdė globėjas, čia buvo dėdės draugų (pav. Mikalojus 
Wodka Abstemius, t. y. Mikalojus Abstinentas), čion tat vyko ir seserėnas 
specializuotis pirmiausia jurisprudencijoj. Tačiau Bolonijos universitetas 
tuo metu savo profesorių personalo tarpe turėjo ir rimtą matematiką bei 
uolų astronomą stebėtoją Domininką Mariją Novarą. Su juo Ko- 
pernikas veikiai suėjo į artimesnius santykius, tapdamas jo pagalbininku 
ir nėt kolega. Novara buvo gan savarankiškas mokslininkas. Tat Koper- 
nikui drauge su juo bedarant observacijas ar tik čia ne pirmą kartą bus 
kilę abejojimų ptolemejiško pasaulivaizdžio teisingumu. Tie abejojimai ga- 
lėjo dar sustiprėti kartkartėmis Kopernikui atsilankant į netolimąją Fer- 
rarą, kame buvo dirbęs savo laiku įžymus matematikas ir astronomas Bian- 
chini (Blanchinus), Purbacho ir Regiomontano mokytojas, kame buvo stu- 
dijavęs iš čia kilęs Novara, kame buvo studijavęs Koperniko amžininkas 
jau minėtas Calcagnini's, paskutinis prieš Koperniką, kad ir be tinkamų mo- 
tivų, pasisakęs prieš geocentrinį pasaulivaizdį. 

Tuo tarpu Kopernikas gavo žinią apie jo paskyrimą Varmijos kanau- 
ninku. Jį ta žinia turėjo nudžiuginti, nes jis dabar tikėjosi dar galėsiąs 

ilgiau pastudijuoti. Mat, jauniems, mokslinio laipsnio neturintiems kanau- 
ninkams, kapitulos statutai įsakydavo studijuot trejetą metų bet kuriame 
universitete ir įsigyt daktaro laipsnį. 

Buvo užstoję 1500 jubiliejiniai metai, kuriais į Romą plaukė daugybės 
žmonių. Romon nuvyko ir Kopernikas. Tiktai jis čia gavo ne pažiopsoti, 
bet skaityti paskaitas iš astronomijos, kurios sutraukė daug ne tik studentų, 
bet ir menininkų bei mokslininkų. Tai rado, kokio stipraus tuomet Ko- 
perniko būta astronomijoj. Astronomija tuomet domino ir platesnę švie- 
suomenę, kadangi buvo senai pribrendęs kalendoriaus reformos reikalas. 
Tais pačiais 1500 metais Kopernikas Romoj atliko ir astronominių stebė- 
jimų (stebėjo Mėnulio aptemimą). 

1501 m. Kopernikas su savo broliu Andrium, taip pat pasiskyrusiu 
dvasiniam luomui, rodos, buvo grįžę Varmijon ir prašę kapitulos juodu 
subsidijuoti tolimesnėms studijoms. Mikalojus pasižadėjo atsidėti medici- 
nos studijoms, kad būtų naudingas vyskupui ir kapitulos nariams sveika- 
tos reikaluose. Mediciną imti Kopernikui gal buvo pataręs ir jo mokytojas 
Novara, kuris, kad ir specialybe matematikas bei astronomas, betgi taip pat 
buvo ir medicinos daktaro laipsnį turėjęs. 

Bet čia kyla toks klausimas: kaip Kopernikas galėjo ketint studijuot 
mediciną, jei tuo metu aukštesnius šventimus gavusiems dvasininkams me- 
dicina studijuoti buvo griežtai draudžiama. Iš čia eina, kad Kopernikas iki 
to laiko tebuvo turėjęs tik žemesniuosius šventimus. Ar jis kuomet iš 
visa yra gavęs ir aukštesnius šventimus, taip ir lieka neaišku. Įtikimiausia, 
kad jų taip ir nebuvo turėjęs. Vadinasi, kalbėt apie Koperniką kaip ku- 
nigą astronomą, versmės neduoda pagrindo (kalbamais laikais apskritai 
ne visi kanauninkai turėdavo aukštuosius kunigiškus šventimus!). 

Šį kartą randame Koperniką studijuojaniį Paduvos universitete. Čia 
jį bus patraukęs ne tik medicinos garsas ir tuo metu čia dirbęs universa- 
lus mokslininkas Mikalojus Vernia — medikas, filosofas, astronomas 
ir teologas.  Paduvoj Kopernikas, be medicinos studijų, yra padaręs ir ka- 
nonų teisės daktaro laipsnį (1503. V. 31). Tais metais baigėsi Kopernikui 
ir kapitulos statutų nustatytas studijų laikas. Gal būt, studijų laikas jam 
dar buvo pailgintas. Frauenburgo kapitulos protokoluose grįžusio Koper- 
niko vardas įrašytas tik 1507 m. Sausio mėn. Kopernikas visų buvo ti- 
tuluojamas medicinos daktaru. Bet ar jis tikrai buvo turėjęs tą laipsnį, to 
„kol kas negalima patikrinti, nes nesurasti atitinkami Paduvos universiteto 
dokumentai (Acta collegii Medicorum) iš 1503—1507 metų laikotarpio. 

Visokeriopu mokslu šarvuotas Kopernikas grįžo Varmijon ir įsigy- 
veno Varmijos vyskupo pily Heilsberge prie savo globėjo. Jis pasiryžo 
griežtai laikytis šių trijų nusistatytų gyvenimo taisyklių (apie tai praneša 
Gassendi): 1) pirmiausia uoliai atlikinėti dvasininko pareigas vyskupo baž- 
nyčioj, 2) neatsakyt mediciniškos pagalbos nė vienam jo prašančiam varg- 
šui, 3) visą laisvą likusį laiką atsidėt mokslui. Kopernikas tatai ir vykdė: 
maldingai atlikinėjo savo bažnytines pareigas, teikė medicinos pagalbą, be- 
rods, ne kaip gydytojas profesionalas kiekvienam už honorarą, bet savo 
dedei vyskupui, lydėdamas jį ir vizitacijose iki tas staiga mirė Torunėj 1512. 
III. 30, paskui jo papėdininkąms Varmijos vyskupo soste, paskui savo ko- 
legoms kanauninkams ir pagaliau vargšams, kuriems šiaip bet kokia medici- 

nos pagalba neprieinama, Kaip gydytojas Kopernikas išgarsėjo toli už 
Frauenburgo ribų taip, jog jo kartą šaukėsi net Prūsų hercogas Albrech- 
tas į Karaliaučių savo patarėjams gydyti Bet mėgiamiausias Koperniko 
darbas laisvu laiku buvo astronomija. Jis ne tik skaitė senovės ir naujųjų 
laikų veikalus, galvojo, bet ir stebėjo dangaus kūnų judėjimus (žinoma, 
savo plikomis akimis, nes jokių žiūronų tuomet dar neturėta), panaudoda- 
mas ir šiokius tokius dalimi savo paties padirbtus astronominius įrankius. 
Manoma, kad šiam darbui Kopernikas daugiausia spėto turėjęs, kol buvo 
gyvas jo dėdė vyskupas. Berods, šiuo laiku Kopernikas užfiksavo ir savo 
sugebėjimus klasicizme: jis išspausdindino graikų rašytojo Theofylakto 
Simokattos (7 640 m. po Kr.) laiškų vertimą lotyniškai (1509 m.). 


30. pav. Koper- 
niko atvaizdas hu- 
manistiškai  stili- 
zuo'as: su žydin- 
čia konvalija (Con- 
vallaria | "maialis) 
kairėj rankoj. (Ano- 
niminis medžiorai- 
žinys iš 16 šimt- 
mečio). Kai kas 
(Himler) "mano, 
kad tas žiedelis ro- 
dąs Koperniką me- 
diką su gydomąja 
žole rankoj. Betgi 
„cisinga yra pir- 
moji (Gyory'o) 

nuomonė. 
(N. Romuvos klišė) 


RK 


Dangui observuoti vietą Kopernikas buvo pasirinkęs vieną iš seno- 
binės Frauenburgo pilies bokštelių kapitulos namuose. Cia taigi Koper- 
nikas atliekamu laiku studijavo ir stebėjo dangų beveik per likusius 40 
metų. Kai kuomet darė stebėjimų ir iš kitų Varmijos pilių bokštų (Allen- 
steino), kai būdavo reikalo ten nuvykti ir gyventi. Kiti (Koyrė) betgi ma- 

no, kad Kopernikas nebuvęs praktikos astronomas ir stebėjimų buvo tik 
mažai padaręs. Bet apie Koperniką astronomą garsas buvo jau toli pa- 
siekęs: 1514 m. Laterano bažnytinis susirinkimas buvo jo atsiklausęs ka- 
lendoriaus reformos klausimu.  Kopernikas atsakė tą klausimą spręsti dar 
esant per anksti, nes jis dar tiksliai nenustatęs metų ir mėnesių ilgumo. 
Laikui einant, Kopernikui teko savo darbą dėti dar ir toms sritims, 
kurios nebuvo numatytos jo taisyklėse. Prasidėjus politiniams ir religi- 
niams neramumams, jam teko būti ir diplomatu, ginant Varmiją nuo ordino 
ir lenkų kėsinimosi, teko būt Allensteino administratorium (1516—1521), 
taisant suirusius Varmijos finansus, teko būt generaliniu dijecezijos admi- 
nistratorium (1525), teko būt net politiniu ekonomistu sprendžiant pinigų 
(monetų) mušimo klausimą (sustatė raštą „Dissertatio de optima monetae 
cudendae ratione“ 1526), 1522—1520 m. jis buvo Prūsų seimo atstovas. 
Jei ordinui nepavyko Varmijos atimt iš vyskupo valdžios, tai to padarinys 
yra tas, kad ji išliko katalikiškas kraštas; Oo dėlto daug nuopelnų turi ir 
1nūsų astronomas, taip pat ir tiesiogine akcija prieš luteronizmo antplūdį. 
Berods, Koperniko vardas vieną kartą figuruoja sąraše kandidatų į vys kupus. 
Sęstąs Kopernikas vis toliau 
šalinosi nuo viešumos darbų,ypač 
kad jis norėjo galutinai apdailint 
savo astronominį gyvenimo kūri- 
nį. 1542 m. pabaigoj jis sunkiai 
susirgo. Kraujo antplūdžiai ir 
epilepsijos nuo tų metų Gruo- 
džio mėn. pribaigė šiaip sveiko 
ir guvaus vyro kūną ir dvasią. 
Vis dėlto jis dar išgyveno keletą 
mėnesių ir sulaukė pasirodžius 
savo didįjį kūrinį, kuris tuo metu 
buvo vieno jo mokinio ir gerbė- 
jo spausdinamas Nūrnberge. Kai 
to veikalo pirmasis egzempliorius 
buvo pasiekęs Frauenburgą, tai 
jo autorius dar galėjo pažvelgti 
į jį savo gęstančiomis akimis ir 
padėt ant jo savo nusvirusią de- 
šinę lyg jį laimindamas. Po kele- 
to valandų jo jau nebebuvo šios 
žemės gyvųjų tarpe. Tai buvo 
1543 m. Gegužės mėn. 24 d. Va- 
31 pav. Mikalojus Kopernikas | dinasi, Kopernikas mirė įžengęs 
(pagal atvaizdą Berlino observatorijoj) į 7l-sius savo amžiaus metus. 
Palaidotas Frauenburgo katedroj dešiniame didžiojo altoriaus šone, 
Varmijos vyskupas Martinas Kromeris 1581 m. Koperniko kars- 
to vietą pažymėjo marmurine lenta su parašu. Deja, paties to parašo Frau- 
enburge mes neturėjome progos matyt, o turimoj literaturoj randame jį 
dvejopo pavidalo: ne tik su skirtingu žodžių sugrupavimu, bet dalimi skir- 
tingą ir turinio atžvilgiu. Tat nežinodami, katras judviejų teisingai nura- 


| 

šytas, čia įrašome abudu, negalėdami suprasti, kaip du žmonės, skaitydami 
tą patį parašą, jį taip nevienodai perskaitė: 


Ig. Polkowski'o knygoj A. Mūller'io knygoj 
(1873) 233 pusl.: (1898) 100 pusl.: 
D. O. M. D. O. M 
Nicolao Copernico Torunensi R. D. Nicolao Copernico 
Artium et Medicinae Doctori Tornensi 
Canonico Varmiensi artium et medicinae 
Praestanti Astrologo Doctori 
et ejus disciplinae instauratori Canonico Warmiensi 
Martinus Cromerus Epis. Varmien. Praestanti astronomiae 
Honoris et ad posteritatem Instauratori: 
Memoriae causa Martinus Cromerus 
osuit Episcopus W'armiensis 
An. Chr. MDLXXXI Honoris et ad posteritatem 
Memoriae causa posuit 
MDLXXXI 


Varšuvoj (1830), Torunėj (1853) ir Krokuvoj (1900) pastatytos Koper- 
niko statulos, nupiešta daug įvairių jo paveikslų, įsteigta jo vardo muzejų. 
Koperniką pagerbdami lenktyniuoja lenkai ir vokiečiai; dėl to, žinoma, Ko- 
pernikas tiktai laimi 210, 


Naujo pasaulivaizdžio svarbiausi principai, jo sukūrimo motivai 
ir jo vertinimas 


Kopernikas savąjį pasaulivaizdį išdėstė svarbiausiame savo veikale: De 
revolutionibus orbium coelestium libri VI (apie dangaus 
kūnų apsisukimus). Šio veikalo sukūrimo apystovas Mūller'is taip nusako: 
„Kopernikas nebuvo toks vyras, kuris būtų lėkęs sprandatrūkčiais ir ne- 
subrendusiomis, perskubiomis  publikacijomis būtų mokslą diskreditavęs. 
Kad ir jis dar tik apie 34 metus amžiaus turėdamas jau buvo priėjęs įsiti- 
kinimą astronomiją esant reikalingą pagrindingo pakeitimo, tai jis vis dėl- 
to dirbo dar 25 metus savo kuriniui pastatyti. Ir net kai jau buvo visa 
sužymėta ir sutvarkyta, jis laukė dar 10 metų, iki pagaliau baigtą rankraštį 
jo draugai ir gerbėjai iš jo tiesiog prievarta atėmė ir atidavė spausdinti“ 
(78 p.). Kiti mano, kad 34 metus amžiaus turėdamas, t.y. 1507 m., Koper- 
nikas jau ir savo veikalo rankraštį buvo baigęs?!!. Kaip ten bebūtų buvę, 
veikalas išspausdintas tebuvo jo autoriaus mirties metais, t. y. 1543 m, V“, 


210 Koperniko pirmutinį gyvenimo aprašymą patiekė Gassendi (1654 m.), berods 
remdamasis jau spausdinta medžiaga. Archivų medžiagą panaudojo L. Prowe, Nikolaus 
Coppernicus, 2 t., 1883—84 m.,3 t. dokumentai 1884 m. — Šiai trumpai apžvalgai daugiausia 
naudotasi A. Mūller'io monografija: Nikolaus Copernicus, der Altmeister der neueren 
Astronomie, Freiburg i Br. 1808. Iš naujesnių veikalų, be jau pirmiau minėtų: E. S. 
Holden, Copernicus 1904; L. A. Birkėenmajer, Nova Copernicana 1906; E. Mar- 
cin, L. Grabowski ir kt, Mikotaj Kopernik, Lwėw 1924; kolektivinis 10 autorių dar- 
bas Koperniko 450 m. gimimo sukaktuvių proga; jame ypač vertingas dalykas tai Bru- 
chalski'o sudaryta Kopernikobibliogratfija 1509—1923 m. laikotarpiui. 

211 Taip-rašoma naujausiose Brockhaus'o ir Herder'io enciklopedijose. 

212 Pirmasis Nūrnbergo leidimas buvo pakartotas 1566 m. Basely, 3-sis 1617 m. Am- 
sterdame ir 4-sis 1640 m. su paaiškinimais; jo laikosi ir Varšuvoj 1854 m. išėjęs leidimas 

Veikalo rankraštis, eidamas iš rankų į rankas ir kartą kliuvęs net ispanų 
kariuomenei, betgi laimingo, galėtum sakyt, nuostabaus skyrimo dėka, yra 
išlikęs iki šių dienų ir turimas grafų Nosticų bibliotekoj Prahoje 213, Inter- 
nacinė Astronomų Unija, 1922 m. posėdžiaudama Romoj, pasiūlė išleist 
Koperniko rankraščio fotografinę faksimilę. Tatai ėmėsi padaryt Pralios 
observatorija drauge su Internacinio mokslo istorijos komitetu Paryžiuj 
(Comitė international d'histoire des sciences) ir prieš trejetą metų buvo pa- 
skelbusi prenumeratą *14, 

Šis naujosios astronomijos „Almagestas“ tūlu atžvilgiu panašus į Ptole- 
mejo, suskirstytas į 6 knygas. Pirmojoj pradedama nuo bendrų pasvarstymų 
apieždangaus rutulį, kurio vidury mums atrodo stovinti Žemė. Koperni- 
kas pirmiausia klausia, kodėl būtinai Žemė turinti būt visatos centre. Aris- 
totelio ir Ptolemejo patiekiamus argumetus jis laiko esant nepakankamus. 
Paskui jis čia pat formuluoja savąją heliocentrinę sistemą, parodydamas 
kaip joje Žemė juda trejopu judėjimu: dieniniu aplink savo ašį, tolyn eina- 
mu aplink Saulę, ir kūgiškai sukinėjantis Žemės ašiai, kuriuo būdu ji metų 
bėgy vis palieka paraleli su savo pirmine kryptimi. Toliau eina trys skyriai geo- 
metrinių ir trigonometrinių pasvarstymų, reikalingų jo teorijai toliau plėtoti. 

Antrojoj knygoj (jos turinys paduotas ir pačioj pradžioj) įrodinėjama, 
kad jo sistema išaiškinami visi dangaus reiškiniai: dienos ir nakties pasi- 
keitimas, jų įvairus ilgumas, dangaus kūnų patekėjimas ir nusileidimas, įvairi 
pozicija zodiake; nurodoma, kaip nustatomos įvairių dangaus kūnų pozici- 
jos. Kopernikas čia aiškiai pabrėžia, kad jo naujoji pažiūra visai neverčia 
ieškoti naujos terminologijos, kad ir toliau galima kalbėt apie (tariamą) Sau- 
lės judėjimą, apie dangaus kūnų patekėjimą ir nusileidimą. 

Trečioj knygoj nagrinėjamas ekvinokcijų punktų judėjimo painus klau- 
simas, su kuriuo tuomet buvo siejamas spirginantis kalendoriaus klausimas. 
Sakytų punktų pasislinkimo padarinys — nelygus metų ilgumas. Hippar- 
chas tatai aiškino nejudamų žvaigždžių dangaus savitu judėjimu (precesija), 
arabų astronomai galvojo apie dangaus ašies svyravimą (trepidacija). Ko- 
pernikas pasiūlo naują išsprendimą: ekvinokcijų punktus atskirt nuo neju- 
damo žvaigždžių dangaus, žiūrėt į juos pačius kaip į judamus ir aiškint 
tatai Žemės ašies neregulariais judėjimais. Žemės ašis, o ne dangaus ru- 
tulio sukimasis nurodo dangaus ašigalius, arba dangaus pusiaujo poziciją. 


su lenkišku Baranauskio (Baranowski) vertimu. Jubilejinis vokiškos Koperniko Sąjungos 
(Torunėj) leidimas 1873 m. pagamintas pagal rankraštį. Vokišką +ertimą pagamino M enz- 
zer'is 1879 m. Naują vokišką vertimą (bet tik ištraukų) pagamino H. Rauschning 
ir T. Schultheiss: Nicolaus Copernicus aus Thorn, Uber. die Umdrehungen der 
Himmelskėrpern. Aus seinen Schniten und Briefen, Posen 1923 (Posener Drucke). Pirmojo 
leidimo totografinė 1eprodukcija pagaminta 1927 m.: Nicolai Copernici Torunensis de re- 
volutionibus orbium coelestium libri VI (su 2 portretais, 406 pusl., išleido firma J. Her- 
mann Paryžiuj). Apie rankrašcio faksimilę žiūr. toliau (214 past.). 

213 Koperniko rankraščio istoriją smulkiai nupasakoja O uido Vetter, Sur les 
destins du manuscrit pragois du Kopernik „De revolutionibus orbium coelestium libri 
sex“. Mėm. Soc. de Bohėme. Cl. d. Sc. 1931. 

214 Veikelo antraštė: Nicolai Copernici De revolutionibus orbium coelestium libri 
sex. E codice gui in bibliotheca Nostiziana Pragae servatur, cum consensu possesoris, 
lucis ope depictus. Sumptu Speculae astronomicae rei publicae Bohemoslovenicae Pragen- 
si. Praefatus est O. Vetter Ph. D. Prenumeratos kaina 360 litų; veikalą išleidus — 
brangiau. Pagal informaciją Archiv f. d. Gesch. d. Mathem., d. Naturwiss. u. d. Technik 13 
(N. F. 4) 1931, 107—108 pusl.. Kaip tas faksimilės gaminimas dabar eina, neturiu žinių. 


„mėnesius, Merkuras; per 
“88 diena 
+= štojoj knygoj aiš- 


"dvejus, Žemė per viene- 

Šias tezeš Kopernikas paskui ir grindžia tolesniuose 26-se trečiosios kny- 
gos skyriuose. 

Ketvirtoji knyga pavesta Mėnuliui. Kadangi šis dangaus kūnas ir nau- 
jojoj sistemoj sukasi aplink Žemę, tai jis yra lyg perėjimas iš geocentrinės 
sistemos į heliocentrinę. Kai dėl Mėnulio, tai paliekamos visos senųjų teo- 
rijos, kiek jos liečia jo judėjimą aplink Zemę „Tiktai naujoj sistemoj pride- 
dama, kad Mėnulio kelias yra Žemės kelio epiciklis. Patsai Mėnulis yra ne 
pirmos, bet antros eilės planeta, Žemės šalutinė planeta, jos palydovas. 
Kadangi Mėnulio kelias nėra taisyklingas apskritimas, tai ir Kopernikas čia 
buvo priverstas palaikyt Ptolemėjo epiciklius. Mat, ir Kopernikas nebuvo 
išsivadavęs nuo senobinės pažiūros, kad dangaus kūnai juda tik tobulais, 
t. y. tobulo apskritimo ir tolydiniais judėjimais. Dėlto ir kitų planetų ju- 
dėjimą aiškindamas jis nesugebėjo be tų priedų (epiciklių) apsieiti. 

Penktoj knygoj Ko- 
pernikas kalba apie kitų 
planetų kelius, kurių cen- 
tre rimo ne Žemė, bet 
Saulė. Jis aiškiai parodo, 
kaip Saturnas apeina Sau- 
lę per 30 m., Jupiteris per 
12, Marsas beveik per 


rius metus, Venera per 9 


kinama, kodėl planetos 
savo keliuos išilgai ekli- 
ptiką nuo jos nutolsta 
vienur daugiau, kitur ma- 
žiau, arba, kalbant astro- 
nomiškai, kaip išaiškinti 
jų kitėjimai platumos at- 
žvilgiu. Sio reiškinio ne- 
galima išaiškint nežinant 
visuotinos traukos dės- 32 pav. Kopernivo pasaulivaizdis iš jo veikalo 

nio ir iš to einančio savitarpio trikdymo. (N. Romuvos klišė) 

Dabar pasipažinkime su Koperniko kai kuriais motivais, akinusiais jį 
savo pasaulivaizdį kurti, 

Skyriuj apie Platoną suminėjome to graikų filosofo „metafizinį helio- 
centrizmą“ (198 pusl.), vėliau paveikusį vidurinių amžių kai kuriuos filoso- 
ius ir naujųjų laikų astronomus, pradėjus nuo Koperniko. Dabar prie to 
tenka ilgiau stabtelti. Jau pirmiau minėtas pasaulivaizdžio istorininkas G o 1d- 
beck'as Koperniko santykius su Platonu nagrinėjo atskiru straipsniu, ku- 
ris, deja, man nebuvo prieinamas 25, Bet to tyrinėtojo minčių esenciją ta- 
riuosi galėsiąs patiekti iš jo kitų straipsnių. 

215 „Plato und Copernicus“. Pirmiau kaž kur spausdintas atskirai, o paskui įdėtas 
knygoj: Der Mensch und sein Weltbild, Leipzig 1925. 

„Platonui šviesa vaidina reikšmingą, bet šių dienų mokslo idealui 
neleistiną vaidmenį — sako Goldbeck'as. — Įtaka šio kraupumo (Erregbar- 
keit) šviesai savo viršūnės pasiekia pagarsėjusiose vietose, kame Platonas, 
„ieškodamas aukščiausio gėrio, „Valstybės“ 6-sios knygos pabaigoj ir 7-sios 4 
"pradžioj jį (gėrį) simbolizuoja Saule, jei taip lejstina išsireikšt. Tai Kle- | 
/menso Baeumker'io 2!6 ir jo mokyklos nuopelnas, kad jie aptiko šios 
šviesinės ir saulinės metafizikos neaprėpiamą reikšmę vidurinių amžių pla- 
tonizmui. Jie apsiribojo filosofais siauresne prasme. Bet daugelis aiškių 
ženklų rodo, kad. Kopernikas, ir ne tik jis, bet ir dar jo reikšmingi papė- į 
dininkai astronomijoj, toks Tycho Brache, toks Kepleris, gal būt taip pat 
Galilejas ir ypač Giordano Bruno judėjo šio platoniško religingumo keliais. 
Labai įtikima, kad tarpininkas Kopernikui yra buvęs tuo metu labai skai- 
tytas Marsilius Ficinus (1433—1499), kurį jis pažino Bolonijoj. Pas-. 
kui ėjęs vidinis vyksmas atrodo labai paprastas. Jauno genialaus astrono- 
mo sieloj metafizinis heliocentrizmas paskui apčiuopiamai pavirto astrono- 
miniu. Ogi antrąjį uždavinį, šią pirmą galvon atėjusią svaiginančią mintį 
sutvirtint moksliškai, Kopernikas laikė savo gyvenimo darbu ir paliko mums 
išsprendimą savo veikale „De revolutionibus“, — Jei ši istorinė su- 
pozicija — ji dar reikalinga griežtai filologiškai pagrindžiama — yra teisin- 
ga, tai pasirodo, kad naujoji pasaulio sistema yra kilusi iš tokios dvasios, 
kuri esmingai skirtinga nuo aristoteliškos,ir gauname įsidėmėtiną faktą, kad 
heliocentrizmu vėl viršum iškyla ir žinoma visai nauju pavidalu nugali, berods 
kaip šalutinė arba apatinė srovė niekados visai neišnykusi, platoniškoji pa- 
sauližiūra. Toliau atsiskleidžia svarbus faktas, kad prie naujo, griežtai moks- 
linio pažinimo lopšio yra stovėjęs ne griežtai mokslinis pažinimas ir ne 
jų sistema, bet grynai metafizinė supozičija, žinoma, neišpasakytai graži ir 
kur galima keliama savotiškų dinaminių nujautimų, kuriuos suvokti ir ap- 
rašyti dar ir šiandien būtų labai sunku“ 21“, 

Vidurinių amžių platonikai buvo sukūrę lotynišką himną Saulei. Ko- 
pernikas išsiduoda tą himną žinojęs, nes jis rašo: „O vidury visų stovi 
Saulė. Nes kas šiame gražiausiame šventnamy galėtų šį švyturį padėt kitoj 
ar geresnėj vietoj, kaip toj, iš kurios ji gali visa ką vienu kartu apšviesti? 
Tat iš tikrųjų Saulė, sėdėdama karališkame soste, valdo šią aplink ją skrie- 
jančią dangaus kūnų šeimą“. Taigi, čia kalbama visai platoniškai — sako | 
Rie m'as 215, 2 

Ir pats Kopernikas neslėpė tų versmių, iš kurių jis buvo gavęs aksti- 
nų savo sistemai. Nepatenkintas savo gadynės astronomų pažiūrų svyravi- 
mais, sako jis, jis pasiryžęs perskaityt visas senesnes filosofines knygas, ku- 
rias jis tik galėsiąs įsigyti kad pamatytų, ar vienas kitas nebus ištaręs apie 
pasaulio sistemą skirtingą nuomonę, kaip tradicinė ptolemejiškoji. Ir jis ra- 
dęs pirmiausia Cicerono pasakyta, kad Nicetas (turi būt: Hiketas ?!*) ma- 


ET 


u. Naturwiss. 19 (1920), 38 pusl. . 
218 Die Umschau 27 (1923) 97 pusl.; čia įdėtas trumpas prof. Riem'o straipsnelis 
(Das Welibild vor und nach Kopernikus) Koperniko 450 m. mirties sukaktuvių- proga. 
219 Įdomus pavyzdys, kaip gali būt iškraipomi vardai: graikų "Ixezos (Hliketos) lotynai 
parašė Hicetus; tur būt nurašinėtojai vietoj Z7 pastatė M ir dėlto Kopernikas jau cituoja 

nęs Žemę sukantis, paskui panašių nuomonių reiškę pythagorininkas Filo- 
lajas, Heraklidas iš Ponto ir pythagorininkas Ekfantas. „Tatai man davė 
progos — rašo jis toliau — taip pat galvot apie galimą Zemės judėjimą. 
Kad ir kokia nesąmonė pirmu požvilgiu tatai galėtų atrodyt, betgi aš kart- 
kartėmis maniau vis dėlto galįs leisti sau taip manyti, juo labiau, kad ir 
kitiems pirma manęs buvo leista kokias jie norėjo pasaulio sistemas suda- 
ryti; taigi, kodėl turėtų būt man uždrausta bent pamėginti, ar suponavę 
Žemės judėjimą negautume geresnio dangaus judėjimų atvaizdavimo“. Taip | 
Kopernikas rašo savo didžiojo veikalo dedikacijoj popiežiui Pauliui III. — 
Savo pirmatakus senovėje Kopernikas sumini dar 1-sios knygos 5-me sky- | 
riujį, Heraklidą, Ekfantą ir Hiketą nurodydamas kaip autoritetus už dieninį 
Zemės judėjimą. O Filolajas — sako jis — ėjęs dar toliau, skelbdamas 
taip pat ir Zemės tolyn einamą judėjimą erdvėj. Koperniko spausdintame 
veikale neminimas tikrasis senobinio heliocentrizmo atstovas — Aristar- 
chas iš Samo; bet iš jo veikalo Prahoje esamo rankraščio matyt, kad Ko- 
pernikas žinojęs ir Aristarchą, bent iš vardo. : 


Tokios tat reikšmės Koperniko pasaulivaizdžiui kurti yra turėję seno- 
vės graikų filosofai ir astronomai. Savo minčių eigą jis teisino ir visai 
scholastikinės galvosenos būdu dalimi net metafizinėmis spekulacijomis. 
Štai kaip vienoj vietoj jis protauja: „Prisideda dar tai, kad nejudėjimo būk- 
lė yra laikoma esanti tauresnė ir dieviškesnė, kaip kitėjimo ir nepastovumo 
būklė, kuri dėlto veikiau pritinka Zemei kaip visatai; aš dar prie to pride- 
du, kad atrodo nesąmonė priteigti judėjimą laikančiam ir skiriančiam, o ne 
laikomam“ ir paskirtam, kokis yra Žemė“. „Tai ne gamtos mokslas, tai scho- 
lastika“ — sako Rie m'as šią vietą pacitavęs. 

/ Iš tikrųjų, metafizinėse ir fizikinėse Koperniko pažiūrose dar daug se- 
noviškos galvosenos. Pav., ir jis kalba apie visatos harmoniją senobine 
prasme, kur suponuojama ideali harmonijos sąvoka, kur gamta laikoma 
esanti harmoninga dėlto, kad Dievas ją galėjo sukurt tiktai tokią (harmo- 
ningą). Siokiame supratime patyrimo faktai derinami prie a priori nustaty- 
tų sąvokų. Tokio gamtos harmonizavimo metodiką Koperniko galvosenoj 
ir pavaizduoja aukščiau cituoti pavyzdžiai iš jo didžiojo veikalo. Cia galime 
dar pridurti tęsinį jo aukščiau cituoto galvojimo apie Saulę kaip dangaus 
kūnų šeimos valdovę: „Taip pat ir Zemei (jo, Koperniko, naujoj sistemoj) 
neatimamas Mėnulio tarnavimas, bet, kaip sako Aristotelis De animalibus, 
Mėnulis didžiausiai giminingas su Žeme. Ogi apvaisinimo Žemė gauna iš 
Saulės ir tampa nėščia kasmet gimdama. Taigi, šioj santvarkoj randame 
ypač vertingą pasaulio harmoniją ir patikimą harmonišką susijimą judėjime 
su kelių didumu, kokio negali būt rasta niekur kitur... Kad, būtent, tarp 
aukščiausios planetos, Saturno, ir nejudamųjų žvaigždžių sferos dar labai 
daug ko esama, tatai rodo šios sferos blizgantis žibėjimas, kuri savybė ją 
labiausiai atskiria nuo planetų, kaip kad (apskritai) turi būti didžiausias 
skirtumas tarp to, kas juda, ir to, kas nejuda. Toks tai iš tikrųjų yra didis 
šis dieviškas, geriausias ir didžiausias įrengimas“. Šią vietą išcitavęs Dr. B. 


Nicetus; o V. Vitkauskis (Vitkovski) savo, ir šiaip pilname klaidų, straipsnely apie 
Koperniką rusiškoj Brockhaus'o ir Efron'o enciklopedijoj, kalba jau apie Nikitą Sirakuzie- 
tį, kaip apie Koperniko pirmataką. 

Bruhns priduria: „Cia seholastikinis harmonijos tikėjimas sutapęs su vi- 
diniu poetiniu jutimu, kuris pasaulio harmoniją pažista a posžeriori“ 220, 

Iš tikrųjų, Kopernikas dar neįstengė nugriaut senojo aristotelinio pa- 
saulivaizdžio abiejų pagrindiniu aksiomų. Jis atmetė tik vieną jų dviejų: 
visatos centre parimusią Žemę; o antrąją, kad dangaus kūnai juda tik bū- 
tinai apskritimais, jis paliko ir savo sistemoj. Tai ir buvo Koperniko siste- 
mos didelė yda, dėliai kurios naujoji sistema nedaug kuo galėjo pasigirti 
prieš senąją — ptolemejiškąją. Rosenberg'as savo rektorinėj kalboj šiuo 
atžvilgiu taip sako: „Matote, kad Ptolemejo ir Koperniko sistemos ne taip 
jau daug nuo viena kitos skiriasi: abidvi turi lygius galimumus atvaizduot 
stebėtus planetų judėjimus; abi gali pretenduot turį lygią teisę atvaizduot 
viršinio pasaulio reiškinius. Nes abi skiriasi tik koordinatų pradžios punkto 
pasirinkimu. Koperniko sistemos didelė pirmena prieš geocentrinę yra tik 
jos paprastumas ir permatomumas. Koperniko heliocentrinė sistema nesto- 
vi priešais Ptolemejo geocentrinę sistemą kaip tiesa priešais klaidą, bet 
kaip komplikuoto aiškinimo vientisas (paprastesnis) atvaizdavimas. Į šitai 
dažnai permaža kreipiama dėmesio“ 221, 

Panašiai ir A. Koyrė įrodo Koperniko negalint laikyt Keplerio ir 
Galilejo pirmataku ir jo interpretuot pagal anų darbus. Koperniko sistema 
su reiškiniais derinasi ne daugiau, kaip Ptolemejo sistema, kurią jis pre- 
tendavo pakeisti. Jo įrodymai savo sistemos naudai yra kurioziški. Jo dina- 
mika ne naujoviška, bet jis į visatą žiūri geometrinės estetikos žvilgiu. 
Dangaus kūnų ir Žemės sferiškumas (tobula geometrinė forma) naturaliai 
implikuoja tobuliausia judėjimą, t. y. apskritimais. Saulės funkcija šviesti 
pasauliui užtikrinanti jai garbingiausią, t. y. centrinę vietą visatoj. Pati Koper- 


"perniko visata yra aprėžta kaip ir Aristotelio visata; ji įstatyta nejudamoj 


sferoj ir jos palaikoma ?22, 

Tat po visa to, kuo tenka Kopernikas laikyti: ar naujosios astronomi- 
jos pirmuoju, ar senosios paskutiniuoju astronomu? Siaip šviesuomenėje 
yra pasklidusi tik pirmoji nuomonė, — kad Kopernikas yra naujos astro- 
nomijos kūrėjas. Bet mokslininkai pasisako antraip. „„.Kopernikas mums 
yra senosios mokyklos, scholastiško galvojimo pasku- 
tinis didis astronomas“ — sako pabrėždamas Riem'as 28. „Ko- 
pernikas buvo dar visai savo gadynės vaikas“ — sako tas pats kitoj vie- 
toj: „Kadangi apskritimas laikyta esanti tobuliausia figura, tai planetų ke- 
liai buvo dedami kaip apskritimai. Dar nebuvo išmokta teirautis apie judi- 
namąsias jėgas ir jas įtraukti aprašymui suvienodinti; dar tenkintasi patiek- 

20 Die Weltanschauungen 10 pusl. (žiūr. 196 past.); šioj vietoj dar norėtume nu- 
rodyt W. Ganzenmūller'io veikalą „Das Naturgefūhl im Mittelalter“ (Leipzig 1915), 
gerai būdinantį vidurinių amžių žmonių santykį su gamta. 

221 Die Entwicklung des raumlichen Weltbildes der Astronomie, Kiel 1920, 10—11 
pusl. Šiuo pačiu klausimu žiūr. dar: S. Oppenheim, Ūber das Verhaltnis des Koper- 
nikanischen Weltsystems zu den Ptolemaischen. Ztschr. f. d. physik. u. chem. Unter- 
richt 18 (1905) 12 ir kt. pusl., ir K. Neisser, Ptolemūus oder Kopernikus? Eine Studie 
ūber die Bewegung der Erdeund iber den Begrilf der Bewegung, Leipzig 1907. 

222 A. Koyrė, Copernic. Revue philosophigue 1933, juillet-a0ūt, cit. pagal Scientia 
1934, 55 t., 154 pusl. . - 

223 Die Umschau 27 (1923), 99 pusl. 

ti grynai geometrinę santvarką, lyg vedžioti paskui dangaus kūnų daromus 
ratus. Astronomija dar nebuvo tapęs gamtos mokslas“ 224, 

Kurie gi tat yra tikrieji Koperniko nuopelnai pasaulivaizdžio ištorijoj? 
„Koperniko pasaulivaizdis yra ne tik vientisesnis, — sako Rosenberg'as, — 
bet nustatomi ir jo santykiai erdvėj; dangaus kūnų atstumai yra atvirkšti, 
kaip jų regimų epiciklių diametrai. Kad ir Kopernikas dar neturėjo jokios , 
nuovokos apie astronominio mato vieneto tikrąjį didį — vidutinį atstumą 
nuo Saulės iki Žemės jis paėmė apie 20 kartų mažesnį — tai vidutinius 
planetų atstumus nuo Saulės jis išreiškė beveik teisingais dydžiais. — Ar- 
gumentų savo mokslo teisingumui įrodyt Kopernikas nepatiekė, nes ir ne- 
būtų galėjęs patiekti; tačiau mes taip pat neturime teisės įrodymų reikalaut, 
kol į šį mokslą žiūrim tik kaip į paprasčiausią ir aiškiausią atvaizdavimo 
būdą“ (11 p.). . 

„Koperniko nuopelnas -- ne heliocentrinė mintis kaip tokia — ji jau 
buvo kitų ištarta, — bet moksliškas įrodymas, kad šiaip žiūrint dangaus 
reiškiniai duodasi atvaizduojami labiausiai paprastai ir apžvalgingai. Jis pa- 
darė pirmą žingsnį surelativint kosminį fizikalinį vyksmą, pareinos si- 
stemą (Bezugssystem) nuo Žemės nukeldamas į Saulę; tuo būdu 
jis pašalina astronomijos tūkstančio metų stagnaciją ir praskina kelią astro- 
nomijos kaip mokslo audringai plėtotei. Jis buvo toks vyras, kurio drąsa 
ir pasitikėjimas gal būt buvo didesni kaip jo žinojimas, jis buvo laisvos 
dvasios (amimo liber) **5 vyras, kaip jį kartą pavadino Kepleris“ 226, 

Koperniko darbo vertinimą baigsime prof. Bruns'o pavaizdavimu 
vienoj jo: rektorinėj kalboj Leipcige: „Prieš duris, kuriomis buvo uždarytas 
įėjimas į planetų judėjimo paslaptį, gulėjo didelis uolos gabalas. Koper- 
nikas tą gabalą nuo durų nuritino, bet pačių durų jis neatidarė, nes tam 
darbui, kaip mes šiandien galime aiškiai matyti, buvo reikalingi kiti vyrai 
su kitoniškais sugebėjimais“ 2", Bet ir akmens nuritinimas, t.y. Saulės sistemoj 
planetų judėjimo būdo pažinimas, yra jau didžiulės reikšmės darbas, kuris 
pelno būti kuo labiausiai vertinamas. 

Jei Kopernikas, taip pasakant, viena koja dar stovėjo senobinėse pa- 
žiūriose, tai betgi kita jau buvo atsistojęs naujosios astronomijos angoj. 
„Kopernikas, Kepleris ir Newton'as — tai vardai garbingų trijų žvaigždžių 
naujosios astronomijos danguj: Kopernikas — Nestorius ir grindėjas, Ke- 
pleris — įstatymų davėjas ir tvarkytojas, Newton'as — atbaigėjas. Koper- 
nikas — pumpuras, Kepleris — žiedas, Newtonas — subrendęs vaisius. Dėkui 
šių trijų vyrų darbams šiandien astronomija su daugiau racijos kaip kuris 
kitas empirinis mokslas gali nurodyt į savo tyrinėjimų patikrintus rezulta- 
tus. Sis tikrumas buvo pasiektas ne vienu užsimojimu; dar mažiau minėti 
vyrai siekė savo tyrinėjimams gauti minios pritarimą nevietoj daromu popula- 
rizavimu ir agitavimu“ (Mūller 150 pusl.). 

*24 Erdbali und Weltall II, 209 pusl. (žiūr. 188 pusl. 35 past.). 3 

225 Tik jau kuo mažiausia savo gadynės laisvamanių auklėtinis, padėjęs sugriaut 
kunigijos galybę, — kokį jį piešia „Lietuvos Ūkininko“ išleistas „Vilniaus Kalendorius“ 
1912 m. 15—19 pusl. 

226 Taip Dr. Julius Schneider, Die Umschau 34 (1930), 932 p., straipsny „400 
Jahre Kopernikus“, t. y. 400 metų sukakus kai buvo baigtas Koperniko didžiojo veika'o 
rankraštis. Bet aukščiau minėjome, kad kai kas mano tą rankraštį buvus baigtą daug 
anksčiau; bet vis dėlto, kad jis būtų buvęs baigtas jau 1507 m., vargiai įtikima. 

27 Die Umschau 27 (1923), 98 pusl. iš Riem'o straipsnio. 

2. Heliocentrinio pasaulivaizdžio likimas 16-me šimtmety 


Prie Koperniko gyvos galvos 

Kaip jau minėta, Koperniko didysis veikalas, kuriame jis išdėstė sąvo 
heliocentrinį pasaulivaizdį, buvo išspausdintas tik jo mirties metais, t. y. 
1543-siais. Bet žinių apie jo naują pasaulivaizdį buvo visuomenėj plačiai 
pasklidę daug anksčiau, 

Kad Frauenburgo kanauninkas Kopernikas yra atsidėjęs astronomijai, 
tatai juk visi senai žinojo; 0 ne vienas jo draugų žinojo ir apie jo naujas 
teorijas, kurios visą astronomiją kreipė į naują kelią. Zinios apie tai pa- 
mažu pasiekė ir platesnę viešumą. Vienas tokių žinių skleidėjų buvo Ko- 
perniko geras draugas, taip pat Frauenburgo kapitulos narys ir vėliau bu- 
vęs vyskupas, Jonas Dantiscus; apie 1510 m. jis jau žinojo apie nau- 
jąją sistemą ir išnešiojo apie ją žinias savo daugely kelionių kaipo pa- 
siuntinys. 

1524 m. Birželio mėn. 3 d. datuotas Koperniko laiškas savo draugui 
Krokuvos kanauninkui Bernardui Wapowski'ui reiškia nuomonę apie vieną 
1522 m. Werner'io Nūrnberge išleistą veikalą, kuriame tarp kita ko esa- 
ma dviejų straipsnių apie aštuntosios sferos judėjimą. Kopernikas čia ypač 
pabrėžia, kad visoks galvojimas apie tai esąs nenaudingas, jei tikslūs ste- 
bėjimai neduos tvirtų atramos punktų. O Wernerio duomenys esą labai 
netobuli. Todėl esą perskubu norėt iš tokių nepatikimų premisų padaryt 
tikrų išvadų. Kopernikas čia įrodo, kad iš tokios abejotinos vertės me- 
džiagos nepadoru norėt sukonstruot naują precesijos teoriją. Laiško pa- 
baigoje jis pažada, gavęs tinkamos progos, detaliau išdėstyti savo paties 
pažiūras apie aštuntosios sieros judėjimą. Sį pažadą jis išpildė savo di- 
džiajame veikale. Jo 3-jų knygų pradžioj jis aštuoniuose skyriuose kalba 
apie šiuos nuostabius judėjimus ir aiškina juos tik Žemės ašies judėjimų. 

Visai aiškų įrodymą, kad Kopernikas savo pasaulivaizdžio pagrindi- 
nius principus buvo formulavęs ir juos paleidęs viešumon daug anksčiau 
kaip buvo išėjęs ir, gal būt, kaip buvo baigtas jo didysis veikalas, rodo iš- 
trauka (Commentariolus) iš jo didžiojo veikalo, kurią Kopernikas buvo pa- 
siuntęs savo artimiausiems draugams, gal būt, kad patirtų jų nuomonę 
apie savo naują sistemą. Šis, tik 1873 m. Vienos bibliotekoj Curtzė's 
užtiktas, rankraštis, berods, yra ne paties Koperniko ranka rašytas, o tik 
dalinai trukumingas Koperniko rankraščio nuorašas ?8. Antras, pilnesnis 
to paties dalyko nuorašas užtiktas 1878 m. Stockholmo observatorijos 
bibliotekoj. Nėra abejojimo, kad čia esama „įžangos“ į didesnį veikalą, 
apie kurią Gemma Frisius iš Louvaino 1541 m. Liepos mėn. rašė 
vyskupui Dantiscui: „Jei Kopernikas savo dalyką įrodysiąs, kaip tatai tenka 
manyt iš jo įvado, tai mes iš jo gausime naują žemę, naują dangų ir nau- 
ją pasaulį“ **?, Apie šį įvadą žinojo ir Tycho Brahė, kuris ją mini savose 


228 Pilna, tikrai taip pat ne paties Koperniko sustatyta, antraštė tokia: Nicolai Co- 
pernici de hypothesibus motuum coelestium a se constitutis commentariolus. A. Mūll e- 
r'is jį yra išvertęs ir vokiškai; žiūr. Zeitschrift f. d. Geschichte und Altertumskunde Erm- 
lands XII (1899), 359—382 p. . 

220 Haec si reddiderit auctor ille vester sarta et tecta (id guod maxime animus 
praesagit ex e0 prooemio guod praemisit), nonne hoc est novam dare terram, novum cae- 
lum ac novum mūundum? Iš Mūller'io 80 p. 

„Naujos astronomijos pratybose“ (Astronomiae instauratae progymnasmata 
I, 479). Pats Brahė aiškiai sako, kad jis apie trumpą Koperniko sistemos 
išvertimą pranešęs daugeliui Vokietijos draugų. Tik lieka neaišku, ar Bra- 
hė turėjo rankose paties Koperniko ranka parašytą egzempliorių, ar kurį 
jo nuorašą. 

Dabar tik klausimas, kuriais metais buvo Koperniko paleistas šis 
Commentariolus, kurį Birkenmajer'is gražiai sulygina su pirmuoju balandžiu 
iš Noės laivo, paleistu išnešt pirmą žinią apie naują pasaulivaizdį. Vokie- 
čių tyrinėtojai mano tatai buvus padaryta didįjį veikalą baigus, vadinasi 
16-jo šimtmečio ketvirtojo, arba ankstybiausiai trečiojo dešimtmečio pra- 
džioj. Tuo tarpu Birkenmajer'is mano, kad Kopernikas šitą balandį galėjo 
paleisti jau 1505— 1507 metų laikotarpy 30. Kaip ten bebūtų dėl laiko, bet 
Commentariolo aptikimas aiškiai parodo žinias apie Koperniko naujas te- 
orijas visur kur buvus pasklidus dar gerokai anksčiau prieš jo didžiajam 
veikalui išeinant. (Gal būt, tuo būdu apie Koperniko naujas teorijas suži- 
nojo ir jo didelis šalininkas bei pirmasis veikalo santraukos išleidėjas Rhe- 
ticus, apie kurį toliau dar kalbėsime atskirai. 

Ketvirtojo dešimtmečio pradžioj Koperniko naujasis pasaulivaizdis 
buvo pirmą kartą išdėstytas Vatikane popiežiui Klementui VII ir jo rinkti- 
nei asistai. Tai liudija vienas įdomus dokumentas, randamas Miincheno 
valstybinėj bibliotekoj. Tai, būtent, yra vienas graikiškas kodeksas (C. g. 
CLI) su dviem įrašais ant jo, kurių dviejų vienas įrašytas ranka buvusio 
to kodekso savininko, o kitas vėlesniojo bibliotekininko. Pirmasis įrašas 
toks: „Clemens VII Pont. Max. hunc codicem mihi dono dedit anno 
MDXXXIII Romae, postguam ei praesentibus Fr. Ursino, Joh. Salviati car- 
dinalibus, Joh. Petro Viterbensi et Mathaeo Curtio Physico, in hortis Va- 
ticanis Copernicanam de motu terrae sententiam explicavi. Albertus Wid- 
manstadius cognomine Lucretius serenissimi dmi nostri secretarius do- 
mesticus et familiaris“ 21. Antrasis įrašas: „Vidit Pius VI Pont. Max. 30 
Aprilis 1782 cum Vindobonae redux Monachii adesset“ ?3?, 

Ką šis dokumentas rodo? Nagi kad jau 1533 m., vadinasi, šimtą metų 
anksčiau, kaip iškilo Galilėjo konfliktas, popiežius Klementas VII išklausė 
naujos Koperniko sistemos smulkų išdėstymą bei išaiškinimą drauge su 
dviem kardinolais, mokytu vyskupu iš Viterbo ir dar vienu atskirai pava- 
dintu fiziku. Ir tuo naujo pasaulivaizdžio išdėstymu popiežius buvo taip 
patenkintas, kad jis mokytam dėstytojui Jonui Albertui Vidmanstadijui 
(Wimanstetėr, gimęs a. 1506 m.), žinomam tos gadynės humanistuį orientalis- 
tui, dovanojo graikišką kodeksą (su Aleksandro Afrodisijaus rašto rankraš- 
čiu). Vėliau Vidmanstadijų popiežius dar pagerbė priimdamas savo rūmų 
tarnybon. — Vidmanstadijaus padėtą įrašą ant sakytojo kodekso (vieno 
tarp daugelio, kurie puošia Miincheno valstybinę biblioteką) 250 m. vėliau 

290 Mikotaj Kopernik, Lwėw 1923, 80 p. 

281 „Klementas VII Popiežius šį kodeksą man davė dovanų 1533 metais Romoj, kai 
aš, dalyvaujant kardinolam Fr. Ursinui ir J. Salviati'ui, J. P. Viterbiečiui ir M. Kurcijui fi- 
zikui, jam (=— popiežiui) išdėsčiau Koperniko mokslą apie Žemės judėjimą. Albertas 
sia api su pavarde Lukrecijus, šviesiausio mūsų Viešpaties rūmų sekretorius ir 
šein:ynikštis“. 

o 232 „Matė Pijus VI Popiežius 1782 m. Balandžio 30 d., kai grįždamas iš Vienos bu- 
vo Miinchene“. į į 

savo akimis matė popiežius Pijus VI pravažiuodamas per Miūncheną, apie 
ką pažymėta antrajame įraše. 

Sį svarbų įvykį kulturos istorijoj — Koperniko sistemos patenkinamą 
išdėstymą popiežiui Vatikano soduose už dešimties metų prieš Koperniko 
mirtį — popiežius Pijus X įamžino tam tikru parašu akmeny prie laiptų į 
dabartinę naująją Vatikano observatoriją. Cia, būtent, ant sienos prie laip- 
tų akmeny iškalti šie žodžiai 293: 


Johannem. Vidmanstadium 
Austriae. Cancellarium 

De. Motu. Terrae. Circa. Solem 
In. Hortis. Vaticanis. Disserentem 
Clemens. VII. P. M. 

Pretioso. Codice. Donavit 

Anno. Pont. X 234, 


Vatikane toj vietoj, kame prieš 400 metų buvo pirmą kartą dėstomas 
mokslas apie Žemės judėjimą aplink Saulę, nuo šio šimtmečio pradžios 
įtaisyta moderniška observatorija, kurioj tos observatorijos direktorius J. 
Hagen'as 29, be kita ko, savo naujai sugalvotu įrankiu patiekė Žemės 
sukimosi dar vieną įrodymą 236. Taigi, ir po 400 metų tinka pakartoti Vid- 
manstadijaus anuomet įrašyti žodžiai: „In Hortis Vaticanis.. de motu ter- 
rae sententiam explicavit“ 287, 

Visi laukė pasirodant paties Koperniko veikalo. Ypač aukšti bažnyti- 
nės jerarchijos asmens norėjo veikalo spausdinimą pagreitint. Antai, 1536 m. 
kardinolas Mikalojus iš Schonberg'o, Kapujos arkivyskupas, parašė Koper- 
nikui labai meilikaujantį laišką, kuriame jis, tituluodamas Koperniką labai 
mokytu vyru, nuoširdžiausiai jo prašė paskelbt savo naują pasaulio sistemą 
arba bent jo lėšomis pagamint jam veikalo nuorašą 28. Taip pat Kulmo 
vyskupas, Koperniko draugas Tiedeman'as Giesė nuolatos savo drau- 
gą ragino, idant tasai savo veikalą išleistų. Apie tai kalba pats Kopernikas 
savo veikalo dedikacijoj popiežiui Pauliui II-jam. 

Anos gadynės mokslininkų tarpe didžiausias Koperniko mokslo ša- 
lininkas ir entuziastas yra buvęs matematikas Jurgis Jokimas Rheti- 
cus Vitenberge. Sis protestantiško universiteto profesorius protestantas, 
išgirdęs apie naująją sistemą, gal būt iš Commentariolo, patsai atvyko pas 
Koperniką į Frauenburgą ir čia išbuvo kokia dešimtį savaičių susipažinda- 


255 Plg. Specola Astronomica Vaticana Inauguratione XVII November MCMX. Ro- 
mae 1912, 16 pusl. i 

284 Joną Vidmanstadijų, Austrijos Kanclerį, Žemės judėjimą aplink Saulę aiškinusį 
Vaticano soduose, Klementas VII popiežius apdovanojo brangiu kodeksu dešimtaisiais sa- 
vo popiežiavimo metais. 

255 Apie jį ir jo darbus žiūr. Kosmos 1931, 200—298 pusl. 

286 Ziūr. J. G. Hagen, La Rotation de la Terre, Romae 1911; App. 1912. 

287 1533 m. įvykį mini taip pat L. v. Pastor, Geschichte der Pipste IV, 
2 (1907), 550 pusl., cit. Marini II, 351; Prowe I, 2273; Contanci, La chiesa e le 
dottrine cop., Roma 1893. Čia šis įvykis paminėtas pagal J. Paftrath'ą žurnale Natur 
und Kultur XI (1913/14) 500 pusl. į 

285 Ouam ob rem vir doctiss'me, nisi tibi molestus sum, te etiam atgue etiam oro 
vehementer, ut hoc tuum inventum studiosis communices. Laiškas įdėtas Koperniko vei- 
kalo pradžioj. ; 

mas su nauju mokslu iš paties jo autoriaus. Grįžęs į Vitenbergą 1539 m. 
jis plačiai išdėstė Koperniko mokslą rašte savo globėjui Schoner'iui. Šis 
vadinamas Koperniko mokslo „pirmasis išdėstymas“ ?3?, kitais metais 
buvo išspausdintos Dancige su Prūsų Žemės aprašymu 2*0, 0 metais vėliau- 
Basely. Tatai rodo, kaip buvo godžiai gaudomos šios pirmosios žinios. 

Rheticus užsirekomendavo kaip tinkamas asmuo Koperniko veikalui iš- 
leisti. Kulmo vyskupas Giesė savo laiške iš 1540. IV. 23 jį kaip tokį reko- 
mendavo Brandenburgo hercogui Albrechtui, kuris pažadėjo rūpintis vei- 
kalui išleisti gauti sutikimą iš Saksų kuriūrsto ir Vitenbergo universiteto. 
Bet čia buvo turima galvoj ne didysis Kopernico veikalas, o tik mažas veika- 
lėlis apie kai kurias plokštumos ir sferinės trigonometrijos problemas, tu- 
rėjęs būt didžiojo veikalo pirmatakas. Tas veikalėlis išėjo Vitenberge 
1542 m. 241, (Sio veikalėlio turinį Kopernikas pridėjo ir savo didžiojo vei- 
kalo 1-sios knygos gale). Rheticus čia vėl panaudoja progą trumpoj įžangoj 
suminėt didžius Koperniko nuopelnus ir jį išaukštint. 

Po viso šito reikėjo manyt, kad ir didžiajam Koperniko veikalui, Rhe- 
ticaus redaguojamam, pasirodyt bus geriausia vieta Vitenbergas. Bet Rheti- 
cus gerai žinojo, kaip griežtai prieš kopernikišką pasaulivaizdį buvo nusi- 
statę reformatoriai: Liuteris, Melanchtonas ir visi Vitenbergo profesoriai. Dėl- 
to Koperniko veikalas išėjo 1543 m. ne Vitenberge, bet Nūrnberge, berods taip 
pat protestantiškoj spaustuvėj ir prižiūrimas dviejų humanistų protestantų: 
jau minėtojo J. Schoner'io ir A. Osiander'io. Tatai tam tikru būdu 
atsiliepė pačiam Koperniko veikalui, kaip toliau pamatysime, 


Po Koperniko mirties 


Koperniko didžiojo veikalo leidėjai išleido jį su „gegutės kiaušiniu“ 
(Beckmann). Tas kiaušinis, įnešęs į Koperniko veikalą nesantaikos, buvo 
nelemia prakalba, kuri veikalui įmušė lyg kokį savižudybės įspaudą: toj 
prakalboj Koperniko mokslas yra degraduojamas iki skaičiavimo hi- 
potezės, neturinčios pretenzijų į tikrą galiojimą, ir pastumėjamas į religi- 
nių abejojimų plotmę. Sio nelemto darbo autorium šiandien visi laiko bu- 
vus minėtąjį Osiander'į*, Visi Koperniko draugai katalikai ir protestan- 
tai šiuo darbu labai pasipiktino. Rheticus laiške Kulmo vyskupui Giesei 
tatai vadina „Petrejo nedorybe (impietas). Bet prakalbos panaikint vis tiek 
nebuvo galima, 


230 Georgii Joachimi Rhetici de L.bris revolutionum Nicolai Copernici narratio pri- 
ma. Gendavii 1540. 

240 De Libris Revulutionum eruditissimi Viri et mathematici excellentissimi, reve- 
rendi D. Doctoris Niko ai Copernici Torunaei, Canonici Vuarmaciencis, Narratio prima, 
ad clarissimum virum D. Joann. Schonerum, per M Georgium Joachimum Rheticum, una 
cum Encomis Borys-iae scripta. 

241 Pilna antraštė: De lateribus et angulis triangulorum tum planorum rectilineorum, 
tum sphaericorum libellus eruditissimus et utilissimus, cum ad plerasgue Ptolemaei demons- 
trationes intelligendas tum vero alia multa scriptus a clarissimo et doctissimo viro JD. 
Nicolae Copernico Toronensi. Additus est Canon semissium subtensarum rectarum linea- 
rum in circulo. Excusum Vittembergae per Joannem Luift. Anno MDXLI. 

22 Andreas Osiander (gimęs 1198 m.), prisidėdamas prie liuteronizmo bu- 
vo gavęs Nūrnberge (1522) klebono vietą; daug dalyvavęs religiniame ermydery, nuo 1548 
buvo buvęs net teologijos profesorium (frankų) Konigsberge; išleidęs keletą poleminių 
raštų, mirė 1552 m. A 


284 Pr. Dovydaitis, Mikalojus Kopernikas 


Kuriam galui ta prakalba buvo įdėta? Redaktorius protestantas ją 
bus įdėjęs ne kuriais kitais sumetimas, kaip tik kad veikale dėstomoji nau- 
joji pasaulio sistema nesukeltų teologinių abejojimų. Nesgi jau minėta, kad 
reformatoriai buvo naujai sistemai griežtai priešingi. Čia duosime ir pa- 
vyzdžių. 

3 Liuteris, antai, Koperniką be ceremonijų „išdurnino“: „Kvailys no- 
ri visą astronomijos meną pastatyti ant galvos. Bet, kaip šv. Raštas rodo, 
Jozuė įsakė Saulei sustot, o ne Žemei“ ?43, 
į Panašiai neprietelingai Koperniko mokslo atžvilgiu buvo nusistatęs ir 
antrasis reformacijos vadovas Melanchtonas. Tą neprietelingumą jis 
pirmiausia išreiškė viename 1541 m. savo laiške ***, o paskui savo „Gam- 
tos mokslo pagrinduose“ (Initiae doctrinae phisicae), kurių pirmasis leidi- 
mas išėjo 1549 m. Cia Melanchtonas naujas pažiūras laiko tik akiplėšišku- 
mu ir naujovybių geidimu. Jis pasisako esąs griežtas šalininkas per dau- 
gelį šimtmečių išsilaikiusios  ptolemejiškosios sistemos, kurios negali esą 
liesti nebūdamas akiplėša. Tai esanti gėda ir papiktinimas tokias nesąmo- 
nes skleisti viešumon. Jis cituoja eilę Biblijos vietų, kurių reikią laikytis ir 
kurių aiškinimas tokiais skeryčiojimais įneštų tik painiavos?*?, Beckmann'as 
iškėlė tezę, kad visa opozicija Koperniko mokslui ėjo iš Vitenbergo**6, Ta- 
čiau žinomas Galilejo tyrinėtojas E. Wohlwillis, lygindamas Melan- 
chtono „Initiae“ 1540 ir 1550 m. tekstą, įrodė, kad jau 2-me to savo 
veikalo leidime Melanchtonas savo nuomonę apie Koperniko sistemą buvo 
bent kiek pakeitęs, sušvelninęs ir galop atsistojęs toj pačioj pozicijoj, ku- 
riai atstovavo ir Osianderis savo nelemtoj prakalboj Koperniko vei- 
kalui: mokslas apie Žemės judėjimą tėra hipotezė, kuri „nereikalinga būti 
teisinga, ir netgi įtikima“.  Wohlwillis savo tyrinėjimą taip reziumuoja: 
„Todėl negali stebinti, kad Melanchtonas, kai jis savo posakius prieš Že- 
mės judėjimo autorių pamatė išspausdintus, įsisamonino nusikaltęs sunkiu 
neteisingumu ir veikiai išėjusiamie (naujame) leidime piktus žodžius išbrau- 
kė. Berods, keista, kad jis juos dar galėjo spausdint 1549 metais“ 247, 

1549 metai astronomijos istorijoj minėtini dar dėlto, kad tais metais 

Erasmas Reinhold'as (1511—1553 m), Vitenbergo un-to profeso- 


243 „Der Narr will die ganze Kunst Astronomiae umkehren. Aber wie die heilige 
Schrift anzeiget, so hiess Josua die Sonne stillstehen und nicht das Frdreich“ (D. Martin 
Luthers Tischreden oder Colloguia, herausgeg und erliutert von K. E. F6rstemann 
und H. E. Bindseil IV. [Berlin 1838], 575 p.). Iš Mūller'io 85 p. 

24 Burkhard'ui Mit hob'ui laiškas 1541. X. 16 (Corpus Reformatorm IV, 679 p.) 
Ar tik ne šiame laiške Melanchtonas taip pat rašė, kad valdovai, jei būtų išmintingi, turė- 
tų nubausti tokį nepažabotą minties palaidumą. (Sageret 59 p.) 

245 Aligui vel amore novitatis, vel ut ostentarent ingenia disputarunt moveri terram... 
Sumus autem secuti in describendis illis (scil. motibus ptanetarum) Ptolemaei hipotheses, 
guae tot saeculorum testimonio comprobatae non temere conveli debent... Adseverare 
palam absurdas sententias, non est honestum et nocet exemplo... His divinis testimoniis 
confirmati, veritatem amplectamur, nec praestigiis eorum, gui decus ingenii esse putaut, 
conturbare artes, abduci nos ab ea sinamus. į į 

26 Franz Beckmann, Zur Geschichte des Kopernikanischen Systems. Zeit- 
schrift fr die Geschichte und Altertumskunde Ermlands. Band II ir III. Mainz 1863. 
Braunsberg 1866. | 

27 Emil Wohlwill, Melanchton und Copernicus. Mitteilungen-zur Geschichte 
der Medizin und der Naturwissenschaiten- III (1904), 260 — 267 pusl. 

rius, vienų . manymu Koperniko šalininkas (Schumacher), kitų manymų pa- 
likdamas neutralus (Sageret), Koperniko sistemą panaudojo naujoms astro- 
nominėms tabelėms sudaryt. Koperniko veikalą jis entuziastiškai panaudo- 
jo kaipo teikianti geresnius astronominės skaičiuotės metodus nei senie- 
ji veikalai. Naujos tabelės buvo pavadintos prūsinėmis tabelėmis (7a- 
bulae pruthenicae)?*5 ir pakeitė pasenusias alfonsines tabeles (sustatytas 
13-me šimtmety). 

Ne vienas 16-jo šimtmečio mokslininkas Koperninko sistemą laikė 
tik Aristarcho iš Samo teorijos pakartojimų. Koperniko didžiojo veikalo 

leidime, kurį parūpino vokiškoji „Koperniko Sąjunga“ 1873 m. konstatuo- 
* ta, kad Kopernikas žinojęs, kad kaip Filolajas, ir Aristarchas iš Samo skel- 
1) bęs Žemės judėjimą. 
| 1551 m. anglų matematikas Robertas Recorde'as rašė: „Koper- 
"nikas iš naujo išreiškė Aristarcho iš Samo nuomonę ir tvirtina, kad Žemė 
ne tik sukasi aplink savo pačios centrą, bet ir šalia centro, 3 milijonų 
800 tūkstančių mylių atstume“. 

Giovanni Battista Benedetti (1530—1590 m.), fizikoj anti- 
aristotelininkas, pareiškė, kad jis duodąs pirmeną „Aristarcho teorijai, ku- 
rią dievišku būdu išaiškino Kopernikas“. 

Mykolas Maestlin'as (1550—1631 m.), Tūbingeno protestantiš- 
kame universitete slaptai dėstęs Koperniką ir tuo labai paveikęs Keplerį, 
prakalboj naujam projektuotam Koperniko veikalo leidimui rašė: „Koperni- 
kas senąją Aristarcho sistemą solidiškai patvirtino ir įrodė nenugriaujamais 
argumentais bei geometrijos pagelba“?*?, 

Pagaliau kaip Koperniko šalininkas 16-me šimtmety dar paminėtinas 
anglas W illiam'as Gilbert'as (1540 —1603 m.), vienas visuotinos trau- 
kos teorijos pirmatakų, kuriam šiandien fizikos istorijoj suteikiama įžymes- 
nė vieta, nei kokioj jis iki šiol buvo pastatytas 290, 

Ypatingas vaidmuo kalbamu laiku naujo pasaulivaizdžio atžvilgiu te- 
ko suvaidint vienam didžiausių 16-jo šimtm. pabaigos astronomų stebė- 
tojų Tycho Brahe'i?“, Sis didžiausias Skandinavijos šalių astronomas 


*s Prūsinėmis šios tabelės, paprastai manoma, buvusios pavadintos Prūsų her- 
cogo Albrechto, Reinholdo rėmėjo, garbei. Betgi, W ohlwi Ilis (žiūr. 247 past.) nurodo, 
kad jos taip buvusios pavadintos „garbei labai išgarsėjusio Koperniko, kaip prūso“; pra- 
kalboj Kopernikas garbinamas kaip „naujas Atlas arba antrasis Ptolemejas“ (265 p.). 

249 Iš Sageret 57, 58 pusl., kuris šias citatas ima iš Dreyer'io 346, 349, 356 pusl. 

250 Jo svarbiausio veikalo De magnete (1600 m.) antraštė, po mirties išėjusiuose lei- 
diniuose, dažnai buvo savavališkai pakeičiama. 

31 Tycho Brahe gimė 1546.XII.14 Knudstrupe paliai Helsinborgą (Švedijoj) 
daniškoj šeimoj. Baigęs studijas Kopenhagos akademijoj (Hafnia), jis keliavo lankyda- 
mas universitetus, observatorijas ir mėgindamas atsidėt astronomijai, kurią labai: mėgo 
nuo jaunų dienų. 1576 m. Danijos karalius Frėderikas II jam buvo pavedęs Hveen'o salą 
Sunde, kame Brahė pasistatydino savo išgarsėjusią observatoriją Uranienborgą (Uranijos 
pilį). Po Frederiko mirties, Intrygų ir pavydo dėliai, Brahė 1597 m. paliko Hveeną, gy- 
veno įvairiose Voketijos vietose ir galop ciesoriaus Rudolio II pakviestas į Prahą cieso- 
riški matematiku, tenai ir mirė 1601.X.24, 

Tycho Brahė's geriausią biografiją parūpino jo tautietis, įžymus astronomas ir as- 
tronomijos istorininkas J. L. E. Dreyer'is (1852.Il.13—1926.1X,14); trumpai jį paminėjo 
Kosmos 1926, 419 pusl., platesnį nekrologą parašė N. E. Norlund'as, Oversigt over 
det Kel. Danske Videnskab. Selskabs Forhandl. 1926—1927 [1427] 51—62 pusl.): Tycho 
Brahe, a Picture of Scientific Life and Work in the Sixteenth Century (1890 m.). Tycho 

33 pav. Tycho Brahė's observatorija, atvaizduota su jo 
dideliu sienos kvadraniu (GOuadrans muralis sive Tichonicus). 
Atvaizdas iš Tycho Brahė's veikalo „Astronomiae iustau- 
ratae mechanica“ 1598 m. (N. Romuvos klišė). 


tapo Koperniko pasaulivaizdžio priešininkas, remdamasis dangaus stebėji- 
mais. Aure, jau žinome, kad Žemės judėjimo šalininkams senovėje — py- 
thagorininkams, Aristarchui iš Samo — buvo daromas priekaištas, kad 
Zemės judėjimo negalį būti, kadangi tatai visai neatsispindi vad. nejudamų 
žvaigždžių judėjime. Tas pats priekaištas buvo daromas ir Kopernikui; 


Brahė's vietą astronomijos istorijoj žurnalinio straipsnio rėmuose Dreyer'is apibūdino 
straipsny „The Place oi Tycho Brahe in the History ot Astronomy“ žurnale „Scientia“ 
1919, 25 t. 177—185 pusl. Reikia pridurti, kad Dreyer'is redagavo Tycho Brahė's pilną 
kritišką veikalų išleidimą (Opera omnia), suplanuotą 14-kai tomų (dešimts tomų išėjo iki 
redaktoriaus mirties; iki šiol, rodosi, išėję II-XIII tomai; leidžia firma Gyldėndal Ko- 
penhagoje) 


k dai 

34 pav. Tycho Brahė's pasaulivaizdis: 
Žemė yra pasaulio centras; aplink Že- 
mę skrieja Saulė ir Mėnulis, o aplink 
Saulę — planetos; Merkuro ir Veneros 
kelio skersmuo (diametras) mažesnis, 
o Marso, Jupiterio ir Saturno dides- 
nis kaip Saulės kelio diametras; dėl to 
šios trys planetos apeina ir Žemę. Ne- 
lygumai aiškinta senoviškai — ekscen- 
triniais apskritimais ir epicikliais. Ta- 
čiau Brahė's reikšmė astronomijos isto- 
rijoj yra ta, kad jis savo observatori- 
jose Hveen'e (paliai Kopenhagą) ir 
Prahoj puikiai stebėjo nejudamų žvai- 
gždžių ir planetų vietas savo paties pa- 
sidirbdiniais įrankiais. Brahė's stebėji- 
mai paskui padėjo Kepleriui planetų 
judėjimo dėsnius susekti. — Be to, 
Brahė sudarė pirmąjį tikslų 1005 žvai- 
gždžių katalogą, kurių vietos nustaty- 
tos iki 1/5 lanko minutės tikslumu. 


toks vyriausias priekaiš- 
tininkas dabar buvo Ty- 
cho Brahė. Jis veltui ieš- 
kojo tokio epicikliško ne- 
judamų žvaigždžių judė- 
jimo ir todėl tapo Koper- 
niko sistemos priešas. Jo 
nepatenkino Koperniko 
tvirtinimas, kad nejuda- 
mos žvaigždės esančios 
taip toli nuo mūsų, jog 
jų tariamo judėjimo, su- 
kelto Žemės judėjimu, 
mes negalime sumatuot 
dėliai jo mažumo, 

„Ir iš tikrųjų — sa- 
ko Rosenberg'as — 
kai atsimename, kad toli- 
miausios tuomet žinomų 
planetų —- Saturno epici- 
klio diametras sudaro, ap- 
skritai imant, 139, ir kad 
Tycho žvaigždžių vie- 
tas matavo keleto lan- 


Satvrnas 


Jup (he ras 


Marsas 


35 pav. Koperniko pasaulivaizdis. 

ko minutų tikslumu betgi vis dėlto nerasdamas nejudamųjų žvaigždžių ieš- 
koto paralakso, tai nejudamų žvaigždžių atstumas būtų reikėję padidint 
mažiausia 200 kartų kaip Saturno atstumas, arba imti 2000 kartų didesnis, 
kaip Saulės atstumas nuo Žemės, jei Koperniko aiškinimas būtų buvęs tei- 

singas. Bet rodėsi visai neįtikima, kad tarp Saturno kelio ir nejudamų 
žvaigždžių sferos turėjo būti tokia didelė tuščia erdvė. Kalbamoji gadynė 
dar neįvaliojo suvokt tokį erdvės milžinišką išplitimą. Todėl turime laikyt 
buvus laimę, kad Tycho stebėjimai nebuvo dar tikslesni. Jei lanko minutės 
vietoj jis būtų galėjęs matuot lanko sekundęir vis dar nebūtų radęs 
metinio nejudamų žvaigždžių paralakso, t. y. jei nejudamų žvaigždžių atstu- 
mas būtų pasirodęs mažiausia 200000 kartų didesnis kaip Saulės atstumas 
nuo Žemės, tuomet, reikia manyti, ir Koperniko sistemos likimas būtų bu- 
vęs (neigiamai) nulemtas. Bet veikiai ėjo Keplerio dėsnių nustatymas, New- 
ton'o visuotinos traukos aptikimas ir pagaliau — beveik 300 metų praėjus 
po Koperniko — per tūkstančius metų veliui ieškoto nejudamų žvaigždžių 
paralakso suradimas, kuris išsklaidė paskutines abejones Koperniko pasau- 
livaizdžio teisingumu“ 292, 

Brahė buvo atmetęs Žemės judėjimą ir fiziniais ir, kai kieno manymu, 
religiniais sumetimais. Bet jis buvo atmetęs ir Ptolemejo sistemą. Jis neju- 
damų žvaigždžių sferos centre pastatė nejudamą Žemę, ir aplink ją sukdi- 
no Mėnulį ir Saulę. Saulę jis laikė esant planetų centrą; vidinių planetų or- 
bitos siekiančios anapus Mėnulio orbitos o viršinių planetų orbitos api- 
mančios ir šiąją. Visa, išėmus tik vieną Žemę, Brahė's manymu, juda die- 
niniu judėjimu, prisidedant Mėnulio judėjimui kas mėnesį, Saulės kas metai... 

Taigi, istorijos atžvilgiu Tycho Brahė's sistema yra heraklidiška (tokia 
kaip Heraklido iš Ponto) sistema; ogi „kinematiniu atžvilgiu ji yra ta pati 
sistema, kaip ir Koperniko, tiktai kad šioji turi viršenybę būti generalinė 
schema, vienintelė tinkama njutoniškai dinamikai. Betgi jiedvi abi liko ar- 
chaiškos savo ištikimybe apskritimo dogmai; Kepleris, tą dogmą panaikin- 
damas, įvedė kosmologiją į naują gadynę“ 5. Tycho Brahė's ir Koperniko 
sistemų palyginimą teikia čia dedami 34 ir 35 brėžiniai. 

Bet Tycho Brahė's surinktoji astronominių stebėjimų medžiaga, turė- 
jusi liudyt už antikopernikonizmą, Keplerio, Brahė's asistento ir papėdininko 
rankose, kaip tik paliudijo už Koperniko sistemą, kaip tatai pamatysime 
artimiausiame skyriuj. Kepleris, ypač iš Tycho Brahė's padarytų Marso ste- 
bėjimų, nuostabia matematiška akribija ir skaičiavimo uolumu per dauge!l 
metų darbo išvedė savo tris didžiuosius dėsnius; jų avarbiausias yra tas, 
kuris apskritimų vietoj pastato elipses. „Keplerio dėsniais pasiremiant jo 
sudarytosios rudolfinės tebelės pagaliau atnešė išgelbėjimą iš vargų, jis 
davė visišką susiderinimą tarp stebėjimo ir skaičiavimo. Kepleris buvo 
tyrinėtojas modernia prasme. Jis kėlė gamtai klausimus ir gaudavo atsa- 
kymą gamtą stebėdamas. Taip mes ir šiandien dirbame... Jis laikytinas pir- 
muoju naujųjų laikų didžiu astronomu“ 254, 

Tačiau ir Kepleris dar buvo stipriai įaugęs į antikinį pasaulivaizdį. 
Taip pat ir Kepleris, kaip ir Kopernikas, dar neįstengė patiekt įrodymų, 
savo mokslo teisingumui patvirtinti. Kepleris galėjo tik nurodyt, kad jo 
mokslu reiškiniai tiksliai derinasi. Tikrų Zemės judėjimo įrodymų tik vė- 
liau patiekė Olafas Romeris (1675 m. šviesos greitį nustatydamas), 
Bradley (1725 m. susekęs nejudamų žvaigždžių šviesos aberaciją) ir kiti. 


254 Die Entwicklung des ržumlichen Weltbildes 12 pusl. 
23 Sageret, Le systėme du monde 62 pusl. 
24 Rie m, Die Umschau 27 (1923), 98 pusl. 

III. Jonas Kepleris 


Heliocentrinio pasaulivaizdžio pagrindimas 
Math. lic: S. Antanaitis, Šiauliai 


1930 metais Vakarų Europoje ir kitur buvo plačiai paminėtos Jono 
Keplerio (1571—1630) 300 metų mirties sukaktuvės. Buvo prisiminta di- 
delė šio romantiško mokslininko-kūrėjo reikšmė tiksliesiems mokslams, 
ypač astronomijai ir fizikai. Nepaprastai įdomus šio žmogaus gyvenimas, 
nepaprasta jo gyvenimožiūra, o ypač reikšminga jo intensivi mokslinė kūry- 
ba, kuri truko be paliovos daugiau kaip 30 metų. Dar ir šiandieną yra ko 
pasimokyti iš jo darbų, dar galima gerėtis jo veikalų gražia poetiška forma. 
Bet, prisimenant Joną Keplerį, daugiausia tenka įvertinti tas indėlis, kurį jis 
įdėjo į matematikos ir fizikos mokslų sukrautą lobį; šių mokslų neper- 
traukiamoje grandinėje Kepleris paliko tam tikrą neužmirštamą grandį. Ke- 
pleris astronomijos klasikas; jo vardo neišbrauksi nei iš astronomijos, nei iš 
fizikos istorijos. Su šituo dideliu žmogumi, labiausia su jo darbais tenka 
ir mums susipažinti. 

Kepleriui, kaip. mokslo žmogui, tiesa ne iš karto laime nusišypsoda- 
vo; tik po ilgų klaidžiojimų, klajonių jis atrasdavo epochinės reikšmės da- 
lykus; tuos savo klaidingus tiesos ieškojimo kelius Kepleris neslepia ir sa- 
vo veikaluose, bet aiškiai išdėsto visą savo ieškomosios tiesos tyrimo 
eigą; be to, į mokslo veikalą jis įdeda visą savo sielą, jausmus ir pasauližiū- 
rą. Ieškodamas bet kurio gamtos dėsnio, Kepleris pradeda nuo bendrų filo- 
sofinių principų bei postulatų, kaip, antai, pasaulio harmoningumo principo, 
kurį Kepleris paveldėjo iš Pythagoro ir Platono. 

Per ilgus savo mokslinio darbo metus Kepleris yra parašęs daug 
svarbių veikalų. 

Visi Keplerio veikalai devynioliktame šimtmetyje buvo surinkti į vie- 
ną didelį aštuonių tomų rinkinį: Joannis Kepleri, Astronomi, Ope- 
rą omnia (Francoifurtia, M. et Erlangae, 1858 ad 1871). Keplerio 
veikalų rinkėjas prof. Frisch'as dirbo rinkimo darbą 14 metų. Tie vei- 
kalai iš pradžių buvo įvairiose vietose; dauguma Keplerio rankraščių da- 
bar yra Pulkovo observatorijoje; iš viso jų esama 18 tomų; 16 tomų in 8“ 
ir 2 in 40. Pulkovo rinkinyje trūksta VI, VII, VIII ir XII tomų; šie to- 
mai yra Vienos bibliotekoje ir sudaro su kitais veikalais drauge 3 Keple- 
rio manuskriptų kodeksus. Keplerio veikalai beveik visi rašyti lotynų kal- 
ba ir tiktai pastaraisiais dešimtmečiais kai kurie svarbesniųjų jo veikalų iš- 
versti į vokiečių kalbą“. 

* Keplerio raštų vertimai vokiškai (jų pasirodymo eile): 

Keplers Traum vom Mond. Von Ludwig Gūnther, Leipzig 1898. 

Johann Kepler: Die Zusammenklinge der Welten. Herausgegeben und ibersetzt 
von Otto J. Bryk, Jena 19J8 (čia duodama ištraukų iš Harmonices mundi, Astrono- 
mia nova, Dissertatio, Mysterium cosmographicum). 

„Plebhn, Johannes Keplers Grundlagen der geometrischen Optik. Hrsgb. von 
M. v. Rohr, 1922 (Ad Vitellionėm vertimas). 

Johannes Kepler: Das Weltgeheimnis. Uebersetzt und eingeleitet von Max Cas- 
par, Augsburg 1923 (Mysterium cosmographicum pilnas vertimas; apie jį rašė prof Fol- 
kis ir Kosmo 1921, 86—33 pusl.). 

Johannes Keplers Kosmische Harmonie. Herausgegeben und ibertragen von W. 
Harburger, Leipzig 1925. (Tęsinys 290-me puslapy) 

Keplerio veikaluose užtinkame nagrinėjant astronomijos, fizikos, ma- 
tematikos, meteorologijos ir kitų sričių klausimus, kurie pinami su filoso- 
fijos bei religijos problemomis ir įsitikinimais. Kepleris mokslo atžvilgiu 
buvo labai produktingas asmuo, kuris kūrė neatsižvelgdamas į neramias 
apystovas, kuriose jam teko gyventi. Europoje tuo metu siautė žiaurios 
religinės kovos, ėjo 30 metų karas. 

Kad turėtume galvoj ir tas apystovas, kuriose mūsų mokslininkas dir- 
bo, kartu su jo veikalų apžvalga aprašysime trumpai ir jo gyvenimo eigą. 

Gimęs 1571 metų Gruodžio mėn. 27 d., Weily, Wūrtembergo provin- 
cijoj, Jonas Kepleris išėjo vidurinį mokslą vietos vienuolyno mokykloje. 17 
m. turėdamas stojo į Tūbingeno universitetą protestantiškosios teologijos 
studijuotų; čia jis klausė ne tik savo tiesioginių dalykų, bet ir astronomijos 
bei matematikos paskaitų. Vienas minėto universiteto profesorius, astrono- 
mas Maestlin'as, paslapčiomis aiškinęs Koperniko sistemą, ypač buvo 
: Keplerį labai paveikęs. To profesoriaus pažadintas, Kepleris visas savo 
“sielos pajėgas atiduoda astronomijai. Bet jo darbų rezultatai pasirodo tik 
persikėlus mokytojo darbą dirbt į Gracą. Kepleris paliko universitetą jo 
nebaigęs, nes nesutiko su profesoriais kai kuriais religijos klausimais. Gra- 
co gimnazijoje bemokydamas, jis pradeda savo mokslinę kūrybą. 

Kepleris, būdamas matematikas, turėjo leisti kalendorius. Kalendo- 
riuje, einant tų laikų įpročiais, turėjo būti surašyti ne tik oro ir vėjo reiš- 
kiniai bei pasikeitimai ateinančiais metais, bet ir ypatingi politinio, visuo- 
meninio bei asmeninio gyvenimo nuotykiai. Daugumą nuotykių Kepleris 
tiksliai išpranašaudavo. Taip, sakysime, pasitikrino jo išpranašauta labai 
šalta žiema 1595 metais, gręsiantis nepaprastas turkų pavojus ir kilusieji 
vaidai dėl žemės. Iš žmogaus gyvenimo datos Kepleris spėdavo ir tiksliai 
išpranašaudavo žmogaus likimą; tam tikslui jis skaičiuodamas surasdavo ir 
įsivaizduodavo to momento žvaigždžių ir planetų konstelaciją. Antai, jis 


Die Astrologie des Johannes Kepler. Eine Auswahl aus seinen Schriften. Einge- 
leitet und herausgegeben von H. A. Strauss und S. Strauss-Kloebe, Mūnchen 1926. 

Johannes Kepler: Neue Astronomie. Ubersetzt und eingeleitet von Max Caspar, 
1929 (Astronomia nova pilnas vertimas). 

Johannes Kepler in seinen Briefen. Herausgegeben von M. Caspar und W. v. 
Dyck, 2 t, Miūnchen 1930, 424 ir 364 pusl. Šis pavyzdingas laiškų (žinoma, ne visų) 
parinkimas (lotyniški laškai išversti vokiškai) drastiškai parodo Keplerio gyvenimo vargus, 
darbus ir planus anoj neramioj gadynėj. 

L. Ginther, Die Mechanik des Weltalls, Leipzig 1909 (popularus Keplerio pasau-- 
livaizdžio išdėstymas). 

Iš naujausios (jubilejinės) Keplerio literaturos: 

G. Keppler, Familiengeschichte Keppler. Bd. 1: Genealogie XXIV 11018 pusl.; 
Bd. 2: Astronom Kepler und seine Zeit. Mit Schilderung des Hexenprozesses gegen seine 
Mutter. 855 pusl. Gėrlitz 1930 —1931. 

Johannes Kepler, der kaiserliche Mathematiker... Zur Erinnerung an seinen 
Todestag vor 300 Jahren... hrsg. von K. Stockl. Ber. Naturw. Ver. Regensburg 19 (1928— 
30). Keplers-Festschrift I Teil. Regensburg 1930, 355 pusl. Šis jubilejinis kolektivinis 
veikalas sudarytas iš dvejopos rūšies straipsnių: vienuose nagrinėjama Keplerio santykiai 
su Regensburgu, kiti grynai mokslinio pobūdžio. Kaip 2-oji šio FestschrifUo dalis turėjo 
išeit bibliografija, bet ar ji iki šiol išėjusi, žinių neturiu. ; 

(Pabaiga 320-me puslapy) 

visai teisingai išpranašavo karo vadui Wallenstein'ui jo sunkią ligą 21 me- 
tais, jo vedybų metus, nurodė net būsimos žmonos išvaizdą“. 


Jonas Kepleris (Naujosios Romuvos klišė). 


Yra išlikęs visas rinkinys Keplerio prognostikų iš 1571—1628 metų. 
Pats Kepleris nevertino astrologijos ir atsiliepdavo ją pašiepdamas. Viena- 
me savo vėlybesniame rašte „Tertius interveniens“ jis taip atsiliepia apie 
astrologiją: „Astrologija yra paika dukterėlė; bet, Viešpatie, kokia menka 
būtų dideliai išmintinga Astronomija, jeigu ji šios dukters neturėtų“. Ke- 
pleris darydavo astrologinius sprendimus tik reikalo verčiamas. 

Kepleris tuo metu, tarp kita ko, gynė popiežiaus Gregoriaus XIII įsa- 
kytą kalendoriaus reformą. Kad atremtų visus priekaištus, ypač protestantų 
daromus ir nukreiptus prieš kalendoriaus reformą, Kepleris parašė raštą: 
„Dialogus de Calendario Gregoriano“, kurį išleido 1603 metais. 


* Keplerio horoskopas Wallenstein'ui atvaizduotas šio str. 318-me puslapy. 

Kepleris tuo laiku pradeda dirbt ir grynosios astronomijos mokslo 
darbą. Jis įsigilina į Koperniko pasaulivaizdį, išstudijuoja jo veikalą „Dė 


-revolutionibus orbium coelestium“ ir tampa griežtas Koperniko ideju šali- 
P Jų 


ninkas. Koperniko mintis, kad Saulė stovi vietoje, 0 planetos sukasi ap- 
link ją, dar nebuvo visų pripažinta; buvo tikslių įrodymų stoka. Dauguma 
dar laikėsi Ptolemejo geocentrinio pasaulivaizdžio, pagal kurį Žemė stovi 
vietoje, o visi dangaus kūnai sukasi aplink ją. Kopernikui daryta mokslinio 
ir nemokslinio pobūdžio priekaištų. Kepleris įrodinėjo, kad Koperniko pa- 
saulivaizdis nė kiek neprieštarauja Sventajam Raštui; nieko nereiškią, kad, 
pav., Jozuė liepęs Saulei sustoti, arba kad kitose Sventojo Rašto vietose 
kalbama apie Saulės sustojimą. „Šventojo Rašto rašytojams“ — sako Ke- 
pleris viename laiške vienam savo prieteliui — „visai nerūpėjo mokyti 
žmones gamtos mokslo, išskiriant pirmuosius Genesio skyrius, kur kalba- 
ma apie daiktų sukūrimą. Jie vartoja žmonių kalbą, norėdami jiems iš- 
reikšti savo mintis. Būtų labai kvaila reikalauti iš Dievo, kad Jis Šventa- 
jame Rašte mums nurodytų priežastis, dėlko planetos kartais sustoja arba 
kartais eina atgal. Až žinau, pav., kad šitas planetų judėjimas atsiranda dėl 
Žemės judėjimo, bet aš galiu sakyti: „planetos sustoja, planetos eina atgal“. 

Ypatingai buvo nusistatę prieš Koperniką Liuteris ir protestantai. Liu- 
teris išvadino Koperniką net kvailiu: „Der Narr will die ganze Kunst Astro- 
nomia umkehren“ — sakė jis. Iš čia suprantamas Keplerio nesutikimas su 
protestantais ir suėjimas į artimesnius santykius su katalikais. „Aš stebiuosi“— 
sako jis,— „Katalikų Bažnyčios išmintingumų; ji paneigia astrologiją ir laisvai 
leidžia spręsti apie Koperniką“. Gindamas Koperniką, Kepleris įrodinėjo, 
kad gamta mėgstanti paprastumą, vieningumą. Tokį paprastumą, anot 
Keplerio, suradęs Kopernikas, pašalindamas į viena kitą įspraustas sferas, 
su kuriomis keliaudavo planetos aplink Žemę, ir leisdamas Žemę bei pla- 
netas suktis aplink Saulę. Čia tenka prisiminti, kad, einant Ptolemejo 
„Almagestu“, esama vienuolikos sferų, apribotų koncentriniais apskritimais, 
kuriose keliauja planetos ir žvaigždės; pirmose septyniose keliauja dangaus 
kūnai; Mėnulis, Merkuras, Venera, Saulė, Marsas, Jupiteris ir Saturnas; aš- 
tuntoje sferoje keliauja žvaigždės; devinta ir dešimta sfera buvo įvestos, 
kad išaiškintų precesiją; vienuoliktąją sferą vadino primum mobile. 

Reikia pasakyti, kad Koperniko pasaulivaizdžiui trūko įrodymų. Vienas 
didesnių rimtų Koperniko priešininkų buvo garsus tų laikų astronomas 
Tycho Brahe (1546—1601). Kopernikas nustatė žvaigdžių vietas (po- 
zicijas) iki 10' tikslumo. Tycho Brahe darė stebėjimus iki !/5' tikslumo. 
Tuo būdu pastarajam pavyko įrodyti neteisingumas Koperniko tvirtinimo 
kai dėl netolyginio pasislinkimo ekvinokcijų—dienos ir nakties lygių vietų— 
ekliptikoje. Taigi, Koperniko sistema pasirodė šlubuojanti, nes Kopernikas 
sakytu tvirtinimu dalinai rėmė savo mokslą apie Žemės sukimąsi. 

Kepleris laikė savo uždaviniu iš naujo pagrįsti Koperniko pasauli- 
vaizdį. Jis buvo persiėmęs Pythagoro ir -Platono idejomis apie kosminio 
pasaulio harmoningumą, apie sterų muziką. Jis buvo giliai įsitikrinęs, kad 
tokios harmonijos esti dangaus kūnų judėjimuose. Bet pirm visa ko reikėjo 
atidengti tas planas, pagal kurį dangaus kūnai juda. Tat Kepleris, dar būdamas 
Grace, 1596 metais išleido veikalą Mysterium cosmographicum, 
apie kurį dabar ir kalbėsime. 

Mysterium cosmographicum 


Ištisa šio veikalo antraštė yra tokia: 

Prodromus  dissertationum  cosmographicarum,  continens myste- 
rium cosmographicum de admirabili proportione orbium caelestium, degue 
causis caelorum numeri, magnitudinis, motuumgue periodicorum genuinis 
et propriis; demonstratum per guingue regularia corpora geometrica. Libellus 
primum /Tubingae in lucem datus anno Christi 1596 a. M. Joanne Keplero, 
Wirtembergico, Illustrium Styriae Provincialium Mathematico. -- Kaip sako 
antraštė, šis veikalas yra kosmografinių raštų pranokėjas, kuris atidengia 
pasaulio paslaptis ir, remdamasis penkiais taisyklingais geometriniais kūnais, 
nustato nuostabius santykius tarp kūnų nuotolių, nustaio dangaus kūnų 
skaičių ir jų grįžtamuosius judėjimus. 


Ls? 1 2 3 ų 5 

Žemės kelio dieimetrai 


Atitaisymas: Parašas po skale tur būti: Žemės kelio radiusai (ne „diametrai“!) 


Po keleto nevykusių būdų atvaizduoti Saulės sistemą, Kepleris galop 
suranda savo pagrindinę architektoninę pasaulio ideją Nesutikdamas su 


204 š S. Antanailis, Jonas Kepleris 


Hipparchu ir Ptolemeju, Kepleris laikinai palieka jų sferas. Žemės kelio 
elementai yra pagrindiniai vienetai, kuriais galima išmatuoti kitų planetų 
kelių elementus. Zemės kelias, pagal Keplerį, reikia vaizduotis kaip rutulinis 
kevalas, apribotas dvejais koncentriniais rutuliais; aplink šį kevalą aprašysime 
dodekaedrą (daugiasienį, apribotą dvylika taisyklingų penkiakampių), o aplink 
Šį pastarąjį aprašysime dar rutulį; tuomet prieisime Marso sferos pirmąjį 
rutulį. Aplink antrąjį Marso sieros — kevalo — rutulį aprašysime tetraedrą 
(taisyklingą piramidą, kurios pagrindas ir sienos yra lygūs taisyklingi trikam- 
piai), o aplink šį daugiasienį aprašysime dar rutulį; tuomet gausime Jupite- 
rio sferos pirmąjį rutulį. Aplink šios sferos antrąjį rutulį aprašysime kubą, 
o aplink šį kubą vaizduosimės dar rutulį; tuomet gausime Saturno sferos 
pirmąjį rutulį. O įrašę į Žemės sferos pirmąjį rutulį ikosaedrą (daugiasienį, 
apribotą dvidešimčia taisyklingų lygių trikampių) ir į šį pastarąjį dar įrašę 
rutulį, rasime Veneros steros antrąjį rutulį. Į pirmąjį šios sferos rutulį įra- 
šysime oktaedrą (daugiasienį, apribotą aštuoniais taisyklingais lygiais tri- 
kampiais), o į šį oktaedrą įrašysime dar rutulį; tada gausime Merkuro sieros 
antrąjį rutulį. Tokia tat, Keplerio manymu, pasaulio architektonika. 

293 pusl. brėž. atvaizduoja stačiakampės projekcijos pjūvyje sakytą pa- 
saulio sistemą. Joje būdinga štai kas. Geometrija žino tiktai penkis 
taisyklingus daugiasienius (polyedrus); tat ir planetų, neskaitant Žemės, gali 
būti tiktai penkios; aukščiau minėti daugiasieniai įsprausti paeiliui tarp gre- 
ta stovinčių sferų: oktaedras tarp Merkuro ir Veneros sferos, ikosaedras 
tarp šios pastarosios ir Žemės sferos, dodekaedras tarp šios pastarosios 
ir Marso sferos, tetraedras tarp Marso ir Jupiterio sferos ir kubas tarp ju- 
piterio ir Saturno sferos. 

Pradėdamas nuo minėtos architektoninės idejos, Kepleris nustato pla- 
netų nuotolius nuo Saulės. Jis skaičiuoja šiuo būdu. Taisyklingo daugia- 
sienio briauną prilygindamas vienetui, jis geometrišku būdu suranda įrašy- 
tų ir aprašytų aplink juos rutulių spindulius (r ir R). Tuo būdu jis randa. 


kube R — 0,866 

|: — 0204 

tetraedre R — 0612 

į = LI 

S pdekgedrę | R — 1,402 
] r = (0756 

IKRBaeC R= 0951 

| r — 0408 

oktaedre J R=— 0,707 


Prilyginus R — 1000, 
išskaičiuojant iš atatinka- 
mų proporcijų, gaunami 
šie santykiai tarp r ir R: 


Trys pirmieji polyedrai Keplerio teorijoj 
(pagal Mysterium cosmographicum) 

kube 577 : 1000, ikosaedre 705 : 1000, 
tetraedre 333 : 1000, oktaedre 577 : 1000, 
dodekaedre 795 : 1000, 


Vadinasi, Saturno nuotolis nuo Saulės su Jupiterio nuotolių nuo Saulės, 
yra santyky, kaip 1000 : 577; Jupiterio su Marso — kaip 1000 : 333; Marso 
su Žemės- kaip 1000 : 795; Zemės su Veneros — kaip 1000 : 795; Veneros su 
Merkuro — kaip 1000 : 577. Pagal Keplerį, viršutinės sferos, pav., Saturno, 
vidinė riba sutampa su aprašytu rutuliu ir žemutinės sferos, pav. Jupi- 
terio, viršinė riba sutampa su įrašytu rutuliu. 

Tuo būdu gauname šią tabelę: 


| | Vidinės sierų . Viršinės pirmesniųjų sferų ribos — r. 
Planetos | ribos Planetos a ili i 

R pagal Keplerį | pagal Koperniką 
Saturnas . | | 1000 Jupiteris. . | 577 635 
Jupiteris . 1000 Marsas , 333 333 
Marsas |. |. 1000 Žemė - 795 757 
ŽEEĖ 4 1000 Venera, |, 795 794 
Venera |. 1000 Merkuras 517 723 

arba 707 


Čia krinta akysen didelis skirtumas tarp rastų viršinių Merkuro sferų 
ribų Koperniko ir Keplerio skaičiavimais. Kad pataisytų šitą skirtumą, Kepleris 
paėmė r ne įrašyto į oktaedrą rutulio spindulį, bet įrašyto į oktaedro 
kvadratą apskritimo spindulį. Jis gavo r—0,5. Toliau, iš proporcijos 
0,707:0,5 — 1000: X Kepleris surado viršinę Merkuro sferos ribą, lygią 707. 
Kepleris dar įrašė ir kitokios rūšies pataisų. Jis skaičiavo sferų ribas iš 
koncentrinių apskritimų, tuo tarpu kai Kopernikas jas skaičiavo iš ekscen- 
trinių apskritimų. Kiekviena planeta turi tam tikrą kelio plotį, ir gali būti 
arčiau ar toliau nuo Saulės. Mokslininkui parūpo išskaičiuoti planetų sferų 
storumus. Cia dedamas brėžinys parodo, kad sieros storumas lygus dvigu- 
bam kelio ekscentricitetui. 


B C S A 


Šiame brėžiny C — planetos kelio centras, S — Saulė, A — artimiausia 
vieta nuo Saulės, B — toliausia, (CS — ekscentricitetas, SB — SA — 2CS. 
Planetų ekscentricitetus Kepleris paėmė čia iš Pruteniškių (Prūsinių) tabelių, 
čia iš paties Koperniko. Jis surado šiuos sferų storumus: 


Saturno 1,0500, Žemės 0,0834, 
Jupiterio 0,5122, Veneros 0,0834, 
Marso 0,2739, Merkuro 0,1805. 


Šitais duomenimis remdamasis, Kepleris suskaičiavo vidurinius planetų 
nuotolius nuo Saulės, imant Žemės nuotolį kaip vienetą. Taip, pav., jis skai- 

čiavo Marso nuotolį. Žemės viršinė sfera r— 10-14 steros storumo — 
1,01 0,0417 — 1,0417; 1 „0417: X=1,114: 1,402 (r ir R dodekaedro); tuo būdu 
iš čia *7 — 1,31; "pridėsime 1 /5 Marso sferos storumo — 0,136, tada nuotolis 
lygus 1311 0136— 1,448. 

Tuo būdu Kepleris gauna rezultatus, kurie redaug kuo skiriasi nuo 
Koperniko surastųjų planetų nuotolių: | 


Vidutiniai planetų nuotoliai nuo 
Saulės 


Planetos Skirtumai 


pagal Keplerį | pagal "pagal Keplerį | pagal Koperniką 


Saiurnas/ 144 0,629 0,164 2 - 0465 


Jupiteris > > 5. „000 5,246 — 0246 
Marsas 1 1,448 1,520 == 0012 
ŽEMĖS AV d 1 „000 1 „000 

Venera 51 14 0, 720 0, 719 -— 0,001 
Merkuras . |. 0,302 0,360 -- 0,032 


Aukščiau paminėtu veikalu Kepleris patvirtino Koperniko mintį, gau- 
damas tuos pačius rezultatus, kaip ir pastarasai, tik prieidamas prie jų iš 
visai kitokio šono. — Keplerio veikalą įvertino tų laikų astronomai ir moksli- 
ninkaį. Tai buvo nauja kūrybinė mintis, kad, pradedant nuo išviso tesamų 
ir geometrijoje žinomų penkių taisyklingų daugiasienių, galima nustatyti pla- 
netų skaičius ir suskaičiuoti jų nuotoliai nuo Saulės. 

Patsai Kepleris nedaug vertino savo šį veikalą, vadindamas jį geo- 
metriško žaidimo vaisiumi, tuo labiau, kad gautieji rezultatai nevisai sutiko 
su Koperniko rezulatais. Mokslininkas laikė savo veikalą savo tolimesnių darbų 
pradžia. Jis iš spekulacijos srities norėjo pereit į tikrųjų faktų sritį, faktų, 
gaunamų tyrimo, stebėjimo būdu. 

Tuo laikotarpiu Kepleris nebegalėjo toliau pasilikti Grace; įvyko nesu- 
tikimų tarp jo ir profesorių kolegijos, ir be to, kunigaikštis Ferdinandas, 
vaduodamasis principu „Cuius regio, eius religio“, išvarė iš Styrijos krašto 
visus protestantus. Kepleriui kad ir buvo padaryta išimtis, bet ir jis iš 
Graco išsikėlė. 

Kepleris, pakviestas garsaus danų astronomo Tycho Brahė's, per- 
sikelia į Prahą. Pastarasai pirmiau dirbo observavimo darbą Danijoje, pa- 
skui, 1599 metais persikėlus į Prahą, buvo Rudolio II astronomu ir vadi- 
nosi mathematicus caesareus. Kepleris tapo jo asistentu, o nuo 1601 metų, 
Tycho Brahe'i mirus, imperatoriaus Rudolio buvo patvirtintas to gar- 
saus astronomo papėdininku su tuo pačiu titulu -- mathematicus caesareus. 

Tycho Brahė paliko daug observavimo medžiagos. Ypatingai si- 
stemiškai buvo sutvarkyti Marso observavimo rezultatai. Per 16 metų Ty- 
cho Brahė stebėjo Marso pozicijas (padėtis) įvairiuose jo kelio taš- 
kuose. Turėdamas tokią gausią medžiagą, Kepleris galėjo pasakyti: „Marso 
planetos pagelba mes turime atskleisti astronomijos paslaptis, arba mes 
niekuomet nieko šitoje mokslo srityje nežinosime“. Kepleris turėjo sutvar- 

kyti ir išspausdinti Tycho Brahės mokslinį palikimą; jis turėjo sustatyti 
naujas planetų tabeles, iš kurių būtų galima išanksto nustatyti tos ar kitos 
planetos padėtis erdvėje. Kepleris, betvarkydamas šią medžiagą ir dirbda- 
mas astronominį darbą Prahoje daugiau kaip 10 metų, parašė naują vei- 
kalą: Astronomia nova. 


Astronomia nova 


Šio veikalo pilna antraštė tokia: 

Astronomia nova, seu physica coelestis tradita commentariis de motibus 
stellae Martis ex observationibus G. V. Tychonis Brahe. Jussu et sumptibus 
Rudolphi II Romanorum Imperatoris etc. etc. Plurium annorum pertinaci studio 
elaborata Pragaea'S** C2e Mt“ Mathematico loanne Keplero cum eiusdem 
C** Mis privilegio speciali Anno aerae Dionysianae 1609. 

Astronomia nova — vienas svarbiausių Keplerio veikalų. Tai monu- 
mentalinis veikalas, turįs astronomijoje nepaprastos reikšmės. Jis neseniai 
(1929 m.) išverstas ir į vokiečių kalbą (žiūr. literaturos sąrašą). Visas vei- 
kalas padalintas į penkias dalis. Turinio pati esmė glūdi vidurinėse 
trijose dalyse. Veikale žymu trys turinio nagrinėjimo būdai; čia Kepleris 
remiasi stebėjimo duomenimis, juos kritiškai vertina ir nuo klaidų atva- 
duoja; čia svarstomos ir sprendžiamos teorinės astronomijos problemos; 
čia fizikos tiesomis pagrindžiami planetų judėjimo elementai. Veikalas 
griežtai matematiškas, su daugybe brėžinių; išvados nuosakiai įrodytos. 
Veikalas prasideda dedikacija, kurioje Kepleris, pavesdamas savo veikalą, 
kreipiasi į Rudolfą II-jį, Romos imperatorių, Vokietijos, Vengrijos ir Bohe- 
mijos karalių, Austrijos erchercogą ir t. tt: Autorius praneša savo valdy- 
tojui, kad atvedęs jam belaisvį, kurį jau Tycho Brahe gaudęs daugiau 
kaip 20 metų, ir tik jam pavykę galutinai jį nugalėti. Po dedikacijos eina 
keletas epigramų, įvadas ir visų veikalo dalių trumpas turinys. Įvade Ke- 
pleris nurodo pagrindines savo veikalo mintis, kurios buvo svetimos Ptole- 
mejui, Kopernikui ir Tycho Brahe'i, taip pat naujus savo argumentavimo 
principus. 

Dviem pagrindinėm originaliom idejom vadovavosi Kepleris savo vei- 
kale. — Saulė yra bendras visoms planetoms taškas; Saulės vidus yra visatos 
centras, o ne Žemės kelio centrinis taškas, — kaip manė Kopernikas, ir 
ne bendras taškas visų ekscentrinių skritulių (ekscentrų), kuriais planetos 
kartu su Saule sukasi aplink Žemę, — kaip manė Tycho Brahė. 

Antroji Keplerio originali ideja — tai jo naujas Žemės arba Saulės 
kelio traktavimo būdas. Ir. Ptolemejas, ir Kopernikas, ir Tycho Brahė 
taikė Saulės ar Žemės keliui paprastą ekscentricitetą, t. y. teigė, kad Saulė 
arba Žemė juda tolyginiai apskritimu. O Kepleris manė, kad ir Žemės ke- 
lias yra ekscentriškas, kad ir čia reikalinga įvesti tam tikras išlyginamas 
taškas (punctum aeguans), ir kad ekscentricitetas turi būti dalinamas, t. y., 
kad nuotolis nuo Saulės iki judėjimo centro yra lygus nuotoliui nuo šio 
centro iki išlyginamo taško. 

Pradėdamas nuo fizikinių ir astronominių duomenų, Kepleris laiko 
Saulę visatos širdimi, šviesos ir judėjimo centru; čia, anot jo, esanti „anima 
motrix“, planetų judinamoji siela; kad ir Kepleriui nepavyko savo mintis 

formuluoti taip tiksliai, kaip Newton'ui, bet vis tik jo astronomija yra ti- 
krai „Nauja astronomija“, ir dėliai šio, astronomijon įvesto fizikalinio princi- 
po jis laikomas dangaus mechanikos pirmataku ir pagrindėju. 

Trumpaine straipsny negalime atpasakot visų argumentų, kuriais Ke- 
pleris pagrindo savo tiesas; tik bendrais bruožais čia tenka šis tas pasakyti. 

Nuo savo architektoniškos idejos, kurią reiškė savo veikale „Mysterium 
cosmographicum“, Kepleris nenorėjo atsisakyti, kad ir galutiname balanse ga- 
vo tokius skaičius, kurie nesutiko su Koperniko skaičiais planetų nuoto- 
liams. Jis manė, kad Kopernikas klydo, būtent, kad yra klaidingi Koperniko 
planetų kelių ekscentricitetai. Kepleris tarėsi pats tuos ekscentricitetus surasti. 
Bet tam tikslui reikėjo paliesti iš naujo vadinamą pirmąją nelygybę, 
t. y. netolyginį planetų judėjimą jų orbitose, kas yra artimai susiję su eks- 
centricitetu, ir, bendrai, reikėjo išnaujo ištirti planetų kelius, jų formą ir di- 
dumą. Kepleris kibo į Marsą. Iš Tycho Brahė's stebėtų dešimties opo- 


zicijų (padėtis Saulė —Zemė— Planeta) jis parenka keturias opozicijas, pride- 


da prie jų tam tikras korekturas, atsižvelgdamas į Saulę, į Marso 
palinkimą į ekliptiką; jis nagrinėja šias Marso vietas, kaipo viršūnes tam 
tikro keturkampio, aplink kurį aprašytas apskritimas. Sekdamas senovės 
astronomais, Kepleris prileidžia, kad Marso kelias yra apskritimas, ir, toliau, 
jis prileidžia, kad šio apskritimo vidury yra taškas, aplink kurį planeta per 
lygius laikus apsisuka lygiais kampais —išlyginamas taškas (puncrum aeguans) 
Keplerio manymu, tarp šio taško ir Saulės centro nežinomam atstume turįs 
būti planetos kelio centras. Pradėdamas nuo šių prileidimų ir premisų, 
jis iš 4 Marso opozicinių padėčių, nustatytų atsižvelgiant į zodiako žvaigž- 
dynus, ir žinomų tarp tų padėčių apsisukimo laikų, suranda abiejų taškų 
padėtį ir vietą. Jis suranda nuotolį tarp planetos kelio centro ir Saulės cen- 
tro, taip pat nuotolį tarp planetos kelio centro ir išlyginamo taško; jis ran- 
da santykį tarp sakytų nuotolių bei apskritimo spindulio ir tuo būdu suskai- 
čiuoja ekscentricitetą. Toliau nurodoma, kaip Kepleris tą viską atliko. 

Marso kelio apskritime Kepleris vaizdavosi du tašku: vieną, reiškiantį 
Saulės centrą, o kitą — išlyginamąjį taišką ir pastatė klausimą geometrinio 
uždavinio pavidalu. Iš dviejų taškų plokštumoje išeina 4 poriniai viens 
kitam atitinkami spinduliai, sudarydami prie taškų tam tikrus duotus kam- 
pus. Reikia rasti tokią spindulių padėtį, kad 4 susikirtimo taškai kiekvienų 
dviejų viens kitam atitinkančių spindulių gulėtų ant apskritimo, ir kad šio 
apskritimo centras gulėtų ant linijos, jungiančios du duotu tašku. 70 spren- 
dimų(!) 5 metus dirbdamas turėjęs padaryti Kepleris, kol priejęs galutinai 
tinkamą užsiduoto uždavinio sprendimą. 

Jis sprendė aproksimacijos būdu: klostė spindulius vienaip, negavo 
tinkamų rezultatų; klostė kitaip, ir t.t. 

299 pusl. brėž. atvaizduoja pasiimtąją spręsti problemą. C —- išlygina- 
masis taškas, B — planetos kelio centras, A — Saulės centras, E,F, G,D— 
keturios Marso padėtys opozicijose; stebėjimo vieta, arba Zemė yra ant 
linijų FA, EA, DA, GA. Iš planetos opozicinių padėčių vietose F, E, D, G, 
Kepleris nustato lankus EF, ED, DG, GF, ir išskaičiuoja kampus aplink taš- 
ką A: kampą FAE, kampą EAD, kampą DAG ir kampą GAF, taip pat iš- 
skaičiuoja kampus aplink tašką C, būtent, kampą FCE, kampą ECD, kampą 
DCG ir kampą FCG. 


"aibės Us 

Kepleriui svarbu nustatyti 
perihelio-afelio linija, vad. apsidų 
linija (jungianti. artimiausią ir to- 
limiausią Marso kelio vietą 
nuo Saulės). Jis šiaip įrodinėja. 
Sakysime, kampas FCH ir kam- 
pas FAH — yra tam tikri pasi- 
rinkti kampai. Jei spindulių FC 
ir FA palinkimo kampai į tiesiąją 
HI žinomi, tai tuomet žinomi ir 
spindulių EC, EA, DA, DC, GA 
ir GC palinkimo kampai į tą pa- 
čią tiesiąją. AC — bendra kraš- 
tinė keturių trikampių: CFA, CGA, 
CDA ir CEA: šių trikampių kam- 
pai prie bendros kraštinės-AC 
žinomi, taigi, laikant AC kaip viene 
tą, galima išskaičiuoti atkarpos: 
AF, AG, AD, AE. Dabar ketu- 
riuose trikampiuose FAG, GAD, 
DAE, EAF žinoma po dvi kra- 
štines ir kampai tarp jų (kampai prie A); iš čia galima išskaičiuoti kam- 
pus AFG, ADG, ADE, AFE. Įrašytame keturkampyję DEFG kampas 
EFG plus kampas EDG turi būti lygus dviem statiem kampam. 

Jei suskaičiuoti kampai EFA, AFG, EDA, ADG sudėti nėra lygūs 
dviem statiem kampam, tai, paimti kampai FCH ir FAH ne tokio didumo, 
kokio reikėjo paimti. Ir Kepleris prideda prie šių kampų daugiau ar ma- 
žiau gradų, arba atima iš jų tiek ir tiek gradų, ir vėl iš naujo skaičiuoja, 
kol gauna tinkamus rezultatus. Bet tai dar ne viskas. Kepleriui reikia įro- 
dyti, kad planetos kelio centras B guli ant linijos CA. Tam tikslui jis su- 
deda žinomus kampus GAD ir DAE, ir gauna kampą GAE. Trikampyje 
GAE iš šio kampo ir kraštutinių GA ir AE galima suskaičiuoti kraštinę 
GE ir kampą AEG. Trikampyje GFE kampas GFE yra įrašytas kampas; 
centrinis kampas GBE, vadinasi, už jį du kartu didesnis. Lygiašoniame 
trikampyje, vadinasi, žinomas kampas GBE ir kraštinė GE; galima suskai- 
čiuoti kampus prie pagrindo ir kraštinė GB. 

Dabar žinomi kampai BGE ir AEG; išėmus kampą AEG iš kampo 
BGE gaunamas kampas AGB. Trikampyje AGB žinomos kraštinės AG ir 
BG ir tarp jų galutinis kampas AGB; iš čia galima suskaičiuoti kampą 
BAG. Jei šitas suskaičiuotas kampas lygus iš pradžių paimtam kampui 
BAG, (kampas BAG lygus kampui FAG minus iš pradžių paimtas kampas 
FAH), tai kelio centras B guli ant linijos CA, o jei ne, tai šalia tos linijos. 

Arba norint, kad B būtinai gulėtų ant linijos CA, vėl reikia keisti pa- 
siimtus iš pradžių kampus FCH ir FAH, vėl viską iš naujo skaičiuoti, kol 
gausim tinkamus rezultatus. Ir tik po 70 padarytų sprendimų Kepleris ga- 
vo, kas buvo reikalinga. | 

Gavęs tinkamą sprendimą, Kepleris iš trikampio ABG suskaičiuoja 
Marso ekscentricitetą AB ir iš trikampio ACG atkarpą AC, iš čia jis suran- 
da AC — vadinamą išlyginamojo apskritimo ekscentricitetą. 

Atsimenant, kad Kepleris visus skaičiavimus darė be logaritmų, tenka 
stebėtis jo energija, įdėta į mokslo darbą sprendžiant užsiduotą problemą. 
Šį savo tyrinėjimą Keplėris vadina pavaduojančia hipoteze. 


Savo sprendimo rezultatus Kepleris toliau nori patikrinti tiesioginiu 
būdu. Jis ima dvi Marso opozicini padėti, prieš viena kitą gulinti 
apsidų linijoje. Žinodamas nuotolį Saulės nuo Žemės, kuris jau Brahė's 
buvo nustatytas, ir taip pat geo- ir heliocentrinį planetos plotį (atitinkamus 
kampus) jis suskaičiuoja iš trikampio Saulė —Žemė —Marsas trumpiausią ir 
ilgiausią relativų planetos nuotolį nuo Saulės ir iš čia suranda ekscentrici- 
tetą, nuotolį tarp Žemės ir Saulės prilygindamas vienetui. Pasirodė, kad 
šitas ekscentricitetas žymiai skyrėsi nuo pirmiau suskaičiuoto ekscentrici- 
teto, vad. pavaduojančioje hipotezėje. Kepleriui krito į akį, kad naujasai 
nuotolis nuo Saulės iki kelio centro beveik lygus pusei nuotolio tarp Sau- 
lės ir išlyginamo taško, kurį davė pavaduojanti hipotezė. Šitas faktas 
Kepleriui pirštu prikišamai parodė, kad ekscentricitetas turi būti dalinamas, 
t. y., kad nuotolis tarp Saulės ir išlyginamo taško turi būti dalinamas į dvi 
lygi dali, ir kad vidury tarp šių dalių turi būti planetos kelio centras. Bet, 
įvedus padalinimą, pasirodė nebesutinkančios anomalijos (=—=<ampai tarp linijos, 
jungiančios Saulę su planeta, ir apsidų linijos). Sitos anomalijos kai kuriose 
vietose buvo 8' didesnės už anomalijas, surastas pavadvojančioje hipotezėje. 

Sita klaida, kad ir labai maža, Keplerio nuomone, parodo, jog tyrinė- 
jimo vairas reikia pasukti kita kryptimi. „Tos 8' —sako Kepleris—rodo ke- 
lią naujai astronomijai. Mūsų prileidimuose yra vis dėlto kažkas klaidinga. 
Mes prileidome, kad planeta juda apskritimu, toliau, mes prileidome, kad 
ant apsidų linijos yra taškas, iš kurio žiūrint Marsas per lygius laikus pa- 
sisuka lygiais kampais. Ar abu šiuodu prileidimu yra klaidingu, ar tik vie- 
nas jų dviejų tėra klaidingas“. 

Mūsų astronomas dabar imasi 
kitokiu būdu nustatyti planetos kelio 
iormą. Jis ima skaičiuoti ilgį nuo pla- 
netos iki Saulės. Tam tikslui jis pasi- 
renka toki dvi Marso padėti, kuriedvi 
yra vienoje ir toje pačioj dangaus 
vietoje: tarp vienos ir kitos padėties 
praėjo vienas arba daugiau apsisukimo 
laikų. Žemė, atitinkanti tiedviem padė- 
tim, bus dviejose skirtingose dangaus 
vietose, nes Žemės ir Marso apsisuki- 
mo laikai skirtingi, ir jie neturi ben- 
dro daliklio (žiūr. čia pat įdėtą brėžinį). 


k pa Šiame brėžinyje S reiškia Saulę, 
š E, ir E, Žemę dviejose dangaus vie- 
M tose, M — Marsą. Iš apsisukimo lai. 


kų galima nustatyti / E,SE; ; imanį 


Žemės orbitos spindulį kaip vienetą, galima suskaičiuoti E,E,; žinant kam- 
pus SE,M ir SE,M, iš Tycho Brahė's observavimo duomenų galima 

išskaičiuoti ME, ar MES, t. y. Marso nuotolius nuo Zemės. Iš trikampio 
MSE, ar trikampio SE,M galima suskaičiuoti SM — nuotolį nuo Saulės 
iki Marso. Suradus keleta tokių nuotolių, jau galima spręsti apie Marso 
kelio pavidalą. Bet suskaičiuoti nuotoliai pareina nuo Žemės orbitos spin- 
dulio, kuris buvo prilygintas vienetui. Visas skaičiavimo tikrumas, taigi, pa- 
reina nuo Žemės nuotolio nuo Saulės tikrumo, 


gal Keplerį, tik iš. vieno taško, vad. išlyginamuoju taškų; šis taškas randasi 
ant linijos, jungiančios Saulę su judėjimo centru, ir yra tiek pat atstu nuo 
to centro, kaip ir Saulė. | 

Toliau, Kepleris veda, kad apsidų linijoje Zemės greitis, taip pat ir 
kiekvienos planetos greitis, atvirkščiai proporcingas planetos nuotoliui nuo 
Saulės. Šitą dėsnį, kuris tinka tik kraštutiniams apsidų linijos taškams, as- 
tronomas apibendrina ir kitiems taškams, ir jis daro šiokias išvadas: stab- 
telėjimo momentas (mora) bet kuriame kelionės taške yra tiesiog propor- 
cingas atatinkamam spinduliui vektoriui (spinduliui, jungiančiam Saulę su 
planeta). Vadinasi, ir suma tų stabtelėjimų momentų yra tiesiog proporcin- 
ga spindulių vektorių sumai. Bet tų momentų suma yra ne kas kita, kaip 
laikas, per kurį planeta sukasi. Taigi, gauname tiesą, kad laikas yra tiesiog 
proporcingas spindulių vektorių sumai, susidedančiai iš ilgių spindulių, 
kurie buvo nutiesti besisukant planetai. 

Nuo šios tiesos Kepleris prieina prie plotų, esančių tarp spindulių, 
kurie jungia planetą su Saule arba su judėjimo centru ekscentriniame ap- 
skritime. Abiem atvejais, vaduodamasis tam tikrais brėžiniais, jis randa, kad 
sakytieji plotai yra tiesiog proporcingi atitinkamiems apskritimo lankams 
arba, kitaip tariant, laikams, per kuriuos planeta pasisuka. Tenka pabrėžti, 
kad Kepleris randa skirtumo tarp spindulių vektorių sumos ir ploto, apri- 
boto dviem kraštutiniais spinduliais; šie dydžiai, jo manymu, nėra lygūs. 

Ir štai, mes turime pirmąjį, dabar vadinamą antrąjį Keplerio dėsnį: 

Spinduliai vektoriai aprėžia proporcingus laikams 
plotus, 

arba: 

Plotai, aprėžti spinduliais vektoriais (linijomis, jun- 
giančiomis Saulę ir planetą) vienodais laikais yra lygūs. 

Dėsnis buvo surastas tūrint daugiausia galvoj Žemę, bet jis buvo 
pritaikintas ir kitoms planetoms. Suradęs šį dėsnį, Kepleris vėl grįžta prie 
Marso, iš naujo tiria Marso kelią. Dabar jau jis daugiau tikromis tiesomis 
apsišarvojęs, ir gali vėl grįžti prie pirmiau pasiimtos spręsti problemos. 

Jam jau pavyksta įrodyti, kad Marso kelias negali būti apskritimas; 
Kepleris iš Marso trijų padėčių nustato tam tikrą apskritimą, kurio elemėn- 
tus galima suskaičiuoti; nustatydamas apskritimą iš kitų trijų Marso padė- 

čių, jis gauna visai kitokius elementus; iš čia Kepleris sprendžia, kad Mar- 
so kelias negali būti apskritimas. Kokio gi pavidalo gali būti Marso ke- 
lias? Šitą klausimą sprendžia Kepleris IV-je savo „Naujosios astronomijos“ 
dalyje. Kepleriui tiksliai buvo žinomi tam tikrų trijų Marso padėčių nuo- 
toliai nuo Saulės; dabar jis ima skaičiuoti tuos nuotolius, prileisdamas, kad 
tos trys padėtys randasl ant apskritimo; čia jis gauna visai skirtingus re- 
zultatus; skirtumas buvo juo didesnis, juo planeta yra toliau nuo apsidų 
linijos. Iš čia Kepleris sprendžia, kad Marso kelias šonuose yra išsikišęs, 
ir turi ovalinę formą. Kokiu būdu paaiškinti tą planetos kelio išsipūtimą? 
Kepleris mano, kad planeta besisukdama dar aprašo tam tikrą mažą apskri- 
timą. Kepleris klausimą pastato matematiškai (žiūr. čia įdėtą brėžinį). 

; Iš Saulės S eina spin- 
dulys SA=1; planeta juda 
apskritimu aplink tašką A 
tolyginiai neigiama kryptimi, 
tuo tarpu kai SA sukasi tei- 
giama kryptimi ir taip, kad 
planetos greitis yra atvirk- 
ščiai proporcingas spindu- 
liui vektoriui, arba spindu- 
lys per lygius laikus apeina 
lygius plotus; planeta savo 
epiciklį, kurio spindulys ly- 
gus e, turi apeiti per tiek 
pat laiko, per kiek spindulys 
SA padaro visą apsisukimą 
(grįžta į savo pradžios pa- 
dėtį). Problema įstatoma į savotiškas matematiškas formules, kurias dabar 
būtų galima šiaip išreikšti: 

ūs- € b Las Am = M 

r a V1-L2ecosa-65 
čia a vad. vidurinė anomalija, » — tikroji anomalija; konstanta e reikia taip 
parinkti, kad esant a=—xz turi būti ir »—z. Kepleris, nemokėdamas integra- 
linės skaičiuotės, savotišku ir labai komplikuotu būdu integruoja parašytas. 
diferencialines lygtis, ir gauna rezultatą, kad kelio forma panaši į kiaušinio 
pjūvio formą, su buku galu afelyje ir smailu galu perihelyje. Toliaus- jis 
skaičiuoja plotį „mėnulių“, kurie atsiranda tarp apskritimo ir Keplerio su- 
rastojo ovalo; jis skaičiuoja kelio ilgį ir vis negauna tinkamų rezultatų. 

Iš trikampių Saulė —Marsas—Žemė Kepleris skaičiuoja nuotolius nuo. 
Saulės iki Marso. Jis suskaičiuoja apie 19 tokių nuotolių, esant Marsui 
įvairiose padėtyse; jis suskaičiuoja taip pat nuotolius iš ovalo; pasirodo, 
ovaliniai nuotoliai nesutinka su pirmiau suskaičiuotais nuotoliais. Būtent, 
ovaliniai nuotoliai permaži, o apskritiminiai nuotoliai perdideli. Vadinasi, 
tiesa turi būti vidury, ir ovalas, kaip kelio forma, nebetinka. 

Toliau jis randa, kad „mėnulio“ plotis prie ovalo lygus 0,00858, skai- 
tant didžiosios ašies pusiauašį kaip vienetą; jis randa, kad tikrenybėje to- 
kio „mėnulio“, t. y. išsikišimo plotis turi būti lygus pusei sakyto pločio, 
t. y. 0,00429. Ir čia jis randa, kad planetos kelias — elipsė, nes jo rastas 

skirtumas tarp didžiosios ir mažosios ašies pusiauašių elipsėje yra lygus 
0,00429. Elipsė yra tarpinė kreivė tarp apskritimo ir ovalo. Elipsė — pa- 
tikrino visus nustatytus rezultatus. Ir tuo būdu Kepleris atidengia savo 
antrąjį, dabar vadinamą pirmąjį dėsnį: į 

Planetos keliauja elipsėmis, kurių viename židinyjė 
yra Saulė. 

Šis brėžinys apytikriai 
atvaizduoja Keplerio pirmąjį 
ir antrąjį dėsnį. Taške S — 
Saulė, taškai A, B, C, D — 
keturios planetos padėtys, besi- 
sukant jai aplink Saulę; P — 
planetos perihelis, A — aielis, 
O — judėjimo centras, SO — 
ekscentricitetas. Jei laikai, per 
kuriuos planeta apeina lankus 
APB ir CAD, yra lygūs, tai 
ir plotai SAB ir SDC lygūs. 
Tai yra antrojo dėsnio geome- 
trinė išraiška. Kitaip sakant, 
planetos greitis perihelinėse 
vietose didesnis, kaip afelinėse, 
SA, SB, SC, SD — spinduliai 
vektoriai. 

Kepleris savo dėsnius išreiškia matematikos formulėmis, ir jomis žy- 
miai modifikuoja senovesnių astronomų panašias formules, pagal kurias bu- 
vo skaičiuojami planetų kelių elementai. Kepleris savo dėsniams duoda 
matematišką formulavimą, kurį dabar galime išreikšti šiomis lygybėmis: 

r—I--e co B; a—=8--esin8; r cosv=€e-|-cOs 6, 
kur r — reiškia planetos nuotolį nuo Saulės, + — vadinamą vidurinę ano- 
maliją, 3 — ekscentrinę anomaliją, » — tikrąją anomaliją. Šitos lygybės — 
dideli Keplerio nuopelnai teorinėje astronomijoje. Kepleris dar parodo, kaip 
iš šių lygybių surasti a ir v, kai 6 duota, ir kaip surasti 8 ir a, kai » duo- 
ta. Suradimas 3, kai duota a, vadinamas Keplerio problema. Ji pagelbsti, 
nustatyti planetos padėtį bet kuriuo duotuoju laiku. 

Kad kiek tiek paaiškėtų aukščiau paminėtų dydžių « 8 ir » pareinamy- 
bė, pasinaudosime 304-jo pusl. brėžiniu. Čia P, P, — apsidų linija, einanti per 
Saulę S, per judėjimo centrą O ir per išlyginamąjį tašką O, 4 — kampas 
MOP, 8 — kampas MOP, » — kampas M SP;; be to, dar pažymėti 
kampas O M O —w (vad. fizinė lygybė) ir kampas S MO—4 (vad. 
optiškoji lygybė). Problema čia tokia: iš duoto laiko 4 (proporcingo lai- 
kams kampo) reikia suskaičiųoti MS —r ir v. 

Iš trikampio MOO išskaičiuojame sin ų= esin a, kur e — žinomas 
ekscentricitetas — O0— OS; suradus ų, suskaičiuojame 6 — 4 — 9, toliau 
iš trikampio OSM, taikindami žinomą trigometrinę lygybę, gauname 

Lazio ara 8 
L A Ara parko 

= »—oP OB 
Iš kampų TŽ uni 
dame v ir 4 
Nuotolį nuo Saulės iki planetos r ga- 
lima surasti pagal formulę r—cos4-- 
ecosv, gaunamą iš trikampių MOK ir 
KOS, arba pagal formulę 


E=— V1-2 cos 5--e2, gauna- 
mą iš stataus trikampio MSB. Sakytos 
lygybės tinka tik ekscentrui, kuriame 
ekscentricitetas dalinamas į dvi lygi 
dali, t.y. OO— OS —=6. 

Kepleris modifikavo šias ir pa- 
našias lygybės, žinomas ištisai ar dali- 
nai prieš jį gyvenusiems astronomams, 
ir gavo naujas lygybes, kurios išreiš- 
kia jo surastuosius dėsnius: judėjimą 
elipsėje ir plotų pareinamybę nuo laikų. 
Sios lygybės yra aukščiau parašytos. 

Keplerio dėsniai atidengė naujus horizontus astronomijai; tat, galima 
sakyti, kad jo darbas tai ne Koperniko sistemos išplėtojimas, patobulini- 
mas, bet kaip ir nauja sistema. Sieros, epicikliai, deferentai ir ekscentrai 
neteko savo reikšmės, pasidarė nebereikalimgi; juos atstojo Keplerio elip- 
sė ir heliocentrinis Koperniko pasaulivaizdis. l 

Užvis daugiau vertinamas tas fizinis principas, kuriuo Kepleris ope- 
ravo savo veikale. Jis įvedė jėgos sąvoką dangaus kūnų judėjimams aiš- 
kinti. Pats Kepleris sakė: „Aš duodu dangaus filosofiją ir dangaus fiziką 
vieton Aristotelio dangaus metafizikos ir teologijos“. Kepleris savo tyrinė- 
jimuose buvo netoli nuo gravitacijos dėsnio. Jis sakė iš Saulės einant jėgą, 
kuri traukianti planetas ir sukanti jas aplink Saulę. Newtonas be Keplerio 
nebūtų galėjęs aptikti savo gravitacijos dėsnio; ką Kepleris pradėjo, tą 
Newton'as pabaigė. Dabartinė teorinė astronomija ir išveda matematiškai 
gravitacijos dėsnį iš Keplerio dėsnių, ir, atvirkščiai, iš gravitacijos dėsnio 
išveda Keplerio dėsnius. - 

Visi Keplerio pirmatakai, pradedant nuo Babilonijos ir Egipto astro- 
nomų dvasininkų iki Koperniko, visi jie tiktai geometriškai vaizduodavo 
planetų kelius. Judėjimo priežasčių neaiškindavo. Sakydavo, kad tam tikros 
dvasios judina kūnus. Platonas, pav., kalba apie pasaulio sielą, judinančią 
pasaulį, ir šioji siela esanti Saulėje. Kepleris pradėjo vartoti vieton žodžio 
anima — vis, virtutes corporatae, Įvedus jėgas, kurios suka ir laiko plane- 
tas, senovės sferos, prie kurių prikabintos žvaigždės ir planetos, ir kurios 
sukasi kartu su pastaromis, nustojo savo reikšmės. 

Gravitacijos jėga ir dar kitos jėgos mums šiandieną išaiškina planetų 
judėjimą elipsėmis, dėlko, būtent, vienoje vietoje planetos juda greičiau, ki- 
toje lėčiau, dėlko jos nenukrinta į Saulę. Tai vis fizinės astronomijos klau- 
simai, kurie Keplerio laikais buvo sunkiai išaiškinami. Ir šitos mokslo sri- 
ties, fizinės asironomijos srities, Kepleris laikomas pranokėju. Kad planetos 

nenukrinta į Saulę, Kepleris aiškino inercijos jėga; kad jos juda, — ma- 
gnetine jėga, veikiančia iš Saulės. Bet šita jėga, ne taip kaip gravitacijos 
jėga, ne vien tik traukia, bet i suka. Iš Saulės išeina kaip ir jėgos linijos; 
Saulei sukantis aplink ašį ir tos linijos sukasi, traukia ir suka planetas ap- 
"link save. Nevienodą greičio atžvilgiu planetų judėjimą Kepleris aiškina 
tuomi, kad įvairios planetos nevienodai atsispiria Saulės sukimo jėgai; di- 
desnių masių planetų tas atsparumas didesnis, mažesnių masių — mažes- 
nis; be to, juo toliau planeta nuo Saulės, tuo Saulės sukimo jėga silpne- 
snė. Dėl šios priežasties, pagal Keplerį, tolimesniųjų planetų judėjimas lėtes- 
nis, artimesniųjų greitesnis; judėjimas pagreitėja, kai planeta prisiartina prie 
Saulės, ir palėtėja, kai planeta nutolsta nuo Saulės. Dėl kurios priežasties 
planetos sukasi dar/ aplink savo ašį, Kepleris nesugebėjo išaiškinti; jos su- 
kasi aplink savo ašį, Keplerio manymu, dėl tam tikro gyvybės principo. 
Traukos, arba gravitacijos, jėgą Kepleris vaizdavosi kaip magnetinę jėgą 
tarp dviejų kūnų. Sita jėga jis išaiškino potvynių ir atoslūgių reiškinį. | 

Apie traukos jėgą tarp Mėnulio ir Zemės Kepleris taip sako: „Jei Ze- 
mė ir Mėnulis nebūtų tam tikrų jėgų palaikomi jų keliuose, tai Žemė kryp- 
tų Mėnulio linkme 54-ja dalimi tarp jų esančio tarpo, o Mėnulis pakryptų 
Zemės linkme 53-ja dalimi šio tarpo, ir čia jie susitiktų“. — Kaip mato- 
me, traukos jėga Kepleriui buvo aiški, tik jis nemokėjo jos taip formuluoti, 
kaip Newton'as. 36-me savo veikalo skyriuje Kepleris net randa, kad trau- 
kos jėga eina mažyn atvirščiai proporcingai nuotolio kvadratui. Stai ko- 
kiais sakiniais Kepleris precizuoja sunkumo, arba traukos, jėgą: 

„Sunkumas (trauka) yra kūnų savumas prisitraukti vieniems kūnams 
prie kitų, bet Žemė stipriau pritraukia akmenį, kaip akmuo Žemę. Sunkūs 
kūnai gravituoja ne į pasaulio centrą, bet į Žemės centrą: Jei Zemė ne- 
būtų rutulys, tai sunkūs kūnai įvairiose Žemės vietose kristų ne į Žemės 
centrą, bet įvairiomis kryptimis. Jei du akmeniu padėti šalia vienas antro 
tokioj vietoj, kur nebūtų jokio trečiojo kūno, tai juodu prisitrauktų kaip 
magnetai. Jei akmuo būtų labai toli nuo Žemės paviršiaus palyginant 
su Žemės spinduliu, tai akmuo nekristų į Žemę. Bet kadangi toks akmuo 
megali būti toli išmestas, tai Žemė jį traukia“. 

Stai kokias fizikos pažiūras skelbia Kepleris savo „Naujojoj astrono- 
mijoj“. Dėlto jo „Astronomia nova“ yra vienas svarbesniųjų veikalų moks- 
lo istorijoje. Cia išdėstytas pažiūras kituose veikaluose jis dar daugiau 
išplėtojo ir patobulino. 


Ad Vitellionem paralipomena 


Kepleris, betyrinėdamas dangaus kūnus ir reiškinius, rado reikalinga 
ištirti kai kuriuos šviesos reiškinius, turinčius tiesioginio ryšio su astrono- 
mija. Ypatingai jam rūpėjo ištirti šviesos spindulių lūžimas atmosieroje, 
šešėlių susidarymas užtemimų metu, prieblandų reiškiniai, keitimasis planetų 
pavidalų ir jų skersmenų ir t. tt Savo tyrimo rezultatus Kepleris surašė 
dviejuose veikaluose, kurie parašyti ir išleisti Prahoje. 

Vienas tų veikalų yra „Ad Vitellionem paralipomena“, išleistas 1604 
metais. Jo pilna antraštė yra tokia: 

Ad Vitellionem paralipomena, guibus Astronomiae pars optica traditur 
potissimum de artificiosa observatione et aestimatione diametrorum deligui- 

orumgue solis et lunae; cum exemplis ingsignium eclipsiųm. Habes hoc. li- 
bro, Lector, inter alia multa nova, Tractatum lųculentum de modo visionis 
et humorum oculi usu, contra Optikos et Anatomicos, auctore Ioanne Ke- 
plero, S. C. M. mathematico. 

Čia Kepleris galutinai įrodė esant klaidingą pažiūrą, kad spindulio lū- 
žimo kampas yra proporcingas jo kritimo kampui. Kad ir jam nepavyko surasti 
Snelliaus dėsnio, kuris nustato lūžimo koeficientą įvairioms medžiagoms, 
bet jis sugebėjo surasti artutinę lūžimo formulę. Jis patikrino savo formulę 
kritimo kampams nuo 00 iki 309. Susipažinęs su šviesos lūžimu, pradėjo . 
galvoti apie naują žiūroną (teleskopą), ypatingai kai tuo laiku pasklido visur 
žinia apie naujai išrastą Lippershey'o teleskopą Holandijoje. 

Sakytame veikale nagrinėjami dar ir tiziologinės optikos klausimai: 
matymo reiškinio susidarymas akyje, trumpas ir tolimas regėjimas, žiūrėjimas 
abiem akim, susidarymas vaizdo tamsioje dėžutėje“ su skylute (camera 
obscura), kai toje skylutėje yra lęšis, arba ji yra be lęšio. Kepleris net vartojo 
tokią dėžutę be lęšio, kad išaiškintų kai kuriuos trūkumus, gaunant Saulės 
užtemimo vaizdą. Jis vaizdo susidarymą akyje visai teisingai aiškino šiaip: 
spinduliai, eidami iš įvairių objekto daiktų, lūžę lęšiukyje, susikryžiuoja, 
apsiverčia, ir susirenka ant tinklainio; spinduliai, eidami iš vieno taško, 
perėję per lęšiuką, dar daugiau sutirštėja, ir sutirštėję krinta ant tinklainio. 
Kepleris aiškino ir akinių vaidmenį, einant šviesos spinduliams akyje. Taip 
pat sakytam veikale išvestas fotometrijos dėsnis: šviesos. kiekis eina ma- 
žyn atvirkščiai proporcingai apšviečiamojo paviršiaus didumui. 


"Dioptrice 


Kitas Keplerio optikos veikalas pavadintas „Dioptrice“. Šiame veikale 
Kepleris išdėsto lęšių ir teleskopo teoriją. Turėdamas kai kurių žinių apie 
šviesos lūžimą lęšiuose, Kepleris gali nustatyti apytikrį santykį tarp objekto - 
nuotolio nuo lęšio vaizdo nuotolio ir židinio ilgio. Susipažinęs su Lipper- 
shey'o teleskopu, Kepleris sugalvojo naują, dar ir dabar vartojamą astro- 
nominį teleskopą, kur abudu lęšiai, objektivas ir okularas, abipus iškilę. 
Šiame veikale Kepleris kalba apie visišką vidaus atspindį, tyrinėja atmosfe- 
rinę refrakciją, aiškina jos atsiliepimą planetų, Saulės ir Mėnulio skersme- 
nim, aiškina reiškinį „fata morgana“, net vaivorykštę, ratus aplink Saulę ir 
Mėnulį; jis lygina šviesas, einančias iš įvairių šviesos versmių: Mėnulio, 
planetų, Saulės, kometų, žvaigždžių. Aiškina Saulės bei Mėnulio užtemi- 
mus ir nurodo būdus jiems stebėti bei daryti matavimus, taip pat kalba apie 
žvaigždžių paralaksą. 

Kepleris ypatingai vertino savo išrastąjį teleskopą. „O, beveik visa- 
žinantis akies stikle — sako jis — brangesnis už karaliaus skipetrą. Kas 
turi tave savo rankose, tas yra karalius, pasaulio valdytojas“. Apie tą laiką 
(1608— 1609 metais) Galilejas aptiko Jupiterio mėnulius, kalnuotą Mėnulio 
paviršių! Visa tai dar kartą patvirtino Koperniko ir Keplerio sistemos tik- 
'rumą. Kepleris, sužinojęs apie Jupiterio mėnulius, pasakė: „Duokite man 
| teleskopą, ir aš tuojau rasiu Marso du mėnuliu, Saturno 6—8 mėnulius, 

„vieną arba du mėnuliu Aušrinės ir Merkuro. Keplerio išpranašavimas maž- 
daug išsipildė: antai, Marso du mėnuliu aptikti 1877 metais. 

Savo dviem minėtais veikalais Kepleris padėjo pagrindus ir geome- 
trinei ir astronominei optikai. Jis laikomas astronominės optikos tėvu. 

Dar tenka paminėti keletas Keplerio darbų fizikalinio-optinio pobūdžio. 
Jis stebėjo tamsioje dėžutėje (camera obscura) Merkuro ėjimą pro Saulę. 
Jis ant balto popierinio ekrano stebėjo Saulės šviesą ir čia netikėtai užtiko 
juodulį; jis patikrino savo tyrinėjimus, juodulys pasikartojo. Kepleris su- 
prato, kad čia Saulės dėmė. Dėlto jis buvo nepaprasto džiaugsmo pagau- 
tas: „Ite triumphales circum mea tempora laures“ (uždėkite triumfo vai- 
niką ant mano galvos), sušuko“ Kepleris Ovidijo žodžiais. 

Antruoju darbu tenka“ laikyti Keplerio stebėjimą naujos ypatingos 
žvaigždės Zalčio žvaigždyne. Sios žvaigždės pasirodymas kartu su kon- 
junkcijoje (vienoje linijoje su Saule) esančiomis trimis planetomis — Marsu, 
Jupiteriu ir Saturnu — atkreipė ypatingą Keplerio dėmesį. Jis uždavė sau 
išspręsti problemą, ar Kristus negimė anksčiau, kaip nurodo laiko skaičia- 
vimas. Jo manymu, Kristaus gimimo metu sakytos trys planetos buvo 
konjunkcijoje; jos buvusios tarp Žuvų ir Avino žvaigždyno, ir sudariusios 
gražų trikampį dangaus skliautuose. Kristaus gimimo metu buvo pasiro- 
džiusi žvaigždė, vad. Išminčių žvaigždė. Kepleris suprato, kad nauja 
žvaigždė, pasirodžiusi Žalčio žvaigždyne, turi tam tikro ryšio su Išminčių 
žvaigždė, pasirodžiusia prieš Kristaus gimimą. Situo klausimu 1613 m. 
Kepleris parašė brošiurą, kurioje įrodinėjo, kad Kristus gimė anksčiau 5 me- 
tus, nei kaip skaičiuoja mūsų era. 


Epitome Astronomiae Copernicanae 


Ir imperatoriui Rudolfui mirus, Kepleris buvo savo vietoj patvirtintas 
kaip ciesoriaus matematikas; bet atlyginimas nebuvo išmokamas, alga bū- 
davo nutraukiama. Dėlto jis negalėjo toliau pasilikti Prahoje ir nusikrau- 
stė su savo šeima į Lincą, nedidelį miestą prie Dunojaus. Ir čia jo gyveni- 
mas sutiko kai kurių kliūčių bei sunkumų. 

Protestantų vyresnybė žinojo Keplerio pažiūras į kai kuriuos religijos 
klausimus. Kepleris griežtai gynė Koperniko pasaulivaizdį prieš Liuterį, 
Melanchtoną ir kitus.  Kepleriui pradėjus mokyti Linco gimnazijoje, 
buvo įteikta jam pasirašyti konkordijų formulė (Formula Concordiae). Tai 
buvo sutartis, kuria buvo norima suderinti nesusipratimai, kilę liuteronų 
ir kalvinistų tikybose. Kepleris sutiko pasirašyti šią formulę tiktai su tam 
tikromis pataisomis; pataisos nebuvo priimtos, ir jis buvo ekskomunikuo- 
tas. Katalikų tikėjimo jis oficialiai nepriėmė, bet palaikė gerus santykius 
su katalikybės atstovais. Jis susirašinėdavo su įėzuitais, gyrė katalikybės 
atstovų toleranciją; kai kurie Keplerį net laikė kataliką esant. Tuo tarpu 
mirė Keplerio žmona; pirmiau buvo mirę vaikai. Dėl to jis dažnai sakyda- 
vo: vanitas vanitatis et omnia vanitas. 

Kad ir sunkios buvo gyvenimo apystovos, Kepleris betgi nenustojo 
dirbęs savo mokslinį darbą toliau. Jam rūpėjo sudaryti vadovėlį, kuriame 
kiekvienam suprantamai būtų išdėstytas Koperniko pasaulivaizdis su viso- 
mis tiesomis, kurias buvo suradęs pats Kepleris. Toksai veikalas buvo iš- 
leistas 1618—1621 metais. Jo antraštė šiokia: Epitome Astronomiae Co- 
pernicanae usitata forma guaestionum et responsionum conscripta ingue 
VII libros digesta guorum tres hi priores sunt de Dactrina sphaerica, etc. 

Pirmosios knygos išleistos Lince 1618—1620 m. Kitos — Frankturte 
prie Maino 1621 m. Veikalas paskirstytas į tris skyrius, surašytas septynio- 
mis knygomis, parašytas klausimais ir atsakymais. Veikale nagrinėjami šie 
klausimai: Žemės rutulinis pavidalas, įvairios apskritimų sistemos, laiko nu- 
statymas, mūsų Saulės sistema, judėjimo dėsniai, planetos suradimas kiek- 
vienu laiko momentu (Keplerio problema), tariamasis Saulės ir Mėnulio ke- 
lias, užtemimai, žvaigždžių sfera, Žemė kaip vilkelis, nauji metodai Žemės 
apimčiai išmatuoti. Veikalas dar ir šiandien galėtų eiti vadovėliu. Betgi esti 
problemų, kurių svarstymas prasilenkia su šių dienų mokslo svarstymu. 

Įdomios, pav., Keplerio pažiūros į atmosferą. Atmosferos aukštis, jo 
manymu, yra lygus pusei vokiškos mylios. Toliau eina eteris, kur debesys 
negali slankioti; eteris nevisai permatomas, atmuša šviesą, ir iš čia atsiran- 
da vakaro ir rytmečio prieblanda. Kepleris mano, kad Saulė yra žvaigždė, 
kuri atrodo didelė tik dėlto, kad ji yra arti prie Žemės; kaip aplink Saulę 
sukasi tam tikri kūnai, taip ir aplink kitas žvaigždes. 

Įdomus ir savotiškas taip 

Op pat Keplerio aiškinimas, kodėl 

[ planetos sukasi aplink Saulę elip- 

sėmis. Kiekviena planeta, jo ma- 

nymu, turi magnetinę ašį, kurios 

vienas galas, vienas polius nu- 

O CR kreiptas į Saulę; tat tą vad. drau- 
P 6 gingą polių Saulė pritraukia, o ki- 
tą nedraugingą atstumia; šita ma- 

gnetinė ašis visose padėtyse yra 

lygiagretė pradžios padėčiai, pav., 

jos padėčiai tolimiausioje nuo 

Saulės vietoje — afelyje; čia pri- 

traukimo ir atstūmimo jėgos yra 

lygios; toliau, judant planetai nuo 

Op O P afelio iki perihelio, magnetinės 

2 Š ašies draugingas polius vis dau- 

giau atkreiptas į Saulę, o nedrau- 

O P gingas nukreiptas į priešingą pu- 

sę nuo Saulės; traukos jėgoms 

veikiant, planeta artinasi prie Saulės; perihelyje įvyksta vėl pusiausvira; plane- 

tai judant toliau, nedraugingas polius atkreiptas į Saulę, ir, veikiant atstū- 

mimo jėgoms, planeta tolinasi nuo Saulės. Visa tai atvaizduoja brėžinys 

Faktą, kad planetų ekscentricitetai yra nevienodi, Kepleris aiškina nevieno- 
du įvairių planetų magnetinės ašies stiprumu, 


Harmonices mundi 


Aptikęs du planetų dėsniu, Kepleris dar vis nebuvo patenkintas, dar 
vis jautė, kad nėra suradęs esminio planetų dėsnio, tokio dėsnio, kuris 
patikrintų pasaulio harmoniją, kurios ideja taip giliai jis buvo persiėmęs. 
Nors siautė žiaurus 30 metų karas, Kepleris nenustojo dirbęs savo moks- 
linį darbą toliau. Visi nauji Keplerio planetų tyrinėjimai surašyti jo veikale 

„Harmonices mundi“, išleistame Lince 16190 metais. Sis Keplerio veikalas 
susideda iš penkių knygų. Pirmoje knygoje rašoma“ apie taisyklingus dau- 
giakampius ir apie harmoningus santykius juose; šita knyga pavadinta geo- 
metriie. Antroje knygoje, architektoninėje, aprašomi taisyklingi daugiakam- 
piai stereometriniuose kūnuose. Trečioje knygoje, harmoninėje, kalbama apie 
harmoningus santykius figurose ir muzikoje. Ketvirtoje, metafizinėje-psicho- 
loginėje-astrologinėje, kalbama apie harmoniją spindulių, ateinančių nuo 
dangaus kūnų į Žemę ir veikiančių žmogaus sielą. Galop, penktoje, astro- 
nominėje-metafizinėje, Kepleris kalba apie dangaus judėjimų absolutinę har- 
moniją ir apie pareinamybę planetų ekscentricitetų, kelių ilgių ir apsis u- 
kimo laikų nuo harmoningų santykių. 

Pirmosios knygos sudaro tik veikalo įžangą. Visa veikalo esmė 
penktoje knygoje. Cia Kepleris išveda savo trečiąjį dėsnį. Aptikdamas šį 
dėsnį Kepleris pradėjo nuo pasaulio harmonijos idejos. Dangaus harmo- 


nija buvo Kepleriui dogma. „Šita harmonija, — sako jis — yra visumos | | 
junginys, pasaulio papuošalas, kūrybos vainikas.“ Senovės mokytieji, py- | 


thagorininkai ir peripatetikai, dangaus harmoniją norėjo surasti dangaus sferų 
nuotoliuose nuo Žemės. Sitie nuotoliai turėjo sudaryti harmoningą skaičių 
eilę, t. y. šie skaičiai turėjo atitikti muzikos tonus, sudarančius sąskambio 
harmoniją. Viena tokia skaičių eilė yra užsilikusi, būtent, 


Mėnulio nuotolis 1 Merkuro'.-. . „ 22—4 
Salilos V a A Marso... 4-2 1-2 =8 
Naneras 17 J, 4 Jūpitėdio „>> „3—9 

Salio 21 


Sie skaičiai kiek tiek tiko; nes, kaip jau Pythagoras mokė, tik tokie tonai 
sudarą konsonansą, kuriuos duoda šiaip jau vienodos stygos, bet jų ilgiai 
sutinka, kaip sveiki nedideli skaičiai. 

Ir Kepleris norėjo surast harmoniją dangaus kūnų judėjimų elementuose. 
Jis ieškojo tam tikros konstantos tuose elementuose. Kepleris pats taip kal- 
ba apie savo tyrinėjimo tikslą: „Nuo penkių taisyklingų kūnų (polyedrų) 
pareina planetų nuotoliai nuo Saulės; nuo šitų nuotolių — apsisukimo lai- 
kai ir nuo šių pastarųjų — planetos kelio figura, ir galop harmonijos. Ir, 
atvirkščiai, iš harmonijos dėsnio, paimto iš muzikos meno, galima spręsti 
apie planetų nuotolius ir jų ekscentricitetus“. Apie savo darbą pats Keple- 
lis taip kalba:  „Harmoningi planetų judėjimo santykiai turi pasireikšti, kai 
planeta yra perihelyje ir afelyje. Planetos judėjimas nuo afelio iki perihelio ata- 
tinka muzikalinį intervalą. Visų planetų intervalai turi sudaryti bendrą 
harmoniją. Tam tikslui dviejų ar daugiau planetų periheliniai ir afeliniai 
greičiai taip pat turi sudaryti muzikalinius intervalus. Iš dangaus harmoni- 
jos, vadinasi, galima nustatyti ne tik santykis tarp lėčiausio ir greičiausio, 
tos pačios planetos judėjimo, bet taip pat ir santykis šitų judėjimų tarp sa- 
vęs įvairiose planetose; iš čia galima nustatyti planetų nuotolius nuo Sau- 
lės ir jų ekscentricitetus“ (Apelt, J. Keplers astronomische Weltansicht). 

Pasirėmęs savo antruoju ir pirmuoju . dėsniu, Kepleris išskaičiavo iš 
Tycho Brahė's stebėjimų artimiausius ir tolimiausius planetų. nuotolius- 
nuo Saulės ir norėjo rasti juose harmoningų santykių, Prilygindamas Že 
mės vidurinį nuotolį 1000, jis gavo šiuos skaičius: 


— 

Planetos 


Siem E Eėjimde šešien 
Saturnas S Uoa 0510 | 0556 
Jupiteris (Recikens Z jao 5200 | 5206 
Marsas (Pesikelis — Tas 1524 | 1523 
B (Pesinelis T. "982 S 5 
ves lašo Bm | mi 
Merkuras IBekaiis Nanas 388 | 302 


Kaip matyt iš surašytų skaičių, tarp tos pačios planetos perihelinių 
ir afelinių nuotolių nėra jokių harmoningų santykių, nes tų santykių nega- 
lima išreikšti sveikais skaičiais. Bet Kepleris rado santykių tarp įvairių pla- 
netų perihelinių ir afelinių nuotolių. Taip, antai, Saturno afelinis nuotolis 
taip sutinka su Jupiterio perihelinių nuotoliu, kaip maždaug 2:1, o Jupiterio 
perihelinis nuotolis sutinka su Marso afelinių nuotoliu maždaug kaip 
3:1, ir tt Bet šie santykiai, kaip patyrė Kepleris, muzikališkai nieko 
nereiškia, vadinasi, netinka. 

„ Kepleris nieko doro iš nuotolių nesuradęs, imasi tirti planetų judėjimus. 
Čia jis taip pat iš Brahė's stebėjimų sudaro planetų kampinius heliocentrinius 
(iš Saulės žiūrint) greičius afeliuose ir periheliuose, ir gavo šiuos rezultatus: 


Harm. po viena kitos 


Heliocentriniai esančiose planetose 
Planetos kampiniai greičiai Harmonijos toje tolimiau- | artimiau- 
per dieną pačioje planetoje siam nuo-| siam nuo- 
Saturnas (Pesilų — 2 P B — didžioji tercija 2-1 D 
Jie | [At > 430 (0 ias mis [got |Šag 
Nars | (At, T 20 i apm [tb 12 
Žemė (BB K 2 a ks —- pustonis E Am 
Venera os - in | Saaun=>, — diezis Ik 
Merkaras | (Pa T 2840 (0) |asro=ia ie tea| 

Kepleris buvo labai nudžiugęs, kai rado harmoningų santykių ir tos 
pačios planetos ekstremuose, ir įvairių planetų ekstremuose. Iš čia Kepleris 
sprendė, kad harmoningų santykių esama ir kitose planetų kelių atitinka- 
mose vietose tarp perihelio ir afelio. Paaiškinant antram stulpely nurodytus 


skaičius, reikia pridurti, kad pasakymas = — didžioji tercija“ reikia su- 
prasti šiaip. Planetos ekstremai sutinka, kaip tonai dviejų lygaus storumo 
ir lygaus įtempimo stygų, kurių ilgių santykis kaip 4:5; trumpesnėji tų sty- 
gų duoda toną didžiąja tercija aukštesnį už ilgesnėsės stygos toną. Nu- 
rodytus skaičius galima suvest į muzikos gaidą, kurią gieda pasaulio sie- 
ros. Štai kokią melodiją gieda dangaus harmonija: 


Parašyta gaida atvaizduoja ir planetų ekscentricitetus. Iš gaidos aiš- 
ku, kad Merkuras turi didžiausią ekscentricitetą, kadangi tarp jo atelinio ir 
perihelinio greičio yra didžiausias skirtumas; didesnį už Merkuro ekscen- 
tricitetą turi Venera. 

Aptikęs pasaulio harmoniją planetų greičiuose, Kepleris ėmėsi iš 
tos harmonijos surasti planetų nuotolius nuo Saulės. Jam parūpo 
surasti santykis tarp planetų apsisukimų laikų ir jų didžiųjų ašių. 
Po visos eilės klaidingų užsimojimų, klaidingų rezultatų, galop, jis 
pradeda kelti antruoju, trečiuoju ir t. t. laipsniu didžiąsias planetų ašis ir 
jas lyginti su apsisukimo laikais. 

Ir galų gale 1618 metais, Gegužės mėn.15 d. Kepleris suranda, kad 
planetų apsisukimo laikų kvadratai sutinka kaip jų di- 
džiųjų ašių kubai. Pasirėmęs tuomį, kad didžioji planetos elipsės 
ašis yra lygi didžiausiam plus mažiausiam nuotoliui planetos nuo Saulės 
ir, be to, koks santykis tinka visai ašiai, toks tinka ir jos pusei, kuri yra 
lygi viduriniam planetos nuotoliui nuo Saulės, Kepleris savo vad. 3-jį 
dėsnį šiaip formulavo: 

Planetų apsisukimo laikų kvadratai sutinka taip, kaip 
jų vidurinių nuotolių nuo Saulės kubai. 


312-jo puslapio tabelė patikrina Keplerio skaičiavimus. 

Iš tabelės matome, kad dviejų planetų, pav., Veneros ir Marso apsi- 
sukimo laikų kvadratai sutinka taip, kaip jų nuotolių nuo Saulės kubai, 
nes 0,379 :3,539—0,379 : 3,539, 

Matematiškai 3-jį dėsnį taip galima parašyti: t,?: t;?—a43:a53, kur tį — vie- 
nos planetos apsisukimo laikas, t, — kitos apsisukimo laikas, a; ir a; — 
tų planetų viduriniai nuotoliai nuo Saulės. Iš šios proporcijos galima su- 
skaičiuoti bet kuris planetos apsisukimo laikas, kai žinomas jos nuotolis, 
Žemės nuotolis nuo Saulės ir Žemės apsisukimo. laikas (1 metai). 

Vidurinis | Vidurini Apsisu- Apsisu- : 
Planeta nuotolis Gulotolų, mo kio laikų >ekeikis 

nuo Saulės  kubai laikai kvadratai p 
Saturnas 0,510 860,085 29,3272 860,085 1 
Jupiteris 5,200 140,608 11,8578 140,608 1 
Marsas 1,524 3,539 1,8812 3,539 1 
Žemė 1,000 1,000 1,0000 1,000 1 
Venera 0,724 0,379 0,6156 0,379 1 
Merkuras 0,388 0,058 0,2408 0,058 1 


Pav, Aušrinės apsisukimo laiką, skaitant Žemės nuotolį lygų 1, su- 
randame iš proporcijos: 
1,000:x?—1,000 : 0,379 
x2=0,379; x—V 0379 =0,6156 (Žemės metų). 


Guadrata sunt temporum periodicorum ubicubi se- 
miaxium transversorum — štai 3-sis Keplerio dėsnis. 


Kepleris nepaprastai džiaugėsi. Jis triumfavo: „Likimas lėmė — sako 
Kepleris — dabar aš rašau „Harmonices mundi“. Ar dabar ją skaitys, 
ar paskui, man vis tiek pat; ji gali laukti skaitytojo kad ir šimtą metų. 
Patsai Dievas laikė savo paslaptį ir laukė jos atidengėjo daugiau kaip 6000 
metų“. Jis drąsiai meta pirštinę to laiko mokytiesiems, reikalaudamas įro- 
dyti bent vieną jo harmonijų neteisingą esant ir pakeisti ją geresne. „Kad 
ir pasitaiko Keplerio veikaluose mažų klaidų, drąsiai galima sakyti, kad JoO- 
nas Kepleris — tai didelis galvotojas, kuris toli pralenkė tų laikų moky- 
tuosius, neišskiriant nė Galilejo“ — sako Mūller'is.* Savo veikalo gale 
Kepleris dėkoja Dievui už atidengimą didžiųjų pasaulio paslapčių. Dvasios 
sparnais pakyla jis nuo. šios žemiškos, su planetomis Saulės, kuri Žemei 
teikia gyvybę ir visą džiaugsmą prie „teisingumo Saulės, prie amžinojo 
Tėvo Sūnaus, kuris, Žemėje atlikęs savo išgelbėjimo darbą, nužengė į Dan- 
gų, į tą Dangų, kurio jokia akis nematė, jokia ausis negirdėjo, jokia žmo- 
gaus širdis jo didumo nenujautė“. Pilnas įkvėpimo jis gieda psalmininko 
žodžiais: „Didelis yra mūsų Viešpats ir didelė yra jo galia, o jo išmintis 
yra be ribų. Garbinkit jį, jūs, Dangaus skliautai, garbinkit jį, Saule, Mėnuo 
ir planetos, kiek jums galima pažinti savo Kūrėją, jį savo kalba garbinti. 
Garbinkit jį, jūs dangiški chorai, garbinkit jį, jūs šių harmonijų niekinto- 
jai. Garbink ir tu, mano siela, Viešpatį, tavo Kūrėją; iš jo ir per jį ir jame 
yra viskas, ir tai, apie ką mes neturime jokio nujautimo, ir tai, kas mums 
žinoma. Jam garbė ir šlovė per amžių amžius. Amen“. 

Kepleris dedikavo savo veikalą Anglijos karaliui Jokubuj I. Savo dedi- 
kacijoje mokslininkas, turėdamas galvoje siaučiantį žiaurų 30 metų karą, 
rašo karaliui, kaip harmonija viešpatauja dangaus erdvėse, tokia pat harmo- 
nija ir taika turėtų viešpatauti ir šioje Žemėje. Pats Kepleris sakė, kad ap- 


* Adolf Miller S. J., Johann Kepler, der Gesetzgeber der neuen Astror omie. 

tikti trims savo planetų dėsniams jis pavedė 17 metų. „3-jo dėsnio apti- 
kimas — sako Giū nther'is“, pridera prie didžiausių mokslo dalykų, ku- 
riuos žmogaus dvasia kuomet surado. Pirmuoju du dėsniu galima lai- 
kyti pirmesniųjų teorijų patobulinimu, genialios intuicijos vaisiumi; o trety- 
sis dėsnis yra visiškai naujas aptikimas“. 


Tabulae Rudolphinae 


1626 metais Kepleris persikraustė su savo šeima iš Linco į Regens- 
burgą, o iš čia jis nuvyko į Ulmą, kad prižiūrėtų savo naujo veikalo spaus- 
dinimą. Sitas veikalas-pavadintas: 

Tabulae Rudoliinae guibus astronomiae scientiae tem- 
porum longinguitate collapsae restauratio contine tur. 

Taigi, šitomis tabelėmis turi būti atnaujintas astronomijos mokslas. 
Toliau, Kepleris šios knygos antraštėje pasako, kad mintis sukurti panašų 
veikalą pirmiau buvo atėjusi Tycho Brache'i, kuris, pakviestas į Prahą, 
ėmėsi šio darbo. Šitas Brahė's darbas tekęs Kepleriui toliau dirbti iv jį 
baigti. Veikalas išėjo Ulme 1627 metais. Sustatyti astronominės tabelės — 
buvo Keplerio tarnybos darbas, kuris jam buvo pavestas Prahoje kaip 
ciesoriškam matematikui. Šitą darbą Kepleris dirbo su pertraukomis apie 
25 metus. Pats Kepleris vadina savo tabeles svarbiausiu. veikalu (astrono- 
misches Hauptwerckh). Tokių tabelių astronomijos istorija žino keletą. 

Panašios tabelės buvo sudarytos graikų astronomo Ptolemejo laikais; 
vėliau arabų astronomo Al Bateno; XIII-me šimtmetyje buvo/žinomos alfon- 
sinės tabelės, pavadintos Kastilijos, karaliaus Alfonso vardu, kuris buvo sukvie- 
tęs visą astronomų kolegiją tabelėms sudaryti; šios tabelės kainavusios 
nepaprastai brangiai —apie 40000 dukatų. XVI-me šimtm. buvo tabelės var- 
tojamos Prūsinės (Pruthenicae), pavadintos Prūsų hercogo Albrechto vardu. ** 
Visos šios tabelės buvo su mažesnėmis ar didesnėmis klaidomis; tat Keple- 
riui reikėjo išleisti naujos tabelės. 


Keplerio rudolfinėse tabelėse randame planetų ir jų mėnulių padėtį 
kiekvienam laikui, planetų konfigyracijas ir opozicijas, randame jų kon- 
junkcijas, suskaičiuotus Saulės ir Mėnulio užtemimus; jose pataisytos žvaigž- 
džių vietos; įdėtas 1000 žvaigždžių pozicijų (padėčių) sąrašas, kuris paim- 
tas iš Brahė's stebėjimų. 

Reikia pasakyti, kad iš anksto suskaičiuoti planetos padėtį kiekvienam 
laikui — darbas nelengvas. Planetos kelio vieta pareina nuo tam tikrų kelio 
elementų, kuriuos reikia suskaičiuot ar stebėjimu nustatyti. Imant, kad pla- 
netos juda elipsėmis, planetos vietai nustatyti reikia šių elementų: i, o, 9, 
a, e, M, arba E, kur šios raidės turi šias reikšmes: 

i — palinkimo kampa tarp ekliptikos plokštumos (Žemės kelio 
plokštumos) ir planetos kelio plokštumos. 

o — kampas planetos perihelis — Saulė —kylantis mazgas (vienas dvie- 
jų taškų, kuriuose planetos kelias kerta Žemės kelio plokštumą); šitas kam- 
pas nurodo planetos perihelio vietą. 


* Ludwig Gūnther, Die Mechanik des Weltalls. 
** Betgi plg. ir 248-ją pastabą (285 pusl.) 

0 — kylančiojo mazgo ilgis — kampas pavasario saulėgrąžos taš- 
kas — Saulė — kylantis mazgas; šitas kampas nustato mazgų linijos pa- 
dėtį (mazgų linija eina per Saulę); 

a — didysis pusašis; jis nurodo ėlipsės didumą; 

e — ekscentricitetas (santykis tarp nuotolio Saulė — judėjimo centras 
su didžiuoju pusašiu); 

E — „epocha“, nurodanti planetos vietą, turimą tam tikru laiku; tam 
tikslui nustatomas kampas (vad. vidurinė anomalija), kurį sudarytų spindu- 
lys vektoris, jungiantis Saulę su bet kuriuo planetos kelio tašku su spin- 
duliu vektoriu, jungiančiu Saulę su periheliu, jeigu judėjimas pradedant 
nuo perihelio būtų tolyginis (kampinis greitis būtų tas pats). 

Dvi konstatos i ir O nustato plokštu- 
mą, kurioje yra planetos kelias; konstantos 
a ir e nustato kelio didumą, formą ir 
būklę, ir pagaliau E — planetos vietą pačia- 
me kelyje. Sis brėžinys atvaizduoja Zemės 
kelią ir planetos plokštumą. F saulėgrąžos 
taškas. Y A — mazgų linija, S-- Saulė, M — 
judėjimo centras. Kepleris įvedė šiuos ele- 
mentus ir suskaičiavo juos žinomoms tais 
laikais planetoms. Jis tam tikslui suskaičiuodavo tris spin- 
dulius vektorius. Jei trys toki spinduliai vektoriai žinomi ir kampai tarp 
jų taip pat žinomi, tai geometriškai galima nustatyti elipsės pavidalą. Maz- 
gų ilgį ir kėlių palinkimą į Žemės kelio plokštumą jis nustatydavo, stebė- 
damas planetą, kai ji yra netoliese mazgų. . Kepleriui skaičiavimo darbą pa- 
lengvino logaritmai, kurie tuo laiku buvo išrasti šveicaro Byrgi'o ir škoto 
Napier'o. Rudolfinės tabelės buvo astronomų pripažintus ir vartojamos iki 
XVIII-jo šimtm. astronomijos, jūreivystės ir kitiems reikalams. 


Somnium Seu de Astronomia lunari 


Kai rudoliinės tabelės buvo baigtos, imperatorius Rudolfas sumokėjo 
Kepleriui 4000 guldenų ir pasiūlė jam vietą prie W'allenstei'no, kuris buvo 
vyriausias visų imperatoriaus kariuomenės dalių vadas, ir gyveno Silezijo- 
je, Sagane. Kepleris su savo šeima nusikraustė į Saganą, ir čia bebūda- 
damas ruošė naują mokslo darbą, kuris buvo išleistas tik Kepleriui mirus, 
būtent, 1634 metais. Veikalas pavadintas: Somnium seu opus posthumum 
de Astronomia lunari. Apie šį savo veikalą Kepleris jau galvojo dar būda- 
mas studentu  Tūbingene. Pirmu žvilgsniu atrodo, kad šis veikalas yra fan- 
tazijos padaras, nes čia fantazijai duota daug vietos; bet gilesnė studija 
parodo, kad šiame veikale yra daug svarbių minčių, apvilktų gražia poeti- 
ne forma. Pats- autorius nevisai buvo tikras dėl savo svarstomųjų proble- 
mų, ir užtat savo veikalą pavadino „somnium“ — t. y, sapnu. Visas vei- 
kalas padalintas į 3 skyrius; trečiajame skyriuje aprašoma Mėnulio astro- 
nomija. Keletą originalių Keplerio minčių čia tenka prisiminti. 

Siame veikale Kepleris aiškina, kad Mėnulio judėjime tenka patirti dve- 
jetą nelygumų: evekciją ir variacią. Evekcija įvyksta, kai Mėnulis yra opo- 
zicijoje ar konjunkcijoje, t: y. kada  Zemė yra tarp Mėnulio ir Saulės, arba 
kada Mėnulis yra tarp Žemės ir Saulės (žiūr. du brėž. kairėj). Kada Mėnulis 

yra konjunkcijoje, jis yra arčiau Saulės, kaip Zemė, ir užtat jis dangiau 
pritraukiamas prie Saulės, kaip. Žemė; kada Mėnulis yra opozicijoje, Žemė 
yra arčiau Saulės, ir užtat Zemė daugiau pritraukiama, kaip Mėnulis. Dėl 
šio nelygaus pritraukimo nuotolis tarp Zemės ir Mėnulio padidėja už tat 
Žemės traukos jėga sumažėja, ir Mėnulio judėjimas opozicijos ir konjunk- 
cijos vietose palėtėja. O kada Mėnulis yra kvadraturose (ž. du br. dešin), t. y. 


S 


kelio vidury tarp konjunkcijos ir opozicijos (vad. I-ji ir II-ji ketvirtis), Že- 
mės ir Mėnulio nuotoliai iki Saulės maždaug lygūs, bet pritraukimo jėgų 
kryptys susiduria Saulėje, ir dėl šios priežasties, abu kūnu kaip ir artėja 
prie viens kito, ir, vadinasi, Žemė pritraukia daugiau Mėnulį, Mėnulio judėji- 
mas pasidaro pagreitintas. Dėl evekcijos Mėnulis opozicijos ir konjunkcijos 
metu atsilieka ?/40, o kvadraturų metu maždaug tiek pat pasislenka priekin. 

Kitas panašus reiškinys vadinamas variacija, kurią jau aptiko Tycho 
Brahe. Variacija pasireiškia, kada Mėnulis yra kelio vidury tarp konjunkci- 
jos ir I-os kvadraturos; toliau, tarp šios kvadraturos ir opozicijos, toliau tarp 
opozicijos ir II-os kvadraturos, ir galop tarp šios kvadraturos ir konjunk- 
cijos (žiūr. 316 pusl. brėž.), ypač paminėtų padėčių vidurinėse vietose. 

Mėnuliui esant Il-ame ir III-iame savo kelio ketvirty (brėž. viršutiniuo- 
se kvadrantuose), nuotolis tarp Žemės ir Mėnulio pasidaro kaip ir mažesnis, 
ir Mėnulis skuba; o I-me ir IV-me savo kelio ketvirty nuotolis eina didyn, 
ir Mėnulis lėtėja. Bet variacija labai maža. Variacija atsiranda dėl savitarpio 
veikimo traukos jėgų tarp Saulės, Žemės ir Mėnulio. Dėl variacijos Mėnu- 
lis pakeičia savo vietą daugiausia tik 36' (dabar nastatyta 30' 30" 7), vadi- 
nasi, vieni: atveju paslenka toliau savo tikrosios vietos 36', kitu atveju at- 
silieka nuo savo vietos 36'. 

Kepleris surado dar naują Mėnulio judėjimo nelygumą, kuris atsiran- 
da dėl to, kad Žemė su Mėnuliu žiemą yra arčiau Saulės, 0 vasarą toliau. 
Būtent, žiemą Mėnulis juda šiek tiek lėčiau; vasarą greičiau (daugiausia 11' 
pagreitėja ar palėtėja).- 14 Dr IG pPENGIAX HraDAAI I 

Kepleris savo veikale aiškina, 
kad Mėnulio mazgų linija, t. y. li- 
nija, kurioje Žemės kelias susikerta 
su Mėnulio keliu, — šita linija kei- 
čia' savo padėtį; ji slenka priešinga 
Mėnulio judėjimui kryptim, ji pasisu- 
ka 10!/+0 kasmet; tuo būdu per 18 
metų 218 dienų 20 valandų sugrįžta 
į savo pradžios padėtį. Kepleris randa, 
kad Mėnulis atsikreipęs į Zemę vi- 
suomet vieną ir tąja pačia puse; šitą fa- 
ktą jis aiškino, kaip sutinkantį su Mė- 
nulio aplink Žemę sukimusi. Bet gile- 
sni. Galilejo Mėnulio teleskopiniai ste- 
bėjimai parodė, kad atkreiptoje į Ze- 
mę Mėnulio pusėje būna atmainų. Šis 
reiškinys vadinamas libracija. Keple- 
ris skiria dvejopą libraciją: vieną iš žie- 
mių į pietus, kitą iš rytų į vakarus, 
vadinasi, kartais žiemių pietų kryptimi, 
o kartais vakarų rytų kryptimi matyt 
toliau, kaip paprastai. 

Libraciją vakarų rytų kryptimi 
Kepleris aiškina šiaip. Mėnulio judėji- 
mas savo keliu yra nevienodas, netoly- 
ginis, tuo tarpu kai sukimasis aplink 
ašį yra visiškai vienodas. Esant Mė- 
nuliui toliausia nuo Žemės, rotacija 
viršija jo judėjimą keliu (revoluciją), 
k ir, atvirkščiai, esant -Mėnuliui arčiau- 
sia prie Žemės, jo revolucija viršija rotaciją, ir šios priežasties dėliai 
Mėnulis kartais matomas plačiau į rytus arba į vakarus. Libraciją iš 
žiemių į pietus Kepleris aiškina kita priežastimi. Mėnulio pusiaujis sudaro 
su ekliptika 10 28' 35" kampą, ir Mėnulio rotacijos ašis nėra statmena kelio 
plokštumai, bet sudaro su juo 59 8' kampą, ir užtat jo poliai nėra kraštiniuose 
iš Žemės žiūrint taškuose, ir užtat matyt toliau už žiemių ar pietų poliaus. 

Keletą aukščiau suminėtų Mėnulio judėjimo nelygumų jau žinojo se- 
novės astronomai. Antai, Ptolemejas žinojo evekciją, Galilejas libraciją. 
Keplerio nuopelnas aukščiau paminėtų ir kitų nepaminėtų mokslo fak- 
tų atžvilgiu  — tikslesnis jų“ precizavimas ir įrodymas, pasiremiant liziki- 
nio pobūdžio priežastimis. Ir Kepleris gauna rezultatus, kurie nedaug kuo 
skiriasi nuo šių dienų mokslo rezultatų, paremtų tiksliais suskaičiavimais 
ir stebėjimais, : 

Ant Mėnulio paviršiaus Kepleris randa nelygumų, kalnuotumų, įdu- 
bimų. Jis randa, kad kai kurie šių nelygumų negalėjo atsirasti paprastu 
būdu, kad čia turėjo paveikti gyvos būtybės. Kadangi, Keplerio manymu, 
ant Mėnulio yra oro ir vandens — ko šiandieną mokslas nepripažista, — 
tai tokios gyvos būtybės gali egzistuoti; jų dvasiniai savumai nedaug kuo 
skiriasi nuo Žemės žmonių, bet jų kūnas visiškai kitoks. 

Keplerio mažesnieji astronominiai raštai ir darbai 


Pirmiau buvo suminėti visi svarbesnieji Keplerio darbai ir veikalai. 
Tenka dar paminėti keletas smulkesniųjų Keplerio raštų ir darbų, kurie 
paliečia įvairias mokslo disciplinas: astronomiją, chronologiją, astrologiją, 
matematiką, fiziką. Apie vieną kitą tokių smulkesnių darbų jau buvo kalbėta. 

Kepleris tyrinėjo kometas ir savo tyrimo rezultatus surašė keturiose 
knygose, kurių viena (apie 1607 metų kometą) išėjo 1607 metais, o kitos 
1619 metais. Čia jis taip pat pralenkė to laiko mokslininkus. Jisai kartu su 
Brahe paskelbė, kad kometos atsiranda ir vaikščioja kur kas toliau, negu 
siekia Žemės atmosiera; į šią Žemės atmosferą jos tik retkarčiais patenka, 
Jis pastebėjo, kad kometų uodega nukreipta nuo Saulės. Jis neturėjo aiš- 
kaus supratimo apie spindulių spaudimo jėgą, bet jis manė, kad yra kokia 
nors jėga, veikianti iš Saulės, kuri planetos uodegą nukreipia nuo Saulės. 
Jis net galvojo apie kometų kelius; net sukonstruavo tam tikrą kreivę, kuri 
panaši į parabolę. Jis manė, kad kometų yra labai daug, kaip jūrėsė žuvų. 

Kepleris aiškino ir meteorus. Vienas meteoras, kaip didelis ugnies 
rutulys, buvo pasirodęs Vokietijoje 1623 metais Lapkričio mėn. 17 d; me- 
teoras buvo palikęs mūsų astronomvi didelio įspūdžio. Kepleris vadinamas 
ir meteorų astronomijos kūrėju. 

Kepleris paliko raštų, kuriuose jis tyrinėja Saulės užtėmimus 1605, 
1620 ir 1621 metais. 

„ Kepleris buvo atkreipęs didelio dėmesio į naują žvaigždę, pasirodžiusią 
Žalčio žvaigždyne. Jis savo mintis sudėjo į raštą: De stella nova in pede 
Serpentarii. 

Kepleris stebėjo perėjimus Aušrinės ir Merkuro pro Saulę ir šiąja 
tema paliko raštų, kaip, antai: -Mercurius in sole visus. 

Kepleris pirmas pastebejo, kad Saulės dėmės keičia savo vietą, ir iš 
čia išvedė, kad Šaulė sukasi aplink savo ašį, ir, būtent, apsisuka aplink 
savo ašį per 24—26 dienas. 

Kepleris buvo sužavėtas Galilejo naujais aptikimais, tokiais, kaip Jupite- 
rio mėnulių, Mėnulio kalnuoto paviršiaus ir tt. Sitie aptikimai buvo dide- 
lis ramstis Koperniko pasaulivaizdžiui. Galilejo mintis plėtodamas toliau, 
Kepleris parašė veikalą: Dissertatio cum Nuncio sidereo, nuper ad morta- 
tales misso a Galilaeo Galilaeo. 

1623 m. įvyko konjunkcija Jupiterio ir Saturno Liūto žvaigždyne. 
Dviejų planetų susiartinimas paliko žmonėms didelio įspūdžio. Norėda- 
mas nuraminti žmones, Kepleris parašė raštą: Discursvon der grossen 
Conjuktion 1623. Zusammenkunit Saturni et Iovis im Fewrigen Zaichen dess 
Lėwen July 1623. Dar ir daugiau Kepleris paliko astronominių raštų, 
veikalų, bet visų nesuminėsi. 


Keplerio chronologiniai darbai 


Kepleris rėmė popiežiaus Gregoriaus įsakytą kalendoriaus reformą. 
Kalendoriaus reformos reikalu jis parašė dvejetą raštų: „Dialogus de Ca- 
lendario Gregoriano“ ir „Iudicium de Calendario Gregoriano“. Pastarame 
rašte Kepleris aiškina kalendoriaus reformos mokslinę, astronominę, ekono- 
minę ir politinę reikšmę. 

Kepleris nagrinėjo chronologines ir kosmologines problemas: apie 
laiko pradžią, apie pasaulio senumą, apie graikų ir žydų chronologiją. Jam 
labai riipėjo nustatyti Kristaus gimimo tikrasis laikas. Siuo klausimu jis pa- 
liko keletą raštų. Paminėsiu jų du: „De Jesu Christi Servatoris nostri vero 
anno natalitio“ ir „De vero anno guo aeternus Dei filius humanam na- 
turam assumsit“. Kepleris randa, kad Kristus gimė 748 metais po Ro- 
mos įsteigimo, arba 5 metus prieš mūsų erą. - 


Keplerio astrologijos darbai 


Jau šio rašto pradžioje pasakyta ir įrodyta, kad Keplerio būta dide- 
lio astrologo. Jis tikėjo, kad planetos ir jų aspektai veikia žmogaus gyveni- 
mą. Keplerio manymu, kaip iš žmogaus tizionomijos, iš jo temperamento, 
iš kai kurių ligų galima spręsti apie žmogų, taip iš žvaigždžių bei planetų 
konstelacijos žmogui gimstant galima spręsti apie žmogaus gyvenimą. 


Aorofeopium gefžellet durzch 
Ivarnemn Kepbler ui 
1608. 


„ 3 mp 
8 TI 
Il. IV. V. 


Keplerio horoskopas Wallenstein'ui 


Kepleris statydavo, kas prašydavo, horoskopus. Tam tikslui reikėdavo jam 
pasakyti gimimo tikslų laiką. Jis suskaičiuodavo šiam momentui planetų 
ir žvaigždžių padėtį, jų užtekėjimą ir nusileidimą, ir iš šių duomenų jis 
pranašaudavo žmogaus ateitį, Dažnai pranašavimas įvykdavo. Apie astro- 
logiją Kepleris yra parašęs keleta veikalų. Vienas šiaip pavadintas: De fun- 
damentis astrologiae certioribus. Kitas menkesnis antrašte: Tertius inter- 
veniens. Šiuose veikaluose Kepleris aiškina savo astrologines paslaptis. 

Keplerio matematikos darbai 


Skaičiuodamas rudolfines tabeles Kepleris sužinojo apie logaritmų 
išradimą. Jis tuojaus ėmėsi šio naujo pagalbinio skaičiavimo būdo, bet iš- 
rastus neaiškiu pavidalu logariimus pats turėjo pataisyti, pats turėjo nu- 
statyti logaritmų tabeles. Kepleris dėsto logariimus savo veikale: Chilias 
Logarithmorum (Marburge) 1625 ir 1626 metais. Jis kad ir nemokėjo inte- 
gralinės skaičiuotės, kurią paskiau aptiko Leibniz'as ir Newton'as, bet vis 
dėlto jis vartojo skaičiavimo būdus, kurie visai artimi integralinei skaičiuo- 
tei. Siaja proga tenka prisiminti grynai matematinius Keplerio veikalus: 
Nova Stereometria doliorum vinariorum (Linz 16715) ir Astronomia no- 
va; pirmame veikale jis skaičiuoje indų tūrius; antrame — vartoja priemo- 
nes, artimas integralinei skaičiuotei. Kepleris savo veikaluose išplėtojo 
daugiakampių ir daugiasienių visą teoriją; jis juos susistemino. 

Kepleris sugalvojo keleta originalių būdų lygtims spręsti. Jis sugal- 
vojo aparatą kūgio pjūviams mechaniškai pabrėžti. 


Keplerio fizikos darbai 


Optiniai ir akustiniai Keplerio darbai buvo paminėti kalbant apie 
pagrindinius Keplerio veikalus. Cia tenka paminėti Keplerio darbai ma- 
gnetizmo srityje, Jis plaukiojančio magnetėlio pagalba išmatavo Graco 
deklinaciją (kampą tarp geografinio ir magnetinio vietos meridiano). Jis 
sukonstruavo tam tikrą inklinatoriumą, kuriuo matavo magnetinę inklinaciją 
(kampą tarp gulsčios plokštumos ir plokštumos, einančios per magnetinę 
rodyklę, galinčią sukinėtis vertikalioje plokštumoje). Jo inklinatoriumas buvo 
ratas, tik ne geležinis, pastatytas magnetiniame meridiane, prie kurio viršu- 
tinio galinio taško pririštas ant siūlo magnetėlis; šis magnetėlis yra rato 
vidury ir savo vienu galu pakilęs į viršų. Pakilimo kampas, skaitant nuo 
jo gulsčios padėties, ir yra inklinacija; gulsčiąją padėtį galima nustatyti, 
pririšus prie to pat siūlo, t. y. rato vidury, neįmagnetintą plieno stiebelį. 


* 
a * 


Tokie tat svarbiausi Keplerio darbai ir veikalai. Kepleris mirė 1630 me- 
tų Lapkričio mėn. 15 dieną. Paskutinis Keplerio gyvenimo laikotarpis 
buvo sunkus. Wallenstein'as, kuriam Kepleris tarnavo, neišmokėjo jam 
prideramų 12000 guld. Kepleris raitas vyko į Regensburgą, kur posėdžiavo 
parlamentas; šiojo užtariamas ijis manė galėsiąs gauti prideramus pinigus 
Atvykęs į Regensburgą Kepleris staiga mirė, baigdamas 60 m. amžiaus, ir 
buvo palaidotas už miesto sienų; po dvejų metų, kai Regensburgas buvo 
švedų ir saksoniečių pultas, Keplerio kapas buvo sunaikintas, nebeliko jo- 
kio pėdsako. Ant kapo buvo padėtas parašas, kurį Kepleris pats liepė įrašyti: 

Mensus eram coelos, terrae metior umbrae, 
Mens coelestis erat, corporis umbra iacet“. 

(Aš matavau dangaus skliautus; dabar matuoju žemės šešėlius; mano 
dvasia buvo dangiška, ramybė kūno šešėliui). 

Keplerį tinkamai įvertino jau tų laikų mokslininkai. Buvo suprasta, 
kad Kepleris — mokslininkas iš Dievo malonės. Kai prancuzų mokslinin- 

kas Petras Gassendi (+ 1655 m.) išgirdo apie Keplerio mirtį, jis ištaręs 
šiuos žodžius: „Tai šita šviečianti mokslo saulė užgeso, tai Keplerio bliz- 
ganti galva apdengta amžinu šešėliu“. 

Ne mažesnės reikšmės turi Kepleris ir šių dienų mokslui. Trys Ke- 
plerio dėsniai amžinai įrašyti į astronomiją ir į fiziką. Jo astronominis te- 
leskopas dar ir šiandieną tebevartojamas; jo planetų kelių elementų skai- 
čiavimas bei suradimas dar ir šiandieną turi reikšmės. Bet didžiausia Ke- 
plerio reikšmė— mokslų istorijoje. Be Keplerio, be jo trijų dėsnių nebūtų bu- 
vę Newton'o, nebūtų buvęs surastas gravitacijos dėsnis, turįs nepaprastai 
didelės reikšmės astronomijoje ir fizikoje. Be jo rudoliinių tabelių nebūtų 
pažengęs priekin astronominių tabelių ir efemeridų sustatymas. Be jo op- 
tinių tyrinėjimų nebūtų buvęs surastas lūžimo dėsnis, kuriuo paremta visų 
teleskopų (žiūronų) konstrukcija. Kopernikas, Kepleris ir Newton'as — tai 
astronomijos trejybė, davus pagrindą naujajai astronomijai. 

Kepleris stovėjo aukščiau savo amžiaus ir kūrė ateičiai. Kūrė, neatsi- 
žvelgdamas į sunkias apystovas, neatsižvelgdamas į kurinio naujumą, sun- 
kumą. „Aš esu gimęs — sako Kepleris — tirti reiškinius, nuo kurių kiti, 
jų sunkumą patyrę, iš baimės nusikrato“.  Kepleriui jokių kliūčių mokslo 
srityje nėra. Jos turi būti visos nugalėtos. Jis sako: „Nėra jokio mokslo 
sunkumo, jokios kliūties, kuri nubaidytų tirti pasiimtąjį dalyką“. Keplerio 
asmenybė tokia gili, religinga, turininga, vertą ko plačiausių studijų. Reikš- 
mingiausia toje asmenybėje tai, kad jis buvo nuo jaunystės persiėmęs min- 
timis apie pasaulio harmoniją. Sita ideja atvedė jį prie jo garsių dėsnių, 
ir jis tą pasaulio harmoniją dangaus kūnų judėjimuose surado. Jis galėjo 
pasakyti psalmininko žodžiais: Coeli enarrant gloriam Dei (Dangus ap- 
sako Dievo garbę). 


Iš naujausios (jubilejinės) Keplerio literaturos: 
(Pabaiga iš 290-jo pusl.) 


Johann Kepler 1571—1630. A Tercentenary Commemoration of His Life 
and Work. A. series of papers under the Auspices of The History of Science Society 
in collaboration with The American Assotiation for the Advancement of Science. Bal- 
timore 1931. Antraštėje pavadintosios Draugijos turėjo paskaitas, kurios čia ir sudėtos: 
W. Carl Rufus kalba apie Keplerį astronomą (1—38 p.), D. J. Struik—apie K. ma- 
tematiką (39—57 p.), E. H. Johnson — apie K. ir mysticizmą (58—85 p.), F. E. 
Brasch -- sudarė Keplerio bibliografiją (86—133 p.). 

Die Naturwissenschaften 14 November 1930, Nr. 46 įdėjo A.S. Eddington'o 
(941 p.), M. v. Rohr'o (944—945 p.), P. Jašnov'o (iš Pulkovo) (946-049 p. ir A. 
Kopff'o (949--951 p.) straipsnius. 

W. v. Dyck, Johannes Keplers Weltanschauung. Zeitwende 7(1931) 216—219 p. 

C. Schmidt, Die Mystik in Keplers Weltanschauung. Sitz. Ber. Isis Dresden 
1930 (1931) 146—162 p. (šį darbą redagavo prof. R. Zaunick'as). 

H. Reuther, Johannes Kepler und das astronomische Weltbild der Antike. Ver- 
gangenheit und Gegenwart XXI (1931) 73—97 pusl. 2 

J. Plassmann, Johannes Kepler und seine Werke, Breslau (1630). 

P. Rossnagel, Johannes Keplers Weltbild und Erdenwandel, Leipzig (1930) 

L. Finckh, Stern und-Schicksal. Johann Keplers Lebensroman. Stuttgart 1931. 

Maksas Caspar'as, žinomas Keplerio veikalų vertėjas, paskutiniais metais dar 
yra kai ką suradęs ir neišspausdintų Keplerio raštų. Tuos radinius jis yra paskelbęs Ba- 
jo Mokslų Akademijos darbuose (Abhandl. d. Bayer. Akad. d. Wiss. Math. —naturw. 
Abtl.) nuo 1930 metų su antrašte „Nova Kepleriana“. Pr. Dovydaitis 

Nemunas 
Medžiaga Nemuno monograiijai. 
Pr.f. Steponas Kolupaila, Kaunas. 


Lietuvos hidrologas negali ignoruoti didžiausių mūsų upių — Nemu- 
mo ir Neries — baseinų, žymi dalis kurių sudaro Vilniaus kraštą, dabar 
smums beveik neprieinamą; o abiejų upių pradžia — Sovietų Gudijoje. 
Pasiryžęs parašyti Nemuno ir Neries monografiją, keletą metų svajojau ap- 
lankyti tas mūsų upes nuo pačių jų versmių. Kartu su geografu prof. K. 
Pakštu ilgai prašėva Sovietų vyriausybės leidimo, bet negavova; gal mu- 
dviejų kelionė mokslo tikslais pasirodė tai valstybei pavojinga. * 


Nemuno aukštupio vaizdas Stolpcų apylinkėje 


* Vėliau, 1933 m. Rugsėjo mėn., grįždamu iš IV Pabaltijo hidrologų konferencijos 
Leningrade ir ekskursijos į Dniepro hidroelektrinę stotį ir Kijevą, užsukova mudu į Gu- 
«lijos sostinę Minską su viltimi patekt į Nemuno versmes. Gudų Mokslo Akademijos 
vadovybė pritarė mudviejų sumanymui, bet paaiškėjo daugybė sunkumų, ypač dėl artimos 
Sovietų-Lenkijos sienos; ir mudu dar kartą atidėjova numatytą ekspediciją, pasitenkinę 
stebėdamu Ne nuno aukštupio baseiną iš vagono lango. 

1932 mėtų vasarą pamėginau atlikti bent dalį plano — susipažinti su 
Nemunu Vilniaus krašto ribose. Nevisai paprastomis aplinkybėmis patekęs 
į Vilnių", aplankiau Trakus, Verkus, padariau ekskursijas į Ašmeną ir 
Alšėnus, į Brėslaują, Drūkšių ežerą ir Apsą, į Varnėnus, Mykoliškį, Svy- 
rius, Medžiolą ir Naručio ežerą, ir keliavau išilgai Nemuno nuo Stolpcų 
iki Gardino. 

Iš bendro 936 km Nemuno ilgio tik mažesnė pusė mums „be rizi- 
ko“ prieinama: nuo Kuršių marių iki Uciechos, aukščiau Merkinės, 431 km; 
vienu tik kairiuoju krantu galima pasiekti Varviškį, prie Juodosios Ančios 
žiočių, 476 km nuo žiočių. Pats Nemuno aukštupis — 51 km — yra So- 
vietų Gudijoje, toliau 17 km juo eina siena tarp Lenkijos ir Sovietų są- 
jungos. Dar lieka visai „švarus“ 3902 km ruožas, nežinomas, nematytas 
ir šiek tiek lengviau pasiekiamas, nekaip pasienio tarpai. Beveik visą tą 
tarpą man pavyko apkeliauti 1932 metų Liepos mėn. 21—28 d. kartu su 
jaunesniuoju mano broliu Ignu, žurnalistu ir sportininku. Kartu su šios 
kelionės aprašymu duodu čia ir kiek tiek rimtesnės medžiagos būsimai 
Nemuno monografijai. Ei 


1. Nemuno versmės. 


Nemunas prasideda tolimoje Gudijoje, Minsko gub. Ihumeno (dabar 
Minsko) apskrity. Jo pradžia labai savotiška. 

Apie PESOCNOS miestelį (ž. Nemuno versmių žemėlapį) plačiuoju slė- 
niu teka nemažas upelis USA, kuris prasideda per 100 km į žiemius, 6 
km nuo Volmos miestelio, keliolika km į vakarus nuo Minsko. Tikrai 
nežinoma, kuris iš sudarančių Usą upelių turi tą vardą nuo versmių; laiky- 
sime Usos versmes ilgiausio intako pradžioje (žemėlapy pažymėta dviem 
žvaiždutėm). Be daugelio smulkių upelių, Usa prisiima du stambiu intaku: 
iš kairės Uzdą (aukštupy Zvėtė), iš dešinės Perečutį (Peretutį);, savo slėny 
paliai Pesočną Usa raitosi vingiais, kaip mūsų Nevėžis, sudarydama senos 
upės vaizdą. Jos baseinas sudaro 1316 kmž plotą; ji tokio dydžio, kaip 
Minija tarp Kartenos ir Gargždų. 

„ Ties Pesočna Usa susitinka iš kairiojo šono su kitu nemažu upeliu 
LOŠA, kuris ateina iš rytų ir žiemių rytų, nuo Lošos miestelio. Loša du 
kartu trumpesnė, kaip Usa. Lošos žymiausias intakas iš kairiojo šono — 
Vinia, teka iš pietų-vakarų, nuo Nesvyžiaus; jis kiek ilgesnis už Lošą. Lo- 
šos baseino plotas — 876 km?, kaip Dubysos žemiau Kražantės. 

Tarp Usos ir Lošos į jų šlapią slėnį įteka mažučiukas upokšnis, 
kuris nyksta slėny ir keturiomis skirtingomis šakomis jungiasi su Usa ir 
Loša, Jis toks mažas, kad jo negalima lyginti ne tik su sakytomis upė- 
mis, bet ir su daugybe kitų tų upelių intakų. Tik linkmė, kuria tasai ma- 
žas upeliukus atbėga į Usos slėnį, sutampa su slėnio kryptimi ties Pe- 
sočna, susijungus Usai su Loša; toji aplinkybė, matyti, ir davė žmonėms 
pamato praminti tą upelį NEMUNU, arba aukštupiu tos didesnės upės, 
kuri nuo Pesočnos teka į vakarus ir žiemių-vakarus. Hidrologui tenka nu- 
silenkti tokiam etnografiškam Nemuno versmių nustatymui, nors dėl to 


* Mano kelionė buvo aprašyta žurnale „Bangos“, 1952 m. 32, 33, 34, 35, 36, ET 
38, 4 ir 46 NN-se (Mano kelionė į Vilniaus kraštą, Po Vilniaus kraštą, Brėslaujos 
ežerai). 

Nemunas laikomas kiek trumpesnis, negu turėtų būti jo tikras hidrograti- 
nis ilgis. Nemuno aukštupis iki Pesočnos tetur 25 km ilgio, tuo tarpu 
Usos ilgis 104 km, Lošos — 48 km. Nemuno ilgis nuo jo „etnografinių“ 
versmių iki vyriausios šakos — Atmatos žiočių į Kuršių mares yra 936 km, 
o nuo Usos versmių (tikrųjų Nemuno „hidrografinių“ versmių) 10i6 km, 
nuo Uzdos (Usos intako) versmių 981 km, nuo Perečuties (Usos intako) 
077 km, nuo Lošos versmių 959 km, nuo Vinios (Lošos intako) versmių 
074 km. Kiek Nemuno versmės turi konkurentų! Hidrologai galėtų mūsų 
Nemuną vadinti Usa ar dar kitaip. 

Formaliai vadinamo NEMUNO versmės yra šlapiame miškely, 6 km 
į žiemių-vakarus nuo Lošos miestelio, 4 km į vakarus nuo Dolhiničių kai- 
mo (žemėlapy pažymėtos viena žvaigždute). Upelis teka per krūmokšnius 
pietų-vakarų linkme. Seštajame kilometre sutinkame Nemonijos tolvarką, 
septintame — Zabolotės kaimą, kur Nemuną kerta pirmasis vieškelis į ar- 
timą Uzdos miestelį (4 km į žiemių vakarus). Iki Usos slėnio Nemunas 
— visai mažas upelis: jo baseino plotas tesudaro 121 kmž. Palyginkime 
baseinus: 


Nemuno versmių baseinas 121 km? 
Usos baseinas 1316, 
Lošos baseinas 876 + 


Nemuno baseinas su Usa ir Loša 2315 kmž, 


Nemuno aukštupio baseinas 11 kartų mažesnis, kaip Usžos, per T 
kartus mažesnis, kaip Lošos. Užtat kartu su tais „intakais“ Nemuno ba- 
seinas iš karto padidėja 19 kartų! Nemunas žemiau Pesočnos didesnis, 
kaip Dubysa, toks, kaip Sešupė apie Pilviškius, kaip Mūša aukščiau Lė- 
vens, apie Pasvalį. Nuo Pesočnos Nemunas laikomas plukdoma upe. Stam- 
biais posukiais, pro Mohilnos miestelį (kur 1235 m. Lietuvos kunigaikštis 
Ringaudas kovėsi su rusų kunigaikščiais), Nemunas kerta Lenkijos-Gudi- 
jos sieną, kurį laiką tekėdamas pačiu pasieniu. Nuo tos sienos, nuo My- 
kalojaučinos kaimo, Nemuno vaga ilgai laikosi vienodos žiemių-vakarų 
linkmės. Šiame ruože sutinkame du didesniu miesčiuku: Sverženį — 
kairiajame krante, ir pora kilometrų žemiau — Stolpcus — dešiniajame 
krante. 

Nuo Sverženio Nemunas tinka laivams plaukti; visas tinkamas laivi- 
ninkystei ruožas turi 855 km ilgio. Ties Sverženiu per Nemuną pastatytas 
pirmas nuolatinis medinis tiltas — senam Varšuvos-Minsko vieškeliui. Nuo 
to tilto pradedant, Nemunu buvo plukdomi dideli baidokai, kuriais Gudijos 
žemės turtai buvo gabenami į Karaliaučių ir Klaipėdą. Laivai, vad. vyti- 
nės, buvo iki 50 m ilgumo, nuo 5,5 iki 7,5 m platumo, iki 2 m aukščio, 
iki 1 m gremzlės; juose tilpdavo per 1500 tonų krovinių *. Per metus buvo 
prikraunama po keliasdešimtis tokių vytinių; prekėms laikyti buvo pasta- 
tyta keliolika sandėlių. 

Tarp Sverženio ir Stolpcų Nemuną kerta pirmoji geležinkelio linija; 
ja važiuojama iš Varšuvos per Baranavičius ir Minską į Maskvą. Geležin- 
keliui pastatytas geležinis dviejų santvarų tiltas. 


* Viena kelionė Nemunu tokia lietuviška vytine, atlikta 1820 m. nuo Kauno iki 
Karaliaučiaus, aprašyta šių metų „Gamtos Draugo“ Balandžio-Gegužės m. sąsiuviniuose. 

2. Stolpcai. 


STOLPCAI — dešiniajame Nemuno krante —- turi 3000 gyventojų, jų 
tarpe nemaža pasienio kariuomenės. Seniau čią buvo didelis prekybos cen- 
tras, buyo daug sandėlių, prie laivų statybos ir krovimo dirbo daug darbi- 
ninkų. Stolpcai atrodo, kaip mažas provincijos miesčiukas. Visi namai — 
vieno aukšto, mediniai, kaimiško tipo. Mūrinė dviem bokštais bažnyčia, se- 
niau domininkonų vienuolynas *. Keleri nauji namai pastatyti valdžios įstai- 
goms ir kareivinėms; taip pat geležinkelio stotis ir muitinė, kiek toliau nuo 
miestelio į žiemius. 


Nemunas Stolpcuose; matyti vie:ke io tiltas, bunos. 


Į Stolpcų stotį atvykova su broliu geležinkeliu, beveik be daiktų, ap- 
sišarvoję fotokameromis ir žemėlapiais. . 

Geležinkelio stotis labai švari ir graži, pastatyta reprezenlacijai: stogas 
aukštas, čerpėmis dengtas; fasadas gausiai papuoštas gėlėmis ir vynuogė- 
mis. Įdomu, kad gretima Rusijos stotis—Negoreloje — dar gražiau išpuoš- 
ta ir ištaigingai įrengta; bent reprezentacijos lenktynės! 

Skubame pamatyti Nemuną. Seniau Stolpcuose buvo didelis judėjimas. 
Ir dar po karo, kai buvo plukdomas rusų miškas, miestelis buvo kiek at- 
gijęs. Bet jau treti metai kai plukdymas nutrūko, ir Stolpcai apsnūdo. Gre- 
ta Stolpcų, prie Sverženio miestelio, anglų bendrovė pastatė dideles lent- 
pjūves, bet ir ten gyvumo nejunti. 

Dabar Stolpcuose krantai tušti, jokių laivų, jokių gyvybės ženklų. Tik 
kartais koks jaunuolis iriasi baidare; ties miestu pastatytu du mediniu na- 
meliu — vandens sporto klūbai, rodos, valdininkų ir karininkų. Jei ne ka- 
1iuomenė, tai ir visas miestas atrodytų negyvas, 

Nemuno krantai apie Stolpcus žemi ir plokšti; pavasary Nemunas išsi- 
lieja plačiau kaip kilometrą. Plokščias krantas ir ties miesteliu; čia jis kiek 


* Bažnyčios bokštai baigėsi negražiais plokščiais stogeliais: 1933 m. pradėta statyti 
aukštesni stogeliai. 2 

sureguliuotas, išgrįsta krantinė, pratiesta geležinkelio šaka. Prieš porą metų, 
sako, visas tas krantas buvęs apkrautas rąstais, buvo laukiama leidimo 
plukdyti per Lietuvą; vėliau išgabeno traukiniais, ir paliko plikas krantas-su 
tuščiais bėgiais. Be apsaugos, vanduo išplovė krantą ir apėjo krantinę. 

Keletą šimtų metrų žemiau geležinkelio tilto stovi paprastas medinis 
tiltas vieškeliui į Sverženį, Mirą ir Nesvyžių. Prie vieno jo ožių įtaisyta 
vandens horizontui observuoti matuoklė. Greta jos pririštas apleistas mo- 
torlaivis. Viename krante dar pastebėjova porą labai didelių valčių, įrengtų 
kelmams iš upės dugno kelti; tie laivai gulėjo sausumoje, matyti, visai ne- 
naudojami, pradžiūvę ir apleisti. 

Pradėjova ieškoti nusipirkti ar "pasisamdyti valtį, Suradova vandens 
kelių ruožo prievaizdą p. Feliksą Siemašką; jis anksčiau tarnavo prie 
Nemuno Jurbarke. Susirūpinęs mūsų likimu, jis padėjo ieškoti valties ir 
davė daug gerų patarimų, kuriais nepasinaudojova ir vėliau nekartą gailė- 
jovos. Iš p. Siemaškos žodžių paaiškėjo, kad mudu laukia labai varginga ke- 
lionė. Užpernai buvę atvažiavę iš Poznanės keli profesoriai, atsivežę savo 
valtį sų visu įrengimu, norėję per savaitę nuplaukti į Gardiną, bet vargo 
ir šlapo po lietumi ištisą mėnesį ir iš pusės kelio pabėgo, net valtį pa- 
metė savo likimui. O mudu svajojova pasiekti Gardiną per 3—4 dienas, ir 
dar be jokio įrengimo... Kitas dalykas — baidarė (čia vadinamas kajakas), 
tokių išplaukė iš Stolpcų dešimtys, nė viena negrįžo; matyti, kur nors 
nuplaukė. 

Teiravovos paupio gyventojų; ar neturi valties. Visi kraipė galvas, iro- 
nizavo: 

-- Į Gardiną norita plaukti? Verčiau važiuokita geležinkeliu: patogiau, 
pigiau, greičiau ir tikriau. . 

— Mudviem svarbu Nemunas pažinti. 

— Pavargtumėta, kaip mes, ant sielių, tai kitą kartą nenorėtumėta matyti. 

Vienas senas sielininkas su totoriška pavarde šiek tiek susikalba lie- 
tuviškai: daug kartų buvo su sieliais Kaune ir Jurbarke. 

Prie Nemuno radom tik vieną luotelį; ne tokio ieškojom. Pas vieną 
meisterį buvo „beveik gatava“ valtis, kurią galėtų baigti „rytoj“, vadinasi, 
po kokių dviejų dienų. Už valtį jis paprašė 100 auksinų ir tuo išvedė iš 
pusiausvyros lydėjusį mus p. Siemašką. 

— Nieko nebus! Nuo šitų išnaudotojų neapsiginsita. Teks nuvažiuoti 
kiek toliau nuo Stolpcų, kur žmonės geresni. Tinkamiausios vietos — Be- 
režna, Jeremičiai, pagaliau Sinevskaja Slabada... į 

Po kitų nevykusių pastangų teko sutikti su p. Siemaškos nuoširdžiu 
patarimu. Daugiau jis mudviem padėti negalėjo. 

Pasitarę su vienintelio automobilio šoferiu, suradova, pagaliau, veži- 
ką ir susitarėva su juo nuvežti mudu iki Jeremičių. Kol tarėmės ir derėjomės, 
atėjo vakaras. Palikova nakvoti Stolpcuose, kad geriau galėtuva matyti Ne- 
muną ir fotografuoti. Nakvojova čia vadinamame viešbuty, geresnio nebuvo. 

Pradžia mūsų kelionės buvo nekokia: užuot plaukę valtimi, turėjova 
leistis nežinomais keliais į nepažįstamą kraštą, kuris žemėlapiuose atrodė 
visai retai gyvenamas. Pietaudamu Stolpcų bufete nemanėva, kad negreit 
teks kitą kartą pietauti... 

3. Iš Stolpcų Nemuno krantais... 


Anksti rytą, kai Stolpcų gyventojai dar miegojo, tuščiomis grįstomis 
ir negrįstomis gatvėmis išvažiavo mūsų girgždantis vežimas, vienos arklio 
jėgos motoro traukiamas. Smėlio keliai buvo ir tam „motorui“ per sunkūs, 
todėl didesnę kelionės dalį išlipę lydėiom archaišką vežimą pėsti. 


r — 1 


Nemuno slėnis žemiau Stolpcų anksti rytą. 


Nemuno slėnis apie Stolpcus — platus, lygus ir visai neįdomus. Tarp 
krūmų ir pievų vingiuoja žemais krantais nedidelė upė, kaip Nevėžis apie 
Raguvą. Kaimų nedaug, judėjimo maža. Mūsų kelias per smėlio kalvas vie- 
tomis artėjo prie Nemuno vingių. Saulės spinduliuose tirpo lengvas pane- 
munės pievų rūkas. 

Kai saulė ryškiau nušvietė Nemuno krantus, pradėjau gaudyti savo 
žotokamera tipingus vaizdus: norėjau parodyti mūsiškiams, koks tas Nemunas 
čia menkutis. 

Po geros valandos melancholiškos kelionės pasiekėva pirmą bažnyt- 
kaimį Žikoborok (žemėlapiuose Žukov Borok) su maža medine cerkvele, 
kurios bokštai buvo remontuojami. Ant mažo intako Jačnos veikia vandens 
malūnas; malūnininkas ilgai negalėjo atsiminti, kaip vadinasi tas upelis, 
pagaliau pavadino jį Razvaba. 

Ties Žikoboroku per Nemuną pastatytas ilgas medinis tiltas. Jis buvo 
dar ilgesnis, per visą slėnį, bet galą, matyti, nunešė ledai, tai juo ir nesi- 
naudojama. Pervažiavome į kairįjį Nemuno krantą ir kiek nutolome nuo jo 
lanko, siekdami trumpesniu keliu Berežnos bažnytkaimio. 

Per platųjį ir plokščiąjį Nemuno slėnį matėm kitoje pusėje Zalučės 
dvarelio stogus: ten augo rašytojas Liudvikas Kondratavičius, kuris 
Vladislovo Syrokomlės slapyvarde parašė, tarp kitų veikalų, ir „Ne- 
muno monografiją“ *. 


* Niemen od zrėdet do ujšcia. Wilno 1861. Lietuviškai išvertė K. Bizauskas. 
Išspausdinta 1932—33 m. „Gamtos Drauge“, taip pat išleista ir alskiros knygelės pavidalu. 

Pro miškelius ir smėlio laukus, kuriuose merginos pjautuvais pjovė 
rugius, vis žiūrėdamu į žemėlapį ir ieškodamu Nemuno vagos, pasiekėm 
Berežną. 

Berežna — nemažas bažnytkaimis, tikriau rusiškas „selo“, su mūrine 
rusiško tipo cerkvele, kapinių apsupta, su šuliniais gatvėje prieš namus. 
Bet trobos — daugiau lietuviškos: matėva porą visai įdomių trobų, gražiai 
apaugusių laukinėmis vynuogėmis. 

Paklausėva apie valtis, bet mums patarė keliauti toliau, iki Jeremičių 
miestelio. Jau sutikova su savo likimu. Ir vėl smėlio laukai, krūmai, miškeliai... 


Tiltas per Nemuną ties Žikoboroku 


Zemiau Berežnos įteka į Nemuną iš dešiniojo šono, iš žiemių, Sula; 
ir Nemunas jau kiek rimtėja. Vingiai jo jau švelnesni, ir krantai kiek pakyla 
nuo vandens. Prie vieno tokių vingių sutikova žydų skautų stovyklą su 
triukšmingų jaunimu. 

SULA prasideda grita Usos versmių, arba hidrologinių Nemuno 
versmių, 6 km į pietų-vakarus nuo Volmos miestelio. Tos apylinkės — 
grynai gudiškos; tik vietovardžiai „Litva“, „ZŽmuidiaki“, „Butrimovščina“, 
„Skirmuntovo“ primena, kad čia seniau gyventa lietuvių. Sulos ilgis 58,5 km, 
baseino plotas 537 kmž. Ji teka į pietus, o nuo Novosielės kaimo (26 km 
nuo žiočių) — į vakarus. Aukštupy ji teka pro Rubeževičių miestelį, kuris, 
matyti, seniau buvo lietuvių-gudų sienoje („rubežiuje“), o dabar, istorijos 
kaprizu, atsidūrė pačiame lenkų-rusų pasienyje. Sulos intakai: Perekulė, 
Satilka, Sermežka, Volka. a 

Prieš Jeremičius pervažiavome didesnį kairįjį intaką USĄ, kuris man 
atmintinas dėl tragikomiško atsitikimo. Išlipau iš vežimo nutotografuoti Ušą;. 
be tilto, kito įdomesnio objekto neradau. Jau parinkęs vietą, apsidairiau, ir 
man pasidarė karšta: pastebėjau, kad anapus upės - lenkų kariuoinenės sto- 
vykla! Visas upės krantas prisagstytas išrikiuotų... batų, o kareiviai, matyti, 
pijoneriai, basi dirbo prie upės. Prisimiriau patarimą vengti kariuomenės, 
netotograiuoti kariškų objektų, ypač tiltų, bet jau buvo vėlu: tiesiai į mane 

bėgo, kiek pajėgdamas, vienas kareivis. Įkliuvau! Paspaudžiau mygtuką ir, 
dėdamasis ramus, su aparatu rankose nuėjau pasitikti kareivį, pasiruošęs 
ne tik gintis nuo įtarimų, bet ir pats pulti. Uždusęs kareivis mandagiai 
paprašė... degtuko, kurio pritrūko visai jų kuopai. Tai toks buvo mano pir- 
mas „nemalonumas“ dėl fotografavimo. 


Uša arti Jeremičių 


Uša teka iš pietų-rytų. Prasideda ji už Nesvyžiaus miesto, teka pro 
garsiąją Radvilų pilį. Ušos ilgis 90 km, baseino plotas 1214 km?. Ušos inta- 
kai: Dunojus, Gorodnica, Snova, Uža, Gorodėja, Dzvieja, Beresta, Cetra, Mira. 


r 
| 
į 

Tultas per Nemu o lėnį ties Jeremičicis 

sapnas 88 

skaja Sloboda; ten esą „daug“. laivelių. Išvažiavom tad į Slabadą, dešinia- 
jame Nemuno krante. 

Tiltas per Nemuną ties Jeremičiais nepaprastai ilgas — per visą deši- 
niojo kranto lygumą. Dalis estakados dešiniajame krante nugriuvusi ir ne- 
taisoma; toji spraga apvažiuojama, nusileidžiant nuo tilto. 

Slabadoje pas vargingai gyvenančius žvėjus suradova dvi valti, abi 
netvarkoje, bet parduoti jų negalėjo: savininkų nebuvo namie, jie šienavo 
pievose. Mudviejų vežikas — žydas, dėl penktadienio, toliau mudu vežti nega- 
lėjo, nors labai gailėjosi: gerai atlyginova. Suradova kitą vežimą su įdo- 
mesniu vežiku — gudu ir leidovos toliau į nežinomą kelionę. 


> F = = 

Ąžuolynas Nemuno krante, arti Užnemunės kaimo (Ščėrsų girios) 
Važiuodamų pro pievas radova ir laivelių savininkus. Dėl viso ko pa- 
klausėva, ar neparduotų valties, „čaikos“. Pradžioje atsisakė, pagalvojo, pa- 
kasė pakaušį, pasiteiravo, kiek pasiūlytuva, ir pagaliau nusprendė: 
— Gal ir parduotumėm, tik kainos nežinome, bijome. apsirikti... 
Slabados mokytojas pasakojo mums tokį laktą apie vietinių žmonių 

būdą. Kartą nieks nesutiko vežti vieno keleivio į stotį, perbrangiai iš jo rei- 
kalavo. Tada jis pigiai nusipirko beržinę kaladę su sąlyga, kad ją pristaty- 
tų į geležinkelį; žmogus mielai tą padarė, o kai nuvežė keleivį su kalade, 
gavo atlyginimą ir priedui kaladę, kurią parsivežė atgal; visi liko patenkinti. 

Iš pievų įvažiavova į didžiulius Ščėrsų miškus. Prie Nemuno — gražus 
ąžuolynas. Keli ąžuolai, vandens paplauti, griuvo ir guli skersai Nemuną. 
Pasiekėva Užnemunės kaimelio, kur plaukiamuoju tiltu persikėlėva į kairįjį 
krantą, į Panemunės kaimą (kitaip Kaledinas, Koliadzino). Mums labai įdo- 
mūs vietų pavadinimai; lenkai dabar juos vadina Poniemon ir Zaniemof; 
aišku, kad jie padaryti iš lietuviško „Nemuno“ vardo, o ne iš rusų „Nie- 
man“, nei lenkų „Niemen“, nei gudų „Nioman“. 

Už tiltą mokėjova vieną auksiną; jis, mat, privatinis, Panemunės kaimo. 
Apie 3 km, žemiau yra geras vieškelio tiltas, nesenai statytas; jo aukštai 
iškeltas 6 santvaras matėva važiuodamu toliau į Ščėrsus. Valties ir čia nebuvo. 

Pro Panemunę teka kairysis Nemuno intakas SERVEČIS, kuris čia ir 
įteka; važiavom per tiltą vandens malūno užtvankoje. 

Servečis teka iš pietų, nuo Gorodiščės miestelio. Jo versmės — greta 
su didelio Nemuno intako Sčėros versmėmis. Jo ilgis 63,6 km, baseino 
plotas 747 km ?, intakų vardai: Korosna, Skrobova, Petuchovka,  Vorončia, 
Niauda ir Rūta. 


Ščėrsai ir Liubčia. 
Kiek toliau nuo Nemuno, aukštajame kairiojo slėnio šlaite, stovi gar- 
susis SCERSŲ dvaras (Ščorsai), kuris priklauso grafams Liutavarams-Chrep- 


Įvažiavimas į garsųjį Ščėrsų dvarą. 


tavičiams. Jų rūmuose buvo garsioji biblioteka, paveikslų galerija; čia rink- 
davosi poetai, menininkai; čia lankydavosi ir Adomas Mickevičius, 
kurio tėviškė yra netoliese, Servečio baseine; čia buvodavo Lelevelis, Sy- 
rokomlė, 

Dvaro savininkai dar XVIII-me šimtmetyje apdovanojo baudžiauninkus 
laisve ir žeme. Ščėrsų ūkininkai ir dabar išsiskiria iš apylinkių savo turtin- 

gumų. Mūsų vežėjas su pavydu pasakojo, kokie čia žmonės laimingi. Ir že- 
mė Ščersuose yra gera, ir žemės ūkio kultura kitokia, kaip aplinkui. Per 
laukus pratiestos alejos, geri keliai; lygūs laukai: Sčersai — tai tikra oazė 
nelaimingoje Gudų žemėje. 

Gražia aleja privažiavom dvaro vartus su užsilikusiu geležiniu herbu 
viršuje. 


| 


Taip dabar at odo Ščersų rumai, paskirti „Taisai ir laisvei“... 


Už vartų mus prislėgė liūdnas garsios praeities vaizdas: per paskutini 
karą Ščėrsų rūmai sudeginti; sako, kad sudeginusi besitraukdama nuo vo- 
kiečių rusų kariuomenė; tikriau, bet gi, tą padarė, kaip ir kitur, neišaugę iš 
vergų nekulturingi gudai. Rūmai neatstatyti, nors buvo tam paruošti pastoliai. 
Pastatas labai stilingas, su didele sale vidury, sienose dar matyti freskai, 
bet vidury kambarių auga nemaži medžiai. Neliko nė pėdsakų tos bibliote- 
kos, kurioje jau prieš 100 metų buvo keliolika tūkstančių tomų vien Jenkų 
kalba; buvo ir kitokių. O rūmų frontone dar pasiliko kilnus Ilozungas 
„Paci et libertati“ (Taikai ir laisvei!); tie žodžiai skamba dabar piktu sar- 
kazmu! a 

Liūdną sudegintų ir apleistų Sčėrsų rūmų vaizdą dar gilina sutvarkyti 
laukai, didelis, išplanuotais takais, parkas, tiesios alejos, medžiais apsodinti lau- 
ko keliai, turtingi folvarkai. To gražaus „kulturingo“ ūkio savininkai gyvena 
Paryžiuje, matyti, nepasitiki ateitimi ir rumų netaiso. Grafas kartais atvyksta, 
per šauklius ragina žmones skųstis jam dėl jo tarnautojų veiksmų; ir kai- 
mynai, senomis tradicijomis, eina pas jį, tik nesiskundžia... 

Ščėrsų kaimas — labai didelis; atskiros jo dalys turi skirtingus var- 
dus. Įdomi mūrinė bažnyčia; per karą gerokai šovinių apgriauta. 

Iš Šcėrsų keliavova į žiemius, į Liubčią. Gerą vieškelį per dvaro lau- 
kus su banguojančiais kviečiais pakeitė blogas ir šlapias, netaisomas ke- 
lias, kuriuo važiavova iki vakaro. 

Nemuno slėnis paliko dešinėje, matėva tik bažnytkaimius Lauriševą ir 
Kupiską. Anapus Nemuno — milžiniškos Naliboko girios, tikriau balos. 
Pro jas teka USA (kita, kaip aukštupy), kuri seniau įtekėdavo į Nemuną 
ties Kupisku; vėliau prakasė keletą didelių kanalų, kurie čia pakeitė visą 
hidrografinį tinklą. 

Iš tolo pastebėjova Liubčios bokštus tarp medžių ir pasukova į dva- 
ro parką. Vidury parko (panašesnio į mišką), gilaus griovio apsupta, ant 
aukšto pylimo pastatyta mūrinė pilis su aštuoniakampiais kertiniais bokš- 
tais; du dar visai gerai laikosi. Vienas bokštas su vartais, nuo kurių per 
griovį buvo nuleidžiamas grandinėmis tiltelis; kitaip patekti į pilį nebuvo 
galima, 


Liubčios pilies vartų bokštas 


LIUBCIA garsi Lietuvos istorijoje dar nuo Mindaugo laikų. Po to, kai 
1252 metais Mindaugas pasikrikštijo ir užsidėjo karališkąją karūną gretima- 
me Naugarduke, jis pastatė Liubčioje pirmąją bažnyčią. Vėliau Liubčia pri- 
klausė Radvilams ir buvo kalvinizmo centras. Pirmoje XVII-jo šimtmečio 
pusėje čia veikė savo laiku žymi spaustuvė, lotyniškai žymėta „Lubeca ad 
Chronum“ (Chronus — senoviškas Nemuno vardas lotynų kalba). 

Senosios Liubčios pilies pilimai ir bokštai dar laikosi, bet sienų te- 
paliko likučiai. Vienos sienos vietoje pastatyti dvaro rūmai, kurių stilius 
netinka piliai, pasaulinio karo metu sudeginti ir neatstatyti. 

Liubčios miestelis (kairisjame Nemuno krante) yra gana gyvas; jį sie- 
kia siaurasis geležinkelis iš Novojelnios stoties (Baranavičių-Lydos-Vilniaus 
geležinkelio), einąs pro Naugarduką. Iš Naugarduko eina ir autobusai. 

Liubčioje mums, pagaliau, pasisekė: radom valtį! Tiesa, ji gulėjo kie- 
me aukštyn dugnu ir galėjo būti kiaura, bet vis tik valtis. Jos savininkas — 
žydas, miško pirklys — sutiko prisiekti, kad jis valtį pasidarė savo malo- 
numui, vandens sportui, ir ji jam kaštavusi per 100 auksinų. Kai po ilgų ir 
karštų derybų (derėjovos daugiau dėl tradicijos, — pirkti vis tiek turėjova!) 
nupirkau valtį už 50 auksinų, pajutau didžiausią savininko pasitenkinimą; 
kitaip valtis greit būtų baigusi pūti kieme. Kitą rytą gavova įsitikinti, kad 
dvigubai permokėjova! Per naktį, kad ir buvo penktadienis, žydas pažadėjo 
padaryti irklus, suolus ir, bendrai „pataisyti“ laivą. 

Pernakvoję „geriausiame“ Liubčios viešbuty, penktą valandą ryto iš- 
plaukėva sava valtimi. Ji kadaise buvo dažyta „tautinėmis“ spalvomis — 
balta ir mėlyna, atrodė gan švari, tik labai šlapia. 

. —-Po pusvalandžio ji įmirks ir visai „neduos“ vandens; važiuosita, 
kaip automobily! 

Taip įtikinėjo mus pirklys, kuris -nesivaržė šeštadieny priimti iš ma- 
nęs pinigus ir duoti grąžos; gal prie vandens įstatymai ne tokie griežti. 

Norėjau pasamdyti darbininką mus lydėti, bet Liubčios žydai patarė 
nuplaukti iki Deliatičių, kur gyvena daugiausia prityrę sielininkai. Patarimas 
buvo labai rimtas, tad ir išplaukėva vienu du, kad ir vienas įtartinos iš- 
vaizdos vyrukas labai įkyriai siūlė savo patarnavimą ir ilgai mudu sekė. 


* 5. Plaukiame Nemunu. 


Nemunas apie Liubčią teka neaukštuose krantuose ir nepaprastai 
vingiuoja: kilpos eina po viena kitos; po sunkaus darbo vėl ir vėl grįžtava 
prie nesibaigiamos Liubčios. Per Nemuną čia pertiestu du plaukiamuoju 
tiltu. Valtį teko per vieną jų vilkti skersai; vos neišsimaudėva ir nepaskan- 


PARA J 


dus ir juos greičiau sulenkinti. 

Deliatičiuose nuėjau ieškoti rekomenduoto geriausio Nemuno žino- 
vo, seno sielininko, vadinamo retmano (iš vokiško „Ratsmann“?), Ivano 
Trubkos. Su visa šeima jis dirbo klojime, po bendru stogu su skur- 
džia pirkia, 

— Ar nekeliautumėt su mumis į Gardiną? 

Daug aiškinti neteko. Trubka su džiaugsmu sutiko mus lydėti: be 
netikėto uždarbio, jam padarė įspūdžio, kąd „ponai“, būtent, jo atvyko 

samdytis. Pasiėmęs šį tą kelionei į ryšulėlį, Trubka sėdo į mūsų valtį. Dėl 
atlyginimo nesiginčijom: jis paprašė visai nedaug; gavo daugiau. 


Deliatičių bažnytkaimis ant Nemuno kranto 

Trubka buvo nejaunas žmogus, per 50 metų, kiek matęs pasaulio, 
kalbėjo gudiškai ir rusiškai. Nemunu keliasdešimts kartų buvo nuplaukęs 
iki Jurbarko ir visą Nemuną žinąs, „kaip savo“. Nors nuo karo pradžios, 
jau kelioliką metų, toliau Gardino nebuvo plaukęs, nuostabiai gerai prisi- 
mena mūsų Nemuną, visus kaimus, visas rėvas, intakus, net žmonių vardų 
neužmiršo. Trubka pasitaikė mums labai naudingas žmogus. Nebuvo 
klausimo, man rūpimo, į kurį jis nebūtų atsakęs. Kai geriau susipažinome, 
per visą mūsų kelionę pasakojo mums senasai sielininkas, kaip gera buvo 
seniau, koks puikus buvo sielininkų gyvenimas Darbas baisiai sunkus, 
bet atlyginimas geras: žmonės buvo sotūs, kad ir žemės nedirbo. Lietuvą 
sielininkai atsimena, kaip dausas. Atvarę sielius į Kauną ar į Jurbarką, 
jie gaudavo iš pirklių atlyginimą, kurio nemažą dalį palikdavo smuklėse. 
Kartais, pragėrę visą uždarbį, pėsti grįždavo namo Nemuno krantu. Pa- 
sakojo Trubka, kad gudai ir mūsų Nemuno kilpos krantais eidavo, bijo- 
dami paklysti toliau nuo kranto, nors iš Birštono į Nemaniūnus tiesiogi- 
nis kelias kokiais 45 km trumpesnis! Sielininkams maistas buvo duoda- 
mas iš vietos, daugiausia iš Stolpcų ar Liubčios, visai kelionei; jei maisto 
pritrūkdavo, Alytaus, Kauno ar Jurbarko krautuvėse turėjo laisvą kreditą 
sielių savininko sąskaiton. 

Dabar Nemunas uždarytas, sielių neplukdoma, nebėra to gyvenimo! 
Trubka daug klausinėjo, kaip dabar atrodo Lietuva, kaip ji atsistatė ir pa- 
sipuošė, koks judėjimas, kokie tiltai, kokia valdžia, kokie mokesčiai... Tiek 
jis, tiek kiti sutikti sielininkai svajojo nors kartą pamatyti tolimą, turtingą 
ir gerą Lietuvą. 

Kelionė su senu Nemuno žinovu buvo tikrai įdomi. Trubka, kaip 
iš žemėlapio ar knygos, viską rodė, aiškino, pasakojo istoriją, padavimus. 

6. Berezos žiotys. 


Netoli žemiau Deliatičių iš dešiniojo šono įteka BEREZA, pas mus 
vadinama Beržūna, ar Mažoji Beržūna. Rami upė su krūmais apaugu- 
siais krantais ir juodu vandeniu. Santake aiškiai matyti skirtumas tarp 
šviesiai žalio Nemuno ir tamsiai rudo Berezos vandens. Pagal 1920 metų 
Maskvos sutartį, siena tarp Lietuvos ir Sovietų Rusijos turėjo eiti Bere- 
zos upe Taip reikšmingoje mums vietoje sustojom ir „įamžinom“ ją 
plokštelėje. 


Barczos santakas su Nemunu; mūsų valtis įplaukusi į Berezą. 


Bereza prasideda Naugarduko apskr. Rakavo valsčiuje, apie Epimachų 
k, netoli Sovietų Rusijos. Pradžioje ji teka žiemių vakarų linkme, siauru 
slėniu, pro Gorodko miestelį ir priima kelioliką smulkių intakų. Po 30 
km Bereza įeina į platų ir lygų slėnį, buvusio ežero dugną, dabar neper- 
„einamą balą, ir keičia linkmę į vakarus. Toje baloje į Berezą įteka iš 
„abiejų pusių daug intakų, jų tarpe dešinysis Cvietenis. Po 50 km vin- 
giuoto kelio per balas Bereza dviem dideliais vingiais prasimuša į pietus. 
Keisdama kryptį Bereza priima du dešiniuoju intaku — Krevą ir Lostoją. 
-Praplautu per smėlio aukštumas slėniu Bereza vėl patenka į lygumą, te. 
kėdama pietų-vakarų linkme per plačias pelkes. Cia ji priima žymų de- 
šinįjį intaką Alšią. Berezos žemupis, apie 50—60 km ilgio, atrodo, kaip 
plati delta su šakomis, senvagėmis ir neaiškiais pelkėse intakais; iš deši- 
-niojo šono čia įteka Juodoji Zavonė, Gasta, Cernica su Dunojumi. Toliau 
Berezos linkmė nukrypsta į pietus; čia ji priima didelius intakus iš kairiojo 
šono: Isločį su Velže ir Izledį su Volka; žemiau I2ledies Bereza teka į va- 
karus, priima dar vieną dešinįjį intaką Šilvę arba Čepūną, ir per negyvena- 
mas vietas, tarp miškų ir balų, teka į Nemuną. Berezos ilgis 190 km, ba- 
-seino plotas 3092 km?ž, 

Bereza tuo įdomi, kad joje dar laikosi bebrai, kitur visai išnykę. Ra- 
miose tos upės ir jos intakų senvagėse bei įlankose bebrai stato iš žabų sa- 
"vo gudrias užtvankas ir narvus. Jie čia valdžios globojami ir saugomi, bet 

Mykalojavo bažnytkaimis, žiūrint per Nemuną. 

nyksta dėl gyventojų negailestingumo. Iki paskutiniųjų metų bebrai laikėsi 
Gardine, beveik pačiame mieste, vandens kelių rajono uoste, tokiame, kaip 
Kaune ties Karmelitais. Uosto pylyme jie gražiai buvo įsikūrę; anksti rytą 
jų buvo galima matyti Nemuno pakrantėje. Kartą žvėjai pasmaugė tinklais 
vieną bebrą; kiti, o buvo jų septyni, nusigando ir staiga dingo. Manoma, 
kad jie nuplaukė aukštyn, į Berezą. Dar prieš keletą metų bebrų buvo ga- 
lima sutikti ir Nemuno žemumose aukščiau Deliatičių. 

Bereza žymiai prisideda prie Nemuno vandens debito. Tą galima 
charakterizuoti baseino plotų santykiu: Bereza savo 3992 km prisideda 
prie Nemuno 7475 km * daugiau, kaip puse, būtent 53,49/. Tąja lygina- 
ma reikšme Berezą nukonkuruoja tik Neris, prisidedanti 54 9/, prie N: muno 
ties Kaunu. Tuo tarpu kiti dideli Nemuno intakai, kaip Jūra ir Merkys, 
beveik lygiu su Bereza baseino plotu padidina Nemuno baseiną daug ma 
žiau, kaip matyti iš šios tabelės, kurion sutraukti svarbiausi Nemuno inta- 
kai, pradedant nuo Berezos. Kaip buvo pastebėta, pačiame aukštupy dauce- 
lis Nemuno intakų turi baseinus daug kartų didesnius, kaip pats „etnogra- 
finis“ Nemunas. 


Žymiausieji Nemuno Intakų baseino Nemuno baseino Santykis 
intakai Žemiau plotas plotas iki intako Šo 
Berezos kmž kmž 
Bereza 3902 7415 53,4 
Gauja 1677 12042 13,9 
Dzitva 1177 14056 8,4 
Sčėra 6902 18412 37,8 
Katra 2506 30172 81 
Juodoji Ančia 1901 34703 55 
Merkys 3930 38082 10,3 
Neris 25054 40268 54,1 
Nevėžis 5992 71400 8,4 
Dubysa 2117 7 790 27 
Sešupė 6068 81480 1,5 
Jūra 3956 87560 45 
Minija 2956 051.6* 31 


Įdomu pabrėžti daugelio Nemuno intakų keistą savybę, kad jie veikia 
Nemuno kryptį; lyg intako stumiamas, Nemunas teka žemiau santako savo, 
kad ir silpnesnio, intako linkme. Tipiškiausios — Merkio žiotys: Nemu- 
nas žemiau Merkinės laikosi Merkio slėnio linkmės. Panašiai veikia Nemu- 
ną Bereza, Gauja, Sčėra, Svisločis, Katra, Jūra. 

Bereza padidina Nemuno debitą beveik pusantro karto: vidutinis jo 
debitas aukščiau Berezos yra 45 mš/sek., o žemiau santako apie 65 mš/sek. 
Todėl Nemunas žemiau Berezos jau žymiai didesnis, nėra staigių vingių, 
krantai ryškesni ir aukštesni. Nemunas kryp:ta į vakarus. Jo dešinysis kran- 
tas darosi status, su pliko smėlio šlaitu. Tame smėlio krante sutikome pir- 
mą miestelį - MYKALOJAVĄ (Nikolajev), su viena plačia gatve statmeniškai 


* Skaityta kartu su Gilijos baseinu ir, bendrai, su Nemuno delta. 

Nemunui, ir nedidele, palyginti, nauja medine cerkve prie pat Nemuno šlai- 
to. Gyventojai — gudai; krautuvės — dvi, žydų laikomos. Kad ir buvo 
šeštadienis, radom pas žydus šį-tą pavalgyti. 

Žemiau Mykalojavo per Nemuną pastatytas ilgas medinis tiltas, prie ku- 
rio įtaisyta vandens matavimo stotis. 

Tiltas per Nemuną žemiau Mykalojavo. 


7. Per bado kraštą 


Jau įsitraukėm į savo ekspediciją. Dairydamiesi aplinkui, yrėmės ir 
pasikeisdami sėmėm vandenį iš valties, kaip legendarinės Danajaus dukte- 
rys, su tuo tik skirtumu, kad jos pylė vandenį į statinę be dugno. o mes 

Nemuno krantai žemiau Mykalojavo miestelio. 

sėmėm vandenį iš statinės kiauru dugnu ir pylėm atgal į upę: valtis ne tik 
neišbrinko, bet vis daugiau vandens leido... 

Neturėjom pritaikytų drabužių, turėjom nusiauti ir sėdėjom valtyje ba- 
si, pusiau nusirengę. Neturėjom jokios atsargos, įrankių, indų, beveik jokių 
daiktų, tik fotografijai filmų. 

Saulė kepino mus negailestingai, artėjo audra. 

Trumpai sustodami įdomesnėse vietose, skubėjom pasiekti kaimą. 
Prieš patį lietų pasislėpėm  Lechavičių kaimo linų džiovykloje, pastatytoje 
nuošaliai prie Nemuno kranto, lyg tyčia turistams prisiglausti. Vos radom 
vietą po stogu, kai prakiuro debesys: sutemo, sutviskėjo žaibai ir su- 
šniokštė pasipildama kruša. Stambūs ledai kapojo mūsų basas kojas; krito 
varnos kiaušinio didumo gabalai, iki 2,5 cm, kokių man anksčiau neteko 
matyti. Aplinkui tiek prikito krušos, kad laukai pabalo kaip žiemą. Dar 
nesuvalyto menko derliaus likučiai susimaišė su smėliu. Bliaudama ir bil- 
dėdama pardūmė iš lauko avių banda. Smarkus ir šaltas vėjas nutraukė 
nuo kranto mūsų valtį: ją pamatėm jau toli, įstrigusią seklumoje ties kitu 
krantu. Debesys bastėsi visomis linkmėmis, protarpiais lijo. Visai atšalo, 
kruša netirpo. Kai Trubka pagavo ir atvarė valtį, jos dugne dar buvo pil- 
na ledų. 


Ąžuolai Nemuno krante aukščiau Lechavičių kaimo. 


Kiek palaukę, nutarėm dar plaukti iki Morino. Po karštos dienos bu- 
vo šalta ir drėgna. Mano brolį smarkiai apdegino saulė, dabar jam kilo 
karštis; kur dėtis, jei susirgtų? 

Ties Morinu Nemuno vaga labai plati, daug senvagių ir smėlio sėk- 
lumų; sunku pasiekti krantą. Jau buvo sutemę, kai išlipom Morine. 

MORINAS -- didokas bažnytkaimis, vienų gudų gyvenamas *; čia nė- 
ra nė vieno žydo, todėl neradom nicko pavalgyti. Visos pastangos gauti 


*1021 m. surašym s nurodo Morine 130 gyv. namų, 661 gyventoją, jų skaičiuje 
653 gudus, 10 lenkų, 1 vokietį ir 7 totorius. 

arbatos pasibaigė liūdnai, Nuėjau per visą kaimą į kooperativą ir ten nie- 
ko nepešiau; be žibalo, muilo ir degtukų, ten nieko nebuvo. Atsigulėm 
alkani ir ištroškę tuščios mokyklos klasėje ant grindų į šiaudus, kankina- 
mi begalės uodų ir blusų... i 

Morino mokykla, kurioje nakvojom, išpuošta paveikslais ir plakatais 
lenkų kalba; dėstoma joje lenkiškai, tik religijos pamokose vaikai kiek mo- 
kosi gudų rašybos. Dėl to visame kaime lenkiškai kalba tik mokyklinio 
amžiaus vaikai. Seni gudai tokia tvarka nepasitenkinimo nereiškė. 

— Kur dėtis su gudų kalba? Tik į Minską keliauti! Lenkijoje sų gu- 
dų kalba badu pastipsi. 

Pasakojo mums gudai, kad iš pasienio daug jaunimo slaptai perbėgo 
į Sovietų Gudiją ir ten dirba; kas neišlaikė režimo ir grįžo, pateko kalėji- 
man ir negali išsivaduoti. 

Po nevykusių mėginimų gauti pusryčių, iškeliavom iš nevaišingo Mo- 
rino alkani ieškoti laimės toliau. Diena buvo giedri, iš ryto karštis dar ne- 
buvo jaučiamas. Stengėmės tat toliau nuplaukti. 

Neaukštuose Nemuno krantuose prasidėjo miškai, kaimų jau nesutin- 
kame. Vaga gan vingiuota; įdomios senvagės, kurios vienu galu jungiasi 
su upe ir atrodo, kaip ilgi ir kreivi ežerai. Žiotyse pristatyta tinklų: žuvys 
mėgsta senvages. 


8. Gauja ir Dzitva 


10 km žemiau Morino sutikome žymų intaką iš dešiniojo šono GAU- 
JĄ, kuri gražiais vingiais durpiniuose krantuose susilieja su Nemunu. 


| 

Gaujos santakas su Nemunu. 


Gauja teka iš žiemių. Prasideda ji Ašmenos apskrity, į rytus nuo 
Didžiųjų Šalčininkų miestelio, ties Lukšonių kaimu. Netoli nuo Gaujos vers- 
mių yra ir Merkio versmės, taip pat ir kitų upelių: Vėržos, Akmenos. Vi- 
šinčios, Degutės, Žižmos, Klevos.: 

Gaujos slėny daug kaimų, maža pievų ir miškų, balų taip pat didelių 
nėra, tik vidury slėnis kiek šlapias. Šis kraštas iš senų senovės buvo žem- 
dirbių gyvenamas; vietovardžiai liudija, kad čia buvo tikroji Lietuva. Štai 
Gaujos paupio kaimai: Bekėnai, Dainuva, Baltutė, Dailydės, Dediuliai, Stal- 
gonys, Kaziuliai, Skreičionys, Deveniškių miestelis, Gudeliai, Pagaujėnai, 
Siaudžiūnai, Girdžiūnai, Vaškeliai; o žemupy yra ištisa eilė Santakų: Didieji, 
Mažieji, Lipniškių ir tiesiai Santakai. Gaujos intakų vardai: Zarinė, Zižmelė, 
Verseka, Dokupė, Kleva, Matrona, Lintupė, Jakūnė, Vodolė;--Toplia, Apytė, 
Dunojus, Žižma, Berda. Gaujos ilgis 04 km, didžiausi jos intakai — —iž- 
ma ir Kleva — turi 80 ir 53 km, bet skaitant nuo Gaujos žiočių, Žižma 
turėtų 92 km, o Kleva net 113 km; tuo būdu Klevos versmes (11 km į | 
pietų-rytus nuo Gaujos pradžios, netoli Gražiškių miestelio, Ašmenos ap- 
skrities) reikėtų laikyti Gaujos hidrologinėmis versmėmis; ir baseino plotu 
(247 km?) Kleva nugali Gaują (iki santako 216 km?). Žižmos baseino plo- 
tas daug didesnis — 580 kmž (kiek didesnis už Jiesią), bet Gauja prie 
santako su Žižma turi jau 997 kmž baseino. Visas Gaujos baseino plotas 
1677 kmž, 

Gauja įdomi savo vardu: kita Gauja yra Latvijoje, Vidžemėje, vokiečių 
ir rusų buvo vadinama Livonijos Aa (Lielupe buvo vadinama Kuršių Aa). 
Iš to daromą išvada, kad čia seniau gyventa latvių; greta Mykalojavo yra 
ir kaimas Lotevka. 


Nemuno krantai žemiau Gaujos žiočių. 


Žemiau Gaujos yra Burnosų kaimas. Čia mums nusišypsojo reta lai- 
mė: ant kranto pastebėjom girininką; per jo protekciją pas vieną „turtingą“ 
ūkininką gavom pieno ir kiaušinių. 

Burnosuose pirmą kartą teko pamatyti, kaip skriaudžiant valstybinį 
degtukų monopolį, iš titnago išskeliama žiežirba; XX-me šimtmetyje to jau 
nesitikėjau pamatyti. 

Paliai didelį Dokudavo kaimą norėjau patikrinti upelio vardą, kuris 
pro tą kaimą teka ir žemėlapiuose įvairiai vadinamas (Narva, aukštupy Ne- 
tečia). Gyventojai jokio vardo neprisiminė: menkas upelis, per didelė garbė 
dar jį vadinti! O jis net 23 km ilgumo. 


ž Žuvų gaudymas „bradais“ Dzitvoje. 


Žemiau Morino įteka į Nemuną keletas nedidelių kairiųjų intakų, kaip 
Balaičia, Detomlė, Naliboka, Izva; jie įteka į senvages, dėl to žiočių visai 
nepastebėjom. 


I 


Keltas per Nemuną žemiau Dzitvos. 


Kitą, po Gaujos, didesnį intaką iš dešiniojo šono — DZITVĄ — pla- 
čiame slėny pamatėm iš tolo. Srauniame vandeny keli gretimo Benevičių 
kaimo ūkininkaičiai žvejojo „bradais“; tai dviem sparnais praskleistas tink- 
las, trijų žmonių nešamas, panašus į venterį, tik be būčio užpakaly. 

Dzitva teka iš žiemių, nuo Daugirdiškių kaimo, Lydos apskr., 6 km 
į rytus nuo Eišiškių miestelio; jos, ilgis 87 km, baseino plotas 1177 kmž, 
Dzitvos intakai: Horodna, Asava, Žirmunė, Rodunė (26 km ilgio), Netkru- 
pė (?), Krupa ir Lyda (28 km ilgio). 

Nemunas po tų intakų labai išsiplečia. Ramiame jo vandeny dailiai 
atsispindi krantuose augą ąžuolai ir eglės. Vyrauja žalios spalvos, ir van- 
duo drumstas ir žalsvas. 2 


9.. Nemuno sielininkai 


Sėdėdamas valties priešaky prie irklų ar prie samties turėjau priešais 
rimtą seno sielininko figurą. Trubka sėdėjo prie vairo, vadinasi, yrėsi vienu 
irklu; kitaip irtis jis nebuvo pratęs. Jis, matyti, buvo patenkintas, kad plau- 
kia su „ponais“, nors mūsų kelionės tikslas buvo jam ne visai aiškus, gal 
net įtartinas: visą laiką jį klausinėjova apie įvairias sielininkų amato smulk- 
menas, apie vietovardžius, apie gudų gyvenimą. Kaip jis pažįsta Nemuną, taip: 
ir jį visi Nemuno žmonės pažįsta, ir sutikę pirmieji sveikina: 


r ] 


Nemunu sielininkai. 


i is Tamsta, Ivan Nikolajevič, kaip koks Nemuno šeimininkas ar virši- 
ninkas! 

Į mano komplimentą Trubka atsakė plačia šypsena... 

Pralenkėm vieną sielį; tatai dabar čia taip pat retenybe. Sielininkai 
labai domėjosi, kur ir ko plaukiame. Trubką jie iš tolo pažino. 

Gudiškas dialogas tarp mūsų palydovo ir sielininko buvo lakoniškas, 
bet labai reikšmingas. 

— Argi Trubka? Sveikas! 

— Jis pats! 

— Kur plauki? 
— Į Kauną! 
— Na, lietuviai sučiups. 
— Mes patys — lietuviai! 
Tas padarė įspūdžio. Padėję „apočinas“ (vairus, ilgus irklus prie- 
šaky ir užpakaly sielio), sielininkai dėmesingai tyrinėjo Trubkos bendrakeleivjus. 

— Matyti, Lietuvos „ponus“ lydi... 

— Taigi. 

Sielininkai neslėpė pavydo. Trubka dar aukščiau rietė nosį. 

— Pasveikink ten, Lietuvoje, senus pažįstamus... karčiamose! 

Žmonės tuoj iškėlė praktišką klausimą: 

— Ar greit sieliai plauks į Lietuvą? 

— Jūsų dalykas. Mūsų valdžia nekliudo. 
| — Girdėjom, kad jūsų valdžia nesutiko įleisti sielių su mūsų sieli- 

ninkais. 


MALL: 91 MDL 


Seklumos Nemuno vagoje ties Dzitvos žiotimis. 


. — Tas — tiesa. 

r — Kuo gi jums mes nusidėjom?... 

Ė Taip ar kitaip, panemunės sielininkai mūsų kelionę suprato, kaip pir- 
mąją kregždę; su naujomis viltimis jie laukia Nemuno „atidarant“, senuo- 
sius gerus laikus grįžtant. 

Iš Trubkos išmokova svarbiausių gudų terminų, surištų su jų specia- 
| lybe. Sielis gudiškai — plit, sielininkas — plitnik, irklas — apočina, žmo- 
| gus prie priešakinio irklo — halaunik, prie užpakalinio — zadnik, vairinin- 
| 

kas (laivuose) — stirnik, sielių virtinės vadas — retman; sielių stabdys (aš- 
trus baslys) — šeriha, baslys ant kranto — barbara, baslys su skersine 
rankena, sieliui posukiuose ar slenkščiuose sulaikyti — hartol'; rėva gudiš- 
kai — vus (ūsas), iškyšulys — hak, tiesus ruožas — plios, kreivė — nort, 
rami bei gili vieta — atvaj. 


10. Nemuno geležinkelio stotis 


Ties Ogorodnikų kaimu per Nemuną pertiestas ilgas medinis tiltas 
Kairiajame krante, už keleto kilometrų nuo Nemuno, čia yra stiklo fabrikas 
— „buta“; į fabriką padarytas geras vieškelis iš Lydos ir siaurasis geležin- 
kelis. Fabrike buvo gaminami prabangos indai ir meniški daiktai. Dabar, 
kiek girdėti, darbas buvo sustojęs. 

Netrukus pasiekėm didelį geležinį tiltą; čia kerta Nemuną geležinkelis 
iš Lydos į Baranovičius. Gretima stotis dešiniajame Nemuno krante pava- 
dinta „Nemunu“, nors čia pat nemažas kaimas vadinasi Selec. 

Tiltas keturių didelių geležinių santvarų po 53 m. ilgio. Per karą 
1915 metais jis buvo sugriautas ir iki šių metų buvo tik laikinai sulopytas. 
Mes matėm jau tris naujas fermas, baigiamas montuoti; trūko tik ketvirto- 
sios, kad tiltas atgautų padorią prieškarinę išvaizdą. 

Po tiltu įrengta vandens matavimo stotis; tilto ramte prie dešiniojo 
Nemuno kranto pažymėta daug aukštų potvynių ženklų. Pasirodė, kad šio- 
je vietoje 1931 metų potvynis 40 cm pranešė aukščiausius iki tam laikui 
1888 ir 1880 metų horizontus *. 

Skubėjom į geležinkelio stotį — pietų ir dienraščių! Svajojom pa- 
siskaityti naujienų ir žmoniškai pavalgyti. Stotis — netoli nuo upės. 
Per karą jį sugriauta iki pamatų, o tuose pamatuose pastatyta iš lentų ma- 
žytė būdelė. Bufetą radom, bet pietūs — pasiliko svajonė. Atsigėrėm arba- 
tos ir, vietoje laikraščių, pasiskaitėm skelbimų ir plakatų sienose. 

Tiltą per Nemuną fotografiavau be nemalonumų. Lenkų leidžiama tai 
daryti iš 350 m atstumo. Iš akies įvertinau tą atstumą, gal kiek subjekti- 
viai, neradau reikalo trukdyti ir klausti patarimo sargybinio, kuris žingsnia- 
vo su šautuvu išilgai tilto. Be to, kaip hidrologas, nesusilaikiau nenutrau- 
kęs vandens matavimo stoties po pačiu tiltu. Mano brolis dar susižavėjo 
eiektingu Nemuno vaizdu su tilto santvara priešakiniame plane; padariau 
jam malonumą, užfiksavęs tą fragmentą istorijai... 

Nemuno krantuose ties Selecu buvo kiek vasarotojų maudymosi dra- 
bužiais: netolimos Lydos gyventojai atvažiuoja čion sekmadieniais pasimau- 
dyti. Vieni braidžiojo po vandenį, kiti tysojo smėlio saloje žemiau tilto. 

Pora kilometrų žemiau tilto dešiniajame krante yra nepaprastai geras 
pliažas: gražus smėlio krantas, aplink švarus miškas. Tik tokia tinkama 
vieta nieks nesinaudoja — per toli! 1 

Nemunas labai dailus, kur abudu jo krantu papuošti miško iki pačios 
briaunos. Tokius miškus matėm vis dažniau. Ir Nemuno išvaizda darėsi 
vis rimtesnė : taisyklingi vingiai, įvairūs krantai, lygus vandens paviršius. 


* Apytikriai, tie horizontai atitinka matuoklėje: 1931 — 580 cm, 1888 — 540 cm, 
1889 — 530 cm, 1917 — 528 cm, 1952 — 500 cm, 1886 ir 1805 — 485 cm. 


e 

11. Bielica 


Neturėjom laiko maudytis ar ilsėtis, nors buvo sekmadienis. Skubė- 
jom, nežiūrėdami karščio, nes vėl artinosi audra. Tamsūs įvairios spalvos 
debesys sudarė gražų foną fotografijoms. 

Vagoje sutikdavom didelių ąžuolų išvartų, — tikrą nelaimę sielinin- 
kams. Ąžuolai griūva į Nemuną, pavasario potvynis juos kiek pavelka ir 
palieka upės vidury. Ąžuolai Nemuno dugne sudaro kuo ne vienintėlę 
laivininkystei kliūtį; šiaip Nemunas aukštupy neturi ypatingai blogų sek- 
lumų, staigių posukių, akmenuotų rėvų, pavojingų akmenų, slenksčių. Ne- 
muno ąžuolai labai tinka stalių darbams; vien tam reikalui apsimoka juos 
iškelti. Keista, kad jų dabar neišima, nors tam reikalui turima laivas su 
kėlimo kranu; tą laivą matėm Stolpcuose ištrauktą į krantą ir pūvantį be 
naudos. 

Ties Bielicos miesteliu, kurio nedidelę dviem bokštais bažnyčią pa- 
matėm dešiniajame krante, kiek toliau nuo Nemuno, už plačių pievų, į Ne- 
muną įteka Maučedis, iš kairiojo šono, paprastai vadinama Molčadis ar 
Molčadka. | 

MAUCEDIS teka iš pietų-rytų, pro Maučedies ir Dvorco miestelius 
Slanimo apskrities (dabar Naugarduko vaivadijos). Prasideda ji ties Jaro- 
ševo kaimu, greta Mišos, Sčėros intako, versmių. Jos intakai: Svorotva, 
Leda, Bakšta, Jatra, Panikva, Promša, Zietela. Maučedies ilgis 85 km; ba- 
seino plotas 1155 kmž, 

Maučedies žiotyse vanduo buvo toks smarkus, kad valtimi negalėjom 
į ją įplaukti. Matyti, upėje buvo dėl liūčių pasidaręs potvynis. 

Pirmi stambūs lietaus lašai paragino mus ieškoti pastogės ir nakvy- 
nės. Žemiau Bielicos miestelio pačiame Nemuno krante yra tuo pačiu 
vardu dvaras. Pabandykime vieną kartą laimės dvare: su dvaru kaž kaip 
rišasi asociacija apie dideles sales, senas tradicijas, inteligentiškus šeimi- 
ninkus, nuoširdų vaišingumą... 

Tankiai liepomis apaugusiu šlaitu su savo kukliu bagažu pasikėlėm 
į dvaro kiemą. Jo išvaizda buvo baisiai liūdna. Didelis ir ilgas klojimas 
-— visai iširęs; gontais dengtas jo stogas, lūžęs vidury, buvo pasiruošęs 
ir toliau griūti. Dvaro „rūmai“, prie gražaus Nemuno šlaito, turėjo tik 
tris langus su stiklais; kituose nebuvo nė rėmų. Namų stogas — visas 
skylėtas, sienos išdraskytos. Piktas buldogas saugojo šį „skurdo ir nusi- 
minimo vaizdą“. 

Prisiminė pesimistiškos A. Urbanskio karo pasekų monografijos 
su sunaikintų dvarų vaizdais; charakteringi jų elegiški pavadinimai: Laido- 
tuvių varpai Lietuvos bei Gudijos degėsiuose, Pakraščių memento, Nuo 
juodojo kelio ir tųjų rubežių *. 

„Bielicos dvaras priklauso kaž kokiam prancuzui sunkiai ištariama 
pavarde; keliolika metų jis bylinėjosi su Lenkijos valdžia, kol laimėjo tokį 
„dvarą“. 


* Antoni Urbafnski. Podzwonne na zgliszczach Litwy i Rusi. Warszawa 1923. 
Memento kresowe. Warszawa 1929, 
7. czarnego szlaku i tamtych rubiežy. Warszawa 1923. 

Lebeda arti žočių. 


13. Arlia 


5 km žemiau Lebedos, o 32 žemiau Bielicos pasiekėm ARLIOS mie- 
stelį“. 


Nemunas žemiau Arlios. 


* Lietuviškai gal jis tektų vadinti Varlia, analogiškai su Varėna bei Valkininkais; var- 
das jo kilęs iš buvusių savininkų Orlų pavardės. 


* 

Pirmą kartą radome miestelyje pavalgyti šį tą pas katalikus. Kol pie- 
tavom, šeimininkės sūnus, kareivis, nesivaržydamas skundėsi dėl sunkios 
karo tarnybos ir blogo karininkų elgesio. Arlioje apie 600 gyventojų, dau- 
gumoje gudų. Bažnyčios čia nėra, tik maža, tankiai medžiais apaugusi me- 
dinė cerkvelė su vienu kupolu. 


Nemuno krantas ties Beregovcais. 


Ir žemiau Arlios kaimų yra tik dešiniajame krante: Dvorčėnai, Holinka, 
Beregovcai, Tureiskas, Novinka. Kairysis krantas — žemesnis, su žiogiais. 


1 


Nemunas aukščiau Tureisko kaimo. 

ir įlankomis. Kiek toliau nuo Nemuno, prie senos vagos, yra Holubų 
ir Stukalų kaimai. 

* Žemiau Arlios kairiajame krante sutikom gražų mišką. Norėjom kiek 
pasilsėti po pietų, bet, kaip jau buvome įpratę, susilaukėm vėl audros, tačiau 
ji mus tik pagąsdino ir praslinko pro šalį. Pasitenkino lietumi. Kol lijo, 
pasislėpėm po medžiais ties Beregovcais. Aplankėm gretimą gražiai sutvar- 
kytą sodybą, su sodu ir daržu, su dideliu kiemu ir tvarkingais ūkio trobe- 
siais. Pasirodė, kad čia — klebonija; cerkvė pastatyta kiek toliau nuo Ne- 
muno, tarp Beregovcų ir Tureisko, beveik atvirame lauke. 

Baigė lyti, bet pakilo vėjas  Mėginom plaukti toliau. Didelės bangos 
supo. mūsų: valtį, pylė į ją vandenį pėr briaunas, smarkus vėjas varė ją 
prieš vandenį. Irklai po trijų įtempto darbo dienų buvo labai nudilę, stipriau 
irtis negalėjom. 


Perekopas. 

Teko grįžt į krantą ir laukti Iš kažin kur vėjas atvarė didelį laivą- 
keltą, ilgai stumdė po visą upę, kol išmetė į krantą. 

Ejo brangus laikas, artėjo vakaras, vėl reikėjo rūpintis nakvyne. Trubka 
mus gąsdino, kad žemiau visai nerasime kaimų: iki Sčėros bus tik maži 
kaimeliai Perekopas ir Zaborje. = 

Vakarop kiek aprimo. Su dideliu vargu keliavom toliau. Kaip tyčia, 
pasitaikė tiesus 5 km ilgio ruožas, stačiai prieš vėją. Teko nemaža prakai- 
tuoti; gerai dar, kad oras atvėso. 

Kaimo pavadinimas „Perekopas“ rodo, kad čia vaga kada nors buvo 
ištiesta, gal jungiant senvages ar perkasant kilpą. Ties tuo kaimu pamatėm 
įdomų „Slenkstį“: smėlio vagoje, be akmenų ir kitų „matomų priežasčių, vie- 
noje vietoje smarkiai kiiokdamas krinta vanduo, o žemiau, kaip už malūno 
užtvankos, putoti sūkuriai. Matyti, čia kritimas dar nuo buvusio perkaso 
tebėra didesnis ir dar neišsilyginęs. 


14. Laukiniame užkampy 


Nuo Perekopo įplaukėm į seną mišką; vėjas čia visai aprimo. Dideli 
ir aukšti medžiai augo iki paties neaukšto, bet staigaus kranto, kiti jau 
smuko žemyn su visomis šaknimis. 

Abudu krantu su aukštu ir tankiu mišku sudarė juodą rėmą plačiai 
upei. Besikeičianti Nemuno posukiuose panorama buvo nuostabiai graži, 
viena gražiausių iš mūsų matytų per visą kelionę. Fotograiuoti jos nega- 
lėjom — jau buvo tamsu. 

Nemunas padarė didelį vingį į kairę ir čia staiga pasuko atgal. Kairy- 
sis, status, griūva: čio smėlio krantas vadinamas, dėl šviesios smėlio spal- 
vos, „Baltąja buchta“. Tam šviesiam lankui galo nematyti: jis turi bent du 
kilometru ilgio. Nuostabu, kad už kokios pusės kilometro iš kairiojo šono, 
anapus šviesiojo lanko, prie Nemuno prisiartina didelis jo intakas Sčėra, 
kuri jungiasi su Nemunu dar už 3 km, o Nemunas dideliu vingiu nutolsta 
nuo jos į žiemius ir grįžta prie žiočių tiktai už 8 km. 

Arti stačiojo kranto plaukti buvo pavojinga dėl sūkurių; be to, mums 
matant, į vandenį griūvo keli krūmai. Krantas yra; netoli tas laikas, kada 
Nemunas baigs griauti sąsmauką tarp Ščėros ir nueis josios vaga, 

Visai sutemo. Lengvas rūkas užklojo medžių viršūnes, krantų beveik 
nesimatė. 

Sutikom žvejus, kurie lengvais luotais plaukė aukštyn, spirdami dugną 
kartelėmis, be jokio garso, nepaprastai švelniai. Sužinojom, kad Zaborjės 
kaimas, kur rengėmės nakvoti, jau nebetoli. 

Dešiniajame krante pasibaigė miškas; daugiau nujautėm, negų pama- 
tėm, atvirą vietą. Sustojom ir išlipom į krantą; čia dar buvo galima matyti. 

Kiek toliau nuo Nemuno matyti „keli pilki trobesiai: čia gyvena du 
ūkininku. Nemunas vis griauna tg krantą ir ūkininkams vis tenka kilnoti 
savo trobesius: "gyvena jau trečioje vietoje:  Ukininkai pasirodė labai sus- 
mukę, tamsūs ir baisiai blogai nusiteikę. Vienoje troboje spinksojo šviesa; 
prieš ją, po langais, sėdėjo trys vyrai ir nepatenkintais balsais apie kažką 
kalbėjosi gudiškai. 

Pasisveikinom. Beveik neatsakė. 

Paprašėm nakvynės ir vakarienės. 

Duonos neturime, ir, apskritai nieko nėra. Buvo keletas kiaušinių, 
ir tuos policininkas paėmė už mokesčius. 
, — Gal pieno, bulvių turite? Užmokėsime, neskriausime. 

— Karvės dar nemilžtos, bulvių dar nekasame. Ne tokie laikai, kad 
kaime gautumėt valgyti. Mieste visko yra. 

— Juk miestas iš kaimo gauna maistą! 

— Tik ne iš mūsų. 

Šeimininkas kalbėjo labai nemandagiai; matyti, buvo suerzintas. Veltui 
mes aiškinom, kad mokesčių nerenkame, kad užsimokėsime. Nenorėjo ir 
nakvynei į daržinę įleisti: patys ten miega. O mums nebuvo kur kitur kreiptis... 

Daugiau širdies parodė mums šeimininkės, ypač kai vienam vaikui 
daviau „guziką“ sidabrinį pinigą. Kai atgabenom savo duonos ir pavai- 
šinom vaikus, kurie duonos seniai nematė, žmonės pasidarė geresni. Atsi- 
rado pieno, vėliau gavom ir kiaušinių; matyti vištos specialiai pasiskubino... 

Tamsioje ir purvinoje troboje prie krosnies ruošė vakarienę šeimininkė, 
aplink ją apspito visas būrys vaikų, įvairiausio amžiaus. Cia pirmą kartą gy- 
venime pamačiau... balaną, garbingą elektrinės lemputės pirmatakę. 

Mums atnešė žibalinę lempą, tik ji nenorėjo degti, nebuvo žibalo. 
Sumani šeimininkė pripylė.. vandens, ir lempa kurį laiką apšvietė didelę 
trobą molio grindimis, su staklėmis, keliomis lovomis, vienoje kurių verkė 
vaikai... 


Ryto ūkana Nemune „aukščiau Ščėros žiočių. 


Troboje buvo tiršta musių; valgėm užsimerkę. Visokių parazitų buvo 
tiek daug, kad ilgai troboje neištvėrėm; jų pilna buvo ir daržinėje, kur nak- 
vojom ant molio grindų, greta visos ūkininko šeimynos. Kitai dienai už- 
teko iki vakaro kratyti drabužius ir baltinius: Zaborjės „fauną“ ilgai atsiminėm... 

Ir tokioje vietoje likom gyvi ir sveiki. Kitą rytą, kada žmonės įsitikino, 
kad mes mokame, ir gerai mokame, mus pavaišino virintu pienu ir bulvė- 
mis, visai žmoniškai, ir kalbėio jau kitu tonu. 

Dar buvo labai anksti. Kai grįžom į Nemuno krantą, įis dar buvo po 
ūkanos šydu. Nuo ūkanos buvo šalta ir drėgna. 

Pasigrožėjom Nemuno vaizdu pro ūkaną. Rami, plati upė su neaukš- 
tais stačiais krantais; čia pat senas šilas. Šalta, didinga vandens srovė su 
tipiškais Nemuno sūkuriais. Koks kontrastas: turtinga gamta ir elgetos 
žmonės! 

15. Ščėros žiotys 


Sužavėti ryto ramybe tyliai plaukėm didingais Nemuno vingiais pro 
miškus ir krūmus. Prasidėjo neaukštos, krūmais apaugusios salos, vis nau- 
jos įlankos-žiogiai (senvagės). Nemunas nuo dešiniojo kranto persimetė 
prie kairiojo slėnio kranto. S 
„„„ Už pasisukimo Trubka parodė mums seniai lauktos Sčėros žiotis. 
SCERA teka iš pietų, savo intakais siekia Palesės pelkių. Jos vardas — 
senas aistiškas Skėrija (nuo žodžio „skėrys“), artimas Skarai, senam Prėg- 
liaus, Rytprūsių upės, vardui*; rusų knygose ji buvo vadinama Sčara, kar- 
tais Šara, o mūsų pirmuose geografijos vadovėliuose išversta, kaip Pilkoji! 

Ščėros tekmė sudaro tris pagrindinius ruožus įvairiomis Jinkmėmis: iš 
žiemių į pietus, toliau į vakarus pagaliau į žiemių vakarus. Prasideda ji 
keturių upių versmių mazge: čia visai arti yra Maučėdies ir jos intako Svo- 
rotvos versmės, Servečies su Skrobova, Dzviejos (Ušos intako), ŠSčėros ir 
jos intako Mišos versmės. Sčėra išteka iš nedidelio Koldičių ežero, apsup- 
to apskritos balos; matyti, ežeras užaugęs iš visų krantų. | ežerą iš visų 
šonų įteka keletas upelių; jų ilgesnį tenka laikyti Ščėros aukštupiu. Sio 
upelio pradžia yra ties Michnovščinos dvaru; teka į pietus pro Medenevičių 
k. ir Koldičiavo dvarą. 

Sčėros ilgis nuo Koldičių ežero 318 km, su aukštupiu 324 km. Tekė- 
dama į pietus, apie Stvolovičių miestelį, Sčėra priima pirmuosius dešinius 
intakus Stvolianką ir Kolpenicą, daro vingį į rytus, apsiaučia Krošino mies- 
telį, 12 km į rytus nuo Baranavičių ir čia sutinka geležinkelį į Minską. 
Kitas geležinkelis, iš Baranavičių į Luninecą, kerta Sčėrą 22 km į pietus. 
Dar toliau į pietus Ščėra priima kairįjį intaką Viedmą. 

- Pasiekusi Palesės pelkių, Krivošino ir Lipsko miestelių apylinkėse, 
Ščėra dideliu lanku suka į pietų-vakarus. |i teka čia pro negyvenamas pel- 
kes, smulkiais vingiais, su šakomis ir neaiškiais intakais. 

Tose pelkėse ji daro staigų posukį į pietus, iki 3 km prisiartindama 
prie didelio Vigonoščios ežero; jis beveik apvalus, 6,5 x 4,5 km, 26,7 km2 
paviršiaus ploto. Per tą ežerą eina OGINSKIO KANALAS, kuris jungia 
Ščėrą su Jasolda, Pinos (Pripeties, Dniepro) intaku. Vandens kelias iš Ne- 
muno į (»niepro baseiną įtaisytas 1765—1768 metais Vilniaus vaivados, 
vėliau Lietuvos hetmano, Mykolo Kazimiero Oginskio. Bendras kanalo ilgis 
54 km; tarp  Vigonoščios ežero ir Jasoldos (pietinėje daly) pastatyta O 
šliūzai, o į Sčėros pusę — tik vienas. Per karą 1916 metais kanalas ir visi 
jo įrengimai buvo visai sunaikinti, iki 1027 m. naujai atstatyti. Kanalas da- 
bartinėmis sąlygomis neturi tranzitinės reikšmės, tarnauja tik vietiniam 
transportui **, A 

Nuo Oginskio kanalo Ščėros vaga dar lieka plaukti iki Nemuno 206 
(kitomis žiniomis 270 ir net 220) km. Sčėra dar tebėra nedidelė upė ir 
laivininkystei netiktų; joje pastatyta 10 užtvankų, uždaromų virbalais, vad. 
Poirė sistemos; užtvankos palaiko reikalingą vandens gilumą. 


* K. Būga. Upių vardų studijos ir aisčių bei slavėnų senovė. Tauta ir Žodis, I 
knygos, 1923 m. 38 pusl. 

* E. W. Wędziūskii W. Sobolewski, Kana Og ūsk ego. Warszawa 1932. 
R. Ingarden. Rzeki i kandty žeglowne w b. trzech zaborach. Krakow 1921. 

Žemiau kanalo Šcėra teka į vakarus smulkiais vingiais; čia ji priima 
didelį intaką iš dešiniojo šono -— Mišą, o 29 km žemiau — iš kairiojo 
šono — Hrivdą, kur per Sčėrą eina Varšuvos-Minsko plentas ir geležinke- 
lis. Nuo šios vietos (Cemelų kaimas) Sčėra krypsta į žiemius ir dideliais 
vingiais teka pro Bitenio ir Slanimo miestus. Žemiau dešiniojo intako La- 
chozvos, ties Dobroboro kaimu, upėje laikosi bebrai, kurie čia ypatingai 
globojami. 

Slanimas — nemažas Naugarduko vaivadijos apskrities miestas, turi 
apie 10 000 gyventojų; pro jį eina plentas ir geležinkelis iš Balstogės į Ba- 
ranavičius; mieste dviem šakom įteka dešinysis intakas Isa. 

Ščėros slėnis žemupy platus, turi aukštus (iki 50 m) krantus; upė 
vingiuoja smulkiomis kilpomis; į ją įteka keliolika smulkesnių intakų, kaip 
Vilabra, Šundra, Chitra, Jazva, Bereza, Lukonė, Javora, Sipa. Nuo Didžio- 
sios Valios kaimo Sčėra turi linkmę į žiemių-vakarus, Nemuno linkui; pro 
miškus ir retai gyvenamas vietas. 


Sčėra prie žiočių. 


Ščėros baseinas sudaro 6992 kmž, jis beveik lygus Neries Sventosios 
baseinui (6969 km?); Ščėra tuo būdu didesnė, kaip Nevėžis ir Sešupė, o 
Nemunui ji prideda 36,8 9/; baseino ir apie 409/; debito. Nemunas žemiau 
Ščėros turi baseino plotą 25405 km, beveik lygų Neries baseinui. 

Sustojom arčiau pažiūrėti tos svarbios upės; anksčiau buvau ją ma- 
tęs tik pro geležinkelio vagono langą. 

Ščėra prie žiočių nesiauresnė už Nemuną ir gausi vandens. Vanduo 
joje tamsesnis ir šaliesnis, kaip Nemune. Gražus pušynas puošia Sčėros 
santaką su Nemunu; nuo aukštų viršūnių skersai plačias vagas krito 
ilgi šešėliai. Švelni tekančios saulės šviesa teikė visam vaizdui rausvą 
antspalvį. 

Nuo Ščėros žiočių Nemunas — internacinės reikšmės tranzitinis kelias. 

16. Mastai ir Zelvėnai 


Kelioliką kilometrų žemiau Ščėros, po krūmais užaugusių, negyvena- 
mų krantų, pasiekėm Mastų miestelį abiejuose Nemuno krantuose. Deši- 
niajame krante — baltas mūrinis dvaras (pirmas mūsų sutiktas nesugriau- 
tas!), graži nauja mokykla, medinė bažnyčia, kelios krautuvės prie turgaus 
aikštės, o kairiajame gyvenamų namų eilė, vandens matavimo stotis ir 
paminklas kritusiems žiauriuose mūšiuose. Mastai — Gardino apskrities, 
turi 1500 gyventojų. 


Mastai; dvaras dešiniajame Nemuno krante. 


Mastai seniau buvo gyvas miesčiukas; netoli nuo jo eina geležinkelis 
iš Lydos į Volkoviską ir Gardiną atplaukia keleiviniai garlaiviai. Iš Gardi- 
no vieną kartą per dieną Dabar Mastuose, — kepykla, pusantros krautu- 
vėlės, pustuštis kooperatyvas ir „restoranas“. 

Aplankėm miestelį ir nuėjom pietų į mums nurodytą „geriausį resto- 
raną“. Ilgai laukėm prie uždarų durų, už kurių paskubomis kaž ką tvarkė 
ar slėpė (mus palaikė vėl mokesčių rinkėjais!), ir, pagaliau, pro kitas duris 
pakvietė į... „kvepiantį“ miegamąjį kambariuką. Nors mūsų buržuazinis sko- 
nis gerokai atšipo kelionėje tarp gudų, ypač po Zaborjės, bet šioje pur- 
vinoje žydų landynėje nustojom apetito, nurijom seiles ir išsikraustėm, pa- 
lydėti šeimininkų neslepiamų įtarimo žvilgsnių. 

Nieko švaresnio kitur neradę, nusipirkom atsargai duonos ir rau- 
gintų agurkų ir, negaišindami laiko, išplaukėm toliau. 

emiau Mykolavo dvaro dešinysis Nemuno krantas darosi labai aukš- 
tas ir gražus; čia ėjo didelės lenkų ir sovietų kariuomenių kautynės. 

Nemunas, ypač žemiau Sčėros žiočių, pasidarė platesnis ir rimtesnis. 
Vanduo teka ramiai; jame dailiai atsispindi miško papuošti aukšti krantai. 

Saulė vėl kepino. Ištroškę po raugintų agurkų ieškojom vandens atsi- 
gerti. Pačiame Nemuno krante žemiau Mykolavo yra geležinkelio vanden- 
tiekio stotis, kuri spaudžia vandenį į Mastų stotį. Siurblių stoty išgėrėm 
po keletą stiklų „filtruoto“ Nemuno vandens. Trubka nesivaržė gerti tie: 
siog Nemuno vandenį, pasėmęs jį iš upės samčiu, kuriuo mes visą laiką 
sėmėm vandenį iš valties. Vanduo Nemune murns atrodė suterštas įvairių 
nešvarumų, bet Trubka buvo įr prie tokio pratęs. 


Nemuno krantai žemiau Mastų. 


Po kelerių dienų -sunkios ir nepatogios kelionės gerokai pavargom 
nuo daugybės įspūdžių. Tik mūsų palydovas visuomet turėjo gerą ūpą. 
Jis ištikimai saugojo mūsų valtį ir drabužius, kai aš su broliu, pusiau nu- 
sirengę, laipiojova po krantus su foto aparatais. 

Gerą pusvalandį sugaišinom laiko, fotografuodami vaizdus iš aukšto 
Nemuno dešiniojo kranto; toliau, Gardino linkui, tokių gražių krantų suti- 
kom nemaža, bet tas, pirmasis, labai mums patiko. 

Žemiau to gražaus šlaito pusė Nemuno pristatyta sielių: čia didelis 
br. Konopackių faneros fabrikas, kurio kaminai matyt dešiniajame krante, 
Zelvėnuose. 

Zelvėnuose radom visai neblogą viešbutį; ten nuėjom pietauti kiek 
padoresnėse apystovose. Pirmas mūsų rūpestis buvo rasti laikraštį. Vieš- 
bučio šeimininkės protekcija gavom iš fabriko inžinierių pasiskaityti... vo- 
kišką Karaliaučiaus dienraštį. Pirmą kartą mūsų kelionėje skaitėm naujie- 
nas, bet jos mums atrodė tokios svetimos! 

Ties Zelvėnų fabriku iš kairiojo šono į Nemuną įteka linksmoji ZELVA, 
vietoje vadinama Zelvianka; lietuviškai tikriau ją būtų vadinti Zelva: pas 
mus bent 5 vietose yra tuo vardu upės ir ežerai. 

Prasideda Zelva toli pietuose, ties Lydėnų kaimu, apie Naujadvario 
miestelį Volkovisko (Vilkaviškio) apskrities; greta Zelvos yra ir Rosies, kito 

Nemuno intako, versmės. Zelvos ilgis 147 km; teka ji į rytus, iki Rožėnų, 
toliau į žiemius ir kiek į žiemių-vakarus. Jos slėnis gausiai žmonių gyve- 
namas; ji teka pro Zelvos ir Peskų miestelius. Zelvos intakai: Čšiba, Rožė, 
Deika, Sasva, Meštuva. Kremenica, Rogo/na, Strubna. Zelvos baseino plo- 
tas 1036 kmė; ji didesnė, kaip Gauja, Dzitva, Maučėdis, Rosis ir Svislotis. 


Nemuno krantas aukščiau Zelvėnu, 

Žemiau Zelvos žiočių per Nemuną pastatytas didėlis ir aukštas me- 
dinis tiltas, 4 fermų po 50 m, vieškeliui, bet atrodo toks rimtas, kaip ge- 
ležinkelio; tilias — naujos statybos. 


k į 


P 
IB 
= 
„= 
* 
= 


Tiltas Zelvėnuose. 


Du su puse kilometrų žemiau to tilto yra ir kitas, geležinkelio iš Ly- 
dos į Volkoviską. jis paprastai vadinamas Mastų tiltu. nors Mastai nuo čia 
jau toli. Šis tiltas — geležinis, dviejų labai didelių fermų, po 106 m ilgio 
kiekviena. Per rusų-vokiečių karą jis buvo susprogdintas, 0 mums plau- 
kiant jau baigiamas atstatyti; abi fermos jau buvo visai sveikos, tik liko 
nuimti laikinųjų fermų likučiai. 


17. Nuo Zelvos ligi Lunnos 


Dešinysis Nemuno krantas darosi vis aukštesnis ir statesnis, o kai- 
rysis — lygus ir Žemas. 

Vietomis aukštas krantas — šviesiai geltono smėlio, visai plikas. 
Nemuno bangos ir srovė plauna statųjį šlaitą. Lengvoje (lioso padermės) 
dirvoje plinta daubos, įsigilindamos į krantą. Išlipus į tokį aukštą krantą, 
matyti plati lyguma, toliau geležinkelis, kaimai, miškai. Už Nemuno — kai- 
rysis, žemas krantas; pievoms — galo nematyti. 

Po mažo kairiojo intakc Plišios sutikome didesnį intaką Rosį; jis teka 
lygumoje, per pievas, todėl krantai žemi ir neįdomūs. į 

ROSIS teka iš pietų; prasideda ji visai arti nuo Zelvos versmių, 7 
km į žiemius nuo Naujadvario miestelio. Ir jos slėnis, kaip Zelvos, ryš- 
kus, sausas ir gausiai gyvenamas. Rosies ilgis 70,5 km, baseino plotas 
1191 km2. Jos intakai: Gurčina, Karuževa, Jasenovica, Netupė, Volkovija 
(Vilkauja?), Viechotnia, Volpa. 

Tekėdama beveik stačiai į žiemius, Rosis turi savo krantuose Poro- 
zovo ir Rosies miestelius, o visai arti teka pro Volkovisko (Vilkaviškio) miestą. 

Nemuno skardžiai aukščiau Dubnos. 

Žemiau Rosies aukštame dešiniajame Nemuno krante stovi du dideliu 
kaimu: Dubna ir Kniaževodcai. Dubna — bažnytkaimis: jos gale pastatyta 
didelė ir graži penkiais kupolais cerkvė. Apie tos cerkvės grožį pasakojo 
mums Trubka, bet aplankyti jos negalėjome: vis skubėjom į Gardiną. Svar- 
biausia priežastis buvo filmų stoka; paėmiau kelionėn 9 tuzinus, temų 
nuotraukoms radau daug, atsarga artėjo prie galo, pirkti naujų filmų ne- 
buvo vilties, todėl buvo daroma griežta ekonomija. 


Dubnos ir Kniaževodcų pievos — anapus Nemuno. Ten prie tūks- 
tančių šieno kupetų daugybė žmonių krovė vežimus ir skubėjo į krantą, 
prie kelto, kur laukė eilės persikelti per Nemuną bent kolios dešimtys ve- 
žimų, išsirikiavusių ilgiausia grandine. Skubėti juos ragino artėjantis lietus 
(rodos, dienos nebuvo mūsų kelionėje be to priedo!); keltas visų, tur būti, 
neperkėlė iki vakaro. 


Ekspedicijos delyviai: Ignas Kclupaila, žurnalistas, autorius ir Trubka, 
sielininkas iš Deliatičių. 


Saulei leidžiantis, pamatėm dar vieną medinį tiltą ir sustojome nakvy- 
nės ties Lunnos miesteliu. Tiltas ilgas, 7 fermų, pastatytas pernai; viena 
jo ferma tuojau griuvo; tiltas pasirodė persilpnas. Tą fermą teko atstatyti 
ir likusias sutvirtinti geležiniais balkiais. Žmonės dar kėlėsi keltu. 

Lunnos miestelis — kairiajame Nemuno krante, prie mažo intako to 
paties vardo, kiek toliau nuo Nemuno. Palikom valtį saugoti keltininkui 
ir nuėjom ieškoti laimės į miestelį. Lunna išgarsėjo savo gaisrais: jis su- 
skubo jau po karo du kartu sudegti. Reikia pasakyti, kad gaisrai jai eina 
sveikaton: pastatyta daug naujų neblogų mūrinių namų. Nakvojome, paly- 
ginti, gan švariame viešbuty. 6! 

Labai anksti rytą skubėjome į savo valtį. Pasilikau miestelio aikštėje 

nufotografuoti jos vaizdą atminimui, priglaudęs aparatą prie namų kertės 
(dar buvo tamsoka). Tuoj atsirado „archangelas“, vėliau dar kitas. 

— Miestelyje fotografuoti negalima! 

— Kodėl? 

— Turime tokį įsakymą. 

— Bet, gerbiamieji tam tikslui keliauju. Jau turiu per šimtą fotogratijų. 

— Na, mat, vaizdai, reginiai, gamta — kitas dalykas, 0 čia gyvena- 
moji vieta, karo paslaptis. 

— Geresnius miestelius fotografavau, ir nieks čia paslapčių nematė. 

— Ko negalima — negalima! Kai pernai tiltas buvo griuvęs, taip 
pat draudėm fotografuoti, kad priešai nepasinaudotų. 
— Tikėkit, ponai, kad priešui ir be fotografijos užtektų žinoti... O 
gal jūs be reikalo man, lietuviui, išduodat tokią „karo paslaptį“? 


Nemunas ties Minev čiais. 


To policininkams buvo perdaug. Pareikalavo dokumentų. Vienintelis, 
ne labai įtikinantis raštelis padarė jiems įspūdžio. Aš dar paklausiau: 

-- Juk skaitėt laikraščiuose apie mano kelionę? 

Skaityti jie negalėjo, kadangi nieko nebuvo rašyta, išskyrus dvi sa- 
vaiti pavėluotą žinutę. kad „lietuviai rengia ekspediciją Lenkijos upėms 
tirti“. Bet policininkams nepatogu buvo prisipažinti, kad jie neskaitė. 

— Taip, skaitėm. 

— O trukdot, draudžiat fotograiuoti! 

Mano akcijos pakilo. Policininkams teko sutikti, kad mokslo tiks- 
lams viską galima fotografuoti. Bet kitiems, ne mokslo tikslams — vis- 

tiek negalima! Vienu žodžiu, ir aš laimėjau ir jų autoritetas nenukentėjo. 
— Ir jūsų miestelį, karo paslaptį, galima? 
— Prašom. 
Teko fotografuoti, nors man jau buvo gaila filmos. Pasiūliau pozuoti 
„archangelams“, bet pasirodė, kad ir tas draudžiama, tik jiems, ne man. 


18. Svislotis ir Katra 


Ir vėl plaukiame. Rytas buvo ramus, pievose dar tūnojo ūkana, čia 
viename, čia antrame krante. Dešiniajame krante dvaras su fabriko ka- 
minu; įdomus vardas — Ciurliona. Kairiajame krante — Radivanovičių 
dvarelis su sena vandens matavimo stotįmi. 


Nemuno šlaitas ties Mazalancais. 


Nemuno vaga čia labai plati, kaip apie Raudonę ar Jurbarką. Nemu- 
nas atrodo daug didesnis, kaip Gardino — Kauno ruože. Prieš Gardiną 
prasideda pirmieji Nemuno slenksčiai. Apie analogiją su garsiais Dniepro 
slenkščiais (1932 m milžiniškos užtvankos pakeltas vanduo visus juos pa- 
skandino ir paliko tik jų vardus istorijai) mums priminė kaimas Chartica, ku- 
rio vardas artimas Chorticos salai, garsiajai Užporožės kazokų stovyklai. 

Nuo Kaušių kaimo pradedant, abu Nemuno krantai aukšti, dažnai pa- 
sitaiko stačių šlaitų. Ties Minevičių kaimu (kairiajame krante) t. kiame 
šlaite geologai nesenai rado gerai išlikusį vad. interglacialinį klodą, paliktą 
tarp dviejų ledynų sluoksnį, kuris kitur nuplautas ir beveik nesutinkamas. 

Išlipom į tą krantą pasigrožėti dideliais Nemuno vingiais, kuriuos jis čia 
išgraužė prieš įsigilindamas į Gardino tarpeklį. 

Dar už vieno posukio, žėmiau Mazalancų kaimo, iš dešinio šono, yra 
„ vienas aukščiausių Nemuno šlaitų. Status smėlio šlaitas vandens plauna- 
mas. Viršuje visas jo kraštas — apkasų išknistas. Iš tų apkasų sveiki- 
nom pirmąjį garlaivį, kuris skubėjo iš Mastų į Gardiną. Tas garlaivis prieš 
10 metų... pabėgo iš Kauno, savininko „pavogtas“; per Dancigą jis pateko 
į Lenkiją ir aplinkiniu keliu per Augustavo kanalą grįžo vėl į Nemuną, ap- 
lenkęs neperžengiamą demarkliniją. Garlaivis atrodė švarus, baltai nudažy- 
tas ir... tuščias. O gal keleiviai tupėjo kur pasislėpę kajutėse ir nenorėjo 
matyti to grožio, kuriuo mes, Nemuno turistai, negalėjome atsigėrėti. Vaiz- 
das nuo aukšto šlaito buvo vertas fotografų dėmesio. Už vieno kilomet- 
ro į žiemius giliame slėny čia teka Katra. Netrukus pasiekėm du paskuti- 
niu prieš Gardiną Nemuno intaku — Svislotį iš kairiojo šono ir Katrą iš 
dešiniojo, 6 km žemiau. 


Nemuno garlaivis ties Mazalancų kaimu. 


SVISLOTIS įteka vingiais per pievas; netoli buvo matyti Svisloties 
dvaro bažnyčia. Svislotis teka iš pietų, prasideda Svisloties miestelio apy- 
linkėse; jos ilgis 115 km, baseino plotas 1751 km. Svisloties intakai: Ru- 
dava, Kukla, Jalova, Kolodežna, Ciecierė, Beresta, Netupė, Krinka, vėl Be- 
resta, Usnarė, Gremiačka, Odla, Veretė, Indūra, Pikelė, Laša. Svislotis mū- 
sų geografijai tuo įdomi, kad jos žemupiu, nuo Indūros žiočių, 17 km, tu- 
rėjo eiti Lietuvos siena pagal 1920 m. Maskvos sutartį su Sovietų Rusija. 

Tokiu būdu, nuo Berezos iki Svisloties Nemunas turėjo būti siena tarp 
Lietuvos ir Gudijos, o žemiau Svisloties žiočių mes jau galėtumėm jaustis 
visai, kaip namie. 

Nemuno vagoje ties Doroševičiais matyti senojo regulavimo likučiai — 
baigiančios irti bunos, kurias dabar kiek taiso patys ūkininkai: Nemunas 
ardo jų krantą ir atima dirbamus laukus. 

Nepaprastai dailios Katros žiotys. Smagus upelis gražiais vingiais 
teka giliu slėniu, margai dekoruotu krūmais ir medžiais. Kraštas tankiau 
gyvenamas, daugiau matyti dirbamų laukų. Katros slėnis priminė man 
dailias Verknės, Strėvos, Jiesios žiotis. 


Katros žiotys. 


KATRA įteka į Nemuną iš deš niojo šono, aukščiau Kamatavo baž- 
nytkaimio, Ji teka iš Pelesos ežero, 30 km į pieių-rytus nuo Varėnos. Jos 
aukštupis, Pelesa, teka iš rytų. Pelesos versmės yra Lydos apskrityje, visai 
arti Dzitvos slėnio ir Lebedos versmių, ties Pelesos dvaru. Su smulkiais 
intakais Bartašūne, Slepyte, Lučia, Deike — ji teka lygiu 1r plačiu slėniu 
žiemių-vakarų linkme; didesnis dešinysis Pelesos intakas— Načia. Po 25 km 
Pelesa įteka į pailgą Pelesos ežerą. Katra iš Pelesos ežero teka į vakarus, 
vėliau suka į pietų vakarus ir į pietus. Dratiliškės upeliu Katra sujungta 
su Moterties ežeru, o Dubaukos upeliu su Kaneva, Ulos intaku, o Ula teka 
į Merkį; tokiu būdu Katra jungiasi su Merkio baseinu. Katros ilgis nuo Pe- 
lesos ežero 116 km, o kartu su aukštupiu 141 km. Katra teka pro didžiules 
Gudų balas, kuriose nyksta keletas jos intakų. ir begalinius miškus. Žemiau 
Berštų miestelio su Beršto ežeru Katra priima žymų intaką iš kairiojo 

šono —Nevišą; kiti intakai— Jatnyčia, Ostrina, Ričia, Skidelė su Spuša, Pira 
iš Baltųjų ežerų. Žemupy Katros slėnis siauras ir "gilus. B 

Katros žiotyse buvo mūsų paskutinė „stovykla“; pasiruošėm prie 
Gardino. 0 
Žemiau Katros Nemunas panašus į Alytaus apylinkes, tik krantai dar 
aukštesni. Labai gražus slėnio vietovaizdis su įvairių formų šlaitais. Pasi- 
taiko visai stačių, kaip uola, krantų. Cia Nemunas neblogesnis už Reiną, 
tik trūksta pilių ir griūvėsių viršūnėse. 

Proiarpiais, nustebinti kranto gražumu, sustodavom, įsikrapštydavom 
į aukštą šlaitą ir gėrėdavomės reginiais. Akys vis ieškojo Gardino, nors ir 
gaila buvo baigti tokią įdomią kelionę. Tos ekskursijos į krantą buvo mums 
labai skausmingos: basos kojos, išbrinkusios šlapioje valtyje per penkias 
dienas, skaudžiai jautė kiekvieną aštresnį akmenuką, dagį ar šakelę. Be to, 
pliki molio krantai buvo saulės įkaitinti, kaip Sachara... 

Pirmasis Nemuno slenkstis Kolotovka. 


19, Pirmieji slenksčiai 


Netrukus prasidėjo Nemuno „slenksčiai“. Pirmoji rėva—Kolotovka. Ji 
nepaprastai vaizdinga. Lygiame, kaip stalas, Nemuno paviršiuje visai aiškiai 
matyti profilio persilaužimas; vanduo krinta, verda, sukasi, banguoja. Iš tolo 
girdėti kriokimas. Cia, pagaliau, pažinau „savo“ Nemuną; toks jis apie Ne- 
munaitį, Alytų, Punią, Birštoną, Darsūniškį, Rumsiškes... Kolotovkos slenkstis 
nėra baisus laivams ir sieliams. Greitis labai didelis, bet vaga gili ir tai- 
„ syklinga. 

Pavojingesnis antrasis slenkstis — Košelevka; ten siaura vaga Nemu- 
nas glaudžiasi prie kairiojo kranto ir veržiasi suspausta srove; vagos platu- 
mas čią apie 80 m, tuo tarpu apie Mastus Nemunas turi iki 300-400 m pla- 
tumo. 

Mūsų „locmanas“ Trubka turėjo ypatingai gerą ūpą; jis jaudinosi, ener- 
gingai vairavo vieninteliu irklu (kiti jau buvo lūžę) ir prisimindavo senuo- 
sius laikus, kai per tuos slenksčius jis plaukė su sieliais: kas iš sielininkų 

ir kur buvo „sulaužęs“ sielį ir kaip jį kiti gelbėjo iš nelaimės. Prisiminė 
Trubka ir mūsų Bičius, Bičenetus, Guogą... Visų slenkščių vardai gudiški, 

Trečios rėvos — Naucho jau beveik nepastebėjom. 

Dabar irtis nebeseikėjo: srovė ir taip nešė mūsų valtį O krantai vis 
buvo aukšti, vienas ir kitas, vienas už kitą gražesni 

Pirmas Gardino ženklas buvo kareivių stovykla, kariškas tiltas per 
Nemuną, gyvesnis judėjimas, baidarės, valtys, padažnėjo kaimai ir viensė- 
džiai krantuose. 

Už nedidelio posukio iškilmingai išplaukė (Gardino vietovaizdis su 
aukštu geležinkelio tiltu per visą gilų ir siaurąjį slėnį. Toliau buvo matyti 
kitas, žemesnis, miesto tiltas. Krantuose prasidėjo namai, dirbtuvės, toliau — 
bažnyčios, rūmai, visas miestas. 


Košelevkos slenkstis, pats pavojingiausias. 


Gaila buvo skirtis su Nemunu. Mielai būtume plaukę toliau, mielai mus 
būtų lydėjęs ir Trubka į auksinę šalį — Lietuvą. Pralėkėm po tiltais jau 
buvom Gardine; kelionę reikėjo baigti. 

Kur dėti valį? Pasiūlėm pirkti ją už pusę kainos valtininkams, kurie 
kilnoja žmones per Nemuną. Jie sutiko valtį priimti.. tik dovanai. Kreipėmės 
į vandens kelių rajoną. kurio buveinė yra kairiajame krante, ties senąja pi- 
limi. Ten sutiko priimti valtį.. pasaugoti, kol galėsime jąja plaukti toliau 
į Kauną. Mielai palikom. 

Arsisveikinom su mūsų ištikimu palydovu Tiubka, iš kurio išgirdova 
tiek įdomių žinių: mano brolis vadino Trubką gyva Nemuno enciklopedija. 
Sumokėjau Trubkai už darbą ir gerą tarnybą, pridėjau geležinkelio bilietui 
namo Iš to džiaugsmo, kurį pamačiau jo akyse, supratau, kad jis, tikriausia, 
pėsčias nuėjo namo, bet.. ar parnešė namo tuos pinigus, ar, senuoju sie- 
lininkų papročiu, paliko Gardine — tik jis pats žino. 

(B. d.) 

